
PÄÄKIRJOITUS 





Pula aivan kaikesta 


uosi sitten, Skrollin numerossa 2020.2, 
mainitsin ensimmäistä kertaa korona- 
viruksen pääkirjoituksessa. Kenties on 
armollista, että vain harvat meistä ajattelivat ti- 
lanteen jatkuvan miltei muuttumattomana näin 
pitkään. Tätä kirjoittaessani olen juuri itse saa- 
nut ensimmäisen rokotteen, joten ensi kertaa 
on nähtävissä jonkinlainen reitti ulos akuutista 
tautitilanteesta ja kohti sitä päivää, jolloin voim- 
me jälleen tavata toisiamme vapaammin. Onko 
se jo Assembly 2021 Summer Fall Editionissa 
vai myöhemmin, jää nähtäväksi. 

Koronavirus sekoitti ensimmäisenä Kiinan, 
josta on vuosien ja vuosikymmenten saatos- 
sa tullut koko maailman alihankkija. Toimitus- 
ten pysähtymisellä oli monenlaisia seurauksia, 
kuten vaikkapa maailmanlaajuinen konttipu- 
la ja tietoteknisten komponenttien massiiviset 
saatavuusongelmat sekä niitä seurannut hinto- 
jen nousu. Yksi jos toinenkin tehdas oli suljet- 
tuna viime vuonna, mutta samaan aikaan kotei- 
hin hankittiin yllättävän paljon elektroniikkaa, 
joten nyt joka paikkaan tarvittaisiin niitä samo- 
ja mikropiirejä. Tiettyihin prosesseihin kyke- 
nevät valmistuslaitokset ovat keskittyneet voi- 
makkaasti, eikä tavaraa riitä kaikille. Tilanteen 
arvioidaan jatkuvan vaikeana jopa useita vuo- 
sia. 

Virus yksinään ei kuitenkaan selitä piirituo- 
tannon tilannetta. Taiwania koettelee juuri nyt 

historiallinen kuivuus, joka saattaa ajaa erään 
keskeisistä piirivalmistajista rajoittamaan tuo- 
tantoaan, sillä puolijohteiden valmistus vaa- 
tii paljon vettä. Tämä ei ole seurausta korona- 
viruksesta vaan ilmastonmuutoksesta. Korona 
kuitenkin nostaa asian nyt pintaan — ja ehkä sii- 
nä mukana jotain miettimisen arvoista. 

Ennakointityön ja tulevaisuustutkimuksen 
saralla puhutaan paljon irtikytkennän tarpeelli- 
suudesta: talouskasvu ja lisääntyvä ympäristön 
kuormitus tulisi eriyttää toisistaan, jotta planee- 
tan kestokyky ei romahda. Tästä laventaen eräs 
Skrollin perusajatuksia on alusta asti ollut, että 
tietotekniikan harrastaminen voi olla muuta- 
kin kuin jatkuvaa uusimman tietotekniikan os- 
tamista. Ei tarvitse olla erityisen retro-orientoi- 
tunut ymmärtääkseen, että muutaman vuoden 
vanha kotitietokone on vielä erinomaisen teho- 
kas yhteen jos toiseen tarkoitukseen — sitä vain 
pitää osata käyttää oikein. 

Jatkuva kilpajuoksu kohti uusinta ja kiiltävin- 
tä tulee jatkossa tuottamaan vain pulan toisensa 
jälkeen. Etenkin näytönohjaimien tämänhetki- 
nen hintakupla on jo aivan absurdi, eikä tilan- 
netta tietenkään auta erilaisiin kryptovaluuttoi- 
hin kasautunut, suurelta osin spekulatiivinen 
arvostus. Jos lisääntyvän laskentatehon keskei- 
nen funktio on loputtomien proof of work -las- 
kutoimitusten pyörittäminen, mikä on lopulta 
sen nettohyöty ihmisille ja ympäristölle? 4& 

Radio Shack TRS-80 

Skrollin lukijakilpailun palkinto, C256 Foenix 
U+ -retroemolevy, on nyt arvottu. Voiton 
osoitteessa skrolli.fi/palaute vei Tommi 
(Obf92d25). Onnea ja kiitos osallistuneille! 





PIMEÄ VERKKO 





Pimeäksi verkoksi kutsutaan internetin osaa, jossa tietoliikenne salataan ja 


reititetään nimettömäksi esimerkiksi hämäräperäisiä kauppoja varten. 


Pimeässä verkossa kaupitellaan muun muassa koronarokotteita. 


Teksti: CryptoLek 


imeän verkon (dark net) mark- 
kinapaikat mukautuvat maa- 
ilman muuttuviin tilanteisiin 
hämmästyttävän hyvin. Niinpä ko- 
ronapandemian alettua hämärät kaup- 
papaikat täyttyivät odotetusti maskeis- 
ta ja koronatesteistä. Jotkut kauppiaat 
puolestaan järjestivät ”Covid Relief” 
-alennuskampanjoita. 
Kyseenalaisimman myyntikategorian 
muodostavat kuitenkin koronarokotteet. 


Kuka niitä myy? 

Keväällä 2021 tehdyssä selvitykses- 
sä käytiin lävitse yli 20 pimeän ver- 
kon kauppapaikkaa. Selvityksessä käy- 
tettiin myös useilta markkinapaikoilta 
etsiviä hakukoneita sekä pimeän ver- 
kon sosiaalisia medioita. Suurimmassa 
osassa pimeän verkon kauppapaikko- 
ja ei myyty koronarokotteiksi väitettyjä 
tuotteita. Eräs kauppapaikka jopa ni- 
menomaisesti kielsi rokoteilmoitukset. 
Kerrottu syy oli hämärän kauppapai- 
kan kannalta mielenkiintoinen: ihmis- 

Kuvat: Sakari Leppä, CryptolL ek 


ten hyväksikäyttäminen näinä vaikei- 
na aikoina ei ole hyväksyttävää. 

Ainoastaan yhdellä markkinapaikalla 
(jota emme nimeä tässä) oli myynnis- 
sä huomattava määrä koronarokotteek- 
si väitettyjä tuotteita. Kyseinen mark- 
kinapaikka vaikuttaa eroavan muista 
vähäisemmällä moderoinnillaan, mis- 
tä seuraa useammin myös huijauksia. 
Selvityksen aikaan koronarokotteisiin 
liittyviä myynti-ilmoituksia oli yli 900. 
Hinnat vaihtelivat noin sadasta dollaris- 
ta tuhansiin. Myyjät kelpuuttivat mak- 
suvälineeksi kryptovaluuttoja, joista 
suosituin oli bitcoin. 

Suurin osa myynnissä olleista ”ro- 
kotteista? oli väitetysti Pfizer-BioN- 
Techin ja Modernan tuotteita sekä vä- 
häisemmässä määrin AstraZenecan 
rokotetta ja venäläistä Sputnik V:tä. 
Myyntimaista merkittävin oli Yhdys- 
vallat ja seuraavina tulivat Saksa, Rans- 
ka sekä Iso-Britannia. Samat rokote- 
kauppiaat myivät myös muita laittomia 
tuotteita ja palveluita, kuten haittaoh- 


jelmia, varastettuja luottokorttitieto- 
ja, luvanvaraisia lääkkeitä ja huumeita. 


Ostajan näkökulma 
Satunnaisen ostajan syyt rokotekaipuu- 
seen saattavat olla inhimillisiä. Rokotus- 
ohjelmat eivät ole kohdelleet maailmaa 
tasapuolisesti. Esimerkiksi lännessä ”sain 
rokotteen” -viestit kaikuivat sosiaalisessa 
mediassa Isosta-Britanniasta ja USA:sta 
samalla kun manner-Furoopassa useim- 
mat vielä odottivat omaa vuoroaan. Kol- 
mannessa maailmassa rokotetilanne on 
vieläkin olemattomampi. Jotkut ovat 
saattaneet kokea, että nyt on oikea het- 
ki ottaa kohtalo omiin käsiin. 

Niille, jotka näin ovat toimineet, mat- 
ka rokotekaupoille on alkanut samalla 
tavalla: ottamalla yhteys pimeään verk- 
koon. Yhteys syntyy tavanomaisen in- 
ternet-yhteyden ylitse sopivilla ohjelmil- 
la, jotka jätämme tässä mainitsematta. 
Tämän jälkeen he ovat löytäneet tiensä 
sopivalle pimeän verkon markkinapai- 
kalle ja ladanneet rahaa markkinapaikan 

sisäiseen virtuaalilompakkoon. Virtuaa- 
lilompakkoa käytetään tuotteiden mak- 
samiseen. 

Seuraavana askeleena on todennäköi- 
sesti ollut myyjän maineen tarkistami- 
nen. Aivan kuten tavanomaisetkin kaup- 
papaikat, pimeän verkon markkinat 
keräävät tietoa kauppiaiden maineesta. 
Tällä on ostajille merkitystä, sillä maine- 
tiedolla huijauksen todennäköisyyttä voi 
mahdollisesti pienentää. Jotkut pimeän 
verkon markkinapaikat tarjoavat jopa 
escrow-palveluita, jotka pitävät kauppa- 
summan tallessa, kunnes tuote tai palve- 
lu on toimitettu asiakkaalle. 

Kaupanteon viimeinen vaihe on yl- 
lättävän tavanomainen: toimitustavan 
tarkistaminen ja valinta. Kuten tavalli- 

sillakin markkinapaikoilla, osa pimeän 
verkon kauppiaista toimittaa tuotteita 
vain tietylle maantieteelliselle alueel- 
le. Toimitusvaihtoehdot, kuten DHL 
tai UPS, ja niiden mukaiset toimitus- 
kulut ovat tuttuja mistä tahansa verk- 
kokaupasta. Erona tosin on, että lähe- 
tyksen todennäköisyys jäädä pysyvästi 
tullin haaviin on keskimääräistä verk- 
kokauppaostosta suurempi... 


Huono idea 

Kaikki pimeän verkon ”koronarokot- 
teiden? myynti-ilmoitukset eivät välttä- 
mättä ole huijausta, joskin kaikki liene- 
vät laittomia. Oikeita rokotteita saattaa 
päätyä joidenkin myyjien käsiin esimer- 
kiksi apteekkien tai sairaaloiden työnte- 

kijöiltä. Toiminnan luonteen vuoksi pi- 
meiden tuotteiden hankintaan sisältyy 
kuitenkin aina hämäriä vaiheita. Pime- 
ässä verkossa liikkuvalla ostajalla ei siis 
ole tosiasiassa mahdollisuutta varmis- 
tua tuotteen alkuperästä eikä sen säily- 
tys- ja kuljetusolosuhteista koko toimi- 
tusketjun matkalta. 

Koronarokotteita on esimerkiksi säily- 
tettävä tietyssä lämpötilassa. Kylmä- tai 
lämpöketjun katkeamista ja tuotteen pi- 
laantumista ei yleensä voi arvioida tuo- 
tepakkauksesta — saati sitä, onko pak- 
kauksen sisältönä edes väitettyä ainetta. 
Niinpä tällainen pimeän verkon ostos on 
todennäköisesti vaarallinen tai tehoton. 


Älä osta rokotteita pimeästä verkosta. 

” Haittaohielmat ota 


Toukokuussa uutisoitiin kiristyshaittaohjelmahyökkäyksen katkaisseen polttoainetoimitukset 

Colonial Pipeline -yhtiön öljyputkistossa Yhdysvalloissa. Puolen tusinaa osavaltiota kärsi polt- 
toaineen loppumisesta tankkausasemilla. Haittaohjelmat eivät kuitenkaan ole vain ison maa- 
ilman ilmiö, vaan niitä joutuu varomaan myös meillä. 


Teksti: Juho Jauhiainen 


Kuvat: Susanna Viljanmaa, Juho Jauhiainen, Ilkka Vuorinen 


ähköpostin = avulla |levi- 
tettävillä — haittaohjelmil- 
la (malspam, malicious 
spam) pyritään yleisesti 
varmistamaan hyökkääjäl- 
le niin kutsuttu ensimmäisen vaiheen 
pääsy kohteena olevan tahon tietojär- 
jestelmiin. Ensimmäisen vaiheen jäl- 
keen hyökkääjä pyrkii varmistamaan 
pääsynsä ympäristöön myös jatkos- 
sa, korottamaan käyttöoikeudet ja laa- 
jentamaan tunkeutumista koko koh- 
deorganisaatioon. 

Tyypillisesti = tällaisissa —tietomur- 
roissa hyökkääjän tavoitteena on le- 
vittää organisaatioon = kirityshaitta- 
ohjelmia, mutta joissain tapauksissa 
on nähty myös esimerkiksi yritysva- 
koilua. Ensimmäisen vaiheen pääsyn 
mahdollistavia haittaohjelmia on usei- 
ta. Esimerkkejä tällaisista haittaohjel- 
mista ovat muun muassa BazarLoader, 
OuakBot, IcedID ja Emotet. 

Tässä artikkelissa käsitellään tyypil- 
lisiä Suomessa esiintyviä ensimmäisen 
vaiheen haittaohjelmia Emotetin aika- 
kauden jälkeen. 


Ensin oli Emotet 

Emotet on ollut vuosia yleisin hyök- 
kääjälle edellä mainitun ”*ensimmäisen 
jalansijan? mahdollistava haittaohjel- 
ma. Kuten muutkin vastaavat haitta- 
ohjelmat, Emotet oli alunperin pank- 
kitroijalainen, jonka tarkoituksena oli 
varastaa uhrilta pankkitietoja. 

Pankit ovat viime vuosina paran- 
taneet — merkittävästi — tietoturvaan- 
sa ja lisänneet esimerkiksi maksui- 
hin monivaiheisen tunnistautumisen. 
Muutoksen seurauksena rikolliset ei- 
vät ole onnistuneet saamaan pelkillä 
pankkitunnuksilla rahallista rikoshyö- 
tyä, ja myös haittaohjelmien toimintaa 
on jouduttu muuttamaan. Muutoksen 
myötä Emotetista kehittyi ensimmäi- 


sen hyökkäysvaiheen haittaohjelma, 
jonka rikolliset ottivat laajasti käyt- 
töönsä. 

Tammikuun alussa EU-maiden po- 
liisiorganisaatioiden — yhteenliittymä 
Furopol kuitenkin julkaisi tiedotteen 
viranomaisten yhteisoperaatiosta, jos- 
sa Emotet-haittaohjelman komento- 
palvelininfrastruktuuri otettiin alas. 

Kuinka rikolliset ovat paikanneet 
Emotetin jättämän aukon? 


Sinulle on postia 

Emotetin ja sen kaltaisten haittaohjel- 
mien tyypillinen levitys tapahtuu säh- 
köpostin avulla. Haittaohjelmaa levi- 
tetään sähköpostin välityksellä joko 
suoraan viestin liitteen välityksellä tai 
latauslinkin kautta. Viesteissä yleen- 
sä pyritään harhauttamaan vastaanot- 
tajaa avaamaan Microsoft Office -do- 
kumentti koneellaan, minkä jälkeen se 
lataa verkon yli itse haittaohjelman ja 

varmistaa hyökkääjälle pääsyn koneel- 
le myös jatkossa (persistence). 

Emotet ja muutama muu vastaava 
haittaohjelma jatkaa uhrin harhautta- 
mista vastaamalla murrettuihin säh- 
köpostiosoitteisin tulleisiin viesteihin 
ja liittämällä liitteeksi tiedoston, jon- 
ka mukana tulee levitettävä haittaoh- 
jelma. Levitystavan tunnistaa yleensä 
siitä, että vastaukset lähtevät yleensä 
vanhoihin viesteihin, ja uusi viesti liit- 
teineen ei välttämättä liity alkuperäi- 
sen viestin kontekstiin. Myös viestin 
kieli saattaa vaihtua välissä suomesta 
englantiin. 

Kaikissa tässä mainituissa haittaoh- 
jelmissa on tyypillistä oikean toimin- 
nallisuuden piilottaminen erilaisten 
tekniikoiden avulla. Haittaohjelmat 
ovat tyypillisesti pakattuja ja niiden 
oikea toimintalogiikka paljastuu vas- 
ta suoritettaessa. Haittaohjelmat myös 
generoivat dynaamisesti käyttämänsä 
Windows-funktionimet, jolloin staat- 
tisesti katseltuna haittaohjelman käyt- 
tötarkoitusta ei saa helposti selville. 

Moni haittaohjelmista pyrkii myös 
tunnistamaan = tyypillisiä debugga- 
ukseen käytettyjä sovelluksia kuten 
x64dbg:n. Tällaisten erilaisten suoja- 
uskeinojen käyttäminen hankaloittaa 
myös virustentorjuntaohjelmien ky- 
kyä tunnistaa eri haittaohjelmia. 


BazarLoader 

BazarLoader (BazarBackdoor) on vii- 
me aikoina hyvin aktiivisesti levitet- 
ty Emotetin kaltainen haittaohjelma. 
BazarLoader mahdollistaa hyökkääjä]l- 
le takaoven ympäristöön, ja sen avulla 
kohdejärjestelmään ladataan interakti- 
viisen komentokanavan mahdollistava 
haittaohjelma, kuten esimerkiksi Co- 
balt Strike. 

Cobalt Strike on tunnettu kaupalli- 
nen ratkaisu komentopalvelininfraan, 
ja sitä käyttävät niin rikolliset kuin 
kaupalliset red team -toimijatkin (si- 
muloiduissa tilanteissa hyökkäyksel- 
linen, vihollista vastaava taho). Jul- 
kisten tietojen mukaan BazarLoader 
on TrickBot-pankkitroijalaisesta teh- 
ty uusi versio. Yleensä BazarLoader on 
liitetty Ryuk- ja Conti-kiristyshaitta- 
ohjelmia käyttäviin rikollisryhmiin. 

BazarLoaderia levitettiin alkuvuo- 
den 2021 aikana suomalaisiin organi- 
saatioihin sähköpostikampanjan avul- 
la. Sähköpostikampanjassa viitattiin 
joko asiakaspalautteeseen tai korona- 
tilanteesta aiheutuneen irtisanomisen 


yhteydessä maksettavaan rahalliseen 
bonukseen. Yhteistä viesteissä oli tapa 
pyytää henkilöä vierailemaan ulkoisel- 
la verkkosivulla PDF-tiedoston lataus- 
ta varten. Sivustolla vieraillessa keho- 
tettiin lataamaan dokumentti, jonka 
seurauksena koneelle latautuu tiedos- 
to Googlen tai Microsoftin pilvitalen- 
nustiloista. 

Ladattu tiedosto oli Windowsin so- 
vellus, jonka ikoni oli vaihdettu PDF- 
tiedoston näköiseksi. Windows ei 
oletusasetuksilla näytä lainkaan tun- 
nettujen tiedostomuotojen tiedosto- 
päätteitä, joten peruskäyttäjälle tie- 
dosto näytti sähköpostissa luvatulta 
PDF-tiedostolta. BazarStrike-kampan- 
jassa ei siis käytetty Office-dokument- 
teja haittaohjelman lataamiseen. 

Mikäli käyttäjä päätyi avaamaan tie- 
doston, ohjelma jäi ajoon taustalle 
odottamaan komentopalvelimelta käs- 
kyä ladata kohdekoneelle Cobalt Stri- 
ke -haittaohjelma. Koska kampanja oli 
BazarLoaderin ja Cobalt Striken yh- 
distelmä, sille annettiin tietoturvayh- 
teisössä nimi BazarStrike. 


Amanda Brown < 
RE: employee termination at 


KEI We converted this message into plain text format. 


I spoke with our head office HR about you. 


<https: 


Copy of employee COVID termination report: 
https: 
<https: 


corporate HR assistant 





Kun hyökkääjä siirtyi Cobalt St- 
riken kautta manuaaliseen operaa- 
tioon, tavoitteena oli korottaa käyt- 
töoikeudet (privilege escalation) ja 
laajentaa tunkeutumista (lateral mo- 
vement) kohdeorganisaatiossa. Ta- 
voitteena hyökkääjällä oli saavuttaa 
Windows-toimialueen ohjauskone eli 
käytännössä Domain Controller -pal- 
velin. Kohde on hyökkääjän kannal- 
ta hyödyllinen, sillä ohjauspalvelimen 
avulla hyökkääjä kykenee esiintymään 
mielivaltaisesti valittuna käyttäjänä tai 
esimerkiksi luomaan uusia tunnuksia 
korotetuin käyttöoikeuksin hakemis- 
topalveluun (Active Directory). 

Tässä tapauksessa hyökkääjällä oli 
tavoitteena levittää Active Directory 
-palvelimen kautta Ryuk-kiristyshait- 
taohjelmaa organisaatioon ja sen seu- 
rauksena pyytää yritykseltä lunnaita. 
Suomessa on kevään aikana havait- 
tu useita tapauksia, joissa hyökkääjä 
on pyrkinyt levittäytymään BazarSt- 
rike-kampanjan seurauksena organi- 
saatiossa. Tiedossa ei kuitenkaan tois- 
taiseksi ole yhtään Suomessa tähän 


H W RE: employee termination at - Message (Plain Text) 85 = O 
File Message O Tell me what you want to do... 
2 Reply E YH Vutislistat v iv 55 Mark Unread <A P 0 
&2 Reply All G&+ E To Manager NN vin Categorize v [E) « 
k . Delete v. — EI N a ove : Translate Zoom 
9 (3 Forward [W v Team Email 3 + [Pr 1 FollowUpr - R 
Delete Respond Ouick Steps jp Move Tags Le Editing Zoom A 


Here is a copy of your COVID payout and termination report 2-15-46810 
writer.zohopublic.com/writer/published/dcywxb5b12235683a40e1a489ff3ee3a66e5b> . 
You will get two weeks payout by our Handbook. I am sorry for that. 


writer.zohopublic.com/writer/published/dcywxb5b12235683a40e1a489ff3ee3a66e5b 
writer.zohopublic.com/writer/published/dcywxb5b12235683a40e1a489ff3ee3a66e5b> 
(copy and past document link in the browser address bar) 


BazarStrike-kampanjassa käytetty malspam-viesti. 








Sähköposti Verkkosivu 


Google Drive / 
Google Docs 


BazarStrike-kampanjan eteneminen. 





BazarlLoader / 
BazarBackdoor 





CobaltStrike 





Oikeuksien 


korottaminen ja 
tunkeutumisen 
syventäminen 





THIS DOCUMENT IS ENCRYPTED BY 
DOCUSIGN* PROTECT SERVICE 


DocuSign 
PERFORM THE FOLLOWING STEPS TO PERFORM DECRYPTION 
m If this document was downloaded from Email, please click Enable Editing 
from the yellow bar above 
Once You have Enable Editing , please click Enable Content 
(2) from the yellow bar above 
WHY | CANNOT OPEN THIS DOCUMENT? 


You are using iOS or Android, please use Desktop PC 


You are trying to view this document using Online Viewer 


DocuStgn 


The Global Standard for eSignature" 


DocuSign-teemainen Office-tiedosto. 


kampanjaan liittyvää Ryuk-haittaoh- 
jelmatapausta. Hyökkäys on siis on- 
nistuttu pysäyttämään, ennen kuin ri- 
kollinen on onnistunut saavuttamaan 
tavoitteensa. 

Kevään aikana on uutisoitu ainakin 
Yhdysvalloissa levinneestä BazarLo- 
ader-kampanjasta, jonka levitystapa 
eroaa aikaisemmin tunnetuista levi- 
tystavoista. Kampanja on ristitty Ba- 
zarCalliksi haittaohjelman toimituk- 
seen liittyvän lisäkäänteen mukaisesti. 

Käyttäjälle lähetetään tilausvahvis- 
tus, jossa kiitetään jonkun palvelun ti- 
lauksesta, ja viestin linkit osoittavat 
oikeille sivustoille. Tilauksen peruut- 
tamiseksi käyttäjää ohjeistetaan soit- 
tamaan puhelinnumeroon, joka on 
listattu sähköpostissa. Tässä kohtaa 
homma muuttuu petkutukseksi. Nu- 
mero ei viekään palveluntarjoajalle, 
jolta tilauksen väitetään tapahtuneen, 
vaan rikollisten hankkimaan puhelin- 
keskukseen. Keskuksesta käyttäjä oh- 
jataan perumaan tilauksensa sivustol- 
le, josta muutaman käänteen kautta 
saa peruutusvahvistuksen, joka sisäl- 
tää BazarLoader-haittaohjelman. Vas- 
taavia tapauksia ei ole toistaiseksi ha- 
vaittu Suomessa. 


OakBot 

OakBotin (OBot) historia on hyvin 
Emotetin — kaltainen. Aikaisemmin 
OakBot oli pankkitroijalainen, mut- 
ta suojausten kehittyessä myös sen toi- 
mintatapa on muuttunut. OakBotia 
levitetään sähköpostissa ja Emotetin 
kaltaisesti käyttämällä hyväksi murret- 
tuja sähköpostilaatikoita. Murretus- 
ta sähköpostilaatikosta lähetetään vas- 
tausviesti, jonka liitteenä on OakBot 
toimitetaan. Viestisisällössä ja liitetie- 
doston nimessä viitataan yleensä tar- 
jouksiin tai sopimuksiin. Liitetiedosto 
on yleensä muotoiltu näyttämään Do- 

cuSign-allekirjoituspalvelun kautta lä- 
hetetyltä dokumentilta. Dokumentissa 
on mukana makroja, ja tekstiosiossa ne 
pyydetään hyväksymään. 

Mikäli makrojen suoritus hyväksy- 
tään, dokumentti hakee internetin yli 
OakBotin. Käytännössä koneelle la- 
dataan DLL-tiedosto, ja dokumentin 
makrot suorittavat sen. DLL-tiedos- 
to on niin sanottu haittaohjelman la- 
taaja, ja itse OakBot on pakattu sen si- 
sään. OakBot puretaan ja suoritetaan 
DLL-tiedoston suorituksen jälkeen, ja 
se alkaa liikennöidä OakBotin komen- 
topalvelimelle. 

Kuten BazarLoaderissa, OakBo- 
tin jälkeen koneelle hyvin usein lada- 
taan Cobalt Striken majakka (beacon) 
ja aloitetaan manuaalinen operaatio. 
Operaation tavoitteena on hyvin usein 
ollut kiristyshaittaohjelman asentami- 
nen kohdeorganisaatioon. OakBotia 
käyttävien rikollisryhmien tavoittee- 
na on julkisten tietojen mukaan ollut 
kiristyshaittakampanja. Yleisesti Oak- 
Bot on liitetty Egregor- ja REvil-kiris- 
tyshaittaohjelmia käyttäviin rikollis- 
ryhmiin. 

OakBotia on levitetty Suomessa al- 
kuvuoden aikana aktiivisesti. Suomes- 
sa levinneissä tapauksissa OakBotin 
lataukseen käytettiin Excel-tiedostoa 
tutulla DocuSign-teemalla. Toistaisek- 
si ei ole tiedossa yhtään onnistunutta 
tapausta, jossa hyökkääjä olisi onnis- 
tunut saastuttamaan kohdeorganisaa- 
tioon kiristyshaittaohjelmia. 


IcedlD 

IcedID on hyvin OakBotin kaltai- 
nen haittaohjelma, ja sitä ovat yleisesti 
käyttäneet samat rikollisryhmät, jotka 
käyttävät Egregor- ja REvil-kiristys- 
haittaohjelmia. Viime aikoina on uu- 
tisoitu IcedID:n leviävän aktiivisesti 
maailmalla ja hyökkäyksen tapahtu- 
van verkkosivujen lomakkeita hyväk- 
sikäyttämällä. 

Käytännössä hyökkääjät ovat levit- 
täneet IcedID:n latauslinkkiä verkko- 
sivuilta löytyvien yhteydenottolomak- 
keiden kautta. Lomaketta käyttämällä 
onnistutaan useassa organisaatiossa 
välttämään sähköpostisuojauksia. La- 
tauslinkin kautta on tullut yleisten tie- 
tojen perusteella JavaScript-tiedosto, 
joka suoritetaan Windowsin WScript- 
sovelluksen avulla. JavaScript on la- 
dannut itse IcedID:n koneelle ja jäänyt 
odottamaan komentoja hyökkääjältä. 
Suomessa ei kuitenkaan ole toistaisek- 


si havaittu kuvatun kaltaista kampan- 
jaa, vaikka se on ollut maailmalla hy- 
vin aktiivinen. 


Näin raportoit 

Tässä artikkelissa on mainittu muuta- 
mia esimerkkejä haittaohjelmista, jot- 
ka ovat olleet alkuvuoden 2021 aikana 
aktiivisina Suomessa tai muuten pu- 
huttaneet mediassa. Myös erilaisia va- 
riantteja mainituista haittaohjelmis- 
ta saattaa olla liikkeellä. Aivan kuten 
muitakin ohjelmia päivitetään, rikolli- 
setkin päivittävät haittaohjelmien toi- 
mintalogiikkaa jatkuvasti. 

Liikenne- ja viestintävirasto Trafi- 
comin Kyberturvallisuuskeskus seuraa 
haittaohjelmatrendejä Suomessa. Mi- 
käli sähköpostiisi ilmestyy haitalliselta 
vaikuttavia liitteitä, niistä voi raportoi- 
da ja ne voi toimittaa tarkempaan tut- 
kintaan Kyberturvallisuuskeskukselle. 

Näytteet voi lähettää pakkaamalla 
ne zip-tiedostoon, suojaamalla paka- 
tun tiedoston salasanalla (esimerkik- 
si ”infected”) ja lähettämällä pakatun 
tiedoston sähköpostiviestin liitteenä 
osoitteeseen certotraficom.fi. Viestis- 
sä on hyvä kertoa, mihin tapaus liittyy. 
Tarkemmat ohjeet näytteiden toimitta- 
miseen löytyvät Kyberturvallisuuskes- 
kuksen verkkosivuilta (kyberturvalli- 
suuskeskus.fi). 

Haittaohjelmat kehittyvät siinä missä 
puolustuskin. Uusia tapoja kiertää tie- 
toturvatuotteita ja -kontrolleja syntyy 
sitä mukaan, kun havaitsemis- ja estä- 


miskyvyt kehittyvät. Ole valppaana. 4 

Kirjoittaja työskentelee Liikenne- 
ja viestintävirasto Traficomin 
Kyberturvallisuuskeskuksessa 
tietoturva-asiantuntijana. 





TIETOMURROILTA 
SUOJAUTUMINEN 


Tietokannan tehokas sa 


Teksti: Joonas ”joonas.fi” Loppi 


Kuvat: Teppo Kauppinen, Mitol Meerna 


astaamo saattaa olla sinul- 

le tuttu uutisista. Tarinasta 

on helppo löytää ainakin yksi 
roisto: hakkeri, joka varasti terapiapo- 
tilaiden tiedot. Esitän kuitenkin kysy- 
myksen: onko tarinassa enemmänkin 
roistoja? Olisiko Vastaamon tullut pi- 
tää parempaa huolta asiakkaidensa tie- 
toturvasta? Nähtiinkö tietoturva kulu- 
eränä, josta voi säästää, jotta itselle jää 
enemmän fyffeä? 

On järjestelmiä, joiden tiedot ei- 
vät ole kovin arkaluonteisia: jos Spoti- 
fyn tietokantaan murtauduttaisiin, niin 
voisihan se olla vähän noloa, kun mu- 
siikkimauttomuuteni päätyisi tahto- 
mattani julkiseksi dataksi. Toisissa jär- 
jestelmissä tietoturvan laiminlyönti on 
paljon vakavampi rikos. Näitä järjestel- 
miä ovat ainakin ne, joiden datan pi- 
täisi yksiselitteisesti olla luottamuk- 
sellista. Esimerkiksi juuri Vastaamon 
data eli fyysiseen tai henkiseen tervey- 
teen liittyvä data. Kaikkien tietojärjes- 
telmien ylläpitäjien on kuitenkin hyvä 
muistaa, että nykyään Euroopan ylei- 
nen tietosuoja-asetus GDPR krimina- 
lisoi järjestelmien tietoturvan törkeän 
laiminlyönnin. 

Keskityn tässä kirjoituksessa yleisel- 
lä tasolla tietokannan salausmenetel- 


miin ja pääsynvalvontakeinoihin, joil- 
la Vastaamon tietomurron laajuus olisi 
ollut oleellisesti rajattavissa. Käytän 
esimerkkinä kuvitteellista potilastieto- 
järjestelmää, jossa potilaat käyvät vas- 
taanotolla ja heistä kirjataan potilas- 
kertomuksia. 


Tietoturvan 
ymmärtäminen on eduksi 
Tietoturvaa on helppo myydä läm- 
pimänä tunteena ihmisille, jotka ei- 
vät ymmärrä aiheen monimuotoisuu- 
desta. Verkkopalvelut vakuuttelevat 
tietoturvaansa ”vihreällä lukolla; eli 
HTTPS-indikaattorilla, joka kertoo 
siitä, että liikenne on salattu käyttäjän 
selaimen ja palvelimen välillä. HTTPS 
on tärkeä mutta kuitenkin vain pieni 
osa kokonaiskuvaa, eikä se yksin pelas- 
ta palvelimen muun tietoturvan härs- 
kiä laiminlyöntiä. 

VPN-palvelut' markkinoivat salaa- 
vansa verkkoliikenteesi. Se pitää paik- 
kansa, mutta tämä salaus on vain 
käyttäjän laitteen ja VPN-toimittajan 
palvelimen välillä. VPN-palvelimesta 
eteenpäin liikenteesi on yhtä turvatonta 
tai turvallista, kuin se olisi ollut laitteel- 
tasi lähtiessä ilman VPN:ää. VPN:stä on 
etuja, mutta on hyvä ymmärtää, mistä 





LUOTI O CN 


aaminen 


Vastaamon tietomurron laajuus olisi ollut oleellisesti rajattavissa. 


niiden hyödyt alkavat, ja mihin ne lop- 
puvat. Esimerkiksi mahdollisuus valvoa 
verkkoliikenteesi metatietoja saattaa 
siirtyä kotimaiselta nettioperaattorilta- 
si halvalle ulkomaiselle VPN-operaat- 
torille. 

Kannattaa olla skeptinen, jos gee- 
litukkainen myyntimies kehuu tuot- 
teensa tietoturvaa ympäripyöreällä 
tasolla tai termeillä, jotka menevät ta- 
juntasi yli. Jos myyntimies aidosti ym- 
märtää, mistä puhuu, osaa hän kyllä 
selittää sen ymmärrettävästi kuulijalle. 
Ymmärtämällä tietoturvaa pääset teke- 
mään valistuneita valintoja. 


Mitä tietoturva on? 
Tietoturva on laaja kokonaisuus ja mo- 
nen monimutkaisen osan summa. Di- 
gimaailman tietoturvaan on kuluttajan 
näkökulmasta karkeasti kaksi eri jaot- 
telua: 


1. Palveluntuottajan tietoturva 
(”sinun vastuulla”), eli mitä tuottaja 
tekee suojatakseen käyttäjiänsä. 


2. Kuluttajan oma tietoturva 
(”minun vastuulla”), eli miten 
käyttäjä suojaa itseänsä. 

Salaus 

Tiedon piilottaminen siten, että vain tar- 
koitettu taho näkee tiedon. Vain tarkoite- 
tuilla tahoilla on pääsy salausavaimeen. 


Salausavain 

Avain, joka purkaa salauksen. Salausavain 
ja salasana ovat käsitteellisesti lähes sama 
asia sillä erolla, että salasanat ovat yleen- 
sä ihmisen rajallisen muistin vuoksi yksin- 
kertaisempia ja lyhyempiä — salausavaimet 
taas pidempiä ja "aidosti satunnaisia”. 








salauspalvelin 
(+ logit, rate limiting) 


HSM-laite 
USB-portissa 


sovelluspalvelin 

















Salauspalvelin 

Salauskäyttöön pyhitetty palvelin, johon 
HSM on liitetty. Toimii välittäjänä mui- 
den vähemmän luotettujen palvelinten 
ja HSM:n välillä. Salauspalvelimelle mur- 
tautumalla ei pysty varastamaan sala- 
usavaimia, mutta murtautumalla pystyy 
ohittamaan lisäominaisuudet joita HSM:t 
eivät yleisesti toteuta, kuten esimerkik- 
si tiedonsiirron rajoittaminen (rate limi- 
ting). Teoriassa HSM:n voi kytkeä mihin 
tahansa palvelimeen, joka hoitaa muuta- 
kin virkaa, mutta tietoturvasyistä salaus- 
palvelimen rooli kannattaa rajata mah- 
dollisimman pieneksi. Mitä vähemmän 
asioita tietoturvakriittinen palvelin tekee, 
sitä vaikeampi siihen on murtautua. 


DATA-AVAIN 


purkuohjelma: 
pura salainen.zip 


SEN W 








4SM-laite . 
tietokoneen USB-portissa 








| salainen.zip purkuohjelma 




















Hardware Security 

Module (HSM) 

Erillinen laite, joka on suunniteltu salausa- 
vainten turvalliseen säilyttämiseen ja hyö- 
dyntämiseen siten, että salausavainta ei 
ikinä luovuteta HSM:n ulkopuolelle. Sa- 
lauksen purku tehdään siten, että salat- 
tu tieto lähetetään HSM:lle ja HSM purkaa 
salausavaimensa avulla tiedon ilman, että 
sen ulkopuoliset tahot tietävät salausavai- 
men sisältöä. Esimerkkejä: YubiKey, U2F- 
avain, TPM-siru, henkilökortti, pankkikor- 
tin siru ja niin edelleen. 








Envelope encryption: 

avainkirjekuori, kirjeavain 
Datan suojaukseen käytettävän salaus- 
avaimen eli data-avaimen säilytys salat- 


tuna toisella salausavaimella. Tätä kut- 


sutaan myös avaimen käärimiseksi (key 
wrapping). Data-avain on ikään kuin vir- 


tuaalisen salatun kirjekuoren sisällä. Kir- 
jekuoren avaamiseen käytettävää avainta 


kutsutaan kirjeavaimeksi. Suojattavan da- 


tan purkamiseen tarvitaan molempia avai- 


mia! Molemmat avaimet ovat salausavai- 
mia, mutta niiden käyttötarkoitukset ovat 
erilaisia. 


KIRJEKUORIAVAIN 


, Datan Avainkirjeiden 
Tarkoitus 
salauksen purku salauksen purku 
Välillinen tarkoitus Potilastietojen avaaminen PaK IEN N 
valvominen ja estäminen 


Tyypillinen lukumäärä 


Avainkirjeenä samalla 
tietokantarivillä kuin 
salattu data 


Tyypillinen sijainti 


Data Encryption Key 
(" DEK"”) 

Yhtä monta kuin on potilas- 
tietorivejä, esim. 10 000 kpl 





Yhtä monta kuin on 
HSM-laitteita, esim. 3 kpl 


HSM-modlulin sisällä, 
mielellään erillisellä 
tietokoneella 


Key Encryption Key 
(" KEK") 


Tietoturvaa voi tarkastella esimerkik- 
si kerrosnäkökulmasta. Seuraavan sivun 
kuvassa on esimerkkinä palveluntuotta- 
jan verkkopalvelu, jota käytetään interne- 
tin yli. Lähes jokaisen kerroksen tietotur- 
van laiminlyönnistä voi olla kohtalokkaat 
seuraukset, ja lähes jokaisessa pyörii koo- 
dia, joka on pidettävä ajan tasalla. Tämä 
on yksinkertaistettu näkymä — todellisuu- 
dessa laatikoita on enemmän. 

Poraudumme tässä kirjoituksessa tie- 
tokantakerrokseen ja ideaan puolustavas- 
ta tietokantasuunnittelusta. Puolustavan 
suunnittelun tarkoituksena on rajata tie- 
tomurron vaikutusta jopa silloinkin, kun 
moni muista kerroksista on pettänyt. 

Tietokanta on tavallaan näistä kerrok- 
sista heikoin lenkki — jos hyökkääjä pää- 
see tietokantaan käsiksi, ei enää auta, 
vaikka muiden kerrosten tietoturva olisi 
moitteettomalla tasolla. Hyökkääjä kyllä 
löytää salaamattomasta tietokannasta kai- 
ken varastamisen arvoisen. 


Tietokannan salaus 

Tämä on viimeinen puolustus sii- 
hen tilanteeseen, kun hakkerit ovat jo 
päässeet muiden kerrosten läpi tieto- 
kantaan sisään. Tämä lähestymistapa 
suojaa myös pahantahtoisilta työnteki- 
jöiltä, joilla on jo työnkuvansa puoles- 
ta tekninen pääsy tietokantaan ja jot- 
ka haluavat tirkistellä tai varastaa koko 
tietokannan sisällön. 

Jokaista potilasta, eli tietokannan 
potilasriviä, kohden on oma salausa- 
vaimensa. Nämä data-avaimet on va- 
rastoitu potilasrivin mukana salattu- 
na avainkirjekuoriin. Avainkirjekuori 
taas avataan tietokannan ulkopuolisen 
kirjeavaimen avulla. Koska potilastie- 
torivit ovat hyödyttömiä ilman data- 
avaimia ja data-avaimet hyödyttömiä 
ilman kirjeavainta, tietoturvasta muo- 
dostuu puumainen rakenne. 





data-avain 123 


& HP potilas 123 


data-avain 456 


















MP" potilas 456 | 


, 








data-avain N 


On 


Kun kirjeavaimet varastoidaan mah- 
dollisimman turvalliseen paikkaan ja 
niiden käyttöön liitetään valvontaa (esi- 
merkiksi tiedonsiirron rajoittaminen ja 
pääsytapahtumien kirjaus), saadaan ko- 
hotettua kaikkien kirjeavaimista riippu- 
vaisten tietojen tietoturvaa. Mekanismin 














V N 


Käyttäjä 


HM- 


Käyttäjän laitteen tietoturva 





Salasanahygienia 








Tietoturvatietoisuus 

Palvelu 





Kirjautuminen, pääsynvalvonta & logit 











Ohjelmakoodi | Toteutuskäytännöt 





























Ohjelmointikieli 


muut ohjelma- 
riippuvuudet, 
mm. tietokannat 


muut ohjelma- 

kokonaisuudet 
samalla 

tietokoneella 





































































































Ydin Käyttöjärjestelmä |Perusohjelmat, ajurit ym. 
, | 
Prosessori Palvelin Muu laitteisto Fyysinen | 
turvallisuus 
palvelimen 
kytkimet, reitittimet, palomuurit AAW 
J O s - murtosuoja 
n - pääsynvalvonta 
Lahiverkko 








Ulkoiset tietojärjestelmät 


esim. integraatiokumppanit 








tietoturvaominaisuuksien ymmärtämi- 
seksi on hyödyllistä käydä läpi, miltä on- 
nistunut hyökkäys näyttäisi. 


Hyökkäys 

Mitä konkreettisesti tapahtuu, kun 
hakkeri pääsee tietokantaan käsiksi? 
Hän huomaa, että tietokannan jokai- 
nen rivi on salattu omalla avaimellaan, 
eli sisältö on arvotonta ilman salauk- 
sen purkua. Tietokannassa on 10 000 
potilaan tiedot. 

Hakkerin seuraava askel on purkaa 
jokaisen tietueen salaus. Koska hänel- 
lä on tekninen pääsy tietokantapalveli- 
meen, on syytä olettaa, että hänellä on 
pääsy myös palvelimeen, jossa sovel- 
lusta ajetaan. Sovelluspalvelimen täy- 
tyy pystyä pyytämään salauspalveli- 
melta verkon yli yksittäisten tietueiden 
salauksen purkua, joten myös hyök- 
kääjä pystyy samaan. 

Hakkeri kirjoittaa ja ajaa ohjelman- 
pätkän, joka pyytää salauspalvelinta 
purkamaan kaikki 10 000 potilasriviä 
niin nopeasti, kuin salauspalvelin pys- 
tyy rivejä purkamaan. 

Järjestelmän tyypillisessä käytössä 
työntekijä tapaa yhden potilaan noin 
45 minuutin välein, ja työvuorossa on 
kerrallaan kolme työntekijää, joilla on 
oikeus avata potilastietoja. Tyypillises- 
ti yrityksessä siis avataan tunnissa noin 
neljän potilaan tiedot. 

Oletetaan, että salauspalvelimen tie- 
donsiirtorajoittimen (rate limiter) ylä- 





Internet 


rajaksi oli säädetty kymmenen po- 
tilastietueen avaaminen €tunnissa. 
Salauspalvelimen tiedonsiirtorajoitin 
huomaa, että salauksen purkupyyn- 
nöt ovat hakkerin ohjelmanpätkän ta- 
kia kriittisellä tasolla, joten se lähettää 
kriittisen hälytyksen yrityksen IT- 
osastolle. Lisäksi se lukitsee fyysisen 
HSM-moduulin siten, että salauksen 


I— tietokantapalvelin 


| potilas 678 | 
| potilas 123 | 
potilas 456 























data-avain 456 
avainkirje 456 


potilaan 456 
salatut tiedot 

vä tapaus tämäkin, mutta parempi kuin 
sata prosenttia. 


Edistyneempi hyökkäys 
Entäpä jos hakkeri on tietoinen tästä 
tiedonsiirtorajoittimesta, ja hän osaa 
jopa ottaa huomioon mahdolliset erot 
rajoissa toimistoaikoina ja sen ulko- 
puolella? Ehkä hän myös osaa ottaa 
huomioon mahdolliset työntekijäkoh- 
taiset rajat (yksittäisen työntekijän ei 
kuulu avata yli kahden potilaan tietoja 
tunnissa) ja mahdolliset työvuorokoh- 
taiset rajat (työntekijän, jolla on vapaa- 
tai lomapäivä ei kuulu käyttää järjestel- 
mää ollenkaan). 

Työntekijöiden tyypillinen käyttö oli 
neljä potilastietuetta tunnissa, lukitus- 
ja hälytysraja taas oli säädetty kym- 
meneen potilastietueeseen tunnissa. 
Hakkerille jää käytettäväksi puskurik- 
si kuusi potilastietuetta tunnissa. Kym- 
menentuhannen potilastietueen varas- 
tamiseen kuluu siis 1 666 tuntia eli 69 
vuorokautta, joiden aikana hänen täy- 
tyy toimia huomaamattomana. 

Fi ole epärealistista olettaa, että 
hyökkääjä pystyy toimimaan useam- 
man kuukauden huomaamattomana, 
jos hän alun perinkin pääsi järjestel- 
mään sisään. Organisaation tietoturva- 
asiat eivät liene huipputasoa. 

Puhumme jo melko edistyneestä 
hyökkääjästä. Hän on selvittänyt, että 


Käyttäjä 
työntekijä 786 








lataa potilaan 456 
salatut tiedot ja 
avainkirjeen 
































S= 


kirjeavain 














avainkirje 456 














purkuja ei pystytä enää suorittamaan 
ennen IT-osaston ”kaikki kunnossa” 
-kuittausta. 

Hakkeri sai varastettua 10 kappaletta 
eli 0,1 prosenttia potilastiedoista. Ikä- 

työntekijä 786 käsitteli 
potilaan 456 tietoja 











- Käytetäänkö kirjeavainta 
poikkeuksellisen paljon 
tai outoon aikaan? 

- Hakeeko yksittäinen 
työntekijä poikkeuksel- 

lisen paljon tietoja? 

Tietojärjestelmän käyttö ei hidastu potilastapaamisella 


IT-osasto valvoo 


Raportin allekirjoitus 
päivän lopuksi 


Päätelaitteella 
allekirjoitus 


suja paemtttaattyömsldälä | Kn. 
ams? | K 1 lx 
nn vänä ulla | KA | ax 
käytävä käyt total hdppo antoa | K 1 x 





tietokannan sisältö on salattu, saanut sel- 
ville kuinka salauksen purkupyyntöjä 
tehdään sekä kuinka välttää tiedonsiir- 
torajoitin, joka johtaisi kiinnijäämiseen 
ja järjestelmän automaattiseen sulkuun. 
Onko tämä jo sisäpiirin tietoa? 

Puolustuskeinoja tiedonsiirtorajojen 
lisäksi löytyy kuitenkin lisää. Tä- 
hän mennessä puolustuskeinot eivät 
ole vaikuttaneet järjestelmän päivit- 
täiseen käytettävyyteen työntekijöil- 
le, mutta seuraavissa keinoissa men- 
nään tietoturvassa usein läsnä olevaan 
vastakkainasetteluun helppouden ja 
tietoturvan välillä. 

Keino 1: TT-osasto valvoo päivittäin 
avainten käyttökuvaajia ja pääsytapahtu- 
mien lokitiedostoja. Kun TT-osasto huo- 
maa kasvavia trendejä käyrissä, se alkaa 
selvittää tarkemmin, onko kasvun taka- 
na tietomurto vai jokin muu syy. Kos- 
ka pääsytapahtumien lokitiedostot (au- 
dit l0gs) sisältävät tiedon myös salauksen 
purkupyynnön takana olevasta työnte- 
kijästä, tietoja pystytään tarkastelemaan 
työntekijätasolla. Käyttäytyykö jonkun 
työntekijän käyttäjätunnus epätyypilli- 
sesti? 

Keino 2: Päivittäinen ”katselin näitä 
tietoja" -raportin allekirjoitus. Naiivihko 
vaihtoehto epäilyttävän käytöksen esiin- 
tuomiseen on pyytää työntekijöitä kuit- 
taamaan työpäivän lopuksi automaatti- 
sesti luotu raportti potilastiedoista, joita 
kyseinen käyttäjä avasi päivän aikana. Jos 
käyttäjä huomaa raportissa olevan tietoja, 
joita hän ei oikeasti katsonut, asiaa täytyy 
alkaa selvittämään. Tästä kuitenkin ker- 
tyy päivän aikana ikävää ”byrokratiavel- 
kaa; ja menettely on täysin riippuvainen 
työntekijän tunnollisuudesta — kuitataan- 
ko raportteja sisältöä lukematta? 

Keino 3: Työntekijän päätelaitteella 
tehtävä "vahvista potilaan tietojen avaa- 
minen” -allekirjoitus. Digitaalisen alle- 
kirjoituksen voi tuottaa potilastietuetta 
avatessa työntekijän mobiililaitteen tai 
tietokoneen avulla — sama ajatus kuin 
verkkopankkiin kirjautumisessa mobii- 
liavaimella. 

Allekirjoitusta ei kannata tuottaa käyt- 
täjän tietokoneen levyllä olevan allekir- 
joitusavaimen perusteella, sillä jos hyök- 
kääjä pääsi palvelimille, on myös syytä 
olettaa, että hyökkääjä pääsisi varasta- 
maan allekirjoitusavaimen työntekijän 
tietokoneelta. Jos tietokone on mielek- 
käämpi vaihtoehto kuin mobiililaite, 
voidaan tietokoneella käyttää YubiKeyn 
kaltaista USB-tikkua, joka on asetettu 
vaatimaan sormen painallus (”user pre- 
sence”) allekirjoituksen muodostami- 
seksi. Sormen painalluksen vaatiminen 
on tarpeen siksi, ettei tikku voisi jaella al- 
lekirjoituksia automatisoitavissa olevalla 
tavalla, jota hyökkääjä voisi hyväksikäyt- 
tää. Turvallisinta on käyttää allekirjoi- 
tuksiin YubiKeyn kaltaista ratkaisua, 
seuraavaksi turvallisin on mobiililaite ja 
vähiten turvallisin tietokone ilman Yubi- 
Keytä. 

Jos organisaatio ottaa tietoturvan va- 
kavasti, näitä kolmea keinoa kannattaa 
myös yhdistellä. Esimerkiksi IT-osas- 
to valvoo graafeja, mutta tietoja avatessa 
työntekijältä pyydetään silti päätelaitteel- 
la kuittaus tietojen avaamiseen. 


Tietokannan salausta voi 
toteuttaa huonommin 

ja paremmin 

Moni tietokantatuote mainostaa tuke- 
vansa salausta. Myyntimiehet kuitenkin 
tietävät, että myyntipuheiden kuulija ei 
välttämättä ymmärrä eroja eri salausme- 
kanismien tehoissa. 

Tietokannan salauksen tehokkuuden 
arvioinnissa on monia tärkeitä näkökul- 
mia. Onko koko tietokantaan yksi sala- 
usavain, vai onko joka tietueelle oma sa- 
lausavaimensa? Missä salausavain on 
varastoitu, ja ketkä pystyvät näkemään 
sen? Ketkä kaikki pystyvät käyttämään 
salausavaimia? Jääkö salausavaimien 
käyttämisestä lokimerkinnät? Pystyykö 
lokimerkintöjen syntyä estämään? 

Jos koko tietokantaan on vain yksi 
avain, koko tietokanta aukeaa tämän yh- 
den avaimen varastamalla. Jos salausa- 
vaimet on varastoitu samalla palvelimel- 


la kuin itse tietokantakin, ei salaus tuo 
paljoa lisäarvoa. Jos hyökkääjä saa tie- 
tokantapalvelimen haltuunsa, saa hän 
myös salausavaimet. 


Hakutoiminto salattuun 
tietokantaan 

Aivan kaikkea tietokannassa ei voi sala- 
ta — ainakaan samalla mekanismilla eli 
yhtä vahvalla salauksella. Jotkut tiedot 
täytyy olla haettavissa ennen salauksen 
purkamista (muna vai kana -ongelma). 

Otetaan esimerkki. Potilas tulee vas- 
taanotolle. Työntekijä kysyy potilaan 
henkilötunnusta — sekä varmistaakseen 
henkilöllisyyden että löytääkseen po- 
tilaan tiedot tietojärjestelmästä. Miten 
löydetään oikea potilastietue henkilö- 
tunnuksen perusteella tuhansien salat- 
tujen rivien joukosta, jos jokaisen rivin 
henkilötunnus on vahvan salauksen si- 
sällä? Miten voit vertailla jotain, mitä et 
näe? Voisit toki purkaa jokaisen rivin 
salauksen vertailua varten, mutta se ve- 
sittäisi tiedonsiirtorajoittimiin perustu- 
van tietoturvan. 

Henkilötunnuksen varastointi selko- 
kielisenä, edes hakutarkoituksiin, ei ole 
kuitenkaan asiakkaan tietoturvan kan- 
nalta järkevää. Hakuja tukevaan käyttö- 
tapaukseen, jossa tietoja ei voida täysin 
salata, on kuitenkin olemassa keino: tii- 
vistefunktiot. 

Tiivistefunktiot pohjautuvat matema- 
tiikkaan (kuten salausmenetelmätkin) 
ja helpoin tapa ymmärtää konsepti on 
käyttää summafunktiota esimerkkinä: 
summa(”ABC”) = 6. Esimerkissä olem- 
me antaneet kirjaimille numeroarvot eli 
A=1,B=2,C=3ja niin edelleen. Näin 
ollen summa(”ABC”) = 1 + 2 + 3 = 6. 

Tietoturvanäkökulmasta — optimaali- 
nen tiivistetunktio (esimerkiksi SHA- 
256) mahdollistaa kulkemisen vain yh- 
teen suuntaan. Syötteestä on helppoa 
päästä tiivisteeseen, kuten jo esimer- 
kistä ehkä huomasit. Tiivisteestä ei kui- 
tenkaan ole helppoa päästä syötteeseen. 
Minkä seitsenkirjaimisen sanan tiiviste 
on 96? Vinkki: luet sitä juuri nyt. 


Kun potilaan tiedot halutaan avata 
henkilötunnusta hakuperusteena käyt- 
täen, haettavasta henkilötunnuksesta 
lasketaan tiiviste, esimerkiksi SHA-256 
(”010286-1234”) = ”16da0395c46f- 
24ba”, ja tehdään haku tiivisteen perus- 
teella. Potilas-taulusta löytyy tämän hen- 
kilötunnuksen tiivisteelle hakutulos: 


e Potilasnumero 123 

e Henkilötunnuksen tiiviste 
16da0395c46f24ba 

e Avainkirjekuori 123 salattuna kir- 
jeavaimella: 
e Data-avain 123 

e Loput tiedot salattuja data-avaimel- 
la 123: 
e Henkilötunnus 
e Potilaan nimi, osoite jne. 
e Potilaskertomukset 


Hyökkääjä näkee siis selkokielisenä vain 
potilasnumeron 123 ja henkilötunnuk- 
sen tiivisteen. Pelkkä SHA-256 tiivis- 
te ei ole kuitenkaan tosielämässä vielä 
riittävä, sillä esimerkiksi henkilötun- 
nuksia on suhteellisesti niin rajallinen 
määrä, että hyökkääjä pystyy käymään 
kaikki henkilötunnukset kaavamaisesti 
läpi, laskemaan niille tiivisteet ja vertai- 
lemaan niitä tietokannan tiivisteeseen 
murtaakseen henkilötunnuksen. Tätä 
voidaan vielä nopeuttaa käyttämällä 
esilaskettua taulukkoa kaikkien mah- 
dollisten henkilötunnusten tiivisteistä. 
Tällaista taulukkoa kutsutaan sateen- 
kaaritauluksi (rainbow table). 

Oikeassa sovellutuksessa käytetään tii- 
vistefunktiona SHA-256:n sijaan tiivis- 
tefunktiota scrypt tai esimerkiksi yh- 
distelmää PBKDF2 + SHA-256. Näiden 
tarkoitus on hidastaa yhden tiivisteen 
laskemista vaatimalla tiivisteiden laske- 
mista sisäkkäin esimerkiksi satatuhatta 
kertaa (SHA-256(SHA-256(SHA-256!(... 
(”010286-12347))))), jolloin myös hyök- 
kääjän työstä tulee satatuhatkertainen. 
Näin tiivisteen laskemiseen saattaa ku- 
lua esimerkiksi yksi kokonainen sekun- 
ti palvelimen teholla. Toinen yleisesti 
käytetty menetelmä sateenkaaritaulujen 
varalle on suolaaminen. Suolaaminen 
(salt) viittaa tekniikkaan, jossa salaisen 
tiedon tiivisteeseen on laskettu mukaan 
vaihtuva lisuke, jotta kahden yhtenevän 
tiedon — esimerkiksi kahden saman sala- 
sanan -— tiiviste ei olisi identtinen. 

Tämä lyhyt yksinkertaistukseni lä- 
hestyy turvallista tapaa varastoida sa- 
lasanoja, mutta se ei riitä esimerkiksi 
henkilötunnuksille. Mahdollisia hen- 


kilötunnuksia on niin vähän, että tar- 
vitaan lisäksi vielä jotain niin kutsutun 
k-anonymiteetin kaltaista rakennetta, 
mikäli henkilötunnuksella tapahtuva 
haku on aivan pakollinen ominaisuus. 
K-anonymiteetti on anonymisoidus- 
ta tiedosta laskettavissa oleva ominai- 
suus, jonka mukaan yhden henkilön 
tietoa ei voi erottaa k-1:stä muiden hen- 
kilöiden tiedosta (esimerkiksi 3-anonyy- 
mi tieto tarkoittaisi, että tietojoukossa on 
aina vähintään kolme henkilöä, jolla on 
sama tieto). Myös k-anonyymille tiedol- 
le voidaan laskea tiivisteitä (hash-based 
k-anonymity), joita käyttää hakutoimin- 
noissa. 


Tietokannan salaus ei 
yksinään korjaa koko 
järjestelmän tietoturvaa 
Kuvailemani tietokannan salauskeino 
ei ole kaiken korjaava ratkaisu, jonka 
avulla tiedot säilyvät itsestään suojassa. 
Kuten edistyneestä hyökkäyksestä huo- 
masimme, onnistunut suojaus vaatii 
myös salausavainten käytön valvontaa. 

Tietoturvaa ei voida myöskään ra- 
kentaa vain yhden järjestelmäkerrok- 
sen varaan. Myös muiden kerrosten 
tietoturvan on oltava kunnossa. Teo- 
riassa hyökkääjä pystyisi ohittamaan 
passiivisesti koko salausmekanismin 
varastamalla purettuja potilastietoja 
esimerkiksi kuvakaappauksilla jokai- 
sen työntekijän koneelta sitä mukaa, 
kun työntekijät availevat niitä hiljalleen 
kuukausien saatossa. 


Mitä jos HSM hajoaa? 

Jos HSM menee rikki, menetämme kir- 
jeavaimen, sitä kautta kaikki potilaskoh- 
taiset data-avaimet ja sitä kautta kaiken 
potilasdatan (ks. piirros puumaisesta ra- 
kenteesta). Näin emme halua tapahtu- 
van, joten tarvitsemme vähintään yhden 
HSM-moduulin = varalle. Kirjeavaimet 
voidaan jakaa HSM-moduuleihin aina- 
kin kahdella tavalla: 

a) Jokaisessa HSM-moduulissa on 
eri kirjeavain. Tällöin on myös useampi 
avainkirjekuori jokaista potilasriviä koh- 
den, joiden jokaisen sisällä on sama data- 
avain. Yksi kirjeavain voi toimia pääavai- 
mena ja muut vara-avaimina. 

b) Jokaisessa HSM-moduulissa on 
sama kirjeavain. Yleensä salausavai- 
met luodaan tietoturvasyistä HSM:n 
sisällä, jolloin tiedetään, ettei avaimes- 
ta ole kopioita muualla. HSM ei luon- 
teensa puolesta ikinä luovuta avainta 
ulospäin, joten vaihtoehdoksi jää tuo- 


da HSM:n ulkopuolella luotu sama kir- 
jeavain useamman HSM::n sisälle. 

B-vaihtoehdon ongelmana on kir- 
jeavaimen varastamisen mahdollisuus, 
kun avainta on käsitelty useammassa pai- 
kassa. Levyltä poistetut tiedostotkin pys- 
tyy palauttamaan. Yksi vaihtoehto on 
luoda avain niin kutsutulla ilmavälitieto- 
koneella (airgap computer) ja siirtää avain 
tämän koneen USB-portista HSM-mo- 
duulille. Ilmaväli tarkoittaa ”turvallis- 
ta" tietokonetta, johon ei saa internetistä 
yhteyttä, eikä siihen liitetä mitään laittei- 
ta, joiden kautta hyökkääjä voisi päästä si- 
sään tai saada tietoa ulos. Tässä skenaa- 
riossa järjestelmäkokonaisuuden luotto 
perustuu ilmavälikoneen sekä HSM-mo- 
duulien turvallisuuteen. 


Yhteenveto 

Kävimme läpi salausmenetelmän, jonka 
avulla Vastaamon tietomurron laajuus 
olisi hieman edistyneemmässäkin hyök- 
käyksessä pystytty rajaamaan pieneen 
murto-osaan. 

Laiska suhtautuminen tietoturvaan 
on ajatus siitä, että kaikkiin järjestelmiin 
pääsee sisään ja että on vain asennoidut- 
tava siten, että kaikki tiedot vuotavat ajan 
kuluessa. Toisaalta tämä pitää paikkansa 
— jos hyökkääjällä on lähes rajattomat re- 
surssit ajan, taidon ja ehkä rahankin suh- 
teen, niin mihin tahansa pystyy murtau- 
tumaan. 

Tietoturvan kanssa kannattaa pitää 
käytännönläheinen suhtautuminen — jos 
karhu hyökkää, niin riittää, että juokset 
nopeammin kuin kaverisi. Hyökkääjät 
kyllä valitsevat helpompia kohteita, jos 
alkaa näyttää siltä, että onnistunut hyök- 
käys sinun järkevästi suunniteltuun jär- 
jestelmääsi vie aikaa kuukausia tai vuo- 
sia. Helpompiakin kohteita on tarjolla. 

Vastaamon tilanteessa tietokanta oli 
ymmärtääkseni salaamaton, joten tieto- 
turva lienee nähty kulueränä, johon ei 
haluttu panostaa. Toinen vaihtoehto on, 
ettei tietoturvaa mietitty alkeita pidem- 
mälle. Kummassakaan tilanteessa tällai- 
silla ihmisillä ei kuuluisi olla valtaa ke- 
rätä rekisteriä ihmisten arkaluonteisista 
tiedoista. 

Sitä en tiedä, miten vakavia tietomur- 
toja saataisiin jatkossa estettyä. Fi kai 
vastuuta voi kuluttajillekaan luovuttaa - 
että pitäisi osata vaatia parempaa? Lain- 
säädännöllä tietyille sektoreille tieto- 
turva-auditoinnit? Siis oikea auditointi 
eikä byrokraattinen vitsi. Yrityksistä vä- 
hemmän ahneita? Tietoturvasta seksik- 
käämpää? 8 

KOLUMNI 








Vastaamo teki 


valkohatuista 


ritarimyytin 





Hyvän ja pahan välinen taistelu käydään tässä ja nyt. 


Laura Halminen 


irheetön ja hyveellinen pelas- 
taja karauttaa valkoisella rat- 
sullaan keskelle taistelun tu- 
lenkatkua. Pelotta tuo huimapäinen, 
jalo ritari surmaa valtavan ja julman, 
tulta syöksevän lohikäärmeen. 
Nykyaikaisessa ritaritarinassa val- 
koinen laukkaratsu on vaihtunut val- 
koiseen hattuun. Lohikäärmettä näyt- 
telee myyttisen kybertodellisuuden 
bittipahuus. — Mustahattu — mustas- 
sa hupparissa kähisee epäinhimillistä 
psykopaatin naurua, kun sormet tako- 
vat komentoriveihin kauhua ja sähköi- 
nen tuho pyyhkii lampaita pimeyteen. 
Hakkerikulttuurin ja -etiikan luo- 
kittelu mustiin ja valkoisiin hattuihin 
on peräisin 1920-1940-lukujen ame- 
rikkalaisista lännenelokuvista. Niissä 
oikeasti käytettiin mustia ja valkoisia 
cowboy-hattuja symboloimaan hyvik- 
siä ja pahiksia. Populaarikulttuurista 
tämä mustavalkoinen ihmiskuva so- 
lahti aikanaan luontevasti digiaikaan. 
Valkohatuilla on meneillään varsi- 
nainen buumi. Suurten yritysten joh- 

toryhmistäkin löytyy miehiä, jotka 
haluavat vaihtaa viikonloppuna hup- 
pariin ja mennä itse mukaan autta- 
maan vapaaehtoisia oman firman bug 
bounty -tapahtumissa. 

Bug bountyja on järjestetty jo kauan, 
mutta viime vuosina ne ovat yleisty- 
neet ja levinneet jopa Suomen ulkomi- 
nisteriön toimintatavaksi. Viimeistään 
psykoterapiakeskus Vastaamon ja sen 
asiakkaiden kiristäminen sekä 30 000 
ihmisen potilastietojen levittäminen 
pitkin verkkoa teki valkohatuista julk- 
kiksia. 

Piti pelastaa potilastiedot, piti ottaa 
kiristäjä kiinni. 

Vastaamon katastrofin levitessä vii- 
me syksynä käsiin hakkerit ympäri 
Suomen halusivat ryhtyä Keskusrikos- 
poliisin avuksi. Se oli melko tavaton- 
ta. Poliisi kiitti valkohattuja kovin kau- 
niisti — kiitti isosti ja julkisesti suorassa 
tiedotustilaisuudessa niin, että var- 
masti koko kansa kuuli. 

Fihän sellainen nyt vain jää huo- 
maamatta. Uuden ajan digiritarit oli- 
vat Suomelle kiinnostavam- 
pia kuin koskaan. 

Nyt — erilaisten —vapaaeh- 
toisten ritarien tiimit saavat 
esiintymiskutsuja — valtakun- 
nanmediaan, ministeriöihin, 
poliittisiin järjestöihin, ylä- 
koulujen yhteiskuntaopin tun- 
neille ja rouvien lukupiireihin 
puhumaan vaikka Lisbeth Sa- 
landerista. 

Se on hienoa. Harvassa on 
kansalainen, jonka tietotur- 
vaymmärryksestä ei löytyisi 
aina jotain petrattavaa. 

Kirjoitan tätä ihmisenä, 
joka on myös pitänyt näitä 
puheenvuoroja tietoturvatai- 
tojen puolesta. Kirjoituste- 
ni yleisöksi ovat esittäytyneet 
helsinkiläiset teinit, oululai- 


set insinöörit, ähtäriläiset eläkeläiset, 
suuryritysten tietoturvajohtajat, ken- 
raalit ja ministerit siinä missä tieto- 
verkkorikollisetkin. 

Ensimmäisen hakkereita käsittele- 
vän tekstini julkaisusta tulee syksyllä 
kymmenen vuotta. Se käsitteli Anon- 
ymous-liikettä ja oli varmaankin aika 
naiivi. 

Nyt naiiviudesta on tullut arkki- 
viholliseni, sillä tietoturvassa liik- 
kuu häkellyttävä määrä rahaa ja muita 
lobbauksen ansoja. Viime vuonna talo- 
uslehti Forbes arvioi, että koko maail- 
man kyberturvallisuusmarkkinan arvo 
on noin 173 miljardia dollaria. Siitä 
kelpaisi monelle siivu. 

Isot tietoturvayhtiöt ovat tienneet jo 
pitkään, että julkinen näkyvyys kas- 
vattaa markkina-arvoa. Nimi jää mie- 
leen, ja kun tilaajayritys tarvitsee jo- 
tain, nimi voi olla mielessä varsinkin, 
jos on lukenut mielenkiintoisen artik- 
kelin, jossa nimi esiintyy asiantunte- 
vassa ja positiivisessa valossa. 

Mutta jos tilaajayritys ei erota pe- 
netraatiotestausta palvelinarkkitehtuu- 
rista tai tietoturvaa tietosuojasta, voi 
syntyä tarpeettomia kustannuksia, jos 
tilauksia tehdään sillä perusteella, että 
talousjohtaja kuuli radiosta herttaisen 
fanitarinan kyberlohikäärmettä jah- 
taavista valkohattucowboyista. 

Näkyvyys ja komeat mediaesiinty- 
miset eivät edes ole suoranainen am- 
mattitaidon mittari. 

Todellisuudessa medianäkyvyys on 
usein hyvin karun ja yksinkertaisen 
kaavan tulos: tiedotusvälineessä po- 
moporras määrää aiheen, suoritta- 
va porras miettii, miten suoriutua sii- 
tä tyydyttävästi yleensä aina liian pian 
koittavaan määräaikaan mennessä ja 
bongaa haastateltavan aiemmista me- 
diaesiintymisistä. Kunnianhimoisempi 
kiirehtijä saattaa kysyä perehtyneem- 
mältä kollegalta vinkkejä siihen, ketä 
haastatella. 

Tällä tavalla näkyvyys synnyttää 
kohteensa kannalta positiivisen kier- 
teen, jossa osaamista ei ehkä moneen 
vuoteen puntaroi sen kummemmin 
media kuin yleisökään. 

Kun Venäjä oli vuosia sitten vasta 
vallannut Ukrainalta Krimin niemi- 
maan, eräs tietoturvavaikuttajaksi pyr- 
kinyt sankari lähetti Suomen medioi- 
hin tiedotteen, että hänen yrityksensä 
havaintojen mukaan Venäjältä Suo- 
meen tulevat kyberhyökkäykset olivat 
kaksinkertaistuneet parissa viikossa. 


Melkoinen havainto! Mutta kuin- 
ka se tehtiin? Ainakaan ip-osoittei- 
den perusteella ei hyökkäyksen läh- 
dettä voi luotettavasti todentaa. Ja 
millaisista hyökkäyksistä mahtoi 
olla kyse? Orastava tietoturvavai- 
kuttaja kieltäytyi kertomasta. 

Toimittajana velvollisuuteni on 
tarkistaa saamani tiedot mahdol- 
lisimman hyvin, joten kysyin pa- 
rista muusta tietoturvafirmasta ja 
Kyberturvallisuuskeskuksesta. Ke- 
nelläkään ei ollut havaintoja tällai- 
sesta hyökkäysliikenteen kasvusta, 
joten en uutisoinut asiaa. 

Seuraavana aamuna pelkästään 
tiedotteesta tempaistu väite sii- 
tä, että Venäjä kyberhyökkää Suo- 
meen, täytti puolet toisen iltapäivä- 
lehden lööpistä. 

Tämä tarina kerrottiin, koska 
yksi halusi kiivaasti saada nimensä 
julkisuuteen ja toinen halusi myy- 
dä irtonumeroita suomalaisiin eri- 
tyisen vahvasti vetoavalla Venäjän- 
pelolla. 

Julkisuuden portinvartijalla on 
vastuu valinnoista ja niiden seu- 
rauksista. Julkisuuden valinnois- 
ta seuraa vinoja lopputuloksia, jos 
ne eivät ohjaudu asian ja osaamisen 
mukaisesti. 

Kaikki motiivit päästä julkisuu- 
teen eivät ole aina itsekkäitä, nar- 
sistisia tai rahanahneita. Mutta yle- 
vin ja kirkasotsaisin ei välttämättä 
myöskään ole joka asiassa se kaik- 
kein ammattitaitoisin. Se, että rita- 
ri on komea ja ratsu kiiltäväharjai- 
nen, ei välttämättä tarkoita samaa 
kuin taito käyttää miekkaa. 

Rakas valkohattuhakkeri. Minä 
lupaan, etten koskaan pyydä päästä 
valokuvaamaan sinua kotonasi leh- 
tijuttua varten. En kysy lastesi ni- 
miä tai mitä söit aamiaiseksi, ennen 
kuin ryhdyit taisteluun kyberlohi- 
käärmettä vastaan. 

Kunnioitan sinua ja tekemisiä- 
si niin paljon, että annan sinulle si- 
nun yksityisyytesi. En aina kerro 
edes nimeäsi. Minun kunnioitukse- 
ni näet siinä, että yleisö näkee vain 
todellisen asiantuntemuksesi. 4 


Laura Halminen on Helsingin Sano- 
mien tietoturva-asioita seuraava toi- 
mittaja. 





Pelko 
JUVA 


Tarjous, josta et 
voi kieltäytyä. 





Benjamin Särkkä 





ja The Hidden Per- 

suaders vuodelta 

1957 kertoi, kuinka valmista- 

jat, politiikot ja markkinoin- 
tikoneistot hyödyntävät psy- 

kologisia keinoja kuluttajien 
ohjaamiseen. Nyt reilu 60 vuotta myö- 
hemmin keinovalikoima tuotteiden ja 
palveluiden myymiseen on kertaluok- 
kaa kattavampi ja tehokkaampi. Kil- 
pailu huomiosta hyökkää suoraan pe- 
rustarpeisiin ja tarjoaa mekanismit 
palveluntarjoajille maksimoida aikam- 
me juuri heidän palvelussaan. Netflix- 
dokumentti The Social Dilemma avaa 
algoritmeja, joiden avulla satakun- 
ta insinööriä Piilaaksossa määrittelee 
maailmalle normaalin. Ohjelma lop- 
puu kehotukseen katsoa joku kolmes- 
ta juuri minulle räätälöidystä vaihto- 
ehdosta. 

Dublinin Trinity Collegen julkaise- 
man tutkimuksen mukaan älypuheli- 
met lähettävät dataa valmistajilleen 4,5 
minuutin välein, Android noin 20 ker- 
taa enemmän (-2 Mt) päivässä kuin 
jOS (+100 kt). Meistä kerättyä telemet- 
riaa hyödynnetään varmasti laitteiden 
toimintavarmuuden — parantamiseen, 
mutta siitä johdettuja käyttäytymismal- 
leja myös myydään markkinointitarkoi- 
tuksiin. Mainosten kohdennus ei tule 
katoamaan, vaikka kolmanen osapuo- 
len keksit selaimista ovatkin katoamas- 
sa. Googlen monopoliasema väylänä 
kuluttajien saavuttamiseen päinvastoin 
tulee vahvistumaan tarkemman yksi- 
löinnin perustuessa selaimesta kerät- 
tyyn dataan. Mainostajien ymmärrys 
meidän peloistamme on siis validoita- 
vissa ja muutokset käytöksessä mitatta- 
MASS 

Pelko ei ole pelkästään negatiivinen 
tunne. Osaamme sen hyvin, ja moni al- 
tistaa itsensä tahallaan tilanteisiin, jois- 
sa pääsee pelkäämään. Kauhuelokuvat 
ja yöllä ikkunaa raapiva oksa ovat omi- 

aan muistuttamaan meitä mielikuvituk- 
sen voimasta syrjäyttää kaikki järjelliset 
ajatukset, ainakin tilapäisesti. Itsesuo- 
jeluvaisto pitää meitä hengissä. Ihmi- 
sen jatkuva tasapainoilu mielenkiinnon 
ja vaaran välillä vie meitä eteepäin. Pel- 
ko myös yhdistää yhteistä vihollista vas- 
taan ja tuo ihmisiä yhteen. Joukossa on 
voimaa. 


Lohduttava ledi 

Turvallisuuden myyminen pelolla tar- 
joaa — markkinoille —mahdollisuuden 
maalata tilanteen tarvitsemassaan va- 
lossa. Uhkakuva edellä on helppo pe- 
rustella investoinnin tarvetta, eikä ris- 
kiä välttämättä tarvitse konkretisoida. 
Vääjäämättömän kybertuhon kurkis- 
taessa kulman takaa sinisenä vilkkuva 
ledi tuhansia tai miljoonia maksavassa 
laatikossa tuntuu sopivan lohdulliselta, 
vaikka sen toimivuudesta ei varsinaises- 
ti saisikaan takeita. Myyjän vedotessa 
valtiotason toimijoiden kyvykkyyteen 
ja järjestäytyneen rikollisuuden yhä pa- 
remmin erikoistuneisiin haittaohjelma 
mutaatioihin on helppo unohtaa jatku- 
vat onnistumiset. Otsikoiden huutaes- 
sa miljoonia koskevista tietovuodoista 
huomio kääntyy pois niistä miljardeis- 
ta, joiden tiedot ovat tälläkin hetkellä 
turvassa. 

Markkinointivetoinen todellisuuden 
tulkitseminen on jättänyt meidät ti- 
lanteeseen, jossa huomiomme on oh- 
jattu asioihin, jotka edistävät myyntiä 
ja mahdollistavat lisääntyneen epä- 
varmuuden. Olemme joko tietoisesti 
tai tiedostamatta hyväksyneet muiden 
asettaman tarinan siitä, mitä pelätä ja 
miksi. Usein vielä vaatimatta todisteita 

tai ymmärtämättä esitettyjen väit- 
teiden luotettavuutta. Turvallisuu- 
den mittaaminen ja kvantifioimi- 
nen on kaukana siitä, mitä se voisi 
olla, tai varsinkaan mitä sen pitäisi. 

Hyvien mittareiden löytäminen 
on kuitenkin hankalaa, ja monet po- 
tentiaalisesti harhaanjohtavat mallit 
ovat vakiintuneet, varsinkin yritys- 
ten riskienhallintaprosesseissa. Esi- 
merkkinä riskien järjestely asteik- 
koihin ja niistä tehtävät kertolaskut, 
kuten Kriittisyys kertaa Kiireellisyys 
— kumpikaan ei oikeasti ole lineaa- 
rinen mitta-asteikko, joten tällaisen 
laskutehtävän lopputuloskaan ei ole 
validi. Parhaimmillaankin tulos on 
hieman harhaanjohtava. Luottamus- 
välin ilmoittaminen puuttuu usein 
täysin, eivätkä asiantuntijat vaikut- 
taisi olevan halukkaita raottamaan 
omien päätöksentekomalliensa ver- 
ja YOY:N 

Kyseessä ei kuitenkaan ole mi- 
kään salatiede. Todellisia uhkia ja 
niiden todennäköisyyksiä voisi mi- 
tata, ja toiminnan ohjaukseen käy- 
tettyjen mallien toimivuus pitäisi 
varmistaa. 


Kaikki on rikki? 
Tietoturva-alalla keskitymme asi- 
oiden jatkuvaan parantamiseen ja 
ongelmien ratkaisemiseen. Tulkit- 
semme maailmaa sen linssin läpi, 
jossa kaikki on potentiaalisesti rik- 
ki ja mikään ei ole täydellisen tur- 
vallista. Teesi merenpohjassa ma- 
kaavasta kassakaapista ja sen sisällä 
turvassa olevasta kannettavasta tie- 
tokoneesta tuntuu sittenkin vähän 
epävarmalta. Tämä epävarmuus 
heijastuu monien meidän alan am- 
mattilaisten puheessa. 

Toivon, että voisimme siirtyä täs- 
tä eteenpäin: Puhua turvallisuudes- 
ta mahdollistavana voimana, iloita 
onnistumisista ja tukea toisiamme 
eteenpäin. Antaa tilaa ajatukselle pe- 
losta primäärinä tunteena, jota voi 
hallita ja korvata rohkeudella. Tun- 
nistaa, kuinka pitkälle olemme tul- 
leet, ja nostaa empiriaan nojaavat 
toimintamallit mielikuvien ja mai- 
nonnan edelle. Vähentää pelko tun- 
teeksi, jolla voimme halutessamme 
viihdyttää itseämme. 4 

Poliisin Kyberrikostorjuntakeskuksen ICT-ryhmä 


LUURIMN- 
MURTAJAT 








Suomalainen poliisi saattaa kohdata rikospaikalla 
monenlaista tietoteknistä todistusaineistoa — tyypillisesti 
puhelimen tai tietokoneen, mutta kenties myös auton 
tietoviihdejärjestelmän tai vaikkapa aktiivisuusrannekkeen. 
Skrolli kysyi, mitä niille tapahtuu. KRP:stä vastattiin. 


Teksti: Haastateltava rikosinsinööri Sampo Ojala / KRP, 
Skrollista Janne Siren, Toni Kuokkanen, Antti Heinonen 


Kuvat: Mika Pakarinen / KRP 


rkipäiväisissä rikostapauksis- 

sa paikallispoliisin IT-yksik- 

kö käsittelee poliisien kerää- 
mät tietotekniset todistusaineistot eli 
suorittaa oikeusvarman jäljentämisen 
sekä toimittaa tulokset poliisin tutki- 
joille. Toisinaan käy kuitenkin niin, ettei 
näytteen jäljentäminen onnistu. Tällöin 
kuvaan astuu Poliisin Kyberrikostor- 
juntakeskus eli Kyberkeskus. 

Vuonna 2015 perustettu Kyberkeskus 
on Keskusrikospoliisissa toimiva organi- 
saatio, joka on erikoistunut kyberrikol- 
lisuuden eli tietotekniikan ja tietoverk- 
kojen kautta tapahtuvan rikollisuuden 
tutkintaan ja torjuntaan. Saadessaan tut- 
kittavan näytteen paikallispoliisilta Ky- 
berkeskus ohjaa sen jäljentämisen en- 
simmäiselle kahdesta ryhmästään, jotka 
jatkavat siitä, mihin paikallispoliisi jäi. 

Mikäli todistusaineiston jäljentämi- 
nen ei vieläkään onnistu, kyseessä on 


todennäköisesti tekniseltä luonteeltaan 
erittäin vaativa näyte. Tällöin tehtävä 
annetaan Rikostekniselle laboratoriolle. 


Rauta, softa ja data 
Rikosteknisen laboratorion ICT-ryh- 
mä on osa Kyberkeskusta ja tämän tut- 
kimusketjun viimeinen lenkki. Tällä 
hetkellä noin kymmenhenkinen ICT- 
ryhmä koostuu pääsääntöisesti ylem- 
män korkeakoulututkinnon omaavista 
asiantuntijoista tekniikan tai luonnon- 
tieteiden alalta — osalla on myös lisen- 
siaatin tai tohtorin tutkinto. Ryhmän 
tehtävänä on ylläpitää syvällistä teknis- 
tä osaamista tietoteknisten näytteiden 
tutkintaan. 

Jos tutkittava näyte päätyy ICT-ryh- 
mälle saakka, kyseessä on astetta han- 
kalampi tapaus. Esimerkiksi laitteisto- 
teknisiin tutkimuksiin tuleva näyte on 
yleensä vaurioitunut fyysisen iskun, pa- 

lamisen tai kastumisen vuoksi. Tällöin 
vaaditaan komponenttitason korjauk- 
sia, jotta näytteen tietosisältö saadaan 
vielä kerran luettua. Näytteeseen saate- 
taan kytkeytyä myös erilaisia piirilevyn 
väyliä pitkin, jolloin väylä- ja protokol- 
laosaaminen tulee tarpeeseen. 

ICT-ryhmässä — työskentelee muun 
muassa rikosinsinöörejä. Rikosinsinöö- 
ri on asiantuntijatehtävä, johon liittyy 
tyypillisesti jokin erikoisala, kuten lait- 
teistotekniikat, takaisinmallinnus (re- 
verse engineering) tai esimerkiksi salaus- 
menetelmät. Ryhmätasolla ICT-ryhmän 
osaaminen jaetaan edelleen karkeasti 
kolmeen osaan: edellä mainitut laitteis- 
totekniset tutkimukset, ohjelmistotekni- 
set tutkimukset sekä itse dataan liittyvät 
tutkimukset. 

Ohjelmistoteknisiin — tutkimuksiin 
tulee tutkittavaksi esimerkiksi sovel- 
lusnäytteitä, joiden tarkempi toimin- 
ta tulisi selvittää. Tällöin tarvitaan ta- 
kaisinmallinnus- ja ohjelmointitaitoja. 
Analysoitavat datanäytteet voivat myös 
olla tuntematonta tyyppiä, jolloin näyt- 
teen rakenne tulee selvittää. Näytteet 
voivat olla lisäksi korruptoituneita, jol- 
loin ne pyritään korjaamaan jälleen toi- 
miviksi. ICT-ryhmässä on perehdytty 
myös video- ja audioleikkeiden autent- 
tisuuden selvittämiseen. 

Kaiken edellä mainitun lisäksi näyt- 
teen sisältämä tietosisältö on hyvin 
usein salattua, jolloin sen tutkimiseksi 
voidaan tarvita edellä mainittujen tai- 
tojen lisäksi salausmenetelmien ja -al- 
goritmien tuntemusta. Tällaisen tut- 
kimuksen tavoitteena on murtaa tai 
kiertää käytetty salaus, jotta salatut 
tiedot saataisiin polisiin tutkintakäyt- 
töön. 


Rikosinsinööri kertoo 

ICT-ryhmä onkin siinä mielessä eri- 
lainen poliisin porukka, että ryhmäs- 
sä hyveiksi kerrotaan laskettavan muun 





muassa hakkerihenkisyyden, kokeilu- 
kulttuurin ja omaehtoisen kiinnostuk- 
sen tekniikkaan. Skrollilla on hieman 
omakohtaistakin näkökulmaa tähän, 
sillä lehdellä oli vuonna 2018 työpaik- 
kailmoituskampanja KRP:n kanssa so- 
siaalisen median puolella. Silloin ei 
etsitty Reinikaisia vaan muun muas- 
sa R3V3RS44J4:aa Älä klikkaa tunte- 
mattomia linkkejä! -viesteillä ja erit- 
täin epäilyttävillä Skrollin linkeillä. 
(KRP:stä muuten kysyttiin kohteli- 
aasti, voimmeko mainita, että seuraa- 
vaa rekrytointia suunnitellaan loppu- 
kesään tai alkusyksyyn. Ja kyllähän me 
voimme. -toim.huom.) 

Mutta millaista itse työ sitten on? Ri- 
kosinsinööri ja ryhmäpäällikkö Sam- 
po Ojala Keskusrikospoliisista lupau- 
tui ystävällisesti sekä taustoittamaan 
tätä artikkelia että vastaamaan kysy- 
myksiimme. 


Millaista laitteistoa laboratoriossa 
on? Tärkeimpiä työkalujanne? 
Laitteistopuolella tärkeimpiä työka- 
lujamme ovat kolvit, erilaiset mitta- 
laitteet, röntgen sekä rework-laitteisto, 
jonka avulla voidaan kiinnittää sellai- 
siakin mikropiirejä piirilevylle, joiden 
kontaktit ovat kiinnitettävän kompo- 
nentin pohjassa (esim. BGA-piirit). 
Ohjelmistopuolella tärkeimpiä työ- 
kaluja ovat erilaiset kaupalliset tutkin- 
taohjelmistot sekä ohjelmakoodin ta- 
kaisinmallinnusohjelmistot. 


Oletteko tehneet omaa softaa tai 
laitteistoa helpottamaan työtänne? 


Kyllä, ja näitä tehdään aina tarpeen 
mukaan. Tyypillisesti kyseessä ovat 
erilaiset itsetehdyt skriptit sekä elekt- 
roniset kytkennät, joiden avulla saavu- 
tetaan haluttu lopputulos. 


Millaisia aikataulut tapauksissa ovat, 
onko teillä paljonkin aikaa tutkia? 


HAKSOROINTI 


ICT-tutkimusalueella näytteitä tutki- 
taan yleensä tiimeissä, jotta saadaan 
useampi henkilö erilaisilla osaamistaus- 
toilla miettimään asiaa monesta suun- 
nasta. Tiimin työn etenemistä seura- 
taan aktiivisesti. 

Koska teemme toimeksiantoja esitut- 
kinnan tarpeisiin, saattavat toisinaan ai- 
kataulut olla tutkinnallisista syistä johtuen 
hyvinkin kiireellisiä, jolloin deadlinepai- 
netta tietysti syntyy. Normaalisti pyrim- 
me siihen, että tutkimukset saataisiin suo- 
ritettua muutaman kuukauden sisään 
siitä, kun näyte on meille tullut tutkitta- 
vaksi, ja kiireelliset toimeksiannot pyri- 
tään resursoimaan kiire huomioiden. 


Kuinka usein saatte laitteita 
tai tapauksia tutkittavaksi? 


ICT-tutkimusalueelle tulee tällä het- 
kellä arviolta noin 100-200 näytettä 
tutkittavaksi vuosittain. Käytännössä 
uusia näytteitä saapuu tutkittavaksi siis 
viikoittain. 


Kuinka laajoja yksittäiset 

tapaukset ovat? 

Yksittäisten tutkimusten laajuus vaih- 
telee hyvin paljon ja se riippuu oleel- 
lisesti siitä, onko vastaavaa näytettä 
tutkittu ICT-tutkimusalueella onnis- 
tuneesti aiemmin, eli onko meillä ke- 
hitetty siihen jo valmis ratkaisu. Hel- 
poimmat toimeksiannot menevät läpi 
päivässä tai parissa, kun taas vaikeim- 
missa voi mennä kuukausia, eikä rat- 
kaisua aina välttämättä edes ehditä 
saamaan aikaiseksi annetussa ajassa. 


Onko laboratoriossa suoritettu 
tapauksia, joissa dataa dumpataan 
ulos suoraan muistipiiriltä? 


Rikostekninen laboratorio on ISO 
17025 -akkreditoitu. Tämä tutkimus- 
menetelmä on yksi ICT-tutkimusalu- 
een akkreditoiduista tutkimusmene- 
telmistä, joten on suoritettu. 

Onko teillä mahdollisuuksia purkaa 
salauksia tai avata mobiililaitteita? 
(Esim. iPhone, joka on jenkeissä 
avattu FBI:n toimesta.) 


En voi mennä teknisiin yksityiskoh- 
tiin, mutta meillä on kyvykkyyttä ja 
teemme paljon yhteistyötä muun mu- 
assa Euroopan muiden rikoslaborato- 
rioiden kanssa. 


Ulkomailla on palkattu entisiä 
hakkereita toimimaan poliisin 
kanssa. Onko teillä ollut tällaista 
suunnitelmissa? Onko nuhteet- 
tomuus ehdoton vaatimus? 


Toki tässä yhteydessä on erittäin tärkeää 
tuoda esille se, että hakkerihan ei sellai- 
senaan tarkoita rikollista henkilöä. Joka 
tapauksessa, taustasta riippumatta, kai- 
kille meillä työskenteleville henkilöil- 
le on tehty turvallisuusselvitys SUPOn 
toimesta jo työnhakuvaiheessa. Näin ol- 
len on mahdollista, että jos henkilöllä on 
merkintöjä rikosrekisterissä, ne voivat 
estää palkkaamisen. 


Kuinka "make or break" tulokset 
ovat? Kuinka stressaavaa tai 
palkitsevaa työ on, eli riippuvatko 
tuomiot tuloksistanne? 


Teknisen todistusaineiston näyttöarvo 
kasvaa jatkuvasti, ja tietotekniset näyt- 
teet sekä niiden sisältämä data ovat osa- 
na tätä isompaa kokonaisuutta, jota 
tuomioistuin käyttää omassa prosessis- 
saan. ICT-tutkimuksissa saatujen tut- 
kimustulosten merkitys voi vaihdel- 
la esitutkintaa ohjaavasta ratkaisevaan 
asemaan rikosprosessissa. 

Teknisessä mielessä työ on hyvin pal- 
kitsevaa, sillä siinä pääsee erittäin osaa- 
vassa joukossa ja hyvillä työkaluilla 
haastamaan oman teknisen osaamisen- 
sa rajat, oppimaan uutta ja kehittymään 
edelleen omalla erityisalueella joka päi- 
vä. Samalla pääsee työskentelemään 
mielenkiintoisessa työympäristössä ja 
tuomaan oman erityisosaamisensa esi- 
tutkintaprosessin käyttöön. 


Kiitos vastauksista! 

Lopuksi: Tiedättekö laboratoriolla, 
mitä olette murtamassa? Näettekö 
kättenne jälkeä tyyliin: "murrettiin 
tuo iPhone ja rahakätkö löytyi"... 
vai tulevatko laitteet laboratoriolle 
mustina laatikkoina, joiden sisältöä 
ei siellä varsinaisesti edes lueta, eli 
hoidetaan vain tekninen suoritus? 








Tutkimusalueen toiminnassa keskitytään 
tekniseen suoritukseen. Kaupalliset tut- 
kintaohjelmistot osaavat monesti parsia 
jäljennetyn datan hyvin, jolloin sitä ei ole 
tarve tutkia ICT-tutkimusalueella, vaan 
data voidaan toimittaa tutkimuksen pyy- 
täneelle yksikölle sellaisenaan. Toisinaan 
on kuitenkin tilanteita, jolloin on välttä- 
mätöntä parsia esille saatu data tutkimus- 
alueen toimesta, jotta esitutkinnan käyt- 
töön saadaan se tieto mitä he tarvitsevat. 
Tämäkin on kuitenkin tekninen suoritus, 
eikä tutkimusalueen tehtäviin kuuluu sel- 
vittää sitä, miksi joku keskustelee kenen- 
kin kanssa ja mistä asioista. 

Toimeksiannot, jotka tutkimusalu- 
eelle päätyvät, liittyvät usein vakaviin 
rikoksiin, jolloin niistä voikin myö- 
hemmin lukea mediasta ja sitä kautta 
nähdä usein kättensä jälkiä. 48 

äpilveä 


Pilvipalvelut ovat tulleet jäädäkseen, mutta se miten niitä 
ajetaan kuin käärmettä piippuun, nostattaa kulmakarvoja. 


ilvipalveluilla, siis tietoteknis- 
ten palveluiden ja/tai infrastruk- 
tuurin toimittamisella internetin 
ylitse, on oma paikkansa. Tulevaisuudes- 
sa tämä taivaspaikka on vielä nykyistä- 
kin suurempi. Ratkaisutoimittajia pil- 
vikentällä on kuitenkin monenlaisia, ja 
osalla on selvästi mielessään vain nopea 
rahastus pilvisen sään varjolla. Pilvika- 
pasiteettia myydään ilman mitään muu- 
ta lisäarvontuottoa kuin lyhytnäköiset 
kustannukset ja niiden optimointi — ja 
Excel-miehet hierovat karvaisia käsiään. 
Excel-miehet tulevat vielä yllätty- 
mään, kun toisessa päässä myös liike- 
vaihdosta ja sen myötä pitkän tähtäi- 
men voitoista sulaa iso mälli pois. 


Pää pois pilvestä 
Kustannusoptimoinnin = sijaan pilves- 
sä tulisi ennen kaikkea huomioida, mi- 
ten koko sovelluksen toimintamallia 
voidaan muuttaa. Tähtäimessä pitäisi 
olla kyky ylläpitää kilpailukykyä niiden 
kilpailijoiden kanssa, jotka tulevat otta- 
maan pilvestä kaiken irti. Tämä on asia, 
jossa usein oikaistaan nopeiden säästö- 
jen toivossa ja toisaalta pelosta, että pil- 
vi muuttaa liiketoiminnan ansaintamal- 
lia liikaa. Excel-miehet pitävät mekkalaa 
kuluvan kvartaalin profitsien laskusta. 
Pelkoon on sinänsä syytäkin, koska 
siirtymä pilveen vaikuttaa kokonaisuute- 
na isosti alaan kuin alaan, myösIT-alaan. 
Kustannusten ja tuottojen uudelleenjako 
tulee olemaan ennennäkemättömän iso. 
Liiketoimintamallin läpitunkevaa muu- 
tosta tuskin saadaan myöskään ajettua 
lävitse kivuttomasti — tämä on yleensä 
mahdotonta. Päinvastoin, muutos tulee 
sattumaan ja kovaa. Muutos on kuiten- 
kin välttämätön, koska kilpailuympäris- 
tö muuttuu joka tapauksessa. Isoimmat 
ja hitaimmat dinosaurustoimijat ovat jo 
myöhässä, ja muillakin tulee kiire. 
Pilvipalveluiden käyttämisessä pi- 
täisi aina miettiä, mitä niillä halutaan 
saavuttaa. Jos vastaus on pääosin kus- 
tannussäästöjä, valitaan pilvipalve- 
luun epäilemättä komponentteja, jot- 


ka miellyttävät Excel-osastoa. Tämä on 
yleensä virheliike. Se mitä pitäisi tut- 
kailla on, mistä osasista koostamalla 
saadaan koko pilvisovelluksesta par- 
haiten kilpailuympäristössä toimiva 
paketti. Esimerkiksi IT-alan infrapil- 
vessä olennaista saattaa olla mahdollis- 
taa nopea kehittäminen sekä mahdol- 
lisesti päivittäiset käyttöönotot vanhan 
monoliittimallin vastaisesti — tai vaik- 
kapa terhakas skaalautuminen alueelli- 
sesti ja käyttäjämäärissä. 

Suomessa tällaisia IT-alan pilviratkai- 
suja toimittaa muutama isompi, koh- 
tuullisesti ”kartalla? oleva tekijä. Sitten 
on paljon isompi läjä niitä, jotka myy- 
vät käsienheiluttelua ja slidedekkejä ko- 
valla rahalla —- mitään valmiiksi pures- 
keltua ja koestettua kokonaisuutta näillä 
ei ole, päinvastoin kuin myyntipuheissa 
sanotaan. Sultant of Conin moraali kes- 
tää kyllä vähän vaporwarenkin kanssa 
painimisen, mutta ajoittain pysähdyn 
miettimään, että onko tässä mitään jär- 
keä. Lukijalle lienee selvää, että ei ole. 

Markkinat ovat julmat, ja kelkasta tip- 
puneet eivät pääse osingolle pilvikakusta, 
josta vuollaan kultasiivuja vielä pitkään. 


SER-tifikaatit 
Ah niin trendikkäissä pöhinäfirmois- 
sa skoolataan aina, kun joku tiimiläi- 
nen suorittaa taas jonkun uuden serti- 
fikaatin, jolla voidaan saada muutama 
lisäpiste jossain tarjouskilpailussa. Viis 
siitä, onko tällä mitään konkreettis- 
ta osaamista hienon LinkedlIn-jaon li- 
säksi. Todellinen syväosaaminen jää 
helposti = sertifikaattipiirileikin — var- 
joon. Osaaminen alkaa erottua vasta, 
kun ruvetaan oikeasti tekemään jotain 
haastavaa — tai ihan vain jotain sellais- 
ta, jota ei kysytty serttikokeissa. 
Pilvisektorilla tuntuu myös olevan 
muotia se, että lähdetään keksimään 
pyörää uudestaan, eli rakennetaan pil- 
vialusten päälle omaa abstraktiokerros- 
ta. Näin sertifioitujen korporaatiojan- 
nujen ei tarvitse vaivata päätään, vaan 
voivat vaikkapa katsella palveluiden 

kuntoa helpoista värivaloista. Punainen 
on huono ja vihreä hyvä. Tästähän asi- 
akas voi maksaa hyvin sen ylimääräisen 
100 000 €. Kansantalous (ja osakkeen- 
omistajat) kiittävät. 

Ohjelmistokehittäjät ovat aivan oma 
lukunsa tässäkin sopassa. Pilven no- 
pea kehitystahti on mahdollistanut 
sen, että joka viikko otetaan ”haltuun” 
joku uusi hieno propellihattutekniik- 
ka. (Asiaan kuuluvan LinkedIn-viestin 
kera.) Pitkäjänteinen testaaminen ja 
tietoturva tosin jäävätkin sitten aivan 
herran haltuun. Onneksi tietoturvaan- 
kin on varmaan tulossa jokin hippivii- 
leä palanen, joka ketteröittää hakke- 
rien blokkaamisen ja sitten sekin on 
reilassa (eli ei ole). 

Lienee vääjäämätöntä, että pilvipalve- 
lut ovat tulleet jäädäkseen. En näe, että 
omat konesalit olisivat niille enää mil- 
lään tavalla uhka. Tässä valossa tilan- 
teenhallinnan heikko tila onkin käsit- 
tämätön. Redditissä poristiin hiljattain 
kotimaisesta ERP-pilvipalvelusta (pai- 
kallisesti ylläpidetystä), joka matkasi ma- 
nan maille, ilman että kukaan osasi sitä 
korjata. Jos meininki pilvessä jatkuu en- 
tisellään, tulemme epäilemättä näke- 
mään, kun joku aivan perusinfran pal- 
velu hajoaa näyttävästi — puhumattakaan 
tietovuodoista, jotka saavat case Vastaa- 
mon vaikuttamaan hyvältä päivältä. 

Paska on paskaa niin omalla pannul- 
la kuin pilvessäkin — ja pilvestä pudotes- 
saan se tuppaa leviämään laajemmalle. 
Tähän Fxcel-osastonkin kannattaa ha- 
vahtua, ennen kuin huomaavat värk- 
käävänsä työkkärihakemuksiaan Goog- 
le Sheetsissä. 


Kuulemisiin! 


Sultant of Con 


19 





TEKNIIKKA 


NFT — Non-Fungible Tokens 


AUTENTTISUUDEN 
arvon rajoja etsimässä 

Keräilyesineet loikkasivat lohkoketjuun, taulut tapetilta tietokoneelle. 


Teksti: Tuomas Grannas 
Alkukuva: Teppo Kauppinen 


ediassa on hämmästel- 
ty virtuaalisia kymmenien 
miljoonien arvoisia taide- 


teoksia ja satojen tuhansien urheilu- 
korttiostoja. Ihmetystä on aiheuttanut 
erityisesti se, että sekä taideteokset että 
urheilukortit olivat virtuaalisia. Pikse- 
leitä myydään ja ostetaan kalliiseen hin- 
taan, koska niiden aitouden sanotaan 
olevan lohkoketjun takaamaa. Mut- 
ta voiko digitaalista kuvaa omistaa yk- 
sin samaan tapaan kuin fyysistä taulua? 
Entä onko kryptotaide ekologisesti kes- 
tävämpää kuin analoginen vastineensa 
öljymaaleineen ja maalauskankaineen? 


Korvaamattomat poletit 
Teknologian kentän suhteen NFT-ilmiö 
sijoittuu lohkoketjujen ja niiden sovel- 
lusten sektorille. Kyse ei ole kuitenkaan 
minkään tyyppisestä kryptovaluutasta, 
vaan teknologia liittyy kaikista lähim- 
min älysopimuksiin (ks. Skrolli 2017.3). 
NFT-lyhenne viittaa englanninkieli- 
seen termiin non-fungible token; suo- 
meksi termi voisi kääntyä sanoiksi kor- 
vaamaton poletti. Käytännössä tosin 
Suomessakin ilmiöön viitataan englan- 
ninkielisellä NFT-lyhenteellä — ännäjf- 
teet. (”Annäfteetä” maistellessa voimme 
toivoa suomennoksen pikaista vakiin- 
tumista -toim.huom.) 

Yksinkertaistettuna NFT viittaa di- 
gitaaliseen tiedostoon, jonka uniikin 
identiteetin eli samalla aitouden sekä 
omistajuuden, todentaa lohkoketju. 
Jo tässä kohtaa pitää kuitenkin maini- 
ta pieni termin käyttöä ympäröivä kie- 
lellinen hämmennyksen kohta: Ter- 
millä NFT viitataan usein suoraan sen 
sovelluksiin, kuten sen käyttöön digi- 
taalisen taiteen myynnissä. Tosiasias- 
sahan itse NFT on pikemminkin vain 
eräänlainen digitaalinen omistajuu- 
den ilmoittava plakaatti, joka liitetään 
johonkin — tiedostoon. Digitaalinen 
maalaus NFT-myyntisivustolla ei siis 
itsessään ole NFT — se on vain media- 
tiedosto. NFT taas on se poletti, joka 
on liitetty tähän mediatiedostoon sen 
aitouden varmistamiseksi. 

Jos ostan vaikka koripallolegenda 
Michael Jordanin pelissä käyttämät 
koripallokengät, mukana tulee jonkin- 
lainen aitouden sertifikaatti, useimmi- 
ten laminoitu ja kehystetty lomake. Täs- 
sä lomakkeessa on relevanttien tahojen 
ja instituutioiden allekirjoitukset, jotka 
todentavat sen, että historian paras ko- 
ripalloilija on todella donkkaillut näissä 
kengissä koripallokentällä. NFT on tä- 
män laminoidun ja kehystetyn sertifi- 
kaatin digitaalinen versio, jonka aitou- 
den takaa lohkoketju. 

Non-fungible eli korvaamaton tar- 
koittaa sitä, että tätä digitaalista tiedos- 
toa ei voi korvata toisella samanlaise]- 


la: se on uniikki. Bitcoinin, tai minkä 
vain kryptovaluutanhan voi sinänsä 
rinnastaa tavalliseen, metalliseen ko- 
likkoon. Yhden bitcoinin voi vaihtaa 
toiseen bitcoiniin, yhden euron koli- 
kon voi vaihtaa toiseen euron kolik- 
koon. Näin toimii valuutta yleensäkin. 

NFT-mekanismin taas voi rinnas- 
taa helpoiten keräilyesineeseen. Jokin 
taho, esimerkiksi urheiluliiga tai tai- 
teilija, tuo markkinoille tietyn mää- 
rän jotakin tuotetta tai esinettä, kuten 
keräilykortteja tai taideteoksia. Näitä 
kortteja ja teoksia on valmistettu ra- 
jallinen määrä, ja urheilukorttien ta- 
pauksessa harvinaisimpiin on usein 
merkitty jopa painojärjestysluku, esi- 
merkiksi 267/500. Taideteosten koh- 
dalla taas mieleen saattaa pulpahtaa 
esimerkiksi Andy Warholin The Fac- 
tory -nimisessä studiossaan kuusikym- 
mentäluvulla apuriensa kanssa sarja- 
tuottamat litografit tai silkkipainotyöt. 

NFT:t yksinkertaisesti muuttavat yl- 
lämainitut ilmiöt digitaalisiksi. 

Sinänsä NFT:nä voi myydä myös yh- 
den ainokaisen kopion jotakin, kopi- 
oita ei ole pakko olla useita. Tämä on 
yleistä varsinkin digitaalisen taiteen 
myynnissä. Jotkut taiteilijat myyvät 
vain yhden kappaleen teostaan, toiset 
myyvät monien kymmenien tai sato- 
jenkin kappaleiden eriä, jotka ovat to- 
sin silti kaikki ”uniikkeja* lohkoketju- 
varmennuksen takia. 


Siinä missä taiteilija olisi ennen myy- 
nyt kymmenen signeerattua kiiltopape- 
rista julistetta, hän voi nyt tehdä saman 
digitaalisesti. Tuossa lauseessa oikeas- 
taan tiivistyy NFT-teknologian ydin- 
käyttötarkoitus kuvataiteen saralla. 


Prosessi lyhyesti 

Digitaalisen taideteoksen luominen ja 
myyminen NFT-muodossa tapahtuu 
pelkistettynä näin: 


]1. Taiteilija valitsee myytäväksi halu- 
amansa teoksen. 

2. Teos lyödään (minting, vrt. kolik- 
kojen lyönti rahapajassa) eli re- 
kisteröidään osaksi lohkoketjua. 
Useat NFT-projektit hyödyntävät 
monille jo varmasti ennestäänkin 
tutun Ethereumin älysopimuksia, 
mutta muitakin polettistandardeja 
on käytössä. Toinen esimerkki on 
kanadalaisen Dapper Labs -yhtiön 
Flow-lohkoketju, joka toimii pe- 
rustuksina sekä yhtiön CryptoKitti- 
es-lohkoketjupelille että myöhem- 
min tarkemmin € esittelemälleni 
NBA Top Shot -lohkoketjukeräi- 
lykorttijärjestelmälle. — Lyöminen 
kuluttaa lohkoketjun tietokonei- 
den resursseja kuten mikä muukin 
transaktio, kuten kryptovaluutan 
siirtely lompakosta toiseen. 

3. Teosta lyötäessä sen lyövä taiteili- 
ja kirjoittaa teokseen liittyvän meta- 
datan käyttämälleen lyöntisivustolle. 
Tämä metadata lyödään prosessis- 
sa kiinni teokseen, ja siitä teoksen 
tunnistaa lohkoketjussa. Käytän- 
nössä tämä metadata tarkoittaa asi- 
oita kuten teoksen nimi, sen tyyppi 
(esimerkiksi taideteos, eli digitaali- 
nen maalaus, tai mediatiedosto, eli 
useimmiten äänitiedosto kuten mu- 
siikkikappale), lohkoketjussa varas- 
toitavan poletin nimi (usein sama 
kuin teoksen nimi), taiteilijan valit- 
semat taustatiedot kuten näyttelyhis- 
toria tai lyhyt kertomus teoksen luo- 
misprosessista ja viimein taiteilijan 
"signeeraus" eli linkki taiteilijan Et- 
hereum-osoitteeseen tai vastaavaan 
lohkoketjuosoitteeseen. — Signeera- 
us varmistaa teoksen olevan taiteili- 
jan luoma ja mahdollistaa myös tar- 
vittaessa teoksesta saatavien rojaltien 
maksun teoksen luojalle. 

4. Teos on nyt olemassa NFT-muo- 
dossa, ja se voidaan myydä virtu- 
aalisella markkinapaikalla krypto- 
valuuttaa vastaan. 


Tapoja soveltaa 
NFT-teknologiaa 


Digitaalisen taiteen myyminen 
Yksi yleisimmistä ja eniten julkisuut- 
ta saaneista käyttötarkoituksista NFT- 
teknologialle on digitaalisen taiteen, eli 
maalausten, tai äänitiedostojen muo- 
dossa olevien musiikkikappaleiden tai 
albumien myyminen. Hiljattain ko- 
hua herätti esimerkiksi amerikkalaisen 
Beeple-taiteilijanimellä — digitaalista 
taidetta tekevän taiteilijan digitaalisen 
maalauksen myynti Christies-verkko- 
huutokaupassa reiluun 69 miljoonan 
dollarin hintaan. Kollaasimuotoinen 
Everydays: The First 5000 Days koos- 
tuu taiteilijan everydays-teoksista, eli 
digitaalisista maalauksista, joita tai- 
teilija tekee yhden joka ikinen päivä — 
every day. 





Kuvankaappaus yllämainitun teoksen vasem- 
man alakulman alueelta. Ennen sanottiin 100 
cm x 120 cm, öljyväri kankaalla. Tämän Beep- 
len teoksen kohdalla sanotaankin 21069 px 

x 21069 px, formaatti jpg. Kuvaoikeudet 
Christie's/Beeple 


Musiikkia taas myydään usein au- 
diovisuaalisena —teoskokonaisuutena, 
jossa on mukana musiikin tuoman 
ääniulottuvuuden lisäksi sen tahdis- 
sa rytmillisesti tai temaattisesti rullaa- 
va digitaalinen animaatio tai kuvasar- 
ja. Vaihtoehtorokkia soittava Kings Of 
Leon -bändi lisäsi toisaalta NFT-muo- 
dossa julkaisemaansa albumiin myös 
analogisia etuja. Kaikista kalleimmat ja 
eksklusiivisimmat digitaalisen tuotan- 
toerän NFT:t huutokaupattiin ja nii- 
den omistajat saavat konkreettisia fyy- 
sisiä etuja kuten keikkalippuja, pääsyn 
backstagelle ja fanituotteita. 


Pelit 

Lohkoketjuja ja erityisesti NFT-tekno- 
logiaa on hyödynnetty myös peleissä. 
Aiemmin mainitsemani kanadalaisen 
Dapper Labs -yhtiön CryptoKitties-peli 


oli tällä kentällä pioneeriasemassa. Pe- 
lin ideana on ostaa ja myydä sekä ke- 
rätä ja kasvattaa (lue: risteyttää) virtu- 
aalisia kissoja. Ethereum-lohkoketjulla 
pyörivä peli saavutti vuoden 2017 jou- 
lukuussa niin suuren suosion, että Ethe- 
reum-verkon transaktiomäärä saavut- 
ti kaikkien aikojen silloisen huippunsa 
ja sen seurauksena myös hidastui huo- 
mattavasti. 








Ylemmän nimi on Mibbles, alempi on Dave. 
Ne ovat kryptokolleja. 


Keräilyesineet 

Taidettakin voi luonnehtia ainakin ta- 
louden näkökulmasta yhdenlaiseksi 
keräilyesineeksi. NFT-teknologiaa on 
kuitenkin käytetty myös tutummin ke- 
räilyesineinä tunnettujen asioiden ku- 
ten (virtuaalisten) urheilukorttien luo- 
miseen. Mainittu Dapper Labs on ollut 
aktiivinen myös tällä saralla. Yhdysval- 
tojen koripalloliiga NBA:n kanssa yh- 
teistyössä kehitetty NBA Top Shot on 
NFT-teknologiasta — autenttisuutensa 
ja harvinaisuutensa saava digitaalinen 
keräilykorttijärjestelmä. 

Top Shotit eivät oikeastaan ole suora- 
naisia kortteja, joissa on staattinen kuva, 
vaan lyhyitä videopätkiä NBA-pelaaji- 
en kohokohdista. Tässä digitaalisuuden 
uniikeista vahvuuksista on osattu ot- 
taa hyöty irti — liikkuvaa kuvaa kun on 
hankala sisällyttää klassiseen pahviseen 
keräilykorttiin. Top Shot -kohokohdan 
(joista käytetään termiä moment) si- 

FEATURED PACKS 


COOL CATS 2021 ALL-STAR GAME BASE SET RISING STARS 
Drop 4 USD $229.00 Series 2 | Release 22 USD $199.00 


40420 sold out 36378 sold out 
USD $14.00 USD $9.00 


100000 sold out 5000 sold out 





Loppuunmyytyjä korttipaketteja. Paketteja tulee viikoittain myyntiin kymmenientuhansien erissä. Yhdestä paketista saat kolmesta kymmeneen 
hetkeä, riippuen paketin harvinaisuustasosta. Mitä harvinaisempi, sen kalliimpi. Tasot ovat common, rare, ja legendary. 


A. vulta löytyy lyhyt kuvaus hetkestä: ”Pe- 
NISA MISS UPN laaja X oli pysäyttämätön ja donkkasi 
Dunk=— — pelaaja Y:n yli tiukassa ottelussa tam- 
Base Set (Series 2) 

mikuun kolmantena päivänä 2021”. Si- 
a  onigatA vulta löytyy fyysisten urheilukorttien 


tapaan myös pelaajan tilastolliset keski- 
arvot kyseiseltä kaudelta. Top Shot pyr- 
$1,533.00* kii monin paikoin emuloimaan keräily- 
sä kortteja — uudet kohokohdat myydään 
digitaalisissa korttipaketeissa, jotka os- 
taja pääsee avaamaan kortti kerrallaan. 

Itse kohokohta näytetään uudestaan ja 
uudestaan monesta eri kamerakulmasta, 
COLLECTIBLE DETAILS ja taustalla soi modernia trap-musiikkia 
rätisevine hi-hatteineen, mitä ilmeisim- 
min tunnelman nostattamiseksi. 


$68.00” 


Good luck containing James Wiseman for the next ten-plus seasons. The high-ceiling Golden State Warriors center s ses his agility and length with a well- 
executed spin into an enormous two-handed dunk against the Portland Trail Blazers. Wiseman put up 12 points and 1 g in the January 3, 2021 contest. 


 JänknkoJi Jasminin NBA:lla ja sen pelaajien liitolla 
NBPA:lla on Dapper Labsin kanssa tu- 
HIGHLIGHT STATS lojenjakosopimus. Vastineeksi Dapper 


Labsin oikeudesta käyttää NBA:n brän- 
diä ja pelaajien kuvia NBA saa siivun 
DUNK Top Shotien myyntituotoista. Joitakin 
-- Top Shoteja on myyty satojen tuhan- 
sien dollarien hintaan. Loogisesti kor- 
keinta hintaa voi pyytää hetkistä, joita 
on lyöty lohkoketjuun vain vähän. Lisä- 
Ko m. .. mass arvoa tuovat pelaajan ja hetken ikoni- 

O) s9+neN aTaTE WARRIoRS o suus, hetken painomäärä sekä paikka 


KT 
21:37 


a 
(/) PORTLAND TRAIL BLAZERS 
PA 


Vasemmalla ylhäällä: Yksittäisen hetken esit- 
tely- ja ostosivu. Hetkiä tulee markkinoille 
CENTER korttipakettien kautta, ja keräilijät voivat sen 
JAMES WISENAN = jälkeen myydä ja ostaa niitä keskenään sivus- 
ton markkinapaikalla. 


- neet Vasemmalla keskellä: Ottelussa, josta het- 
niis ki on peräisin, Golden State Warriors -tulo- 
aak kas James Wiseman toimitti tehokkaan peli- 
s suorituksen. 


| Alin kuva: Hetken sivulla annetaan pelaajasta 
SIEN TXT Lc yleistietoa ja hänen kauden tilastolliset keski- 


20:56 — 12.15 — 4.9 0.45 11 —40.91 19 =—3.05 62.3 1.5 4.6 : 0.7 arvonsa. Tämä konventio on tuttu pahvisista- 
kin urheilukorteista. 

DAVID NWABA 
Dunk - Jan 6 2021, Base Set 
(Series 2), HOU 


Common 4/12000 (LE) 


IIN M:T VaKelii 
Dunk - Jan 5 2021, Base Set 
(Series 2), DEN 


Common 4/12000 (LE) 


USD $18.00 


1127 listings 


USD $11.00 


1369 listings 


Ma UL KNIs:3aa:i 
Layup Fcb13 2021, Basc Sct 
(Series 2), ATL 


KAWHI LEONARD 
3 Pointer Jan 10 2021, Basc Sct 
(Series 2), LAC 


ST KIKSIUU UA C9) Common 4/15000 (LE) 
USD $5.00 USD $29.00 


=1+] 80:10] 
Assist - Aug 10 2020, Lace 'Em 
Up (Series 1), DEN 


JARRETT ALLEN 
Block - Jan 7 2020, Base Set 
(Seriee 1), BKN 


Legendary &/75 (LE) TYKI 09] 


A. 


west Ask 
USD $73.00 


172 listings 


USD $4,000.00 


14 listings 


J 
k 
K 


118 1 K 
% MW 415: 

1 (CATS di 
8: | SAKA 


SERGE IBAKA 
Dunk Jan 8 2021, Basc Sct 
(Series 2), LAC 


Al 
, 
N 


ANTHONY DAVIS 
Dunk Jan 72021, Cool Cats 
(Series 2), LAL 


Common 4/7098 (LE) PT E JAL 103] 


west Ask 


USD $50.00 





USD $185.00 


Myyntiin listattuja Top Shot -hetkiä. Bol Bol -nimisen pelaajan hetki on harvinaisuustasoltaan le- 
gendaarinen. Sen painoksen koko on ilmoitettu myyntilistauksessa: 75. Myös hetken reunat hoh- 
tavat keltaisena. Esteettinen ero on selkeä viereisiin common-harvinaisuustason hetkiin verrattuna. 


lyöntijärjestyksessä. Esimerkiksi lyön- 
tinumeroa 3/59 kantanut kohokohta 
NBA-kaudelta 2019-2020, jossa NBA:n 
tunnetuin aktiivinen pelaaja Lebron Ja- 
mes donkkasi hyvin nostalgisella taval- 
la kunnianosoituksena 2020 tammi- 
kuussa traagisesti menehtyneelle Kobe 
Bryantille, myytiin lähes neljänsadan- 
tuhannen dollarin hintaan. 


Tulevaisuuden innovaatiot 
Käyttökohteita NFT-teknologialle on 
varmasti monia muitakin kuin pelkkä 
digitaalisen taiteen myyminen tai ur- 
heilukorttien digitalisointi. Keräilyesi- 
neistä kuitenkin vielä yksi esimerkki: 
Twitterin perustajan Jack Dorseyn en- 
simmäinen twiittikin on muutettu digi- 
taaliseksi keräilyesineeksi, ja sille saatiin 
myyntihinnaksi huimaavat 2,9 miljoo- 
naa dollaria. Twiittien myymisestä on 
itse asiassa tullut oma ilmiönsä, ja sitä 
edesauttaa yhdysvaltalainen yhtiö Cent, 
joka mahdollistaa alkuperäisten kir- 
joittajiensa digitaalisesti signeeraamien 
twiittien oston ja myynnin. 

Lopetan artikkelin esittelyosuuden 
tuomalla esiin muutamia NFT-tek- 
nologian potentiaalisia käyttökohtei- 
ta, jotka eivät ole vielä käytössä, mutta 
tarjoavat mielenkiintoisia mahdolli- 
suuksia. 

Ensimmäinen idea, johon törmäsin, 
oli asuntomyynti. Helpoiten ymmär- 
rettävä ehdotus oli polettien hyödyntä- 
minen lomaosakkeissa. Loma-asunnon 
omistaja lyö esimerkiksi kuusi digitaa- 
lista omistajuustositetta eli NFT:tä ja 


asettaa jokaisen tositteen edustamaan 
osaomistusta loma-asunnostaan. Hän 
voi sitten myydä nämä haluamaan- 
sa hintaan, ja nyt loma-asunnolla on 
kuusi omistajaa. Melko yksinkertainen 
konsepti, ja potentiaalisesti asioita no- 
peuttava ja helpottava. Sen sijaan, että 
täytyisi säätää paperisen sopimusnivas- 
kan kanssa, ostaja menisi nettimarkki- 
napaikalle, ostaisi siivun haluamastaan 
loma-asunnosta digitaalisen tositteen 
muodossa, ja siinä kaikki. Kaikki omis- 
tajuuden vaatimukset ja säännökset si- 
sältyisivät oletettavasti digitaalisen to- 
sitteen metadataan. Uskon tosin, että 
tällaisen konseptin käyttöönottoon 
menee vielä kauan, jos se edes on iki- 
nä asuntokauppalakien valossa realisti- 
nen. Jos edes nettiäänestämistä ei vielä 
pidetä kovinkaan turvallisena tai var- 
teenotettavana, uskallan väittää, että 
lohkoketjuteknologiaan pohjautuvaan 
asuntokauppaan on vielä runsaasti ai- 
kaa. 

Potentiaalisista käyttökohteista suo- 
sikkini oli kuitenkin konsertti- ja tapah- 
tumaliput. Tämä on oikeastaan niin loo- 
ginen NFT-teknologian sovellus, että en 
ihmettelisi, jos se vakiintuisi käyttöön 
jopa seuraavan viiden vuoden aikana. 

Botit tuppaavat herkästi napsimaan 
aitojen fanien nenän edestä leijonan- 
osan lipuista, kun maailmanlaajuinen 
supertähtimuusikko avaa kiertueensa 
lipunmyynnin. Lohkoketjun lipunos- 
totransaktioille tarjoama läpinäkyvyys 
mahdollistaisi tällaisen toiminnan estä- 
misen. Lipun omistaja voisi sitten vain 


näyttää lippunsa mobiilisovelluksesta 
keikkapaikan ovella ja päästä sisään. 
Tämä konsepti oli itseasiassa niin 
toimiva, että sen parissa työskenteli- 
kin jo ohjelmistoyritys. Harmillises- 
ti vuonna 2018 perustetun Big Neon 
-nimisen firman sijoitusrahakiitorata 
kuitenkin loppui kesken vuoden 2021 
maaliskuussa. Firman toimintaa ei 
varmasti ainakaan helpottanut livekei- 
kat lähes täysin lopettanut pandemia. 


Mahdolliset ongelmat 
Teknologisista innovaatioista puhutta- 
essa esille täytyy tuoda myös mahdolli- 
set haittapuolet, jotta teknologiaa voi- 
si arvioida realistisesti. Itse tunnistan 
kyseiseen teknologiaan liittyvän kaksi 
konkreettista ongelmaa ja yhden epä- 
varmemman. Kirjoitan kahdesta konk- 
reettisesta ongelmasta tässä osassa ar- 
tikkelia, ja hypoteettisempaa ongelmaa 
käsittelen artikkelin lopusta löytyväs- 
sä laatikossa, jossa annan kirjoittaja- 
na oman mielipiteeni. Näin pyrin vält- 
tämään puolueettoman journalistisen 
näkökulman ja henkilökohtaisten nä- 
kemysteni sekoittamisen. 


Ilmastohaitat 

Enemmistö NFT-teoksista myydään 
online-markkinapaikoilla, kuten sivus- 
toilla nimeltä Nifty Gateway, SuperRa- 
re ja OpenSea. Nämä markkinapaikat 
käyttävät toimintansa pohjana krypto- 
valuutta Ethereumia. Ethereum, kuten 
monet muutkin kryptovaluutat, tunne- 
tuimpana esimerkkinä Bitcoin, saa ar- 
vonsa proof-of-work-prosessista. 

Proof-of-work, todiste tehdystä 
työstä, tarkoittaa todistetta tietoko- 
neen käyttämästä laskentatehosta. Ver- 
kon tietokoneet laskevat monimutkai- 
sia matemaattisia laskuja ja käyttävät 
näin laskentatehoa. Näitä laskuja las- 
ketaan, koska niihin koko lohkoketju 
perustuu. Laskujen tehtävänä on vah- 
vistaa verkon transaktioita kuten osto- 
ja, myyntejä ja valuutansiirtoja. Laskut 
myös luovat ketjuun uusia lohkoja. Ne 
luovat järjestelmään luottamusta — ver- 
kon transaktioita verifioivat kokoajan 
miljoonat tietokoneet. 

Tähän järjestelmään perustuvat kryp- 
tovaluutat perustuvat kilpailuun. Mitä 
enemmän laskentatehoa eli energiaa 
tietokone käyttää laskujen ratkaisuun, 
sitä todennäköisemmin se saa ratkais- 
tua laskut ja palkkioksi kryptovaluuttaa. 
Lopputuloksena on piripintaan tietoko- 
neilla täytettyjä teollisuushalleja Mon- 

golian aroilla — näitä halleja on siis to- 
della jo nyt olemassa. Niiden ainoa 
tarkoitus on koota yhteen käsittämä- 
tön määrä laskentatehoa, siis lippuja 
kryptokolikon arvontaan hallin sisäl- 
lön omistajalle. Mitä tarvitaan lasku- 
ja ratkaisevien tietokoneiden päällä 
pitämiseen? Sähköä. Kun kryptova- 
luutan suosio eli louhijoiden määrä 
kasvaa, protokollan luonteen vuok- 
si myös lohkojen luomisen vaatimat 
matemaattiset laskut vaikeutuvat - 
mikä vaatii taas lisää sähköä. 
Pitcoinin nykyisen energiankulu- 
tuksen terawattituntiluvut voi konk- 
retisoida toteamalla, että jos Bitcoin 

Autenttisuus 
digitaalisella 
aikakaudella 


Kirjoittajan oma näkemys 
ja loppusanat. 


Kuten artikkelin pääotsikko jo vih- 
jasikin, koko NFT-ilmiö perustuu 
luottamukseen ja autenttisuuteen 
sekä näiden ominaisuuksien liittä- 
miseen digitaalisiin esineisiin. Digi- 
taalisen taiteen iso vahvuushan on 
ollut juuri sen digitaalisuus itses- 
sään: kuvatiedostoa voi jakaa ja mo- 
nistaa rajattomasti. Samaa teosta sen 
alkuperäisessä muodossa ja formaa- 
tissa voivat samaan aikaan ihastella 
miljardit ihmiset, perinteistä muse- 
ossa roikkuvaa taulua taas mahtuvat 
katsomaan kymmenet ihmiset ker- 
rallaan. Voimme tietysti tarkastella 
valokuvia kuuluisista maalauksista, 
mutta kokemus ei ole yhtä vaikutta- 
va kuin teoksen näkeminen muse- 
ossa ja siveltimenjäljen ihailu lähel- 
tä. Digitaalisen taiteen yhdistäminen 
NFT-polettiin vie osittain yhden di- 
gitaalisen taiteen ainoista vahvuuk- 
sista fyysisiin maalauksiin verrattu- 
na: määrällisen rajattomuuden. 

Sen sijaan, että teoksesta olisi ole- 
massa miljoonia kopioita, joista jo- 
kainen on samanarvoinen ja siten 
yhtä aito, tai toiselta kannalta yhtä 
epäaito, NFT-poletin liittäminen tai- 
teilijan kuvatiedostoon on nyt luonut 
yhden alkuperäisen teoksen. Proses- 
sissa käytännössä tuodaan digitaali- 
seen ympäristöön kaikki perinteisten 

olisi maa, se olisi maapallon kolmen- 
kymmenen eniten energiaa kuluttavan 
valtion joukossa. Se kuluttaa enem- 
män energiaa kuin noin 45 miljoonan 
ihmisen asuttama Argentiina. Bitcoi- 
nin energiankulutusta tarkkailee esi- 
merkiksi Cambridgen yliopiston vaih- 
toehtoisen rahoitusopin laitos, jonka 
luomaa kulutusindeksin kuvausta voi 
käydä tutkailemassa osoitteessa cbe- 
Ci.org. 

NFT-markkina pyörii suurelta osin 
Ethereum-lohkoketjun päällä, joka pe- 
rustuu Bitcoinin lailla saastuttavaan 
proof-of-work-teknologiaan. Uuden 
NFT:n lyönti ja sen ostamisessa ja myy- 


fyysisten taidemarkkinoiden huo- 
not puolet. Taiteilijoiden pitää saada 
työstään palkka, sitä mieltä olen täy- 
sin. Ongelma on kuitenkin siinä, että 
harvinaisen ja länsimaiseen kulttuu- 
riseen kaanoniin kuuluvan taiteen 
kansainvälinen huutokauppa on, ai- 
nakin omasta mielestäni, vienyt mo- 
nilta teoksilta niiden itseisarvoa ensi 
sijassa taideteoksina. Monet'n, Pi- 
casson, Basguiat'n, Gauguinin ja 
muiden samankaltaisten taiteilijoi- 
den teokset nähdään tietyissä pii- 
reissä enemmänkin sijoituksina kuin 
ainutlaatuisina kulttuurisesti mer- 
kittävinä taiteellisen ilmaisun esi- 
merkkeinä. Historian ensimmäinen 
räp-miljardööri JAY-Z tiivisti ilmiön 
hyvin vuoden 2017 kappaleessaan 
The Story of O.J: 

I bought some artwork for one mil- 
lion / Two years later, that shit worth 
two million / Few years later; that shit 
worth eight million / I can't wait to give 
this shit to my children. 

Nyt sama taiteen näkeminen ensisi- 
jaisesti sijoituksena soluttautuu NFT- 
pöhinän kautta digitaaliseen taitee- 
seenkin. Sen mukana tulee myös 
vanhanaikaisen taidemaailman vahva 
hierarkkisuus ja epätasa-arvo. Samat 
vanhat tekijät eli jo kuuluisat ja tai- 
teellaan suurelta osin hulppean elan- 
tonsa ansaitsevat taiteilijat ja muusi- 
kot kaapivat leijonanosan tuotoista 
pelkän nimitunnistettavuutensa an- 
siosta. Ei tuntemattomalla taiteilijal- 
la ole sen enempää asiaa Christiesin 
järjestämään fyysiseen taidehuuto- 
kauppaan kuin sen järjestämään vir- 
tuaaliseen NFT-huutokauppaankaan. 
Aiemmin mainitsemallani teoksensa 


misessä syntyvät kryptovaluuttatran- 
saktiot luovat lisää työtä verkon tieto- 
koneille, joten merkittävä osa NFT:istä 
on siis myös itse saastuttavia. 


Petokset 

Vaikka tässä artikkelissa käsittelemäl- 
läni teknologialla on huimaa potenti- 
aalia erilaisiin sovelluksiin, NFT-maa- 
ilmaan liittyy kuitenkin valitettavasti 
aivan samanlaisia ongelmia kuin pe- 
rinteiseen fyysiseen taidemarkkinaan- 
kin. Tämän vuoden maaliskuussa 
esimerkiksi — freelance-kuvataiteilija 
Derek Laufmanin töitä oli lyöty loh- 
koketjuun ja julkaistu NFT-kauppa 


lähes 70 miljoonalla dollarilla NFT- 
muodossa myyneellä Beeplellä oli jo 
ennen myyntiään miljoonia faneja 
sometiliensä kautta. 

Tässä kiteytyy artikkelin otsikossa 
mainitsemani idea: Mikä todella on 
autenttisuuden arvo? NFT:n liittämi- 
nen taideteokseen tehdään siksi, että 
pikselikasasta tulisikin harvinainen ja 
”aito. Väitän kuitenkin, että nyt ale- 
taan olla jo hämmentävän syvällä ai- 
kamoisessa abstraktioiden viidakossa. 
Tämän viidakon läpi on mentaalisesti 
pakko rämpiä, jotta ymmärtää meka- 
nismin, jonka kautta jpeg-tiedostoista 
on luotu, ainakin näennäisesti, ainut- 
laatuisia ja uniikkeja. 

Jonkin taideteoksen arvo perustuu 
utopiassa siihen, että se saa kyseisen 
taideteoksen kokijan tuntemaan jo- 
takin, kuten ihailua tai hämmästystä, 
tai se on vaikuttava taidonnäyte tai- 
teilijan kyvystä kuvata haluamaansa 
ilmiötä. Fyysisillä taidemarkkinoilla 
yhtälöön tulee kuitenkin lisämuut- 
tujia, kuten rahallinen arvo, joka 
johdetaan pääasiassa teoksen kult- 
tuurisesta merkittävyydestä ja tren- 
dikkyydestä. Pieneltä osin teoksen 
ostaja maksaa tietysti siitä, että teos 
puhuttelee häntä jollain tavalla. Suu- 
rin osa arvosta tulee kuitenkin oi- 
keasti siitä, että ostaja saa omakseen 
jotakin, johon on joskus koskenut 
kulttuurisesti arvostettu taiteilija. 
Kyseessä on teos, jota on konkreetti- 
sesti olemassa yksi koko maailmassa. 
Kankaan pinnalla voi nähdä sivelti- 
menvetoja ja maalia, historiaa ja ajan 
sivujen kahinaa. Ehkä maalauskan- 
kaan langanpäätkin tai yksinäinen 
irronnut siveltimenharjas näkyvät 


Rariblen sivuilla ilman Laufmanin tie- 
toa tai suostumusta, eikä kyseinen ta- 
paus varmasti ole ainoa laatuaan. 
NFT:iden lyömiseen on niin mata- 
la kynnys, että taideväärennösten te- 
keminen ei ole vain mahdollista, vaan 
myös uskomattoman helppoa ja nope- 
aa. Fyysisen taideteoksen vakuuttava 
väärentäminen vaatii taitavaa sivellin- 
kättä. Pikseleiden maailmassa sivel- 
lintä ei kuitenkaan tarvitse pahemmin 
heilutella, koska alkuperäisteos on jo 
valmiiksi digitaalisessa formaatissa. 
Sen kuin hankit käsiisi digitaalista tai- 
detta tekevän taiteilijan teoksen kuva- 
tiedostona vaikkapa taiteilijan Patreo- 


teoksen pinnassa, kun oikein lähel- 
tä katsoo. 

Kun ostat digitaalisen taideteoksen 
johon on liitetty NFT, eli yhteisesti so- 
vittu harvinaisuuden ja autenttisuu- 
den takaava poletti, ostat pikseleitä ja 
metadataa. Ostat virtuaalisen pole- 
tin, joka on olemassa lohkoketjussa, 
ja joka osoittaa johonkin tiedostoon, 
jossa on itse taideteos. Ostat omistus- 
todistuksen pikseleille. 

Pohjimmiltani ymmärrän — kyllä, 
miksi ihmiset maksavat digitaalisis- 
ta taideteoksista paljon rahaa. Kuten 
fyysisenkin taiteen tapauksessa, osta- 
ja näkee teoksessa toivottavasti jotakin 
kaunista. Toinen, hinnassa paljon mer- 
kittävämmin näkyvä tekijä on kuiten- 
kin se, että teoksilla nähdään olevan 
jonkinlainen jälleenmyyntiarvo, joka 
voi tulevaisuudessa tuoda rahallista 
tuottoa. Kolmas osatekijä on varmasti 
myös yksinkertaisesti status, kuten fyy- 
sisenkin taiteen keräilyssä. ”Omistan 
kallista ja harvinaista taidetta, minulla 
on siis liitua, millä piirtää” 

Tässä voi kuitenkin tiivistää koko 
ongelman: Digitaalisen taiteen mää- 
rällinen niukkuus on uskomattoman 
keinotekoisesti luotua. Jotta voi edes 
ymmärtää koko digitaalista rajallisuu- 
denluontihimmeliä, pitää ensiksi si- 
säistää, miten lohkoketjuteknologia 
ylipäätään toimii. Lopulta käsittei- 
den verkossa ollaan niin syvällä, että 
edes sen käsittäminen, miksi ostama- 
si pikselit maksavat näin paljon ja ovat 
muka määrältään rajallisia, vaatii vä- 
hintään iltapäivällisen verran aihee- 
seen syventymistä. 

Pohjimmiltaan yhteiskunnassam- 
me on paljon rahankäyttöön liitty- 


nista, tai jopa täysin ilmaisesta twiitistä, 
ja pistät sen myyntiin NFT-sivustolle. 
Siinä vaiheessa, kun taiteilija saa faneil- 
taan yhteydenottoja sosiaalisessa medi- 
assa muka myyntiin laittamistaan teok- 


sista, vahinko on jo tapahtunut. 


Toinen ongelma, joka on läsnä sekä 
fyysisten maalausten että kryptovaluut- 
tamarkkinoidenkin ympärillä, on rahan- 
pesu. Fi siis ehkä ole kovinkaan yllättä- 
vää, että myös kryptotaidetta voidaan 
käyttää rahanpesuun — yhdistyväthän 
siinä sekä korkeataiteen arvomääritel- 
mät että lohkoketjuteknologian mahdol- 


listamat tavat käsitellä rahaa. 8 


viä ilmiöitä, joiden voisi argumentoi- 
da olevan melko turhia ja logiikasta 
irrallisia — siinä mielessä NFT-mark- 
kinoiden voi siis nähdä olevan vain 
yksi sellainen ilmiö lisää, yksi uusi 
rahankäyttökohde jo valmiiksi kor- 
kean kasan päälle. 

Näkisin kuitenkin silti, että virtu- 
aalisten maalausten kohteleminen 
yhtä uniikkeina ja rahallisesti arvok- 
kaina kuin fyysiset, aidosti määräl- 
lisesti rajalliset ja käsinkosketeltavat 
vastineensa, on ilmiö, joka riippuu 
liian paljon pelkästä ihmisten yhtei- 
sestä halusta uskoa NFT-teknolo- 
giaan. Siksi se on erityisen kyseen- 
alainen rahankäyttökohde ainakaan 
sijoituksen muodossa. Henkilölle, 
joka haluaa vain tukea taidetta, ky- 
seessä on tietysti toimiva rahankäyt- 
tökohde. Tai henkilölle, joka haluaa 
pestä rahaa. 

Kryptotaiteen arvo muistuttaa täs- 
sä syklin kohdassa, pahoittelen että 
sanon sen nyt ääneen, kuplaa. Jos, 
tai pessimistisesti sanottuna kun, ka- 
saantuu riittävän suuri massa ihmi- 
siä, jotka menettävätkin uskonsa loh- 
koketjun luomaan harvinaisuuden 
illuusioon, hinta romahtaa. Veikkaan 
myös, että kun arvo on kerran laske- 
nut kunnolla, ja vallitseva julkinen 
mielipide siirtyy NFT:iden autentti- 
suutta epäileväksi, taideteosten arvon 
takaisin ylös kiipeäminen tulee ole- 
maan erittäin vaikeaa. Fi tämä toki ole 
mikään vääjäämättömyys — tämä ar- 
tikkeli saattaa jäädä historiankirjoi- 
hin pelkäksi tulevaisuuden NFT-mil- 
jonäärien naureskelun kohteeksi. 

Tämän artikkelin voi tiivistää sii- 
hen, että tässä vaiheessa kyseisen 





teknologian kehityskaarta NFT:iden 
negatiivisten ilmiöiden vaikutuk- 
set maailmaan ovat suuremmat kuin 
sen positiiviset vaikutukset — ainakin 
omasta mielestäni. 

Suurin itseäni huolestuttava asia 
on NFT-teknologian tuhoisat ym- 
päristövaikutukset, eli laajemmassa 
kaavassa koko proof-of-work-poh- 
jaisen kryptovaluuttaekosysteemin 
aiheuttamat ympäristöhaitat. 

Kyllä, maailmassamme on jo nyt 
paljon erilaisia ympäristöä saastutta- 
via elämisen kannalta turhia rahan- 
käyttökohteita, joista ison osan voisi 
korvata ekologisemmilla vaihtoeh- 
doilla. Eivät NFT:t ole siis mikään 
uniikki saastuttaja, jonka takia en 
voi oikeuttaa juuri niiden nostamista 
syntipukiksi tikun nokkaan. 

Nimenomaan siksi toisaalta ky- 
synkin, että mihin tarvitsemme juuri 
NFT-teknologiaa, ainakaan sen ny- 
kyisessä muodossa? Digitaalista tai- 
detta voi ostaa ekologisemmin, ja 
taiteilijoita voi halutessaan tukea ra- 
hallisesti suoraan ilman saastuttavaa 
ja monimutkaisen teknologisen pro- 
sessin kautta luodun keinotekoisen 
niukkuuden mahdollistamaa NFT- 
markkinaa. 

Toivottavasti proof-of-work-poh- 
jaisten kryptovaluuttaekosysteemien 
aiheuttamat ympäristöongelmat rat- 
kaistaan hyvin, hyvin läheisessä tu- 
levaisuudessa siirtymällä esimerkik- 
si proof-of-stake-protokollaan, jos se 
on varteenotettava vaihtoehto. 

Kello nimittäin tikittää. 

ALKUPOTKU 





digitalisaatiolle 


Tarina siitä, kuinka tuntematon mikrotietokone toi tietojen- 
käsittelyn konesaleista työpöydille —- myös meillä Suomessa. 


Teksti ja kuvat: Pentti Siivonen 

Tamperelainen eläkkeellä oleva tieto- 
tekniikan pioneeriyrittäjä Pentti Sii- 
vonen astui jo varhain mikrotieto- 
koneiden maailmaan. Ennen niiden 


yleistymistä Siivonen työskenteli vie- 
lä niin sanotusti oikeiden tietokonei- 
den eli keskustietokoneiden parissa 
atk-suunnittelijana ja ohjelmoijana. 
Hänen vuonna 1977 perustamansa 
ohjelmistotalo valmisti ensimmäiset 
suomalaiset mikrotetokoneilla toimi- 
vat taloushallinnon yritysohjelmat jo 

ennen vuotta 1980. Jepsoft valmisti 
mikrotietokoneohjelmistoja suoma- 
laisyrityksille aina 2000-luvulle saak- 
ka. Siivosen vuonna hankkimasta 
TRS-80:stä tuli hänen elämänsä tär- 
kein tietokone. 

Skrollin kaksiosaisessa artikkelis- 
sa Siivonen kertoo tämän mullistavan 
tietokoneen tarinan niin maailmalla, 
Suomessa kuin hänen omassa elämäs- 
sään. Samalla hän avaa vähemmän 
tutkittua ja tunnettua aihetta tieto- 
koneiden saapumisesta suomalaiseen 


O 









ikrotietokoneiden 
hyödyntäminen 
kodeissa, kouluis- 
sa ja yrityksissä 
nousi suursuo- 
sioon 1980-luvun puolivälissä, mut- 
ta ensimmäiset yritysmikrot saapui- 
vat Suomeen jo 1970-luvun puolella. 
Pioneerihenkiset yritykset ymmärsi- 
vät digitalisoinnin merkityksen, vaik- 
ka samasta asiasta tuolloin käytettiin 
arkisempaa atk-nimitystä. 

Yhdysvaltalainen vuonna 1977 jul- 
kaistu Radio Shack TRS-80 -mikro- 
tietokone oli yksi ensimmäisistä alun 
perin kotikäyttäjille suunnatuista mik- 
rotietokoneista, joka sai kuitenkin eni- 
ten käyttäjiä yritysmaailmasta. 





"Ei sitä voi mikrolla tehdä” 
”Vaikka teollisuusvallankumous on yli 
kahdensadan vuoden aikana höyrykoneen 
keksimisestä tämän päivän ydinvoimaloi- 
hin kasvattanut ihmisen lihasvoimaa niin, 
että toisinaan valjastetaan satoja hevosvoi- 
mia yhden juomakorin nostamiseen, hoi- 
detaan tilitoimistoissa kirjanpitoa edelleen 
tilikirjoja ja kuivamustekynää käyttä- 
en. Arvokkaita varastoja yritetään hal- 
lita käsikortistoihin tehtävillä lyijykynä- 
merkinnöillä ja tärkeät laskelmat jätetään 
tekemättä pelkästään niiden monimutkai- 
suuden takia. 

Väitetään, että vaikutuksiltaan höyryko- 
neen keksimiseen verrattava kehitysvaihe 
ihmiskunnan historiassa on alkanut nyt, 
kun mikrotietokoneiden massatuotanto on 
käynnistänyt ”toimistovallankumouksen”. 
Viime vuosikymmeninä ainoastaan yli- 
opistoilla, valtion ja kunnan laitoksilla ja 
suurilla tai keskisuurilla yrityksillä on ollut 
varaa ”tietokonevoiman” hyväksikäyttöön, 
mutta vasta mikrotietokoneiden markki- 
noille tulo tekee tietokoneen hankinnan 
mahdolliseksi kaikille, jopa ”yhden mie- 
her" yrityksille”. 


- The Bottom Shelf Inc. 


Yritystoimintani alkuvuosina lainasin 
tuota ”toimistovallankumousta” hehkut- 
taneen The Bottom Shelf Inc:n vuonna 
1979 julkaiseman mikrotietokonetar- 
vikeluettelon tekstiä kirjoituksissani ja 
esitelmissäni vauhdittaakseni yrityksille 
suunnattujen talous- ja materiaalihallin- 
non mikrotietokoneohjelmieni myyn- 
tiä. Vielä pitkälle 80-luvun puoliväliin ja 
myöhemminkään nuo lauseet eivät he- 
rättäneet kuulijoissa samanlaista intohi- 
moa kuin itselläni ja keskustelu aihees- 


ta oli enimmäkseen välttelevää ja vaisua. 
Mikrotietokoneet löivät itsensä läpi no- 
peasti peli- ja viihdekäytössä, mutta nii- 
den tulevaisuuteen vakavassa yrityskäy- 
tössä suhtauduttiin pitkään epäilevästi. 
Sovellutusideat ammuttiin alas totea- 
malla: *ei sitä voi mikrolla tehdä”. 


Radio Shack TRS-80 
Model | — kotimikrosta 
yritysmikroksi 
Ensimmäisen mikrotietokoneen ase- 
masta on kiistelty siitä lähtien, kun Po- 
pular Electronics -lehti julkaisi vuonna 
1974 artikkelin Altair MITS -rakennus- 
sarjasta, joka saavutti tietokoneharras- 
tajien keskuudessa valtavan kiinnos- 
tuksen  maailmanlaajuisesti. Omassa 
lajissaan Altair oli ensimmäinen — ku- 
ten moni muukin keksintö tai laite on 
ensimmäinen omassa lajissaan. 
Ensimmäiset sarjavalmisteiset hen- 
kilökohtaiset mikrotietokoneet olivat 
Yhdysvalloissa vuonna 1977 myyn- 
tiin tulleet Apple II, Commodore Pet 
ja Radio Shack TRS-80 Model 1. 
Tandy Corporationin valmistama 
TRS-80 (Tandy Radio Shack) Model 
I:n ensimmäisen tason (Level I) versio 
kehitettiin vauhdittamaan elektroniik- 





kaharrastajille suunnatun Radio Shack 
-myymäläketjun myyntiä. Ensimmäi- 
sen tason laitteen neljän kilotavun 
keskusmuisti ja kasettinauhuri ainoa- 
na ohjelmien ja tietojen tallennusvä- 
lineenä eivät antaneet suuria lupauk- 
sia mahdollisuudesta käyttää konetta 
muuhun kuin elektroniikan kokeilu- ja 
harrastustoimintaan. 

TRS-80 Model I -mikrotietokonetta 
markkinoitiin kotikäyttäjille c-kaseteil- 
le tallennetuilla Blackjack- ja Backgam- 
mon-peliohjelmilla, reseptien tallen- 
nusohjelmalla ja kotitalouden tulojen ja 
menojen seurantaohjelmalla. 

Merkittäviä ominaisuuksia = olivat 
kunnollisen kokoinen näppäimistö ja 
prosessori samassa kotelossa, näytön 
sisältyminen kokoonpanoon ja BA- 
SIC-ohjelmointikieli. TRS-80 ei ol- 
lut rakennussarja tai osista koottava. 
Kaikki tarvittava —- kuvaruutunäyt- 
tö, näppäimistö ja muut oheislaitteet — 
kuului peruskokoonpanoon. 

Ensimmäisen tason koneen käyttö- 
järjestelmä oli ROM-muistiin tallen- 
nettu BASIC. Ainoat virheilmoitukset 
olivat ohjelman syntaksivirheestä ker- 
tova ”WHAT?; laittomasta toimin- 
nasta, esimerkiksi nollalla jakamisesta 

"USE ME-BUT BE GENTLE." 








"SO ENJOY!!' 


a 


WHAT?" 


'4F THIS BOTHERS YOU- 
WE'LL HAVE IT REMOVED.” 


Ystävälliset ohjekirjat neuvoivat ensikertalaisia tietokoneiden digitaaliseen ihmemaailmaan. 


Part C: si 


b) In classical mathematics (fancv words for 
Some User's Programs [I *=-iss0" at "osetot 
YY 


”A ppendix: 


kertova ”HOW” ja muistin ylivuodos- 
ta kertova ”SORRY”. Käytettävissä oli 
ainoastaan kaksi merkkijonomuuttu- 
jaa. Ohjelmien tarvitsema data luettiin 
ajon aikana käyttäjän antamista vasta- 
uksista tai ohjelmakoodin loppuun tal- 
lennetuista DATA-lauseista. 

Ensimmäisen tason koneen muka- 
na tulleen ohjekirjan, Users Manual for 
Level I:n ansiosta Model I saavutti en- 
nen näkemättömän suosion erityisesti 
Radio Shack -myymälöissä asioineiden 
elektroniikkaharrastajien keskuudessa, 
jotka kolvaamisen sijaan alkoivat kiin- 
nostua ohjelmoinnista. Minkäänlais- 
ta erityisesti tietokoneen ensikäyttäjille 
suunnattua ohjekirjaa ei ollut ennes- 
tään olemassa. Siis koko maailmassa. 
Ollenkaan. Kaikki TRS-80:n ensihank- 
kijat olivat aloittelijoina jotakuinkin sa- 
malla viivalla mikrotietokoneiden maa- 
ilmassa. 

Käsikirjan kirjoittaja David A. Lien 
maalaili alkulauseessa: 

"Todellinen nautinto (tätä kirjaa lu- 
kiessa) alkaa, kun mielikuvituksesi saa 
luovuuden mehut virtaamaan ja tieto- 
koneesta tulee työkalu omiin käsiisi... 
Silloin pelkästä laatikosta tulee persoo- 
nallisuutesi jatke” 


i a! 
Chapter 24 

simple ideas) there exist what are known as the 

C. Combined Function an 


27 


Vuonna 1978 esitelty TRS-80 Mo- 
del I toisen tason (Level II) laitteis- 
to oli edeltäjäänsä verrattuna ominai- 
suuksiltaan omaa luokkaansa. Erillisen 
laajennusosan ansiosta keskusmuis- 
ti oli laajennettavissa ruhtinaalliseen 
48 kilotavuun. Kokoonpanoon voitiin 
liittää enimmillään neljä 5,25 tuuman 
lerppuasemaa, joilla levykkeille voitiin 
säilöä tietoa noin 80 kilotavua. Neljällä 
lerppuasemalle tiedon tallennuskapa- 
siteetiksi saatiin huikeat 320 kilotavua. 
Nykyisin lähes jokaisen uuden pöytä- 
koneen levytila on vähintään yksi tera- 
tavu, eli noin kolme miljoonaa kertaa 
TRS:n kapasiteetti! 

Lokakuun 1979 loppuun mennes- 
sä Tandy Corporation oli Radio Shack 
-myymäläketjunsa kautta myynyt Trash- 
80-lempinimellä tunnettuja TRS-80 Mo- 
del I -mikrotietokoneita yli 100 000 kap- 
paletta — yli neljä kertaa enemmän kuin 
sen lähin kilpailija Apple II. 

Perusta mikrotietokoneiden hyödyn- 
tämiselle yritystoiminnassa Suomessa 
luotiin vuonna 1978, kun atk-alalla täy- 
sin tuntematon Suma Oy Systems -yritys 
esitteli konttoritekniikan Kt-78-näytte- 
lyssä Radio Shack TRS-80 Level II -mik- 
rotietokoneen. TRS-80 oli ensimmäinen 
ja ainoa noilla messuilla esillä ollut Busi- 
ness Computer. Myöhemmin ne nimet- 
tiin yritysmikroiksi ja edelleen henkilö- 
kohtaisiksi tietokoneiksi. 


Osituskäyttö — askel 
kohti henkilökohtaista 
tietojenkäsittelyä 
Vielä 1970-luvun alussa tietokoneet 
olivat ilmastoiduissa konesaleissa toi- 
mivia keskustietokoneita, jotka olivat 
vain yliopistojen, suurten yritysten, 
pankkien ja valtion laitosten käytettä- 
vissä. Keskustietokoneiden resurssi- 
en jakamiseen puhelinlinjan avulla pe- 
rustuva osituskäyttö tarjosi kuitenkin 
mahdollisuuden myös henkilökohtai- 
seen tietojenkäsittelyyn. 
Laskentakeskus laskutti osituskäyt- 
täjää käytetyn levytilan (”blocks”), oh- 
jelmien prosessorinkäytön (”ticks”) ja 
yhteysajan perusteella. Kustannusten 
säästämiseksi tiedostot piti tehdä mah- 
dollisimman vähän levytilaa vieviksi ja 
ohjelmakoodi mahdollisimman vähän 
prosessoriaikaa kuluttavaksi. Yhteys- 
ajan minimoimiseksi ohjelmakoodi 
ja data voitiin tallentaa reikänauhalle 
tai kasetille etukäteen off-line-tilassa. 
Ohjelmakoodi piti pöytätestata huo- 
lellisesti etukäteen, koska virheen et- 

Osituskäyttöistunto 


Osituskäyttöistunnossa käyttäjä 
on ottanut yhteyden osituskäyttö- 
päätteen (Teletype ASR 33), tavalli- 
sen puhelinlinjan ja modeemin vä- 
lityksellä Honeywell Information 
Systems (HIS) 600 -sarjan keskus- 
tietokoneeseen (Oy Nokia Ab Elekt- 
roniikka, Salmisaari, Helsinki). 

Sisäänkirjoittautumisen jälkeen kes- 
kustietokone ilmoittaa vapaana olevan 
käyttäjäkohtaisesti vuokratun vapaan 
levytilan lohkoina (blocks). Käyttäjä 
näppäilee ajettavan ohjelman nimen. 
Tässä ajetaan valmista kirjasto-ohjel- 
maa ABACUS (ABC), jolle voi antaa 
erilaisia laskutehtäviä. 

Komennolla BASIC käyttäjä pää- 
see ajamaan omia BASIC-ohjelmiaan, 
jotka voi naputella suoraan päätteel- 
le online-tilassa tai lukea sisään of- 
fline-tilassa etukäteen valmistetulta 
reikänauhalta (Teletype) tai magneet- 
tinauhakasetilta (NOP 30). DONE- 
komennolla poistutaan ohjelmasta jär- 
jestelmätasolle. 

STATUS-komennolla käyttäjä saa 
tiedot meneillään olevan istunnon is- 
tuntoajasta, prosessoriajan käytöstä, 


siminen yhteyden aikana aiheutti kus- 
tannuksia. 

Ohjelmointityön tehokkuuden kan- 
nalta osituskäyttö oli kuitenkin suuri 
edistysaskel verrattuna esimerkiksi Co- 
bol-ohjelmointiin keskustietokoneilla, 
joilla toimivan koodin aikaansaami- 
nen edellytti useita vaivalloisia ja aikaa 
vieviä työvaiheita. 

Osituskäyttö antoi koodaajalle mah- 
dollisuuden testata ohjelmia vuoro- 
vaikutteisesti tarjoamalla välittömän 
palautteen ohjelmien syntaksi- ja toi- 
mintavirheistä. Isot paperitulosteet piti 
kuitenkin ohjata tulostumaan lasken- 
takeskuksen koneelle niin sanottuna 
eräajona. Tulosten kelvollisuus voitiin 
tarkistaa vasta jälkikäteen, kun posti 
oli tuonut ne tutkittavaksi muutaman 
päivän kuluttua. Vasta nyt ohjelmoin- 
timokatkin paljastuivat. 

Ensimmäisessä valmistumiseni jäl- 
keisessä ATK-työpaikassa Nokia Elekt- 
roniikan Tampereen laskentakeskuk- 
sessa olin tutustunut osituskäytön 
tarjoamiin mahdollisuuksiin ja tehnyt 
muutamia pieniä kortistotyyppisiä so- 
vellutuksia osituskäyttöpäätteellä. Oh- 


PASSKOFD-- 
URJAKOMI EKUN 





tiedostojen käytöstä ja syötettyjen/tu- 
lostettujen merkkien lukumäärästä, 
jotka kaikki ovat veloitusperusteita. 

NEWUSER-komento kirjaa käyttäjän 
ulos ja antaa päättyneen istunnon ve- 
loitussumman ja käyttäjäkohtaisen ku- 
mulatiivisen veloitussumman. 

Isot tulosteet ohjattiin laskentakes- 
titettiin käyttäjälle. Ohjelmavirheet 
pystyttiin näin ollen tarkistamaan vas- 
ta tulostuslomakkeiden saavuttua. 


jelmointikieleksi valikoitui alun perin 
nimenomaan osituskäyttöön suunni- 
teltu GE-600-LINE TSS BASIC. 

Seuraava työpaikkani oli Tampereen 
Aluesäästöpankin laskentaosasto, jon- 
ne hankittiin esitykseni perusteella pari 
NOP30-osituskäyttöpäätettä.  NOP30 
(Nokian OsituskäyttöPääte) oli huo- 
mattava edistysaskel maailmalla yleisty- 
neeseen Teletype ASR 33 -päätteeseen 
verrattuna. Tärkeimpiä eroja olivat huo- 
mattavasti hiljaisempi tulostusääni, kor- 
keatasoinen tulostuslaatu ja reikänauhan 
korvannut magneettinauhakasetti ohjel- 
mien ja datan tallennusvälineenä. 

Osituskäytön BASICilla oli mahdol- 
lista ohjelmoida kohtalaisen mittavia so- 
vellutuksia, ja toteutin sillä muun muas- 
sa pankin budjetin suunnitteluohjelman 
(eräänlainen taulukkolaskentaohjelma), 
vuosilomien suunnittelukaavioiden tu- 
lostusohjelman, pankin konttorikohtai- 
sen kustannuskirjanpito-ohjelman sekä 
kone- ja kalustorekisteriohjelman muu- 
tamia mainitakseni. Tuon tyyppisten 
kapeita osa-alueita edustavien paljon 
käsityötä vaativien tehtävien automati- 
soinnille oli kysyntää. 


Sorsapakka, binääripakka, 
pätsäys ja makkeli — 
tietojenkäsittelyä GE400 


-keskustietokoneella 
1. Ohjelmoija kirjoittaa Cobol- 
koodin —esipainetuille lomak- 


keille, joissa jokaiselle ohjel- 
makoodin merkille (kirjaimet, 
numerot, erikoismerkit) on oma 
ruutunsa. 

2. Lomakkeet toimitetaan lävistä- 
jälle, joka tallentaa lomakkeen 
jokaisesta rivistä reikäkortin. 
Näin syntyy lähdeohjelman si- 
sältävä "sorsapakka”. 

3. Sorsapakka toimitetaan =kes- 
kustietokoneen — ajojärjestelijäl- 
le, joka yrittää löytää tietokone- 
aikaa sorsapakan käännöstyölle. 
Käännöstyö keskustietokoneel- 
la kestää varttitunnista kahteen 
tuntiin. Jos käännös onnistuu, 
tulostetaan käännetty ohjelma 
reikäkorteille — syntyy binääri- 
pakka. 

4. Binääripakan korttien lukumää- 
rä on moninkertainen sorsapak- 
kaan verrattuna, useita reikä- 
korttilaatikoita. Yksi laatikko on 
40 cm:n syvyinen. 6. 

5. Ohjelma testataan lataamal- 
la binäärikoodattu ohjelma kes- 
kustietokoneen keskusmuistiin. 


30 merkkiä sekunnissa 


aänettömämmin 
kuin koskaan ennen. 





Näihin päiviin asti asynkronisten 
päätteiden hitaus ja synkronisten 
päätteiden kalleus ovat olleet 
esteenä luotaessa osituskäyttö- 
uonteisia tietoliikennejär- 
jestelmiä. Vastaus tähän 
haasteeseen on nopea 
kirjoitinpääte NOP 30, joka 
soveltuu lähes kaikkiin tieto- 
koneen etäiskäyttötarkoituksiin 

NOP 30 vastaa liikennöinniltään 
teletype-kirjoitinta. Päätteen raken- 
teelle on ominaisinta sisäänrakennettu 
pienoistietokone MIKKO 1, joka toimii 
sen ohjelmoituna keskusyksikkönä. 


: Ominaisuuksia 
Lyöntiperiaatteella toimivan kirjoittimen 
/ nopeus 10, 15 tai 30 merkkiä/s 


pienet kirjaimet 

132 tai 156 merkkiä riville. 
Yksi- tai kaksivärinen värinauhakasetti, 
värinvaihto ohjelmoitavissa. 
Liitettävissä 1-2 kasettinauhayksikköä, 
0,5 milj. merkkiä/kasetti 

Toimii myös normaalin kirjoituskoneen 
tavoin: kaikki näppäimet standardin 
mukaiset. 


NOKIA ELEKTRONIIKKA 


Tietokoneet, Keskuskatu 7 — 00100 Helsinki 10, puh. 661991 


Vaihdettava kirjasinkiekko, jossa 96 merki 
- mukana skandinaaviset aakkoset, isot ja 


Jotkut ohjelmakoodin muotovir- 
heet pystyttiin korjaamaan "pät- 
säämällä” eli paikkaamalla bi- 
nääripakan kortteja 5x5 mm:n 
foliotarroilla ja lävistämällä kor- 
jaus kannettavalla reikäkortti- 
lävistimellä. Jos korjaus pätsää- 
mällä ei ollut mahdollista, oli 
korjaus tehtävä sorsapakkaan, 
joka piti lävistää uudelleen. Uu- 
desta sorsapakasta tulostetaan 
uusi binääripakka. 

Tuotantoajossa operaattori syöt- 
tää binääripakan lisäksi koneel- 
le parametrikortit, joissa on eri 
ajoissa vaihtuvia tietoja, kuten 


Osituskäyttöpäätteitä ja te- 
kemiäni ohjelmia toimitettiin 
useaan —säästöpankkiin = eri 
puolille maata. Suurtietoko- 
neiden hyväksikäyttöön pe- 
rustuvan vahvasti keskitetyn 
tietojenkäsittelyn rinnalle oli 
kehittymässä hajautettu tieto- 
jenkäsittely. 

Osituskäyttö oli pitkä loik- 
ka kohti henkilökohtaista tie- 
tojenkäsittelyä, vaikka sellais- 
ta käsitettä ei tuohon aikaan 
vielä tunnettu. Mikrotietoko- 
neiden kustannustehokkuus 
syrjäytti nopeasti osituskäy- 

a == tön, joka jäi lyhyeksi mutta 
”luonnolliseksi” välivaiheeksi 
atk:n historiassa. 


NOP 30 -osituskäyttö- 
päätemainos ATK:n 
Tietosanomissa 1/1974. 





esimerkiksi laskujen tulostus- 
ajossa käytettäviä päivämäärä- ja 
hintatietoja. 


7. Suuret tulostustyöt, esimerkik- 


si sähkölaskujen tulostus, ajet- 
tiin yöaikaan. Jos ohjelmavirhe 
on jäänyt testauksessa huomaa- 
matta tai ajoon on syötetty vää- 
rät parametritiedot, saattoi aa- 
mulla ajon tulokset tarkistamaan 
tullut ohjelmoija todeta kaikkien 
tulostettujen lomakkeiden ole- 
van virheellisiä. Kuormalavalli- 
nen lomakkeita kärrättiin "mak- 
keliin”. Ja samat työvaiheet alusta 
alkaen uudelleen! 


Messuilta kellariin, 
olohuoneeseen 

ja autotalliin 

Jo ennen Kt-78-messuja olin lukenut 
tietoja Model I:stä muutamista ulko- 
maisista alan lehdistä, joten tiesin suun- 
nilleen, mitä laitteelta voisi odottaa. 
Voidakseni perehtyä koneen kykyihin 
tarkemmin oli kone saatava Tampereel- 
le koekäyttöön. Halusin selvittää, olisi- 
ko mahdollista ohjelmoida kone suorit- 
tamaan samanlaisia tehtäviä, joita olin 
jo ohjelmoinut osituskäytölle. 

TRS-80:n maahantuojalla oli sel- 
vä tavoite löytää koneen myynnin tu- 
eksi suomenkielisiä yritysohjelmia. Su- 
man edustaja toimitti pyynnöstäni noin 
30 000 markan (nykyrahassa noin 20 
000 euroa) hintaisen koneen käyttööni 
Tampereelle pian messujen jälkeen. 

Tampereella sijoitin koneen ensin 
omakotitalon kellariin, josta se pian 
ylennettiin olohuoneeseen. Kokoonpa- 
noon kuuluneen Centronics-matriisi- 

Radio Maek 

Kirjoittajan TRS-80 Model | monesta kuvakulmasta. 


kirjoittimen lempinimi sepelimylly se- 
littää sen, miksi tämä sijoituspaikka ei 
voinut olla kestävä ratkaisu. Seuraavak- 
si sijoitin koneen piharakennuksen au- 
totalliin, joka kävi nopeasti ahtaaksi uu- 
sien laitemallien tullessa markkinoille. 
Myöhemmin pystyin lunastamaan ko- 
neen omaksi tekemieni yritysohjelmien 
jälleenmyyntisopimuksia vastaan. Sama 
”puilla lämmitettävä? kone on tallella ja 
toimii aina, kun sattuu olemaan sillä tuu- 
lella. 

Pari kuukautta laitteen saapumises- 
ta sain valmiiksi ensimmäisen pienille 
yrityksille suunnitellun kirjanpito-oh- 
jelman, jota toimitin jo vuoden 1978 
puolella muutamalle tilitoimistolle. 


Expansion Interface — 
kaikki mitä tarvittiin ja 
jotain mitä ei olisi tarvittu 
Toisen tason laajennusosan (Expansion 
Interface) laitteistopäivitys oli ratkaise- 
va askel kohti TRS:n yrityskäyttöä, mut- 
ta se toi mukanaan uusia ongelmia. 
Näppäimistön huonojen kosketuspin- 
tojen seurauksena näppäimen painallus 
kertaantui, joten kuvaruudulle ja ohjel- 
maan tallentui esimerkiksi "a:n sijaan 
”aaaa. Tätä ”keyboard bouncing” -ilmi- 
ötä joudutaan nykyäänkin torjumaan 
mikrokontrolleriohjelmiin — istutettujen 
debouncing-koodinpätkien avulla. 

Laajennusosa liitettiin näppäimis- 
tökotelossa olevaan keskusyksikköön 
lattakaapelilla, jonka epävarmat lii- 
tokset aiheuttivat odottamattomia ko- 
neen uudelleenkäynnistyksiä. Odot- 
tamattomia ja yllättäviä buuttauksia 
tapahtui usein, joten tekstinkäsittely- 
ja taulukkolaskentaohjelmien käyttäjiä 
kehotettiin tallentamaan työnsä useas- 
ti. Ongelma saatiin osittain korjattua 
puskuroidulla liitäntäkaapelilla. 

Laajennusosa aiheutti muitakin on- 
gelmia. Kotelon sisällä oli tilaa kahdel- 
le muuntajalle, joista toinen syötti vir- 
taa näytölle ja toinen laajennusosalle. 
Muuntajat lämpenivät käytön aikana 
huomattavasti, ja seurauksena oli eri- 
laisia yllättäviä virhetoimintoja, muun 
muassa kuvaruudun sekoaminen kes- 
ken työskentelyn. Tästä päästiin eroon 
sijoittamalla muuntajat laajennusosan 
ulkopuolelle. 

Levykkeiden käsittely vaati huolelli- 
suutta. Käyttäjiä opastettiin aina ennen 
levykkeen asemaan sijoittamista var- 
mistamaan, että levykekuoren sisällä 
oleva dataa sisältävä muovilevy oli tar- 
kasti keskitetty. Huonosti keskitetyt le- 
vykkeet tulivat ennen pitkää käyttökel- 
vottomaksi levyn keskireiän venymisen 
seurauksena. Levykkeiden valmistajat 
huomasivat ongelman, ja myöhemmin 
levykkeiden keskireikä oli vahvistettu. 

Levykeasemien välillä oli eroja sää- 
döissä, joten yhdellä asemalla tehty le- 
vyke ei ehkä toiminut toisella. Tämä 
oli iso ongelma, kun ohjelmien asen- 
nus- ja ylläpitolevykkeitä oli toimitet- 
tava eri asiakkaiden eri tavoin sääde- 
tyille laitteistoille. Osittainen ratkaisu 
pulmaan oli käyttää jokaisen asiak- 
kaan omalla koneella pohjustettuja 
asiakaskohtaisia levykkeitä ylläpitole- 
vykkeinä. 

Käyttäjien oli vaikea erottaa laitteis- 
ta ja ohjelmista johtuvia ongelmia toi- 
sistaan. Muistan erään kotkalaisen asi- 
akkaani vaatimuksen tulla välittömästi 
korjaamaan hänen kirjoittimensa, jon- 
ka ohjelmani oli rikkonut. Sattumalta 
kirjoitin oli hajonnut pian sen jälkeen, 
kun asiakas oli asentanut toimittamani 
ohjelmapäivityksen. 

Heppoisen oloisista toisiinsa joh- 
toviidakolla liitetyistä muovikotelois- 
ta kasattu Mercedes Silver -värinen 
laitekokoonpano ei herättänyt suurta 
luottamusta tuon ajan tietokoneväes- 
sä. Suomessa laitetta ei sentään esitel- 
ty samoin kuin Yhdysvalloissa Radio 
Shackin myymälöissä, joissa TRS-80, 
RC-autot ja kolvausvälineet sijaitsivat 
nätisti vierekkäin samalla hyllyllä. 

Laitteen ulkoasu epäilytti, eikä ”ko- 
nepellin? avaaminen ollut omiaan li- 
säämään luottamusta. Jos uskalsi ava- 


ta kotelon sen päällä olevasta takuun 
raukeamisesta kertovasta tarrasta huo- 
limatta, näkymä ei miellyttänyt elekt- 
roniikasta jotain ymmärtäviä. Onneksi 
Radio Shack julkaisi melko yksityis- 
kohtaiset speksit laitteestaan. Niiden 
avulla osaava tee-se-itse-elektroniik- 
kavelho olisi pystynyt rakentamaan 
osista vastaavan laitteen. Jopa levyke- 
asemien yksityiskohtaiset korjaus- ja 
säätöohjeet olivat saatavana. 


TRSDOS ja Disk Basic 


TRS-80:n laajennusosan lisäksi var- 
sinaisen vauhtipotkun tulevalle ke- 
hitykselle antoivat heinäkuussa 1978 
julkaistu ensimmäinen Model I:lle jul- 
kaistu levykäyttöjärjestelmä, TRSDOS 
2.0, ja sen mukana toimitettu ensim- 
mäinen suorasaantitiedostojen käsitte- 
lyä tukeva ohjelmointikieli, Microsof- 
tin Disk Basic 1.1. 

Käyttöjärjestelmä- ja BASIC-komen- 
not opastettiin kattavasti 50-sivuisessa 
preliminary-monisteessa. 

Disk Basicista käytiin tiukat neu- 
vottelut Tandyn ja Microsoftin välillä. 
Bill Gates olisi halunnut käyttöoikeu- 
desta maksettavan kertamaksun lisäk- 
si rojaltit myydyistä kopioista, mutta 
suostui lopulta myymään pelkän käyt- 
töoikeuden 50 000 dollarilla säilyttä- 
en omistusoikeuden itsellään. Tuolloin 
Microsoftilla oli 13 työntekijää ja 1,5 
miljoonan dollarin liikevaihto. 

Gatesilla oli alusta alkaen selvä visio 
siitä, kuinka ohjelmistoihin keskittyvä 
liiketoiminta tulisi olemaan laitteiden 
valmistusta ja kauppaa tuottavampi 
vaihtoehto. Gatesin lisäksi ohjelmis- 
tomiljonäärejä olisi paljon enemmän- 
kin, jos muutkin olisivat ymmärtäneet 
tehdä tarvittavat tekijänoikeudet suo- 
jaavat sopimukset. Sopimusriitoja oli 
paljon johtuen siitä, että ohjelmien te- 
kijänoikeussuojaukselle ei ollut vakiin- 
tuneita käytäntöjä. Gatesia näissä asi- 
oissa auttoi hänen asianajaja-isänsä. 
Eräs mahdollinen it-miljonääri olisi 
voinut olla ensimmäisen taulukkolas- 
kentaohjelman Visicalcin luonut Jan 
Bricklin, joka jätti ohjelmansa suojaa- 
matta ilman patenttia. 

Noihin aikoihin ja vielä pitkälle 
1980-luvulle atk-liiketoiminta oli vah- 
vasti laitekeskeistä. Toisin kuin laitteet, 
ohjelmat eivät olleet käsin kosketelta- 
vissa, joten niistä maksettava hinta oli 
toisinaan vaikea perusteltava ostaja- 
ehdokkaille. Eräs asiakkaani ei voinut 
ymmärtää, miksi ohjelmasta pyydet- 

Radio Shackin käyttöjärjestelmä- ja BASIC-ohjekirjat kertoivat yhtiön osaamisesta myös peh- 
meällä puolella. Ne olivat hyvin jäsenneltyjä, helppolukuisia ja perusteellisia. Level | -ohje- 
kirja oli ensimmäinen ja pitkään ainoa tietokoneen ensikäyttäjille suunnattu ohjekirja. Radio 
Shackin maahantuoja Suma Oy käänsi Il-tason Basic-ohjekirjan myös suomeksi. Suomenta- 
ja kirjoittaa esipuheessaan: "Toivon, että luettuasi tämän kirjan huomaat, kuinka moneen tar- 
koitukseen TRS-80-tietokonetta voidaan soveltaa. Silloin ei kirjan suomentamiseen käytetty työ 


ole mennyt hukkaan.” 


Radio Shaok 





Ensimmäisiä TRSDOS- ja Disk Basic -manuaaleja. Nopeasti kokoonkyhätyt alustavat ohjemonis- 
teet kuvastivat sitä kiirettä, jolla tuotteet — laitteet ja ohjelmat — piti saada markkinoille. Ohje- 
kirjojen merkitys tietokoneen ensikäyttäjille (joita melkein kaikki olivat) kuitenkin ymmärrettiin, 
ja niistä oli pian saatavana parannetut painokset. 


ty hinta oli korkeampi kuin ohjelman 
tallennusvälineenä käytetyn levykkeen 
hinta. 

Kun innoissani esittelin atk-kolle- 
goilleni ensimmäistä TRSDOS-levy- 
käyttöjärjestelmän — sisältävää viiden 


ja puolen tuuman levykettä kuulijoil- 
la ei usko riittänyt siihen, että levyl- 
lä voisi olla ”oikea? levykäyttöjärjestel- 
mä. Reagointi oli ymmärrettävä, olin 
nimittäin itsekin siihen asti yhdistä- 
nyt mielessäni levykäyttöjärjestelmän 


31 


st 1 MUSTOINITI 





VERSIO $:2) 


"VIE RUONS J MUTEREKISTERIN Nim 


STN 


(9 
YS yr 


laskentakeskuksista tuttuihin halkai- 
sijaltaan 60-senttisiin, toistakymmen- 
tä kiloa painaviin levypakkoihin, joita 
valkotakkiset operaattorit käsittelivät 
harkituin liikkein akvaarioiksi nime- 
tyissä suljetuissa konesaleissa. Tärkein 
noista levypakoista oli *DOS-pakka”. 

Osituskäyttöohjelmia — työstettäes- 
sä oli tullut selväksi, että sarjatiedos- 
tojen käsittely talous- ja materiaali- 
hallinnon ohjelmissa oli liian hidasta 
ja monimutkaista esimerkiksi yksit- 
täisten varastonimikkeiden tai kirjan- 
pidon tilien haku- ja päivitystoimin- 
tojen kannalta. Nopeasti tekemissäni 
suorasaantitiedostojen käsittelyä kos- 
kevissa kokeiluissa ei ilmennyt mitään 
sellaisia ongelmia, jotka olisivat hai- 
tanneet innostustani. Ainoa merkittä- 
vä rajoitus oli suorasaantitiedostojen 
kiinteä, levykeformaatin sektorikoos- 
ta johtuva 256 kilotavun tietuepituus, 
jonka hyödyntäminen ilman hukkati- 
laa vaati ohjelmakoodissa erikoiskäsit- 
telyä. Kaikki toimi kuitenkin parem- 
min kuin olin odottanut. 

Pian TRSDOS 2.0:n jälkeen ilmestyi 
versio 2.1, jonka mukana toimitettu oh- 
jekirja sisälsi varsin perusteelliset tiedot 
TRSDOS-käyttöjärjestelmästä ja sen 

komennoista. Levyasemien toiminta, 
käyttöjärjestelmäkomennot ja Disk Ba- 
sic olivat varsin kattavasti mutta kuiten- 
kin selkeästi dokumentoidut. 

TRS-80 Model I, TRSDOS 2.1 ja Disk 
Basic 1.1. olivat kuitenkin vasta alku- 
soittoa tulevalle kehitykselle. Mooren 
laki osoitti toimivuutensa, ja laitteiden 
huima kehitys tarjosi perustan aina 
vain paremmille sovellus- ja varusoh- 
jelmistoille. Kehitys ei kuitenkaan ta- 
pahtunut hetkessä vaan pienin askelin 
käyttäjien kokemuksia kuuntelemalla. 

Seuraavassa =Skrollissa kerrotaan 
TRS-80:n seuraavista kehitysvaiheista, 
vaikutuksesta yritysten tietojenkäsit- 
telyyn ja siitä kuinka CP/M, MS-DOS 
ja IBM PC kaatoivat vanhan sotarat- 
sun — kuinka erään perheenäidin pää- 
tös käynnisti Microsoftin maailman- 
valloituksen. 

TRS-80 Model I:n lisäksi kerrotaan 
toisesta vanhuksesta, Microsoftin BA- 
SIC-kielestä, joka vuosikymmenestä 
toiseen pysyi voimissaan laitemallien 
ja käyttöjärjestelmien vaihtuvuudesta 
huolimatta. 8 


Jatkuu syyskuussa Skrollissa 2021.3. 


Sorttaus, häshäys 
ja zäppäys 


Lajittelu on varsinkin kaupallis- 
hallinnollisessa tietojenkäsittelyssä 
välttämätön ja tärkeä toiminto. Rei- 
käkorttikaudella tiedot saatiin ha- 
luttuun järjestykseen lajittelemalla 
kortit ohjelmoijan haluamaan jär- 
jestykseen jo ennen varsinaista tie- 
tokoneajoa. Ohjelmakoodissa = ei 
tarvinnut myöskään huolehtia tie- 
tojen yhdistelemisestä (esimerkiksi 
palkansaajan perustietojen yhdistä- 
minen palkanmaksutapahtumiin). 
Esikäsittelystä vastaavat operaattorit 
hoitivat homman kollaattorilla. 

Mikrotietokoneen levykkeillä si- 
jaitsevat tiedot oli järjestettävä ja pi- 
dettävä järjestyksessä ohjelmakoo- 
din — istutetuilla —lajittelukäskyillä. 
Kirjanpidon tapahtumat piti saada 
samaan nousevaan tilinumerojär- 
jestykseen tilitiedoston kanssa, jot- 
ta tietojen päivittäminen olisi mah- 
dollista. 

Suorasaantitiedostossa hajallaan 
sijaitsevat tietueet oli esimerkiksi la- 
jiteltava toimittajittain tai tuoteryh- 
mittäin ennen tuoteluettelon tulos- 
tusta. Tämä toteutetaan lukemalla 
nimikkeiden fyysiset sijaintipaikat 
ja lajittelun avaintiedot muistissa 
olevaan taulukkoon, joka lajitellaan 
jollain lajittelualgoritmilla. Alkuai- 
kojen mikrotietokoneilla kohdattiin 
tässä usein ongelmia muistitilan ra- 
jallisuuden takia. Avuksi tulivat le- 
vylajittelua tukevat valmisohjelmat, 
joita kutsuttiin suoraan pääohjel- 
masta. 

Yksittäisen nimikkeen haku suo- 
rasaantitiedostosta vaati erikoisrat- 
kaisun. Indeksitaulujen käyttö oli- 
si ollut käypä ratkaisu, jos muisti- ja 
levytilaa olisi ollut tarpeeksi käytet- 
tävissä. Periaatteeltaan yksinkertai- 
sella jakojäännöstä hyödyntävällä 
hash-algoritmilla voitiin kuitenkin 
muuntaa kuinka pitkä tahansa ja 
mitä merkkejä tahansa sisältävä 
avain (esim. tuotekoodi) sitä vas- 
taavan tietueen sijaintipaikan osoit- 
teeksi suorasaantitiedostossa. 

Levyllä olevaa dataa voitiin muut- 
taa suoraan ”zäppäämällä”. Kaikkea 
voitiin zäpätä: ohjelmakoodia, teks- 
tiä, hakemistoja ja jopa käyttöjärjes- 
telmää. 





OS 
ongelmanratkaisija? 


(defn Y [f] 
*: TODO: implement 
; 


(defn factorial [f] 


(fn [n] 
(if (zero? n) 


L 

(xn (f (dec n)))))) 
(assert (= ((Y factorial) 5) 120)) 
Haluaisitko tällaisen sijaan ratkaista 


oikeita ongelmia? 
--> solita.fi/avoimet-tyopaikat 

Sirenin sisäpiiri -palstalla Janne 
Siren ruotii seuraamiaan tekno- 
logiailmiöitä ja -alakulttuureita. 
Viime numerossa alkanut keino- 
todellisuusteema huipentuu nyt 
lisättyyn todellisuuteen. 


Lumetodellisuuden 
sisäpiiri, osa 2 


Janne Siren 





äsittelin Lumetodellisuuden si- 
säpiirin ensimmäisessä osassa 
(Skrolli 2021.1, paperi- ja pdf- 
lehdet: skrolli.fi/kauppa) keinotekoi- 
sen todellisuuden eli lumetodellisuu- 
den vastentahtoista kasvua viimeisen 
vuosikymmenen aikana. Tutustuin sa- 
malla lumetodellisuuden lasivapaisiin 
ilmentymiin valokenttäkameroissa ja 
hologramminäytöissä, kuten vanhassa 
Lytrossa ja uunituoreessa Looking Glass 
Portraitissa. Kokeilin myös Nintendo 
Switchin näytöllä pelattavaa lisätyn to- 
dellisuuden autorataa, Mario Kart Live: 
Home Circuitia, jota pidin tasokkaana ja 
lupaavana, joskin myös vähän turhana. 

Edellinen Skrolli oli hädin tuskin 
päässyt painoon, kun Mario Kart Liven 
yhteydessä kommentoimani konsep- 
ti erotella liikkuva kamera ja sen ohja- 
us erilleen sai kirjaimellista lisänostet- 
ta allensa. Maviceistaan tuttu suosittu 
droonivalmistaja DJI (dji.com) julkai- 
si nimittäin silmikkolennokin: DJI FPV 
(hinta 1399 €) on nelikopteri, jota len- 
netään pakettiin kuuluvan silmikon 
avulla, ensimmäisen persoonan kuva- 
kulmasta. Idea on toki vanha tuttu esi- 
merkiksi lennokkikilpailun saralta (ks. 





Sivutuote 
stereoskopia 


Yksi menetelmä, jota useimmat keinote- 
koisen todellisuuden järjestelmät käyt- 
tävät jossain muodossa, on stereoskopia. 
Sitä käyttävät myös lisätyn todellisuu- 
den silmikot. Kyseessä on yleisnimitys 
tekniikoille, joissa kaksiulotteiseen ku- 
vaan luodaan syvyysvaikutelma. Stereo- 
skopian takana on ihmissilmien stere- 
onäkö (kreik. stereopsis), jossa yleensä 
noin kuuden sentin päässä toisistaan si- 
jaitsevat kaksi silmien pupillia tarkkai- 
levat näkemäänsä hieman eri kulmis- 
ta. Eri silmät näkevät tällöin hieman eri 
kuvan. Kuvien erot mahdollistavat etäi- 
syyksien arvioinnin. 

Skrolli 2020.2), mut- 
ta DJI:n mukaantulo 
epäilemättä vauhdit- 
taa sen yleistymis- 
tä — valtavirrassakin. 
Virtual Boy: Flying 
Mario — -lentopeliä 
odotellessa... 
Lumetodellisuu- 

den sisäpiirin 16-si- 
vuisen ensimmäisen 
osan päähuomio oli 
kuitenkin —virtuaali- 
todellisuuslaseissa eli 
"umpisilmikoissa', | 
joihin syötetään pää- 

asiassa keinotekois- 


ta kuvaa keinomaa- | 
ilmoista. Esillä olivat : 
joka paikan höyläk- 
si kelpaava kansa- 


laissilmikko Oculus 
Ouest 2 sekä kulma- 
kunnan kuninkaak- 
si laajalla näkökentällään ja tarkkuu- 
dellaan kruunaamani Pimax Vision 8K 
X (joka on oikeasti vaikuttava). Keino- 
tekoisen todellisuuden nopeimmin ke- 
hittyvä alue ovatkin juuri virtuaalisilmi- 


Tavallisesta valokuvasta kyseiset sy- 
vyysvihjeet puuttuvat, koska kuva ja sen 
yksityiskohdat ovat kaikki yhtä lähel- 
lä tai kaukana katsojan silmistä. Niin- 
pä perinteisimpiä stereoskooppisia ku- 
via — stereograafeja tai stereogrammeja 
— edustavat hieman eri kulmista kuvatut 
kuvaparit, joissa kaksi kuvaa esitetään 
vierekkäin, kumpikin eri silmälle erotel- 
tuna. Silmät huijataan vastaanottamaan 
syvyysvihjeitä ilman aitoa syvyyttä. Mo- 
net tunnistavat tästä kuvauksesta klassi- 
set View-Master-kiekot, joskin stereo- 
grammeja oli olemassa jo kauan ennen 
näitä läpikuultavia kuvakiekkoja. Var- 
haisimmat stereogrammit 1800-luvulla 
olivat kupari-, lasi- tai pahvisuikaleita, 
joiden kaksi vierekkäistä kuvaa asetet- 








kot, joiden pakka sekoittuu jatkuvasti. 
Juuri ennen tämän Skrollin painoon 
menoa HTC (vive.com) julkisti uuden 
sukupolven Vive-silmikkonsa: Focus 
3:n ja Pro 2:n. 5K-tarkkuus, 120 asteen 


tiin katselutelineeseen. 

Useimmat stereoskooppiset mene- 
telmät perustuvat kahden hieman eri 
kuvan esittämiseen eri silmille. Kuva- 
pareja mekaanisesti erottelevan katselu- 
laitteen lisäksi kuvien erottelu voidaan 
kuitenkin toteuttaa monilla eri tavoil- 
la, kuten suodatinkalvoilla. Tällöin kak- 
si eri kuvaa piilotetaan yhteen kuvaan 
ja erotellaan esimerkiksi väreillä, jotka 
on tarkoitettu suodatettaviksi katselu- 
laseilla. Tällaista kuvaa kutsutaan myös 
anaglyyfiksi. Vanhojen 3D-elokuvien 
punaviherlasit ovat esimerkki suoda- 


' Muitakin kikkoja on, kuten yhden kuvan 
autostereogrammit, joita saatetaan katsella 
esimerkiksi silmät kierossa. 


näkökenttä ja 90-120 hertsin päivitys- 
taajuus eivät peittoa Pimaxin speksiva- 
likoimaa, mutta HTC:n markkina-ase- 
man huomioiden "massasilmikoiden" 
ominaisuudet liikahtavat oikeaan suun- 
taan. 

Yksi asia, jonka jätin viimeksi tarkoi- 
tuksella maininnan asteelle, olivat lisä- 
tyn todellisuuden (augmented reality, 
AR) silmikot eli laitteet, joilla lisätään 
keinotekoisia elementtejä katseeseen 
tosimaailman keskelle. Teemasta käy- 
tetään myös nimityksiä täydennetty tai 
yhdistetty (mixed reality) todellisuus. 
Lisätyn todellisuuden silmikot hyödyn- 
tävät pitkälti samoja tekniikoita kuin 
umpinaiset virtuaalitodellisuussilmikot 
ja lasivapaat lumenäytöt: litteitä näyt- 
töjä, joiden kuva ohjataan stereoskopi- 
an (ks. laatikko alla) keinoin kahdelle 
silmälle syvyysvaikutelman luomiseksi, 
sekä kameroita ja antureita, joilla keino- 
kuva sovitetaan käyttäjän luonnollisiin 
liikkeisiin. 

Lisätyn todellisuuden ratkaisuihin liit- 
tyy kuitenkin myös ainutlaatuisia haas- 
teita, jotka ansaitsevat erillisen tarkas- 
telun. Eikä vähiten siksi, että lisätyn 
todellisuuden ongelmaa pyritään taklaa- 
maan myös suomalaisissa yrityksissä. 


Aallot ja lintualtaat 

Sirenin — sisäpiirin pidempiaikaisem- 
mat lukijat muistavat, että olen käsitel- 
lyt lisättyä todellisuutta varsin hiljattain. 
Reilu vuosi sitten Skrollissa 2020.1 jul- 
kaistu Lisätty todellisuus, guo vadis? on- 
kin lisätyn todellisuuden verkkaisen ke- 


tinratkaisusta. Kehittyneempiä suoda- 
tustapoja on sittemmin ilmestynyt mo- 
nenlaisia, sekä laseissa että ilman laseja 
käytettäväksi, kuten polarisaatio ja pa- 
rallaksiesteet. 

Kaikesta kehityksestä huolimatta ste- 
reoskopian eri toteutustapoihin liit- 
tyy monenlaisia heikkouksia, kuten 
värierottelun, kuvan kirkkauden tai 
tarkkuuden menettämistä. Kuvapariin 
perustuva stereoskopia on myös aina 
pohjimmiltaan huijaus: se vaatii katso- 
jaa tarkentamaan katseen vaihtelevil- 
le etäisyyksille, vaikka silmät ovat kui- 
tenkin koko ajan kääntyneenä kohti 
vakioetäisyydellä olevaa kuvaa. Tämän 
luonnottoman —epäsuhdan — väitetään 
hidastavan havainnointia ja ylikuor- 





Tältä aalto-ohjaimia käyttävä läpinäkyvä lisätty todellisuus näyttää oikeasti: Angry Birds First 
Person Slingshot kuvattuna Magic Leap -lasien toisen linssin lävitse. Ottaessani kuvaa alku- 
jaan Skrolli 2020.1:n sisäpiiriä varten olin armollinen ja mahdutin lume-esineet näkökentän si- 
sään ritsan alavartta lukuun ottamatta — lähemmäksi liikkumalla lumekuvan laidat katkeavat 
kuin ilmaa leikaten. Kuvausteknisistä syistä kuvaa on myös rajattu linssin keskialueelle, joten 
paljaalla silmällä "tyhjää ilmaa” näkyy reunoilla jonkin verran enemmän. 


hityksen vuoksi edelleen kohtuullisen 
ajankohtainen ja kattava katsaus kon- 
septin perusongelmaan ja yleisimpiin 
tuotteisiin, joten en toista itseäni tässä 
liikaa. (Yli vuoden vanhat pdf-lehtem- 
me saa maksutta verkkosivuiltamme: 
skrolli.fi/numerot.) 

Aiheen uusikin käsittely on silti aloi- 
tettava tästä lisätyn todellisuuden silmi- 
koiden yleisimmästä ryhmästä — jos ei 
muuten, niin varoittavana esimerkkinä. 


mittavan aivoja. Väitteen on esittänyt 
muun muassa elokuvaleikkaaja Walter 
Murch, joka oli klassisen Captain EO 
-3D-elokuvan takana. Jotkut kärsivätkin 
pahoinvoinnista tai päänsärystä katsel- 
lessaan stereoskooppista "3D-kuvaa pi- 
dempään. 

Laajemmin — 'kyberpahoinvointiin" 
tai "simulaattori-/virtuaalitodellisuus- 
sairauteen" vaikuttaa monia muitakin 
asioita, kuten ero sisäkorvan tuntemus- 
ten ja katseen näkemien liikkeiden välil- 
lä. Haaste on todettu jo kauan sitten len- 
tosimulaattoreissa, etenkin näkökentän 
koon kasvaessa. Pahoinvointi muistut- 
taa matkapahoinvointia, ja stereoskoop- 
pinen kuva voi pahentaa sitä. NASAn 
tutkija Stephen Ellis kommentoi aika- 


Perusryhmään kuuluvat aalto-ohjaimia 
(waveguides) ja lintuallasoptiikkaa 
(birdbath optics) käyttävät läpinäkyvät 
silmikot. Alkaen Microsoftin HoloLens- 
silmikosta sekä suunnilleen saman ikä- 
polven Magic Leapista (2016-2017) ja 
jatkuen uudempiin HoloLens 2:een, 
Nreal Lightiin, Lenovo ThinkReality 
A3:een (2019-2021) sekä sekalaiseen 
seurakuntaan Vuzix Bladen tai tulevan 
Snap Spectacles 4.0:n kaltaisia ”älylase- 


naan varhaisia VR-kokeiluja 1980-lu- 
vulta näin: "Ainoa johdonmukaises- 
ti todellinen asia keinotodellisuudessa 
oli päänsärky ja matkapahoinvointi." 
Toisaalta asiat myös kehittyvät. Maalis- 
kuussa 2021 julkistettu tutkimus Redu- 
cing cybersickness in 360-degree virtual 
reality tutki tekoälyratkaisuja liikekoke- 
muksen parantamiseen, merkittävin tu- 
loksin. 

Joka tapauksessa stereoskopian kä- 
sittely nousi esiin myös Lumetodelli- 
suuden sisäpiirin, osa 1 saamassa pa- 
lautteessa. Eräässä palautteessa koettiin 
artikkelin korostaneen ja yleistäneen 
stereoskopiaa suhteettomasti: "On totta, 
että passiivisissa kiinteän katselupisteen 
3D-taikatempuissa kuten View-Mas- » 

ja , lähes kaikki modernit AR-silmikot 
käyttävät jompaa kumpaa näistä teknii- 
koista ohjatakseen kuvaa silmien eteen 
asetetulle läpinäkyvälle pinnalle. Pro- 
jektorilähteen tekniikassa on toki hie- 
man enemmän vaihtelua. 

Testasin Skrollissa 2020.1 tuoteryh- 
mää Magic Leap -silmikolla, jota on pi- 
detty tämän kategorian kehittyneimpä- 
nä laitteena ja taidetaan lähestulkoon 
pitää edelleen, sillä seuraajamallia ei 
ole näkynyt. Uudempien lintuallasop- 
tiikkaan perustuvien Nrealin ja Leno- 
von silmikoiden ei odoteta vetävän sille 
varsinaisesti vertoja, sillä ne ovat lähin- 


terissa ja 3D-elokuvissa [stereoskopia] 
ylikorostuu, koska 3D-vaikutelmaa ei 
pystytä luomaan muilla tavoin. Mutta 
heti, jos käyttäjälle annetaan mahdolli- 
suus edes liikuttaa päätään, stereosko- 
piasta tulee lähinnä sivutuote." Lisäisin 
tähän, että stereoskopia ylikorostuu 3D- 
taikatempuissa monesti myös siksi, että 
sitä tietoisesti ylikorostetaan esimerkik- 
si kuvasta ulostulevalla kikkailulla (mitä 
siis kritisoin). 

Tämä Mikko Rasan havainto ei ol- 
lut hassumpi. Virtuaalisilmikkojen tar- 
joama mahdollisuus liikutella näkymää 
vähentää stereoskopian roolia verrattu- 
na pelkkään "3D"-kuvaan tai -videoon 
- muun muassa siksi, että näkymää lii- 
kuteltaessa esineiden vaihtuva suhteel- 

Aalto-ohjaimia ja lintuallasoptiikkaa käyttä- 
viä läpinäkyviä AR-silmikoita. Ylärivi vasem- 
malta: Magic Leap (2017), Microsoft Holo- 
Lens 2 (2019), Nreal Light (2020). Alarivi 
vasemmalta: Lenovo ThinkReality A3 (2021), 
HoloLens 1 (2016). Kuvat: Valmistajat. 


nä kompaktimpia ja halvempia — pikse- 
litarkkuus toki kasvaa. Uudet tuotteet 
ovat lisäksi vasta tulossa myyntiin län- 
nessä. Magic Leap on merkillepanta- 
va silmikko myös näin suomalaisittain: 
saahan sille yksinoikeudella Rovion 
Angry Birds First Person Slingshot -pelin 
(edellisen sivun kuvassa), jossa possu- 
linnoituksia voi viimein ritsoittaa vaik- 
kapa oman olohuoneen pöydällä. Peli 
onkin hauska ja toimiva, joskin tempol- 
taan hieman verkkainen. 

Kuten kirjoitin aikaisemmin, langat- 
tomasti toimivan Magic Leapin lupaa- 
ma lisätty todellisuus toimii huonetilas- 


linen sijainti antaa vaihtoehtoisia sy- 
vyysvihjeitä. Keho saattaa kokea näin 
vähemmän ristiriitaa aistikokemusten 
välillä. Toisaalta stereoskopia voi myös 
pahentaa joidenkin keinotodellisuudes- 
sa kokemaa matkapahoinvointia, joten 
kysymys ei liene täysin yksiselitteinen. 
Itselläni stereoskopia tuntuu Mikon ta- 
paan valahtavan sivurooliin modernien 
virtuaalilasien yhteydessä. Stereoskopia 
"häiritsee" siellä kaikkein vähiten. 
Mikko on myösaivan oikeassa stereos- 
kopian ajoittaisesta välttämättömyydes- 
tä sekä siinä, että linssien "säädöt (joko 
omien tai silmikon linssien) vaikuttavat 
stereoskooppiseen vaikutelmaan: ”Sil- 
mikkonäytöissä on joka tapauksessa ol- 
tava oma näyttö molemmille silmille, ja 

sa ja jopa huoneista toiseen liikuttaessa 
jotakuinkin täydellisesti —- lukuun otta- 
matta sitä yhtä tärkeää asiaa: miltä kuva 
näyttää. Kaikkia nykyisiä aalto-ohjaimia 
ja lintuallasoptiikkaa käyttäviä silmikoi- 
ta vaivaa nimittäin kaksi asiaa. Ensinnä- 
kin niiden näkökenttä on hyvin kapea, 
eli keinotekoiset elementit näkyvät vain 
pienellä kaistaleella näkökentän keskel- 
lä. Lume-esineet "katoavat" ja katkeavat 
näkymän sivuilla. Toisekseen silmikot 
ovat alttiita valolle ja pimentävät näky- 
mää tosimaailmaan. Liian kirkkaassa 
ilmassa keinokuva haalistuu liikaa, pi- 
meässä keinoelementit taas loistavat hä- 


oikein toteutetulla stereoskopialla nä- 
kymä on luonnollisempi; läpinäkyväl- 
lä näytöllä varustetussa silmikossa se on 
jopa pakollista, jotta lume-esineet näky- 
vät oikealla syvyydellä suhteessa oikei- 
siin. Erilaiset silmien ja näyttöjen koh- 
distusvirheet saattavat kuitenkin yli- tai 
alikorostaa stereoskopiaa." 

Kuvailin palstan edellisessä osassa 
stereoskopiaa pakolliseksi pahaksi. Sitä 
se on mielestäni edelleen. Se on kuiten- 
kin itselleni huomattavasti pienempi 
paha keinotodellisuussilmikoissa, jois- 
sa se on vain pieni osa kokonaisuutta, 
kuin 3D-valokuvia tai 3D-näyttökuvaa 
katseltaessa, joissa se on pääosassa. Van- 
haa kansaa lainatakseni: stereoskopia on 
hyvä renki, mutta huono isäntä. 


märän näkymän keskellä kuin majakat. 

Tällaisten AR-silmikoiden —vaaka- 
suuntainen näkökenttä — alue, jolla lu- 
mesisältöä voi nähdä — on noin 30-40 
astetta ja älylasien kenties vain 10-20 as- 


Suomen uusi 
Nokia: Nokia? 


Nokian entinen toimitusjohtaja Ste- 
phen Flop kuvaili yhtiötä hiomat- 
tomien timanttien maaksi, jolla oli 
vaikeuksia saattaa raakakiviään kaup- 
poihin saakka. Oli Elopista mitä miel- 
tä tahansa, tämä havainto kalskah- 
taa oikealta. Julkikuvassaan hieman 
kilpailijoistaan jälkeen jääneeksi 5G- 
mastojen pystyttelijäksi ja mennei- 
syyden sädekehällä ratsastavaksi li- 
senssikauppiaaksi kutistunut yhtiö 
osaa nimittäin edelleen yllättää. 

Viittasin Lumetodellisuuden sisä- 
piirin ensimmäisessä osassa Nokian 
PureView- ja Ozo-hankkeisiin, jois- 
ta löytyi yhtymäkohtia 3D-kuvaan 
ja -ääneen. 360 asteen videokame- 
ra Ozo oli yksi ensimmäisiä Nokian 
vuoden 2014 matkapuhelintoiminto- 
jen myynnin jälkeisiä hankkeita, joka 
nousi julkisuuteen yhtiön mystisestä 
Nokia Tech -siivestä — siis siitä osasta 
Nokiaa, joka ei kuulunut matkapuhe- 
linverkkoihin mutta jota ei myöskään 
myyty matkapuhelinten osana Micro- 
softille. Timantinmetsästysmaat. 

Nokia Ozo -kamera ei räjäyttä- 
nyt pankkia, kenties pitkälti siksi, et- 
tei 360 asteen video ole oikein lyö- 
nyt markkinoilla lävitse muutenkaan 
(Ozo-projekti elää edelleen älypuheli- 
miin lisensoitavana tilaäänitekniikka- 
na). Se ei kuitenkaan ole Nokia Techin 
ainoa projekti. Esimakua toisesta hio- 
mattomasta timantista saatiin tänä 
keväänä, kun Nokia kertoi etsivänsä 
tuotteistamiskumppaneita ajoneuvo- 
käyttöön tarkoitetuille lisätyn todel- 
lisuuden heijastusnäytöilleen... Täs- 
sä kohtaa kuuluu huudahtaa ”Täh!?" 
kuin Vuori(sto)neuvos Tuura konsa- 
naan Uunon toilailuille. 

Ehkä tämän ei pitäisi olla yllätys. 
Kävin itsekin pari kertaa Nokian vuo- 
tuisissa Nokia World -tapahtumis- 
sa Lontoossa yhtiön älypuhelinvuo- 
sina, ja Nokia Research Centerin 
”laboratorio-osasto" oli aina kinkerei- 


tetta, kun umpinaisten virtuaalitodelli- 
suuslasien näkökenttä on noin 90-170 
astetta leveä (yleisemmin nähdyt hal- 
kaisijasta mitatut lukemat ovat jonkin 
verran näitä suurempia). Ihmisen luon- 


den villeintä an- 
tia. Vuonna 2015 
Nokia osti rans- 
kalaisen — Alca- 
tel-Lucentin, — ja 
kaupan — muka- 
na tuli legendaa- 
rinen amerikka- 
laislaboratorio 
Bell Labs, mikä 
väkevöitti — tätä 
puolta entisestään. Niin tai näin, No- 
kia todellakin kehittää AR-HUDia 
(augmented reality head-up display). 
Nokia ei tietenkään ole ainoa tuuli- 
lasitodellisuuden muovaaja - muun 
muassa Panasonic kehittää AR-HU- 
Dia, ja esimerkiksi Volkswagen ID 
-sähköautojen AR-HUD on jo tuo- 
tannossa — mutta hanke tarjoaa meil- 
le kotimaissävytteisen tilaisuuden tar- 
kastella tuulilasiin liittyvän lisätyn 
todellisuuden problematiikkaa. 

Tuulilasiin heijastetun lisätyn to- 
dellisuuden näytön haasteena on en- 
nen kaikkea tuulilasin koko. Nykyi- 
set ajoneuvo-HUDit luovatkin kuvaa 
verrattain pieneen osaan tuulilasia. 
Kuva vaatii yleensä myös katseen tar- 
kentamista varsin lähelle, 2-3 metrin 
päähän, mikä tekee samanaikaises- 
ta liikenteen seurannasta vaikeam- 
paa. Nämä haasteet ovat seurausta ti- 
larajoituksista. Riittävä näkökentän 
ja virtuaalisyvyyden kasvattaminen 
vaatisi tyypillisesti kojelaudan pääl- 
le kiinnitettyjen HUD-heijastinlait- 
teiden koon kasvattamista moninker- 
taiseksi. (Volkswagenkin mainitsee 
ID-sähköautojensa — markkinoinnin 
yhteydessä, että sähkömoottorin au- 
ton edestä vapauttama tila mahdol- 
listaa syvemmän kojelaudan AR-HU- 
Dia varten.) 

Nokia Bell Labsin (bell-labs.com) 
tutkijat Marja Salmimaa ja Toni Jär- 
venpää metsästävät kuitenkin on- 
gelmaan ratkaisua uudesta suun- 
nasta. Tutkijat kehittävät erittäin 
suurikokoisia aalto-ohjaimia nano- 
ritilöillä (waveguides with nanosca- 





tainen vaakasuuntainen näkökenttä on 
noin 210 astetta. Mikä pahinta, kehi- 
tys tuoteryhmässä tuntuu jähmettyneen 
paikoilleen. Mitään kovin olennaista 
ei tunnu tapahtuneen viidessä vuodes- 


07/70 
K" (()) 
VI 09 UZ 4/9. £00:0 


ammat 


le gratings) korvaamaan perinteistä 
HUD-näyttöoptiikkaa. Aalto-ohjai- 
met ovat toki tuttuja monista lisätyn 
todellisuuden silmikoista, mutta täs- 
sä tapauksessa aalto-ohjainta ei kui- 
tenkaan kiinnitettäisi itse tuulilasiin. 
Havainnekuvan perusteella HUD-lai- 
te olisi maltillisen kokoinen ja integ- 
roitavissa kojelaudan sisään. Sen kuva 
johdettaisiin kojelaudan päälle suu- 
rella aalto-ohjaimella ja heijastettai- 
siin siitä erityisen heijastavia materi- 
aaleja käyttämällä tuulilasille. Kuvaa 
voitaisiin projisoida "äärettömään", ja 
lisätyn todellisuuden elementit ulot- 
tuisivat kauttaaltaan tuulilasille. 

Nokialta kerrotaan, että yhtiön dif- 
fraktiivisen optiikan näyttöteknologi- 
aa on jo käytössä useissa kaupallisissa 
silmikoissa. (Nokia-kontaktini ei kui- 
tenkaan voinut kommentoida missä.) 
Nyt he etsivät ajoneuvokumppaneita: 
"Oikean kumppanin kanssa uskom- 
me, että voimme muuttaa ajamisen 
tulevaisuutta." 


Salmimaan ja Järvenpään lisäksi 
hankkeen laitamilla on työskennellyt 
myös yksi Skrollistakin tuttu suoma- 
lainen: Nokia Tech Venturesin johta- 
ja Heikki Harju. Tein Heikin kanssa 
yhteistyötä Skrolli 2017.1:n M.U.L.E.- 
peliartikkelin yhteydessä —- mies on 
nimittäin Nokia-päivätyönsä ohes- 
sa kehittänyt kyseisestä Commodo- 
re 64 -pelilegendasta lautapelin (pe- 
liä myy edelleen esimerkiksi lautapelit. 
fi). Heikki ystävällisesti järjesti meil- 
le oheisen Nokian AR-HUD-kuvan ja 
julkaisuluvan. Kiitos. (Kuva: Nokia) 

sa HoloLensin julkaisun jälkeen, siinä 
missä vuoden 2021 umpinaiset virtu- 
aalilasit ovat aivan eri maailmasta kuin 
vuoden 2016 pioneerit. Kickstarteriin 
hiljan ilmestynyt Mutrics ARiC -silmik- 
ko kuvastaa lisätyn todellisuuden sur- 
kuhupaisaa tilaa: Transformers-muovi- 
häkkyrä, jonka hinta on korkeampi ja 
speksit huonommat kuin vuosia van- 
hemmilla tuotteilla. Tukijoita 25 — ja 
meni läpi! 

Tämä herättääkin väkisin kysymyk- 
sen: onko läpinäkyvä näyttö ihan kuol- 
lut ajatus? Ainakin pari vaihtoehtoisen 
ratkaisun kehittäjää tuntuu olevan tätä 
mieltä... Vai onko se sittenkin kuolettava 
ajatus? Microsoftin kerrottiin nimittäin 
maaliskuussa sopineen Yhdysvaltain 
armeijan kanssa 22 miljardin dolla- 
rin (n. 18 mrd. €) HoloLens-pohjaisista 
kaupoista seuraavalle kymmenelle vuo- 
delle. Ovathan hävittäjälentokoneetkin 
käyttäneet läpinäkyviä heijastusnäyttöjä 
jo vuosikymmeniä. Rajatuissa ammatti- 
ryhmissä läpinäkyvät silmikot ovatkin 
löytäneet käyttökohteita myös siviilis- 
sä, kuten logistiikkakeskusten reittio- 
pastimissa ja tuotantolinjojen asennus- 
ohjeissa. 

Tekniikkapalstan kannalta tämän 
hetken mielenkiintoisimmat asiat ta- 
pahtuvat kuitenkin siellä vaihtoehtois- 
ten ratkaisujen puolella. 


Projektorivaihtoehto 

Yksi "vaihtoehtoinen" lisätyn todelli- 
suuden projekti on Tilt Five -pöytäpeli- 
alusta, jonka taustalla ovat 2010-luvun 
alun Valve-pelitalon lisätyn todellisuu- 
den hanke, epäonninen CastAR-pro- 
jekti ja viimeisimpänä Commodore- 
piireistäkin tutun rautasuunnittelijan 
Jeri Ellsworthin uusin startup-yhtiö.? 
Tilt Five -alusta muodostuu USB 3 -kaa- 
pelilla PC:hen tai älypuhelimeen (alus- 
sa Windows 10 tai Android) kytketyistä 
silmikoista, kuuden vapausasteen sau- 
vamaisista ohjaimista sekä eräänlaisena 
näyttönä toimivasta tyhjästä pelilaudas- 
ta, joka on peitetty retroretflektiivisel- 
lä eli takaisin lähteeseensä valoa heijas- 
tavalla pinnalla. Useampi silmikko voi 
pitää yhteyttä pilvipalvelun kautta. Tä- 
män alustan päälle kehittäjät voivat ra- 





kentaa erilaisia pelejä ja mahdollisesti 
muita lisätyn todellisuuden sovelluksia. 

Tässä yhteydessä Tilt Fivestä tekee 
kiinnostavan sen projektiopohjainen 
AR-tekniikka. Tilt Five -silmikossa on 
kaksi parin sokeripalan kokoista 720p- 
mikroprojektoria, jotka heijastavat ku- 
vaa katselijan (pelaajan) eteen asetetulle 
pelilaudalle. Silmikon projisoima kuva 
heijastuu takaisin (vain) pelilaudasta ja 
juuri kyseisen silmikon suuntaan syn- 
nyttäen silmikkoa käyttävälle katselijal- 
le uniikin stereoskooppisen kuvan kei- 
notekoisesta pelilaudan sisällöstä. Näin 
ainakin lupaillaan. Jos pelilaudan ääres- 
sä on useampia pelaajia silmikoineen, 
heille voidaan esittää samaa tai eri ku- 
vaa. Jokaisessa silmikossa on lisäksi 
kaksi kameraa, jotka seuraavat pään ja 
käsien liikettä sekä tunnistavat pelilau- 
dalle mahdollisesti asetettuja fyysisiä 
nappuloita ja kortteja. Silmikoissa on 
myös kuulokkeet. 

Tilt Fiven Kickstarter-joukkorahoi- 
tuskampanja päättyi vuoden 2019 loka- 
kuussa, ja ensimmäiset toimitukset be- 
ta-tason tukijoille piti aloittaa vuoden 
2020 helmikuussa. Pieni määrä toimi- 
tettiin kehittäjäkumppaneille elokuus- 
sa 2020, mutta tämän Skrollin men- 
nessä painoon toukokuussa 2021 loput 
beta-lasit olivat vasta pääsemässä mat- 
kaan. Koronapandemian lisäksi viiveen 
taustalla on muun muassa mikropro- 


jektoreista paljastunut valmistusvirhe, 
sillä eräs optinen komponentti tuppa- 
si irtoamaan liimausongelmien vuoksi. 
Yleinen puolijohdepula on vaikuttanut 
myös; jopa halpojen jännitteensäätimi- 
en heikko saatavuus on johtanut uudel- 
leensuunnittelutarpeisiin. 

Tilt Fiven mikroprojektoriratkaisu 
on optimoitu vain lähietäisyyksille noin 
kymmenestä sentistä kahteen metriin, 
mutta näkökentän osalta se vaikuttaisi 
pesevän perinteiset AR-silmikot men- 
nen tullen. Halkaisijaltaan 110-asteinen 
näkökenttä on selvästi suurempi kuin 
kilpailijoiden noin 50-asteinen. Tilt 
Five ei ole julkistanut silmikkonsa vaa- 
kasuuntaista näkökenttää, mutta se lie- 
nee 90-110 astetta. Nämä luvut ovat siis 
lähempänä tavanomaisia keinotodel- 
lisuussilmikkoja (tai jopa niitä parem- 
pia) kuin läpinäkyviä näyttöjä käyttäviä 
lisätyn todellisuuden silmikoita. Toi- 
saalta Tilt Fiven 720p-pikselimäärä sil- 
mää kohden (720p = 1280x720) on vain 
noin HoloLens 1:n tasoa, hieman Magic 
Leapia (1280x960) huonompi sekä sel- 
keästi täys-HD:n (1920x1080) lähistöl- 
lä liikkuvia HoloLens 2:ta ja Nreal Ligh- 
tia heikompi. 

Tilt Fiven heijastustekniikka rajoit- 
taa kuvaa myös toisesta suunnasta: 
koska kuva näkyy vain pelilaudan hei- 
jastuspinnalla, se katkeaa heijastuspin- 
nan reunoilla. Älä siis usko mainosku- 


' Lumetodellisuuden juuret ulottuvat luonnollisesti pidemmälle kuin vuoteen 2016. Lue Skrollin artikkeli 150 vuotta virtuaalitodellisuutta 
skrolli.fi:stä tai numerosta 2016.2. Linkit ja maksuttomat pdf-versiot yli vuoden vanhoista Skrolleista verkkojatkoilla: skrolli.fi/numerot. 


? Jeri Ellsworth on ollut mukana kaikissa vaiheissa: Valvella, CastAR:ssä ja Tilt Fivessä — kahdessa viimeksi mainitussa perustajana. Commo- 
dore-harrastajat muistavat hänet C-Onesta (2002) ja C64 DTV:stä (2004). Skrolli muisti Jeriä aikanaan Skrolli-paidalla. 

Olen osa Tilt Fiven beta-ryhmää, jolle on jaeltu Unity-pohjaisen kehitysympäristön ennakkover- 
sioita vilme vuodesta alkaen. Käytännössä SDK on plug-in Unity-pelimoottorille, joskin myö- 


hemmin on tulossa muitakin vaihtoehtoja. 


via, joista osassa peligrafiikat nousevat 
maagisesti ylös pöydästä, yli pelilaudan 
reunojen. Tämä ei ole ongelma, kun esi- 
tetään litteää kuvaa, mutta korkeuserot 
ovat oma lukunsa. Niinpä monet Tilt 
Fivelle tehdyt konseptit "uppoavat" pe- 
lilautaan, koska uponnut kuva ei vaadi 
reunojen ylittämistä. Pelilautaa voi tai- 
vuttaa jalustan avulla osin pystyyn kor- 
keuserojen näyttämiseksi, ja tätä tullaan 
tukemaan virallisestikin, mutta tällöin 
pelaajat eivät voi enää vapaasti istua pe- 
lilaudan ympärillä. 

Kuinka hyvin järjestelmä sitten toi- 
mii, jää nähtäväksi. Tilt Fiven (tiltfive. 
com) suuremman volyymin laitetoimi- 
tukset Kickstarter-tukijoille alkavat vii- 
meisimpien ja alati muuttuvien arvioi- 
den mukaan loppukesästä. Vaikka Tilt 
Five on suunniteltu ensisijaisesti lau- 
tapelien kaltaisille ryhmäpeleille, mi- 
kään ei sinänsä estä käyttämästä sitä 
vaikka toimintapelien tai hyötysovel- 
lusten alustana. Unity-pohjainen ohjel- 
mistokehitysympäristö (yllä kuvassa) 
kuuluu jo toimitukseen, ja myös natii- 
vi-C:tä sekä Unreal-moottoria tullaan 
tukemaan. 

Tilt Fiven peruspaketin hinta oli 
Kickstarterissa 299 dollaria. Siihen si- 
sältyy yksi silmikko, yksi sauvamai- 
nen liikeohjain ja 80x80 cm:n pelilauta. 
Suurempi 80x106 cm:n pelilauta ja jy- 
kevämpi laatikko kasvattivat hintaa 40 
dollarilla. Varsinaiset jälleenmyyntihin- 
nat selvinnevät loppuvuodesta. 


Kameravaihtoehto 
Vaihtoehto edellä mainituille läpinä- 
kyville eli ”optisille" lisätyn todellisuu- 
den laseille ovat niin kutsutut videolä- 
pinäkyvät silmikot (video see-through/ 
pass-through). Tällaiset silmikot ovat 
fyysisesti umpinaisia kuten virtuaalito- 
dellisuuslasit, mutta niiden ulkopinnalle 
asennettujen kameroiden kuva voidaan 
ohjata osaksi silmikon kuvaa käytän- 
nön läpinäkyvyyden toteuttamiseksi. 
Monissa virtuaalitodellisuuslaseissa on 
jonkinlaisia kameratoimintoja, mutta 
varsinaiseen lisätyn todellisuuden käyt- 
töön on kehitetty vasta rajallisesti vide- 
oläpinäkyviä silmikoita. Toistaiseksi lu- 
paavin niistä tulee Suomesta, entisten 
nokialaisten perustamasta yrityksestä. 

Koeponnistin kotimaisen Varjon 
(varjo.com) ensimmäisen = sukupol- 
ven silmikkoprototyyppiä sisäpiirissä 
Keinotodellisuus, guo vadis? Skrollissa 
2019.1. Kyseessä olivat tuolloin puh- 
taat virtuaalitodellisuuslasit, joiden eri- 
koisuus oli kiinteä tarkan näön alue sil- 
mikkokuvan keskellä — käytännössä 
kupla, jossa resoluutio oli muuta kuvaa 
huomattavasti korkeampi. Laitojen re- 
soluutio oli tuon ajan normitasoa. Aja- 
tuksena oli simuloida ihmissilmää, joka 
näkee tarkemmin vain katseen keskellä. 
Tavoite on edelleen Varjon matkassa ja 
välähtelee markkinoinnissa sananpar- 
sissa kuten human-eye-resolution, bio- 
nic display ja foveated rendering. 

Varjo aloitti viimein keväällä tuottei- 


densa volyymitoimitukset, tosin vasta 
yritysasiakkaille. Lisätyn todellisuuden 
silmikko Varjo XR-3 ja sen vähäka- 
meraisempi VR-versio Varjo VR-3 lu- 
paavat 27x27 asteen tarkan näön alu- 
een = 1920x1920-tarkkuudella — (per 
silmä) ja ääreisnäön alueen tarkkuudel- 
la 2880x2720 (per silmä). Sisäänraken- 
nettu katseenseuranta vaikuttaa myös 
kuvan tarkkuuteen ohjelmistopuolella. 
Pelkkiä speksejä lukemalla tarkkuutta 
onkin vaikea verrata muihin — palataan 
siihen tuonnempana. Näkökenttäluke- 
ma on sentään tutumpi: sen leveydeksi 
kerrotaan keinotodellisuussilmikoiden 
ylempään keskiluokkaan sijoittuva 115 
astetta vaakaan. Jonkin verran enem- 
män kuin Oculuksella (ja HTC Vivel- 
läkin), selvästi vähemmän kuin Pima- 
xilla. Kamerapohjaisen paikannuksen 
täydentää XR-3:ssa vielä lidar-anturi 
(light detection and ranging). 

Etenkin XR-3-versiossa Varjon pih- 
vi on tarkkuuden lisäksi siinä, että lisä- 
tyn todellisuuden elementtejä voidaan 
vapaasti sijoittaa videokuvan pääl- 
le, optisesti läpinäkyviä silmikoita laa- 
jemman näkökentän alueelle. Keino- 
tekoisten esineiden ei näin myöskään 
tarvitse erottua videokuvasta kirkka- 
udeltaan tai läpinäkyvyydeltään, ellei 
niin haluta. Konsepti on lupaava, mutta 
sillä on toistaiseksi myös hintaa: Varjo 
XR-3, sisältäen minimin eli vuoden pa- 
kollisen ylläpitomaksun, maksaa arvon- 
lisäverollisena normaalihintana järisyt- 
tävät 8670 euroa. Hinta ei edes sisällä 
SteamVR-ohjaimia tai -majakoita, joi- 
den vajaan tonnin lisähinnalla kolkutel- 
laan jo uhkaavasti kymppitonnia! Kos- 
ka silmikkoa myydään tässä vaiheessa 
vain yritysasiakkaille, useimmat heistä 
voivat toki vähentää 24 % ALV:n. 

Vaikka Varjo on suomalainen, itse 
rauta tulee sieltä mistä kaikki muukin. 
Varjo XR-3:n paketit saapuvat UPS:n 
kyydissä suoraan Shenzhenistä, Kiinas- 
ta... Saako rahalle vastinetta? 


Varjo XR-3 käyttöön 

En tiedä näyttääkö Varjon ökysilmik- 
ko kymppitonnin laseilta — ei Varjo 
sentään Vertu ole — mutta hyvältä se 
näyttää. Metallinen jäähdytysritilä (ak- 
tiivijäähdytyksellä), kuvioidut tekstii- 
likyljet ja sinertävänä kiiltelevä etule- 
vy nostavat XR-3:n sijoitusta lumelasien 
tyylikilpailussa. Etulevyn kamerapatte- 
ristot ovat myös vaikuttava näky, eten- 

Varjo XR-3:a ei varsinaisesti voi kutsua mobiiliksi, sillä se kytkeytyy tietokoneeseen peräti kahden virtalähteellä varustetun sovitinrasian ja nel- 
jän kaapelin kautta. Kaiken lisäksi kuvaushetkellä käynnissä ollut kokeilu vahvisti, että Varjo XR-3 ei toimi järeämmälläkään kannettavalla (peli) 
tietokoneella, vaan vaatii kaverikseen yleensä pöytäkoneen. SteamVR-ohjain- ja majakkaparit (kuvassa oikealla) viimeistelevät laiteviidakon. 


kin kun ”Terminaattorin silmät" eli 
punaisena hohkaavat seuranta-antu- 
rit syttyvät. Kaikki on suurta ja kome- 
aa. Viime numerossa esitelty Pimaxin 


Varjo XR-3 kannettavalla? 
XR-3 ei tue kannettavia tietokoneita, 
mikä alkaa olla harvinaista. Kannetta- 
vissa on toki edelleen vaaranpaikkansa: 
Liittimet edellyttävät sovittimia, joiden 
kirjo on suuri. Samoin näytönohjain- 
ten ja emolevyjen arkkitehtuuri poikke- 
aa pöytäkoneista. Nykyisen VR-buumin 
alkuhämärissä keinotodellisuus toimikin 
harvoin kannettavissa. Kartoitin asiaa 
Skrolleissa 2016.3 ja 2018.2 artikkeleissa 
Virtuaalisilmikko kannettavalla. Kyseinen 
juurisyy on kuitenkin väistynyt, joten tein 
pistokokeen: Onko XR-3:n ja kannetta- 
van yhdistelmä todella poissuljettu? 
Kokeilin Varjo XR-3:sta kahdella Nvi- 
dia-näytönohjaimen sisältävällä Razer- 
kannettavalla, jotka täyttivät muuten XR- 
3:n laitevaatimukset. Toinen koneista oli 
GeForce RTX 3080 -pohjainen ja toises- 
sa oli Ouadro RTX; Varjo tukee molem- 
pia brändejä pöytäpuolella. Koneissa oli 
näytöille mini-DisplayPort + USB-C - ja 
2 x USB-C-liittimet. Kuluttajasilmikoi- 
den kuningas, Pimax Vision 8K X, toi- 
mii niillä mainiosti. Pimaxin tarkkuus 
on 2 x 3840x2160 (75 Hz). XR-3:n ko- 
konaistarkkuus on samoissa sfääreissä, 
mutta kuva päivittyy 90 kertaa sekunnis- 

VR-silmikko on vielä suurempi, mutta 
ei yhtä komea. XR-3 näyttääkin parem- 
malta luonnossa kuin kuvissa — yleen- 
sähän tilanne on toisinpäin. Mieltä läm- 


sa, mikä nostaa DisplayPort-vaatimusta 
(speksi sanoo v1.4). Lisäksi portteja tar- 
vitaan yhden sijaan kaksi. 

Testasin kahden eri valmistajan mi- 
ni-DP-sovittimia (Delock, CablExpert) 
ja Varjo tuntui näkevän ne normaalisti. 
Haaste oli USB-C-puolella, joten aloitin 
hakuammunnalla: Kokeilin paria ”aktii- 
vista" USB-C-DP-sovitinta (Microsoft, 
HP) ja XR-3 tunnisti ne, mutta ilman 
kuvaa. Pimax ei toiminut HP:lla, mutta 
toimi Microsoftin sovittimella (rev. 3). 
Passiivinen DP Alt Mode -sovitin Cab- 
lExpertiltä ei herättänyt XR-3:a lainkaan, 
vaikka Pimax toimi sillä. Useimpia USB- 
C-sovittimia ei olekaan sertifioitu XR- 
3:n vaatimiin nopeuksiin. CablFExpertin 
ilmoitettu speksi 3840x2160 (60 Hz) on 
tyypillinen. Tämä alittaa myös Pimaxin 
päivitystaajuuden, joskin se toimi silti. 

XR-3:n sovitinrasioiden DP-kaapelit 
ovat kiinteitä, joten niitä ei voi vaihtaa. 
Kokeilin silti Club 3D:n USB-C-DP-AIt- 
kaapeleita, joille mainostettiin DP 1.4 
-yhteensopivuutta, 3840x2160 (120 Hz) 
/ 8K (60 Hz) -tarkkuutta ja kaksisuuntai- 
suutta. Kytkin ne jatkosovittimilla Var- 
jon kaapeleihin, missä on toki omat ris- 
kinsä — niinpä kokeilin peräti kolmea eri 


mittävät myös painetut, suomenkieliset 
käyttöohjeet. Niissä Varjo muuten käyt- 
tää laitteesta nimitystä täydennetyn to- 
dellisuuden silmikko. 


mallin DP-jatkopalaa. En saanut millään 
kuvaa XR-3:sta. Päätin kokeiluni pariin 
StarTechin USB-C-DP-AIlt-sovittimeen, 
joille luvattiin DP 1.4 -tukea. Juu, ei. 
Näyttöyhteys USB-C-liitännästä voi- 
daan toteuttaa useilla eri tavoilla, jotka 
riippuvat kulloisistakin laitteista. Erot ei- 
vät näy päälle, eivätkä aina selviä ohjeis- 
takaan. Esimerkiksi käytettyjen USB-C- 
datalinjojen määrä sekä DisplayPortin 
tapauksessa DP-versio, käytetty HBR-ti- 
la, mahdollinen DSC-pakkaus ja mainit- 
tu Alt Mode ovat muuttujina. En saanut 
XR-3:een kuvaa kannettavasta kertaa- 
kaan, joskin kamerakuva liikkui USB:ssä. 
Koneet myös kaatuilivat jatkuvasti. 
Kokeilin Varjon sovitinrasioiden ohit- 
tamista kytkemällä silmikon USB-C-kaa- 
pelit suoraan koneeseen — tuloksetta. Mo- 
lemmille kaapeleille porttivirtaa ei edes 
riittänyt. Integroidun GPU:n kytkemi- 
nen poiskaan ei auttanut. Perehdyin vielä 
DP-jakajiin ja Thunderbolt 3 -sovittimiin 
(koneissa on myös TB USB-C:ssä), mut- 
ta niiden kaista ei tuntunut riittävän. Tu- 
levat TB 4 -sovittimet voisivat auttaa, ellei 
jokin muu nouse esteeksi. Itselläni nousi 
vain kädet ja siirryin pöytäkoneelle. Siellä 
kaikki toimi kuin se kuuluisin vessa. 


Varjo XR-3:n käyttöönotto on tosin 
hieman työlästä, jopa Pimaxiakin vai- 
valloisempaa. Varjosta lähtevät kak- 
si USB-C-kaapelia jakautuvat kahden 
adapterirasian kautta kahteen Display- 
Port-johtoon, kahteen USB-A-piuhaan 
ja vieläpä kahteen erilliseen virtaläh- 
teeseen. XR-3:ssa on kamerapohjainen 
liikkeen seuranta, joten teoriassa tämä 
riittää, mutta käytännössä käsiohjaimia 
ja useita sovelluksia varten tarvitaan 
SteamVR-majakat huoneen laidoille tai 
muu yhteensopiva ratkaisu. Varjon lai- 
tevaatimukset ovat myös kovat: muun 
muassa 32 gigatavua muistia ja jokin 
Nvidian viimeisimmistä näytönohjai- 
mista (AMD:tä ei tueta). Tietokoneen 
päähän asennetaan Varjon oma Base- 
ohjelmisto, joskin esimerkiksi SteamVR 
toimii myös rinnalla. 

XR-3 ei myöskään tue kannettavia tie- 
tokoneita. Tämä on sääli. Liikuteltavuus 
vaikuttaisi erityisen tärkeältä ominai- 
suudelta lisätyn todellisuuden silmikol- 
le, sillä lasit olisi hyvä saada sinne, missä 
todellisuutta täytyy täydentää. Jos esi- 
merkiksi haluaa arvioida lume-esinet- 
tä tietyssä tilassa, koko järjestelmä pitää 
järjestää paikalle. Kuten oheisesta laati- 
kosta selviää, pengoin asiaa sangen kat- 
tavasti kahdella Nvidian tuoreen GPU:n 
sisältävällä kannettavalla — ilman tulok- 
sia. XR-3 on siis kiinteän laboratorion 
lumeväline, ei helposti mukana kulke- 
va pikapako. 

Niinpä suoritin varsinaisen Varjo-tes- 
tin tuetulla Nvidian RIX 3070 -poh- 
jaisella pöytä-PC:llä. Siellä kaikki toi- 
mikin suoraviivaisesti ja suorituskyky 
tuntui riittävän mainiosti. Mutta mil- 
tä Varjo XR-3:n "täydentämä" todelli- 
suus sitten näyttää? Ennen vastausta on 
mainittava vielä miltä se kuulostaa. Mo- 
niin lumesilmikoihin verrattuna XR-3 
on nimittäin sekä hiljainen että äänekäs. 
Varjossa ei ole kuulokkeita (kuulokelii- 
täntä on), mutta siinä on sekä aktiivinen 
jäähdytys — eli humiseva tuuletin — että 
motorisoitu automaattinen pupillien 
välin säätö. Huminaa en pitänyt häirit- 
sevänä, mutta kun ensimmäisen kerran 


Oikealla: Varjon havainnekuva lisätyn todel- 
lisuuden lumeautosta nykyisillä läpinäkyvil- 
lä silmikoilla sekä videoläpinäkyvällä Varjolla 
(alempana). Havainne kuvaa tilannetta hyvin 
näkökentän ja läpinäkyvyyden osalta. Kuva ei 
huomioi muita kuvanlaadun kysymyksiä ku- 
ten eroja tarkkuudessa, linssihäiriöissä, valoi- 
suudessa tai kohinassa. (Kuvapari: Varjo) 


laitoin silmikon päähäni ja linssit alkoi- 
vat liikkua itsestään, se säväytti. 

Pupillien oikea kohdistus on tärkeä 
osa lumetodellisuutta, joten ominaisuus 
on tervetullut muutenkin. Moottorit li- 
säävät hieman silmikon painoa, mut- 
ta muuten päähine laajoine säätöineen 
on harvinaisen miellyttävän tuntuinen. 
Panta on suunniteltu hyvin. Se istuu ta- 
sapainoisesti kuin hattu päässä ilman, 
että silmikkoa tarvitsee ruuvata yli-in- 
himillisen kireälle. Nostan Varjolle tätä 
hattua hyvin tehdystä työstä. 


Varjo XR-3 testissä 

Varjolaiset ovat tuottaneet vaikuttavan 
veistoksen, mutta varsinainen kauneus 
on vanhan sanonnan mukaisesti katso- 
jan silmässä. Fnsitestini pimeässä luolas- 
sa (pöytäkoneen vieressä) ei ollut kovin 
kaunis: XR-3:n lisätyn todellisuuden 12 
megapikselin värillinen videokuva kohi- 
si rankasti hämärässä. Oculus Ouest 2:n 
mustavalkokamerat — ja lukuisat muut 
kamerat — kärsivät toki samasta, mut- 
ta odotin XR-3:een valituilta kameroilta 
hieman parempaa. Hämäränäkö osoit- 
tautui heti kättelyssä yhdeksi videoläpi- 
näkyvyyden haasteista. Aidosti läpinä- 


kyvät lasit eivät kärsi kohinasta. Varjon 
suosittelema alaraja onkin 260 luksin va- 
laistus ja hyvän raja on 400 luksia. Tosi- 
maailmaa oli myös aavistuksen läpinä- 
kyviä silmikoita etäisempi katsella. Kun 
nostin kädet eteeni, selkärankaani iski 
pieni epävarmuus. Ne eivät aivan täysin 
tuntuneet omilta käsiltä. En tiedä uskal- 
taisinko suorittaa hienomotorisia ope- 
raatiota tämä päässäni. 

Hieman kivikkoisen alun jälkeen suh- 
danteet muuttuivat kuitenkin nopeasti 
nousujohteisiksi. Seuraavaksi kytkin si- 
säänrakennetun Ultraleapin 5. sukupol- 
ven käsienseurannan päälle ja spontaani 
"vau" pääsi suustani. XR-3 seurasi käsie- 
ni ja sormieni liikkeitä luonnollisesti ja 
varmasti — jopa siellä pimeässä luolas- 
sa. Seurannan pehmeys ja kahden/peite- 
tyn käden liikkeiden tunnistaminen oli 
todella vaikuttavaa. Myös silmien seu- 
rannan tarkkuus ja nopeus vakuutti. Sil- 
mäkameran kuvan voi muuten ohjata 
tietokoneen ruudulle, mikä viimeistään 
tuo mieleen valvovan isoveljen. 

XR-3:ssa on myös kamerapohjainen 
liikkeen seuranta tilassa. Ominaisuus 
on vielä beta-asteella, mutta se tuntui 
toimivan. Silmikon mukana tulee isoa 

OR-koodia muistuttava "viitemarkkeri" 
(näkyy s. 40 kuvassa), jota voi käyttää ti- 
lassa kiintopisteenä liikeseurannan pa- 
rantamiseksi. Käytännössä tämä lienee 
tarpeen lähinnä todella tyhjissä tilois- 
sa. Yrityskäytössä sellaisiakin studiohal- 
leja voi olla. Raudan puolesta silmikkoa 
voi siis hyvin käyttää ilman majakoita ja 
ohjaimia, joskin sovellustukea tälle on 
vielä vähemmän. 

Kun raahasin XR-3:n (laitteistoineen) 
pimeästä luolasta valoisaan tilaan, vi- 
deokuva parani olennaisesti. Siinä mis- 
sä hämärässä videoläpinäkyvyyden ja 
läpinäkyvyyden konseptit käyvät tasa- 
puolista kamppailua omine vahvuuk- 
sineen ja heikkouksineen, kirkkaas- 
sa luonnonvalossa videoläpinäkyvyys 
ottaa selkävoiton perinteisistä läpinä- 
kyvistä silmikoista. Kuva näyttää jota- 
kuinkin siltä, miltä Varjon havainneku- 
va lupaa. Lume-esineet ovat valtavia ja 
valtavan tarkkoja, eikä niiden läpi näe 
(ellei ole tarkoitus). Visuaalista laatua 
vaativissa lisätyn todellisuuden immer- 
siokokemuksissa Varjo XR-3 on tällä 
hetkellä omassa luokassaan. 

Asiat, jotka jäivät eniten askarrutta- 
maan eivät lopulta juurikaan liittyneet 
kuvan laatuun. Näyttökuvaa katselles- 
sa tosimaailma tuntui hieman "virtuaa- 
lisemmalta" kuin läpinäkyvillä laseilla. 
Koska kamerakuvaa voi manipuloida, 
uskaltaako siihen täysin luottaa liikkeis- 
sään? Fntä rajoittaako pöytäkoneeseen ja 
viiden metrin kaapelin perään ankkuroi- 
tuminen liikaa? Kuinka usein tosimaail- 
man näkymää edes tarvitaan paikalleen 
sidotussa käytössä vai riittäisikö useim- 
piin tarkoituksiin puhdas virtuaalitodel- 
lisuus yhtä hyvin... tai jopa paremmin? 

Varjo XR-3:n kanssa ei ole yhtä luon- 
tevaa kävellä ympäriinsä kuin esimer- 
kiksi läpinäkyvien ja langattomien Ma- 
gic Leap -lasien kanssa. Fyysisestä tilasta 
toiseen siirtyminen ei sen kanssa yleensä 
ole edes mahdollista. Toisaalta hyvässä 
valossa XR-3 palkitsee käyttäjänsä täyte- 
läisellä, tosi- ja keinomaailmat saumatto- 
masti yhdistävällä kuvalla, jollaista ei ole 
lähiaikoina luvassa läpinäkyville laseille. 


Bioninen näyttö 

Palataan vielä sinne pimeään luolaan. 
Filosofi Platon luolavertauksessa luolan 
seinälle heijastuneista varjoista tuli tosi- 
maailmaa todellisempia niitä katselleille 
vangeille. Liekö siis osuvaa, että Varjon 
silmikon pimeässä piirtämä keinoto- 

Liikkumisongelma 


Aalto-yliopiston — käyttöliittymätut- 
kimuksen professori Antti Oulas- 
virta luetteli Twitterissä pari vuotta 
sitten 22-kohtaisen listan lumetodel- 
lisuuden ongelmista (linkki verkko- 
jatkoilla). Osaa samoista haasteista 
käsiteltiin myös näissä Lumetodel- 
lisuuden sisäpiireissä. Monet Antin 
huomioista koskivat kuitenkin käsi- 
en ja kehon liikkeen seurantaa, jota 
olen käsitellyt tällä kierroksella vä- 
hemmän. Syy vaitonaisuuteni on sel- 
vä: siitä lähtien kun kuuden vapaus- 
asteen ohjaimet ja liikkeen seuranta 
tilassa saatiin pari vuotta sitten kei- 
notodellisuuslaitteiden  vakiovarus- 
tukseksi, tilanne on mielestäni ollut 
niin sanotusti riittävän hyvä. Läpi- 
näkyvien silmikoiden kohdalla jopa 
käveleminen tilasta toiseen on rat- 
kaistu. Niinpä itselleni visuaalit ovat 
olleet merkittävämpi pullonkaula. 
Tämä ei tarkoita, etteikö Antti oli- 
si oikeassa käsien ja liikkeen seuran- 
nan rajoituksista. Vaikka useimmat 
nykysilmikot tukevat jonkinasteis- 
ta käsien seurantaa ilman ohjaimia, 
esimerkiksi tarttumiseen tai kirjoit- 
tamiseen liittyvien liikkeiden vaati- 
ma hienomotoriikka on ratkaisemat- 
ta. Kehon seuranta muutenkin on 
vielä rajallista. Joitakin ratkaisuita on 
alkanut ilmestyä eri puolille kehoa 
kiinnitettävien antureiden muodos- 
sa. Esimerkiksi HTC:n Vive Tracker 
sai hiljattain 3.0-versionsa (139 €). 
Kiinnittämällä Tracker-anturit kaik- 
kiin raajoihin kehon seurannan tark- 
kuus lisääntyy olennaisesti. Uusi Vive 
Facial Tracker (139 €) puolestaan 
seuraa kasvojen ilmeitä ja huulien 
liikkeitä. HP:n uusi Omnicept-tek- 
nologia (developers.hp.com/omni- 
cept) Reverb G2 -silmikossa kyttää 
peräti pupilleja, sydämen sykettä ja 
kognitiivista kuormitusta. 
Sensorituotteita on = ilmestynyt 
muiltakin valmistajilta, ja kehitys 
on paikoin nopeaakin. Mutta vaikka 
liikkeen tarkkuutta voidaan paran- 
taa teknisellä kehityksellä, ja kehi- 
tys epäilemättä jatkuu, tosimaailman 
tyhjälle ilmalle lume-esineen paikal- 
la ei kuitenkaan nykyteknologialla 


mahdeta mitään. Ilmaan tökkiminen 


ei vain ole kovin luontevaa. Nykyinen 
käsien tunnistus ei myöskään pidä to- 
dellisten esineiden pitelystä ohjaimia 
lukuun ottamatta. Fiktion puolella Star 
Trek -tieteissarjan keinotodellisuustila 
holokansi käytti ratkaisuna replikaatto- 
reita, jotka loivat kosketeltavia esineitä 
reaaliajassa. Tähän on vielä matkaa, jos- 
kin ajatus 3D-tulostimen sisällä tapah- 
tuvasta lumematkasta on huumaava (ai- 
nakin hajuiltaan). 

Antti nosti esiin aiheellisesti myös 
liikkumisen (/ocomotion). Läpinäkyvien 
näyttöjen puolella käveleminen tilasta 
toiseen on jo mielestäni ratkaistu, mut- 
ta umpinaisessa virtuaalitodellisuudessa 
luonnollinen liikkuminen on kieltämät- 
tä rajoitettu pieneen huonetilaan. Tosi- 
maailman seinille ei mahda mitään, el- 
lei sitten rakenna kokonaista rakennusta 
vastaamaan virtuaalimaailmaa, kuten 
mm. VEC:n The Void -pelihallissa ai- 
kanaan tehtiin. Antti kyseli englanniksi 
ratkaisuehdotuksia: "By throwing your- 
self, pulling, teleporting or what? Poor 
replacements for just walking." Holo- 
kansi tarjosi vastaukseksi käyttäjien alla 
liikkuvia voimakenttiä — niitä tuskin on 
odotettavissa ihan heti. 

Koronapandemian kasvattama koti- 
markkina on tosin hieman kiirehtänyt 
ratkaisujen etsintää: viime vuosina pe- 
lihallikokemuksiin keskittynyt Virtuix 
(virtuix.com) on tuomassa tänä vuonna 
Omni One -VR-juoksumattoa (2000 $) 
koteihin. Sen luvataan mahdollistavan 


' Tapauskohtaista apua voi löytyä erikoisoh- 
jaimista. Kokeilin Sirenin sisäpiirin 2019.1 
yhteydessä 3D Systems Touchin haptista 
kynäohjainta, joka pystyi simuloimaan esi- 
merkiksi leikkausveitsen tuntumaa. 





Vive Facial Tracker (Kuva: HTC) 


juoksemisen, hyppimisen ja kyykistelyn seuran- 
nan. Virtuix yritti koteihin myös vajaa vuosikym- 
men sitten Kickstarterissa rahoittamallaan Omnil- 
la, mutta joutui viimeksikin vaihtamaan suuntaa 
— tuolloin VR-markkinan verkkaisen kasvun vuok- 
si. Samantapaisia tuotteita on toki muitakin, kuten 
KAT VR:n Walk C (1500 $, kat-vr.com). DoF Rea- 
lity (dofreality.com) puolestaan myy ajamiseen kes- 
kittyneitä liikesimulaattoreita (hinnat n. 750-7500 
$), jotka tuovat vanhemman polven pelaajille mie- 
leen 1980-luvun Konix Multi-System -unelman (ks. 
oheinen kuva). En ennakoi näille laajaa käyttöä, 
mutta hitfistelijä voi löytää niistä lohtua. 

Yksi laajemman käytön ehdokas on alkuvuodes- 
ta ennakkomyyntiin tullut DecaMove lantiopoh- 
jaiseen ohjaamiseen (hip-based navigation). De- 
caMove on hakulaitteen kokoinen mokkula, joka 
asetetaan vyölle. Sen avulla liikkeen suunta keinoto- 
dellisuudessa riippuu lantion suunnasta ja on siten 
riippumaton katseesta. DecaMovekaan ei kuiten- 
kaan vastaa Antin kysymykseen itse liikkumises- 
ta: vaikka suunta tulee luontevan oloisesti lantiolta, 
itse liike käsketään edelleen sormiohjaimella. Deca 
(deca.net) kehittää myös omia ratkaisujaan kas- 
vojen seurantaan sekä paineherkkiä ohjaimia sor- 
mienseurannalla, joita on lupailtu vuoden 2021 lo- 
pulle. 

Laulaja Kylie Minogue tulkitsi kasaridebyyt- 
tinään vanhaa tanssihittiä: It's easier than lear- 
ning your A B Cs! So come on, come on, do the 
locomotion with me! You gotta swing your hips 
now..." Aika näyttää, oliko kyseessä profetia vai lau- 
lun nimen kirjoitusasun mukaisesti loco-motion. 









Virtuix Omni One. 
Jutun laitekuvat ei- 
vät ole samas- 

sa mittakaavassa. 
Omni Onen päälle 
mahtuu seisomaan 
aikuinen ihminen. 
(Kuva: Virtuix) 





Muistatko unelmoineesi Konix Multi-System -konsolista (alempi yläkuva, 
ks. Skrolli 2013.2)... turhaan? Tai olet joutunut kuuntelemaan jonkun muun 
kaihoisia, toteutumattomia muistelmia aiheesta? Jos Multi-Systemin ajo- 
penkki on ämpärilistalla, DoF Reality toteuttaa unelman astetta järeäm- 
mällä tasolla osoitteessa dofreality.com (ylempi yläkuva). Raskaimmat 
mallit liikkuvat peräti kuudessa vapausasteessa: eteen, taakse, sivuille, 
ylös ja alas. Ajamisen matkimisen lisäksi niiden luvataan kallistuvan, kään- 
tyvän ja nyökkäävän kuin lentokoneet sekä kohoavan, huojuvan ja työnty- 
vän kuin laivat. Eikä näyttölaitteen tarvitse rajoittua pieneen matkatelevi- 
sioon, vaan se voi olla esimerkiksi VR-silmikko. 





DecaMove (Kuva: Deca.net) Vive Tracker 3.0 (Kuva: HTC) 

dellisuus on sen kohisevaa videokuvaa 
realistisempaa. Itseasiassa myös hyväs- 
sä valossa XR-3:n keinografiikka on sel- 
västi sen videokuvaa parempaa, vaik- 
ka kohina väistyykin. Houkutus paeta 
varjoihin on suuri. Onneksi videoläpi- 
näkyvyys ei ole pakollista — XR-3 toimii 
hyvin, ellei peräti paremmin, pelkkä- 
nä virtuaalisilmikkona.? ( Välimuotokin 
onnistuu: Tosimaailman saa näkymään 
läpi virtuaalitodellisuuteen, esimerkik- 
si näppäimistöä varten alas katsottaessa 
tai eräänlaisina haamuina keinotodelli- 
suuden keskellä.) 

Itselleni Varjon kiinnostavin lupaus ei 
olekaan koskaan ollut lisätty todellisuus, 
vaan yhtiön bioninen" näyttö (bionic 
display), jota on iteroitu nyt kolmen-nel- 
jän pilottisukupolven verran. Normaa- 
lin kahden (tai kahtia jaetun) näytön si- 
jaan Varjon silmikoissa, myös XR-3:ssa, 
on neljä näyttöä. Näyttökonsepti pyrkii 
(edelleen) mukailemaan ihmissilmää, 
jonka katseen keskialue on tarkempi 
kuin laitojen ääreisnäkö. Niinpä kaksi 
näytöistä vastaa kuvan laidoista (30 ppd, 
pikseliä/aste) ja toinen pari kuvan tar- 
kemmasta keskialueesta (70 ppd) — yksi 
kumpaistakin näyttöä silmää kohden. 

Näiden rautaominaisuuksien lisäk- 
si Varjon näyttöön liittyy ohjelmallista 
kikkailua, josta osa on tuttua muualta- 
kin: silmien seurantaa käytetään grafii- 
kan piirtolaadun reaaliaikaiseen säätä- 
miseen koko näytön alueella (foveated 
rendering) ja lume-esineiden liikeratoja 
ennustetaan lennosta liikkeen paranta- 
miseksi. Lisäksi tarkan näytön ja ääreis- 
näön näytön rajaa voidaan pehmentää 
tai tarkentaa tarpeen mukaan ohjelmal- 
lisesti. Varjo tukee myös väriavainta- 
mista (chroma keying), jossa jokin tosi- 
maailmaan asetettu väripinta korvataan 
lumekuvalla, kuten esimerkiksi fyysisen 
lentosimulaattoriohjaamon — ikkunat. 
Ammattimainen lentosimulaattoriylei- 
sö onkin tuonut Varjolle varhaisia asi- 
akkaita ja kehittäjäkumppaneita. 

Varjon bioniseen näytöön tuntuu liit- 
tyvän väärinkäsityksiä. Etenkin lehdis- 
tössä sitä kuvaillaan usein virheellisesti. 
Varjon nelinäyttö ( human-eye-resolu- 


tion", bionic display”) on eri asia kuin 


* Samat näytöt saa myös hieman edullisem- 
massa Varjo VR-3:ssa (n. 4920 € verollisena 
vuoden tilauksella, Varjo-tilaus vaaditaan 
silmikoiden käyttöön). VR-3:ssa ei kuiten- 


kaan ole silmikkolähtöistä liikkeen seuran- 
taa tilassa, vaan se vaatii VR-majakat. 

Hologrammin- 
tekijä Oulusta 


Mainitsin Lumetodellisuuden si- 
säpiirin = ensimmäisessä = osas- 
sa joitakin volumetrisiä näyttöjä, 
jotka kansankielellä tuottavat "ho- 
logrammeja”. Kuten edellisessä 
osassa avasin, tämä ei ole teknises- 
ti ottaen täysin oikea termi, mutta 
sen käyttöä lienee turha vastustel- 
la. Toisin sanoen paljaalla silmällä 
näkyviä kolmiulotteisia kuvia. Eräs 
tällaisten = hologramminäyttöjen 
valmistaja on tanskalainen Realfic- 
tion, jonka Dreamoc-näyttöjä käy- 
tetään etenkin markkinointitarkoi- 
tuksiin. 

Yhtiö markkinoi ratkaisuaan 
MaaS-palveluna — Magic-as-a-Ser- 
vice. Taikuudesta ei kuitenkaan ole 
kyse, vaan brittitieteilijä John Hen- 
ry Pepperin vuonna 1862 popula- 
risoimasta illuusiosta nimeltä Pep- 
perin kummitus (Peppers ghost), 


Dreamoc HD ja Bliw-kampanja 
(Kuvat: Kimmo Rinta-Pollari) 


jossa sopivasti sijoitellun valon ja oi- 
keassa kulmassa olevan heijastavan la- 
sin tai kalvon avulla voidaan heijas- 
taa kuvaa "ilmaan". Kuten teatterissa, 
myös Realfictionin mainoskaapeis- 
sa esiintyy usein yhdessä sekä heijas- 
tettua kuvaa että fyysisiä esineitä. Pep- 
perin kummitus onkin mitä kuvaavin 
lumetodellisuuden edustaja: teatterit- 
rikki, jonka suosio kesti vain pari vuo- 
sikymmentä, minkä jälkeen ilmiö ku- 
tistui huvipuistojen ja mainostajien 
tempuksi. 

Minulla oli hiljattain tilaisuus kes- 
kustella Realfictionin laitteille holo- 
grammeja tehneen oululaisen 3D- 
taiteilian Kimmo &Rinta-Pollarin 
kanssa. Kimmo kertoi kaiken alka- 
neen puhelusta: "Sen aikaiseen yri- 
tykseeni Kraphik 3D soitettiin vuon- 
na 2011 ja kyseltiin, osaanko auttaa 
3D-näyttöjen kanssa. Aloitin autoste- 


reoskooppisten (lasittomien 3D-)näyt- 
töjen sisällöntuotannosta, esimerkiksi 
Alioscopy ja Dimenco. Ensimmäises- 
sä illuusio muodostetaan lentikulaa- 
ritekniikalla eli vähän samaan tapaan 
kuin 3D-postikorteissa. Tuotannossa 
tarvitaan kamerarigi, jossa on monta 
kameraa rinnakkain. Dimencolla taas 
oli harmaasävyinen syvyyskartta, jota 
käytetään 3D-peleissäkin.” 

"Tein motion capture -animaatiol- 
la tanssijan 3D-näytölle ja sain myytyä 
itseni Stereoscape-nimiseen firmaan, 
jossa kehitettiin bisnestä autostereo- 
skooppisilla näytöillä. Jossain vaihees- 
sa tuli mukaan uusi laite Realfictionil- 
ta." Kimmo kertoi, että Realfictionilla 
oli tuolloin pari taikalaatikkoa: suo- 
raan edestä katsottava Dreamoc POP, 
joka perustui alkuperäiseen yksila- 
siseen Pepperin kummitus -trikkiin, 
sekä laajennettu kolmisivuisen pyra- 
midin muotoinen HD. Myöhemmin 
laitteita tuli muitakin. "Alussa oikein 
kukaan asiakas ei ymmärtänyt, mitä si- 
sältöä laitteissa voi esittää. Tavallinen 
videosisältö ei tuota mitään efektiä. On 
sama käyttää vaikka tavallista televisi- 
ota. 3D-artistina ymmärsin hyvin, että 
laitteissa luodaan kolmiulotteinen il- 
luusio liikkeen avulla.” 

"Sain paljon käytännön osaamis- 
ta sekä autostereoskopiasta että holo- 
grammien suunnittelusta. Hologram- 
miosaaminen vei minut myöhemmin 
töihin Saksaan asti. Mielestäni Saksas- 
sa oli paras ymmärrys laitteen sisäl- 
löntuotannon suhteen. Vuonna 2016 
Realfictionin sisäpiirin kautta sain pari 
freelancer-hommaa Itävallasta ja In- 
tiasta. Myöhemmin tein Oulussa me- 
renpohjan —laivahylkyihin — liittyvän 
3D-animaation Museo- ja tiedekes- 
kus Luupille — siellä oli samantyyppi- 
nen pyramidilaite kuten Realfictionil- 
la. Laitteissa on sama periaate: Pepper's 
ghost." 

Realfictionin — referenssiluettelos- 
sa mainitaan myös Fazer, joten kysyin 
Kimmolta tästä. Hän olikin mukana 
tekemässä Fazerille projekteja Drea- 
moc HD:lle ja isommalle XL-versiol- 
le. Niissä esiteltiin Fazerin uutta yritys- 
ilmettä sekä animoitua tuotepakettia, 
jonka ympärillä leijaili vadelmia. Drea- 
moc HD oli esillä taannoin myös Hel- 
singissä, jolloin Kimmo oli mukana 


taikomassa sen sisään Coca-Cola-tölk- 
kiä kiertävää jääkarhua. "Se pyöri vä- 
hän aikaa Kampin K-Marketin ulko- 
vitriinissä. Vitriini oli täytetty [myös 
oikeilla] kokistölkeillä. Siihen murtau- 
duttiin ja ne tölkit vietiin.” Monimut- 
kaisimmasta päästä oli vasemmalla 
olevan kuvaparin Bliw-mainos. 
Kimmo teki Dreamoc-mainostuo- 
tantoja välikäsien kautta, mutta yh- 
dessä vaiheessa laitteen valmistajakin 
kiinnostui sisällöntuottajasta. "Kyse- 
lyä tuli myös Realfictionilta itseltään, 
mutta haluttu taso oli täysin omien tai- 
tojeni ulkopuolella. Tämä oli tyyliin: 
tee meille pikana 3D-animaatiolla 1o- 
hikäärme, joka lentää ja kävelee sekä 
syöksee tulta. Hyvin pienellä budje- 
tilla. Itselläni oli kokemusta lähinnä 


tuoteanimaatiosta ja arkkitehtuu- 
rivisualisoinneista, joten yhteistyö 
Realfictionin kanssa ei edennyt sen 
enempää.” 

Lopuksi kysyn tärkeintä... Onko 
Dreamoceissa mitään "3D:tä'? Kim- 
mon vastaus oli kielteinen. Kuva on 
käytännössä kaksiulotteista video- 
ta, joka vaikuttaa leijuvan ilmas- 
sa. Pyramidin sivuikkunoihin saa 
halutessaan sentään eri kuvakul- 
man. Dreamocin sisään asetettava 
aito esine on avainroolissa: Illuusio 
luodaan fyysisen esineen ja sen ym- 
pärille luodun animaation ja partik- 
keleiden avulla.” 


TL;DR: 3D ja hologrammit ovat hui- 
janneet ihmisiä 1860-luvulta lähtien. 


P.S. Mutta onko huijaus muuttumassa todeksi? ”Hologrammit” tekevät lupaavasti tuloaan 
demoskeneen. Edellisessä sisäpiirissä mainittu volumetrinen näyttö Voxon VX1 heijastaa 
(pienehkön) kolmiulotteisen kuvan ilmaan pystysuunnassa liikkuvan näytön avulla. VX1 on 
siitä erikoinen tapaus, ettei se käytä stereoskopian tai Pepperin kummituksen kaltaista op- 
tista harhaa, vaan tuottaa aidosti kolmiulotteisia kuvia. Kevään Revision Online 2021 -de- 
mojuhlan (revision-party.net) wild-kompon voitti VX1:lle tehty demo HoloGrail (kuvissa alla). 
Koodaaja: David "MajorX / Holo Sapiens” Gallardo. Videolinkki verkkojatkoilla. 

Fractalus valokuvattuna Varjo XR-3 -silmikon vasemman linssin läpi. Kuva myös verkkojatkoilla. 


katsetta seuraava tarkennus. Varsinais- 
ta tarkan näön aluetta eli korkean tark- 
kuuden keskinäyttöä ei voi siirtää sil- 
mien perässä. Tarkastellakseen kuvan 
kaikkein tarkinta aluetta on katsottava 
silmikkonäyttöjen keskivaiheille. "Fo- 
veated rendering" taas on erillinen sof- 
tatekniikka, jossa silmien seurantaa 
käytetään grafiikan ohjelmallisen piir- 
totarkkuuden eli suorituskyvyn kohdis- 
tamiseen — tämä ei kuitenkaan tuo yh- 
tään enempää fyysisiä pikseleitä kuvan 
äärilaidoille, vaikka katse sinne kohdis- 
tuisikin (tällainen ohjelmallinen ratkai- 
su on markkinoilla jo Pimaxillakin).* 
Taannoisessa Varjo VR-1 -kokeilussa- 
ni — kenties testisovelluksesta johtuen - 
tarkan näön alue erottui (liian) helposti 
muusta kuvasta, mutta Varjolla on sel- 
västi paiskittu hartiavoimin töitä näyt- 
töalueiden sulauttamiseksi. Ellei eroa 
halua ohjelmallisesti korostaa, XR-3:lla 
alueiden rajaa ei enää näe. Päätä ylös ja 
alas liikuttaessa kuvassa tapahtuu hie- 
man "pullottamista", jonka arvelen ole- 
van seurausta kahdesta näyttöalueesta. 
Muuten kokemus ei juuri poikkea mo- 
nista keinotodellisuussilmikoista, joissa 
tarkin alue kuvasta on linssien optiikan 


* Joidenkin valmistajien "foveated rende- 
ring" yhdistää ohjelmallisesti molemmat 
konseptit: kiinteän, tarkemman piirtoalueen 
keskellä ja silmien seurantaan perustuvan 
toiminnon. Varjon bioninen näyttö on silti 
poikkeuksellinen, sillä sen kiinteällä keski- 
alueella on aidosti enemmän pikseleitä. 

vuoksi myöskin kuvan keskellä... 

Sillä erotuksella, että kokemus poik- 
keaa muista keinotodellisuussilmikois- 
ta valtavasti. Kun ensimmäisen kerran 
puin päälleni Oculus Rift DKI1 -silmi- 
kon vuonna 2014, ne kauhistusten kana- 
verkot (varhaisessa keinotodellisuudes- 
sa näkynyt pikseliruudukko) piirtyivät 
verkkokalvoilleni pysyvästi. Siitä lähtien 
olen metsästänyt lääkettä eli lumesilmik- 
koa, jossa pikselirakenteen rajat eivät pi- 
laisi kuvaa. Tähän onkin päästy viimei- 
sen vuoden, parin aikana. Sitten keskitin 
huomioni reilumpaan näkökentän leve- 
yteen, joka toteutui Pimaxissa. Ehkäpä 
minun olisi näiden lillukanvarsien sijaan 
pitänyt kaivata bionista näyttöä. Sillä 
mitä mustaa magiaa Helsingin Vuorika- 
dulla tehdäänkään... tehkää lisää. 

Taikoja tehdään monella tasolla: Var- 
jo XR-3:n silmien seuranta ja pupillien 
etäisyyden säätö huolehtivat silmikon 
optimaalisesta sijoittelusta sekä vaaka- 
(automaattisesti) että pystysuunnas- 
sa (kehotuksin), mikä parantaa käytän- 
nön kuvanlaatua. Silmikon linssit ovat 
myös tasokkaat ja kärsivät harvinaisen 
vähän esimerkiksi heijastelusta. Jopa ää- 
reisnäön kuva on nykymittapuulla tark- 
ka. Kun kaikkeen tähän yhdistyy tarkan 
näön lisänäyttö kuvan keskellä, lopputu- 
los on toiselta planeetalta. Tässä tapauk- 
sessa Fractalukselta (Isdwa.com), johon 
edellisen sisäpiirin tavoin vein silmikon 
pelitestiin (valokuvassa yllä). Vaikka 
Varjot ovat ammattisilmikoita, Steam- 


VR/OpenVR/OpenXR-sisällöt toimivat 
niillä vallan mainiosti. 

Varjon virtuaalitodellisuuskuva on us- 
komattoman hyvää. Se on käytännössä 
paljon tarkempaa kuin Pimax Vision 8K 
X:llä sekä värikkäämpää ja kirkkaampaa. 
Varjolla kuvan yksityiskohtia ei joudu 
tihrustamaan lainkaan vaan kaikki vai- 
kuttaa ihailtavan skarpilta. Yksittäinen 
tekstuuri ei ole koskaan ennen näyttänyt 
näin hyvältä. Varjon näkökentän leve- 
ys pesee myös useimmat muut silmikot, 
paitsi sen Pimaxin tuoteperheen — jol- 
le jää tämä yksi tekninen valttikortti eli 
170 asteen vaakasuuntainen näkökenttä 
(halkaisija 200 astetta). Pimaxin onnek- 
si tämä on iso valttikortti ja siten 115 as- 
teen Varjon suurin teknologiamiinus. 

Onneksi hinnan ja saatavuuden 
vuoksi näiden kahden huippusilmikon 
välillä joutuu harvemmin valitsemaan. 
Kyseessä on nimittäin vaikea valinta. 


Jokerina Apple-kortti 
Kuten niin monen teknologian kohdalla, 
kulutuselektroniikkajätti Apple on odo- 
tellut laidoilla, kun muut ovat raivanneet 
tietä silmikkopohjaiselle keinotekoisel- 
le todellisuudelle. Applen on kuitenkin 
huhuttu jo vuosia kehitelleen omia lisä- 
tyn todellisuuden lasejaan. Vaikka App- 
len tenho mielikuvajohtajana on epäile- 
mättä kärsinyt kolauksia Tim Cookin 
valtakaudella, yhtiö on edelleen jälkite- 
ollinen juggernautti, joka kykenee lii- 
kuttelemaan ja luomaan markkinoita. 
Huhut saivat keväällä vauhtia, kun 
Apple-skuupeistaan tunnettu analyytik- 
ko Ming-Chi Kuo kertoi Applen kehit- 
tävän alle 150 gramman painoista sil- 
mikkoa, jossa on silmien ja biometriikan 
seuranta, Fresnelin ultralyhyen poltto- 
välin kevyet muovilinssit, 15 kameraa 
ja tuhannen dollarin hintalappu. 150 
gramman paino on jo alitettu läpinäky- 
vissä lisätyn todellisuuden laseissa (Nreal 
Light painaa 108 g), mutta Applen huhu- 
taan olevan Varjon tiellä eli käyttävän 
näyttö- ja kamerapohjaista ratkaisua. 
Kamerallisille umpilaseille 150 gram- 
man paino olisikin saavutus. Vertailun 
vuoksi Oculus Ouest 2 painaa 503 g ja 
Varjo XR-3 pantoineen peräti 980 g (itse 
silmikko 594 g). Applen silmikkoa hu- 
hutaan aikaisintaan vuodelle 2022.45 


Linkit artikkelin mainintoihin ja maksutto- 
mat pdf-versiot yli vuoden vanhoista Skrol- 
leista verkkojatkoilla: skrolli.fi/numerot. 

Teksti ja kuvat: Anssi Kolehmainen 


li pilvinen perjantaipäivä ja välttelin töiden teke- 
mistä selailemalla Facebookia. Ruudulle tuli pos- 
taus, jossa kerrottiin OBS Studion uudesta ver- 
siosta. OBS Studio on ohjelma, jolla voi tehdä helposti 
videolähetyksiä internetiin. Ohjelmalla voi ottaa kuvan ko- 
neelta ja kamerasta, lisätä päälle muita kuvia sekä tekstejä ja 
lopulta lähettää kokonaisuuden eteenpäin esimerkiksi Twit- 
chiin. ”Tubettajien? keskuudessa OBS on käytännössä yk- 
kösvalinta ohjelmistoksi suorien lähetysten tekemiseen. 
Facebook-mainoksen mukaan aiempi Windowsin päivi- 
tys on aiheuttanut hidastumista OBS:ssä ja tämä OBS:n päi- 
vitys korjaisi ongelman. Tosin jostain syystä ohjelman oma 
automaattipäivitys ei nyt toimikaan, joten uusi versio pitää 
käydä hakemassa itse. Avuliaasti vielä linkki sivulle, josta 
sen saa haettua. Tosin hieman epäilyttävää että miksi avoi- 
men lähdekoodin projekti maksaisi mainoksesta, kun ky- 
seessä on kuitenkin vain normaali softapäivitys. Uusia ver- 
sioita tulee vähän väliä, joten ei niistä jokaisesta nyt kannata 
mainita. Myöskään ennen tällaisia ei ollut tullut vastaan Fa- 
cebookissa. 


(O) Open Broadcaster Software-OBS 
jo 


2»- UPDATE OBS Studio 27.1.2 has been released. 

Hey streamer and video game creator Facebook ! 

This fixes an issue with game capture performance on the new Windows 10 Update, as well as 
an issue with the auto-updater not functioning correctly. 

Download 


Please also tell your friends and fellow streamers that use OBS to manually update. 


e streamGBdks 


Ma 


Open Broadcaster Software-OBS 


Software company 


098 304 


Learn More 


65 comments 26 shares 





Hämäävää oli myös se, että sivuston osoite on eri kuin mitä 
normaalisti. Tässä vaiheessa menin OBS:n oikeille sivuille ja 
katsoin, että ei täällä mitään uutta ole oikeasti tarjolla. Tarkis- 
tin vielä myös GitHubista projektin lähdekoodijulkaisuista, 
ettei sielläkään ollut mitään uutta julkaistuna. Tässä vaiheessa 
mainos alkoi näyttämään selkeältä huijausviestiltä, joten mie- 


ttäminen 
PARASTA 


TEKNIIKKA 





lenkiinto siirtyi tutkimaan, mitä sen ta- 
kaa oikeasti löytyy. Siispä seuraavaksi klikkaus si- 
vustolle ja katsomaan mitä siellä on tarjolla. 


e e 


OJEKK 1UTo]ko 


atest Releases 
m 2712 & 2712 A 2712 


Windows 





Mainoksen sivusto näytti ihan normaalilta pikaisesti kat- 
sottuna. Ensimmäinen epäilyttävä kohta oli se, että kaik- 
ki Windows-, Linux- ja Mac-imurointilinkit tarjosivat juu- 
ri samaa tiedostoa eikä eri versioita eri koneille. Myöskin 
Download-sivulla näkyi eri versio kuin mitä etusivulla oli 
tarjolla. Hurjapäisesti klikkasin paketin tulemaan koneel- 
le. Chrome alkoi heti varoittelemaan, että tämä tiedosto voi 
olla vaarallinen ja kysyi, haluanko lähettää sen ensin skan- 
nattavaksi. Suostuin skannaukseen, ja parin tovin kuluttua 
Chromeen tuli vihreä OK-merkintä, minkä jälkeen tiedos- 
to oli käytettävissä. 





OBS Studio Rel....rar may be dangerous. Send 
€ Send A 


to Google Advanced Protection for scanning? 





OBS Studio Re 


Security checks are done 


eek AN 


Asennuspaketti oli rar-paketti, joka on sinällään hyvin epäi- 
lyttävää. Yleensä asennuspaketit tulevat zip- tai exe-tie- 
dostoina, siinä missä rar on enemmänkin haittaohjelmien 
suosiossa, koska vuosia sitten se kiersi joitakin virustutkia 
hieman paremmin. Nykyisin sillä ei ole mitään väliä, mutta 
vanhat tavat tuntuvat pysyvän aika tiukassa. Nyt kun käsissä 
oli oikea tiedosto, päädyin lähettämään sen tuttuun palve- 
luun tutkittavaksi. VirusTotal on ilmainen palvelu, joka ajaa 
lähetetyt tiedostot useilla eri virustutkilla ja kertoo tulokset. 
Taustalla VirusTotal tarjoaa nämä lähetyt tiedostot myös 
tietoturvatutkijoiden käytettäväksi, jotta uusia vastaan tul- 
leita uhkia voidaan tutkia lähemmin. Huijaus-OBS-paketti 

sai VirusTotalilta 14/61 tunnistusta, jotka kertoivat kyseessä 
olevan jokin yleinen haittaohjelma tai troijalainen. 


kJ ! | €nD 
14 Y 


(2) 14 engines detected this file 


DETECTION DETAILS COMMUNITY 
(1) Other:Mal gen [ (D) Other:Malware-gen [Trj) 
ira (no cloud) O TRI/PSW.Agent.bzvdr Cynet O Malicious (score: 85) 
ESET-NOD32 (D) A variant Of Win64/PSW.AgentY F-Secure (D) Trojan.TR/PSW.Agentbzvdr 
(D) We4/Agent.Y!trpws Data (D Generic.Trojan Agent.67AVGE 
O p A i 0) Ti PSW.Win64.B p 
(1) Trojan:Win32/Wacatac.B!m J (1) Stealer.Agent!8.C2 (CLOUD) 
f O Mal/Generic t k O Trojan-PSW.Win64.BroPass.p 
9) t Ou j 
Lat (9) Ou j 


Päädyin purkamaan rar-paketin, ja sen sisältä löytyi msi- 
asennuspaketti. Taasen tämän asennuspaketin sisältä löytyi 
cab-paketti, jonka sisältä saatiin viimein ajettava ohjelma. 
Lähetin myös tämän ohjelmaan VirusTotaliin skannatta- 
vaksi, ja sille tuli tulokseksi 23/69 tunnistusta. Samaan ta- 
paan tunnistukset kertovat haittaohjelmista ja troijalaisista, 
joskin tällä kertaa tuli myös useampi maininta salasanojen 
varastamisesta. 


S] 37abe971aSad0edcfa61697fD68269f08494f31790f11d951e32332518ab8a26 


23 ) (1) 23 engines detected this file 
37abe97 la5Sad0edcfa616971068269f( 


DETECTION DETAILS RELATIONS BEHAVIOR COMMUNITY 


Aegislat O Trojan Win64.BroPass.i!c Alibaba (1) TrojanPSW:Win64/BroPass.a8Bbfa36 

O FileRepMahvare AVG (1) FileRepMalware 
r loud) O TR/PSW.Agent.ggbmg 

Cynet O Malicious (score: 85 ESET-NOD32 
O Trojan.TR/PSW.Agent.ggbmg 
(1) Win32.Malware.CredStealer OLWSRP&gen 
O) Password-Stealer ( 0056bb7c1) KIGW O) Passwo 

Kaspersky O Trojan-PSWWin64.BroPass.p Malwarebytes G ) Spyware.PasswordStealer 
O Artemis!6C2CBC9C7B2C McAfee-GW-Edition (O ) Artemis 
O Trojan:Win32/Wacatac.B!ml Oih 360 (1) Win64/TrojanPSW.Generic.HogEASRYA 


Rising () Stealer.Agent8.C2 (CLOUD) Sopho: (1) Mal/Generic-S 


eAlarm by Check Point —(!) Trojan-PSWWin64.BroPass.p Acron (€) Undetected 


(2) Undetected AhnLab-V3 (2) Undetected 





Nykyisin ViruslTotalin hieno puoli on sen mahdollisuus 
ajaa ohjelmia turvallisessa ympäristössä ja kertoa, mitä se 
on oikeasti yrittänyt tehdä. Tämän osalta huijausohjelmas- 
ta paljastuu, että se yrittää lukea evästeet, tallennetut sala- 
sanat, kirjanmerkit ja sivuhistorian Operasta ja Chromesta. 
Lisäksi ohjelma yrittää http-lähetystä ilmeisesti hyökkääjän 
omaan palvelimeen. Kun palvelimen polussa on vielä ”send- 
message” niin vaikuttaa jo melko selvältä tapaukselta, että 
kyseinen ohjelma haluaa ryöstää selaimesta salasanat ja lä- 
hettää ne eteenpäin hyökkääjälle. 

Mitä tällaiselle pitäisi tehdä? Klikkasin Facebookissa il- 
miantonappia mainokselle, mutta siellä ei ollut oikein so- 
pivaa valintaa. ”Huijaus” osui lähimmäksi, mutta tämä on 
haittaohjelmien levittämistä eikä niinkään huijausta itses- 
sään. Katsoin myös mainostajan sivua Facebookissa näin 
vanhoissa postauksissa, että samaa huijausta on yritetty jo 
viikkoa aiemmin. Silloin saatetekstissä kehotettiin sallimaan 

File System Actions 


Files Opened 

%LOCALAPPDATA%(googlelchromeluser datallocal state 
%LOCALAPPDATA%googlelchromeluser dataidefaultihistory 
%LOCALAPPDATA%(googlelchromeluser dataidefaultilogin data 
%LOCALAPPDATA%(googlelchromeluser dataidefaultiweb data 
%LOCALAPPDATA%(googlelchromeluser dataidefaulticookies 
%APPDATA% (opera softwarelopera stablellocal state 
%APPDATA% (opera softwarelopera stablellogin data 
%APPDATA% (opera softwarelopera stableiweb data 
%APPDATA% (opera softwarelopera stablelbookmarks 


%APPDATA% (opera softwarelopera stablelcookies 


S Dr Web vxCube v O 


Network Communication 


HTTP Reguests 


+ 


http://103.157.204.92:9999/sendmessage 
+ http://103.157.204.92:9999/sendmessage 
+ http://103.157.204.92:9999/sendmessage 
+ http://103.157.204.92:9999/sendmessage 
+ Mhttp:/103.157.204.92:9999/sendmessage 


+ http:/103.157.204.92:9999/sendmessage 






+ http://103.157.204.92/sendmessage 


DNS Resolutions 


+ dns.msftncsi.com 


IP Traffic 


103.157.204.92:9999 (TCP) 


ohjelma virusskannerissa ja olemaan välittämättä varoituk- 
sista. Sivun postauksissa näkyy myös pari viikkoa aiemmin 
vaihdettu otsakekuva, ja oletettavasti samalla on myös vaih- 
tunut sivun nimi. Aiemmat postaukset vuoden takaa ovat- 
kin taasen pelivideoita. Minun nenääni tämä haiskahtaa 
vahvasti jonkun muun Facebook-tunnukselta, jonka hyök- 
kääjä on saanut kaapattua itselleen, vaihtanut sisällöt ja al- 
kanut tarjoilemaan haittaohjelmia. Helppo tapa saada val- 
mis hyväksytty sivu sekä kasa seuraajia. 

Itse haittaohjelma oli tarjolla Dropbox-linkin kautta, joten 
kävin myös raportoimassa Dropboxille, että tämä kannat- 
taisi ehkä ottaa pois. Aiemman huijaussivuston Dropbox- 
linkki näyttikin jo tyhjää, eli kyllä ne hiljalleen puhdistuvat. 

Googlella on olemassa myös oma Safe Browsing -sivus- 
to, jossa voi nettivinkata haitallisia sivustoja. Lähetin sinne 
nämä pari tunnettua huijaussivustoa. Kunhan Google skan- 
naa sivut ja huomaa siellä oikeasti olevan haittaohjelmia, 
niin Chrome-selain antaa koko ruudun varoituksen, ettei 
sivulle todellakaan kannata mennä. Näin netti on taas hie- 
man turvallisempi paikka. Googlen sanoin: ”Take a second 
to rejoice merrily for doing your part in making the web a 
safer place” 8 





Alykkyystesti tekoälylle 


Francois Chollet'n koneälytesti ARC pyrkii mittaamaan 
tekoälyn sopeutumiskykyä tuntemattomiin haasteisiin. 


Teksti: Jarno N. Alanko 


Kuvat: Mitol Meerna, Susanna Viljanmaa 


ooglen —tekoälytutki- 
ja Francois Chollet'n 
vuonna 2019 julkaise- 
ma tieteellinen artik- 
keli On the Measure of 
Intelligence nousee kerta toisensa jäl- 
keen esiin alan podcasteissa ja artikke- 
leissa. Artikkeli on huomattavan selko- 
kielisesti kirjoitettu ja teki minuunkin 
suuren vaikutuksen. 

Artikkeli kritisoi tekoälyalan nykyis- 
tä suuntausta, jossa rakennetaan pel- 
kästään yhä suurempia massadataan 
perustuvia syviä neuroverkkomalleja. 
Vaikka tämä saattaa toimia tietyntyyp- 
pisiin ongelmiin, se ei tule Chollet'n 
mukaan toimimaan oikeasti abstraktia 
päättelyä vaativissa tehtävissä. Pitkälli- 
sen pohjustuksen jälkeen artikkeli hui- 
pentuu uuteen matemaattiseen kaa- 
vaan älykkyyden mitaksi sekä teorian 
pohjalta laadittuun älykkyystestiin ni- 
meltä ARC (Abstraction and Reasoning 
Corpus). 

Chollet'n kaava ei mittaa tekoälyn 
osaamista tunnetuissa tehtävissä, vaan 
painottaa järjestelmän tehokkuutta 
oppia uusia taitoja ennalta tuntemat- 
tomiin tehtäviin. Hän toivoo tämän 
määritelmän ohjaavan tekoälyalaa pois 





yksittäisistä ongelmista kuten erilais- 
ten pelien parissa puuhastelusta kohti 
uusia haasteita, jotka laittavat tekoälyt 
todella koetukselle. 


Alykästä konetta etsimässä 
Älykkyys on ominaisuus, joka on help- 
po tunnistaa kun sen näkee toimin- 
nassa, mutta hankala määritellä täs- 
mällisesti. Alan Turing määritteli 
kuuluisasti älykkään koneen sellaisek- 
si, joka pystyy keskustelemaan ihmi- 
sen kanssa siten, että ihminen ei osaa 
erottaa, puhuuko koneen vaiko toisen 
ihmisen kanssa. Tämä on ehkä kuiten- 
kin lähempänä filosofista ajatuskoetta 
kuin käytännöllistä määritelmää. 

Tekoälyalan pioneeri Marvin Mins- 
ky puolestaan määritteli vuonna 1968, 
että tekoälyalan tarkoitus on rakentaa 
koneita, jotka pystyvät suoriutumaan 
tehtävistä, jotka vaatisivat älykkyyttä 
ihmisten tekemänä. Samoilla linjoil- 
la oli psykologi ja tietojenkäsittelytie- 
teilijä Allen Newell, joka esitti vuonna 
1973, että shakkipelin vahva hallinta 
vaatisi koneelta ihmisen tyyppisiä kog- 
nitiivisia kykyjä. 

Kun teknologiayritys IBM:n tekoäly 
Deep Blue voitti shakin maailmanmes- 





Vol! 


Äly hoi! -palstalla Skrollin toimittaja 
Jarno N. Alanko seuraa keinotekois- 
ten neuroverkkojen kehitystä sekä 
yrittää soveltaa niitä erilaisiin ongel- 
miin kädet loassa. 


tari Garri Kasparovin vuonna 1997 
pelkällä heuristisella pelitilanteiden 
raaalla läpikäynnillä, oli selvää, että 
shakin pelaaminen ei ollutkaan sellai- 
nen tulikoe, jollaisena sitä aiemmin pi- 
dettiin. Shakkimestarin voittaminen 
oli suuri merkkipaalu, mutta samalla 
karvas pettymys Newellin koulukun- 
nalle. Jotain olennaista ihmisaivojen 
toiminnasta jäi selvästi puuttumaan. 
Voisiko psykologia viitoittaa polkua 
eteenpäin? Psykometriikka on psy- 
kologian osa-alue, joka pyrkii mittaa- 
maan ihmismielen eri piirteitä, ku- 
ten älykkyyttä. Yksi onnistuneimmista 
käytännön mittareista on älykkyysosa- 
määrä, joka kuvaa yksilön suoriutu- 
mista erilaisista päättelytehtävistä an- 
netussa = tehtäväsarjassa. "Tunnetuin 
näistä tehtävistä lienee Ravenin prog- 
ressiiviset matriisit, jossa annetaan 
joukko kuvasarjoja, ja testattavan teh- 

tävänä on täydentää viimeisen kuva- 
sarjan viimeinen puuttuva kuva. Toi- 
senlaiset tehtävät saattavat mitata 
esimerkiksi kirjoitetun kielen hallintaa 
tai avaruudellista hahmottamista. 
Psykometriikan tutkija Bert Green 
ehdotti jo vuonna 1964 ihmisten älyk- 
kyystestin antamista tietokoneelle. Sa- 
moina vuosina tutkija Thomas Evans 
Yhdysvaltojen ilmavoimien tutkimus- 
laboratoriosta onnistui kuitenkin jo 
ratkomaan älykkyystesteissä esiintyviä 
geometrisia päättelyongelmia ANALO- 
GY-nimisellä LISP-ohjelmallaan. En- 
nakoitavasti ohjelma kuitenkin seurasi 
vain Evansin ohjelmoimia ennalta kiin- 
nitettyjä yksinkertaisia reseptejä, eikä 
sitä voitu siis pitää kovin älykkäänä. 
Ongelma lähes kaikissa nykyisis- 
sä älykkyystesteissä on se, että nii- 
den tehtävätyypit ovat ennalta tiedos- 
sa ohjelmoijille. Tällöin ohjelmoija 
pystyy ratkomaan näiden tehtävien 
abstraktimpia muotoja, jotka toivot- 
tavasti kattavat testissä esiintyviä on- 
gelmia erikoistapauksina. Laadukkaan 
tietokoneelle annettavan älykkyystes- 
tin on oltava sellainen, jonka tehtäviä 
edes tekoälyn ohjelmoijat eivät osaa en- 
nakoida. Muutoin testi päätyy toden- 
näköisesti mittaamaan tekoälyn älyk- 
kyyden sijaan vain sen ohjelmoijien 


älykkyyttä. 


Apuja 
kehityspsykologiasta 
Francois Cholletn mukaan laaduk- 
kaan koneelle laaditun älykkyystes- 
tin täytyy ottaa huomioon jo ihmis- 
vauvalle luontainen perusymmärrys 
maailmasta. Ihminen esimerkiksi hah- 
mottaa helposti maailmaa kokoelmana 
objekteja, joita koskevat arkiset fysii- 
kan lait. Objekti ei voi esimerkiksi ka- 
dota tai ilmestyä tyhjästä, kiinteät ob- 
jektit eivät voi kulkea toistensa läpi ja 
niin edelleen. 

Tällaisia oletuksia maailmasta kut- 
sutaan ihmisen ydintiedoksi. Kehitys- 
psykologien Elizabeth Spelkenin ja 
Katherine Kinzlerin mukaan ihmi- 

sillä on valmiiksi jo paljon evoluuti- 
on tuomaa intuitiivista ymmärrystä 
maailman toiminnasta. Ohjelmointi- 
termein tämä tieto, tai nopea luontai- 
nen kyky omaksua se, on kovakoodat- 
tu suoraan ihmisen aivoihin. 

Jotkin objektit ovat agentteja, joil- 
la on oma tahto ja jotka pyrkivät kohti 
jotain tavoitetta. Esimerkiksi jos jokin 
objekti seuraa toista, saatamme tulkita, 
että ensimmäinen haluaa ottaa toisen 
kiinni ja toinen haluaa päästä pakoon 
ensimmäistä. Kemian opettaja saattaa 
sanoa, että happi- ja vetyatomit pyrki- 
vät yhteen muodostamaan vesimole- 
kyylejä, vaikka asia voitaisiin selittää 
puhtaasti fysiikan ja kemian lakien pe- 
rusteella. Objektien ajattelu agentteina 
helpottaa maailman ymmärtämistä. 

Pienet kokonaisluvut ovat myös in- 
tuitiivisia ihmiselle. Lukuja voidaan 
laskea yhteen ja vähentää. Lisäksi lu- 
vut voidaan järjestää suuruusjärjes- 
tykseen. Yksinkertainen geometria 
kuuluu myös ydintietoon: muodot, 
etäisyydet, suunnat, objektien sisä- ja 
ulkopuoli ja niin edelleen. 

Chollet'n ajatus on se, että jotta ih- 
miset ja koneet olisivat samalla viival- 
la älykkyystestissä, testin täytyy mää- 
ritellä, mihin ydintietoon se perustuu. 
Mikään testi ei voi olla olemassa tyh- 
jiössä ilman mitään yhteyttä oikeaan 
maailmaan. Testiä varten tekoälyä ke- 
hittävät ohjelmoijat voivat sitten kova- 
koodata tämä tiedon suoraan tekoäly- 
järjestelmään. 


ARC-testi 


Chollet'n älykkyystestin tehtävät pe- 
rustuvat Spelken ja Kinzlerin mukai- 
seen ihmisen ydintietoon. Testiai- 
neistona on tuhat uniikkia tehtävää. 
Tehtävänanto on ruudukko, jonka jo- 
kaisella solulla on väri kymmenen vä- 
rin paletista. Tehtävän vastaukseksi 
pyydetään toinen väritetty ruudukko. 
Ruudukkojen koot ovat korkeintaan 
30 x 30. 

Jokaisessa — tehtävässä = kokelaal- 
le (kone tai ihminen) annetaan en- 


sin pieni joukko esimerkkejä syöt- 
teistä ja niiden oikeista vastauksista. 
Nämä vastaavat ongelman koulutusda- 
taa normaalissa koneoppimisessa. Sit- 
ten testataan, onko kokelas hoksannut 
tehtävän idean, pyytämällä vastaukset 
yhteen tai useampaan uuteen syöttee- 
seen. Alla on esimerkki yhdestä teh- 
tävästä kolmella esimerkillä ja yhdellä 
uudella testisyötteellä. 





Tämän tehtävän idea on, että punai- 
sen ruudun ympärille kasvaa kulmit- 
tain neljä keltaista ruutua, sinisen ruu- 
dun ympärille sivuttain neljä oranssia 
ruutua, ja muiden ruutujen ympäril- 
le ei mitään. Pintapuolisesti tämä on- 
gelma saattaa vaikuttaa täysin abst- 
raktilta, mutta tarkemmin katsottuna 
tämäkin ongelma perustuu ihmisen 
ydintietoon. Värilliset pikselit esittävät 
objekteja, mutta mustat pikselit eivät. 
Objektit laajenevat, mutta eivät katoa. 
Geometrinen intuitio lähekkäisyydes- 
tä, vinottaisuudesta ja vierekkäisyy- 
destä liittyy olennaisesti ratkaisuun. 
Alla on toinen esimerkkitehtävä. 


Tässä tehtävässä syaani neliö imee 
itseensä ympäröivät värit. Neliö voi- 























daan tulkita agenttina, jonka pyrkii 
vetämään värejä itseensä. Geometri- 
sen ydintiedon avulla voimme kuvi- 
tella, että ruudukko on jaettu neljään 
neljännekseen neliön keskipisteen ym- 
pärille, ja että neliön kulmapiste saa 
aina sitä vastaavan neljänneksen värin. 

Kokelaalle annetaan kolme yritys- 
tä jokaiseen tehtävään. Näin otetaan 
huomioon se, että joillakin tehtävillä 
saattaa olla useampi järkevän tuntui- 
nen ratkaisu. Ihmiskokelaan tapauk- 
sessa tämä myös tasoittaa vahinkoja 
ruudukon täytössä. Tehtävä lasketaan 
onnistuneeksi, jos kokelas antaa täy- 
dellisen vastauksen viimeistään kol- 
mannella yrityksellä. 

Tehtäviin saattaa myös liittyä esi- 
merkiksi objektien määrän laskemis- 
ta ja vertailua, liikkumista, kokoeroja, 
pyörityksiä, törmäyksiä tai symmetri- 
an ymmärtämistä. Ajatuksena on kui- 
tenkin se, että vaikka nämä ydintiedon 
elementit ovat ennalta tiedossa, teko- 
älyn suunnittelijan ei olisi mahdollista 
ennakoida kaikkia mahdollisia tehtä- 
vätyyppejä. Tekoälyn täytyy tositilan- 
teessa itse osata koota ydintiedon pa- 
laset yhteen. 

Koko tuhannen tehtävän joukko on 
jaettu kolmeen osaan. Ensimmäiset 
400 tehtävää on tarkoitettu tekoälyn 
koulutukseen, ja seuraavat 400 tehtä- 
vää koulutetun tekoälyn testaamiseen. 
Loput 200 tehtävää ovat tarkoin varjel- 
tu salaisuus. Niiden tarkoitus on tes- 
tata kehitettyjä tekoälyjä tehtävätyy- 
peillä, joita kehittäjät eivät taatusti ole 
nähneet ennalta. 

Tehtäviä voisi periaatteessa gene- 
roida lisää automaattisesti varioimalla 
annettuja teemoja. Tällöin testi palau- 
tuisi kuitenkin vain tämän generaat- 
torin mallintamiseen. Tämän sijaan 
jokainen testin tehtävä on Francois 
Chollet'n käsin suunnittelema. 

Toiveena on, ettei testiä voisi läpäis- 
tä ilman ihmismäistä joustavaa älyk- 
kyyttä. Odotukset ovat siis samanlaiset 
kuin Allen Newellillä shakkitekoälyn 
suhteen vuonna 1973. Newell jou- 
tui kuitenkin pettymään kaksi vuosi- 
kymmentä myöhemmin — onkohan 
nyt kaikki toisin, vai toistaako historia 
vain itseänsä? 


Alykkyyden kaksi 
kääntöpuolta 

ARC-haaste paljastaa nykyisten teko- 
älyarkkitehtuurien heikkouden. Viime 
vuonna paljon huomiota herättäneet 





suuret muuntajamallit kuten GPT-3 
(ks. Skrolli 2020.3) eivät tunnu pärjää- 
vän siinä laisinkaan. Muuntajaverkol- 
le haastavaa on se, että ARC-tehtävis- 
sä koulutusmateriaaliksi annetaan vain 
muutama esimerkki. Lisäksi ratkaisun 
täytyy olla täsmälleen oikein — pelkäs- 
tään lähelle pääseminen ei anna vielä 
yhtään pistettä. 

Chollet'n mukaan älykkäällä järjes- 
telmällä on todennäköisesti oltava ai- 
nakin kaksi osajärjestelmää: intuitiivi- 
nen hahmontunnistusjärjestelmä sekä 
täsmällinen looginen päättelyjärjestel- 
mä. Nykyisillä neuroverkkoarkkiteh- 
tuureilla on vain ensimmäisen tyyp- 
pisiä kykyjä. Ne soveltuvat lähinnä 
tehtäviin, jotka ihminen pystyy ratko- 
maan välittömästi pelkällä intuitiol- 
la. Yksi tällainen tehtävä on kappaleen 
tunnistaminen kuvasta. Nykyiset kon- 
voluutioverkot soveltuvat tähän tehtä- 
vään, koska ne pystyvät tunnistamaan 
kuvasta tuttuja kuvioita ja yhdiste- 
lemään tätä tietoa. Tietyssä mielessä 
verkko siis luokittelee uusia syötteitä 
vain interpoloimalla annettua koulu- 
tusdataa. Ongelmaa, joka voidaan rat- 
kaista näin, kutsutaan interpolatiivi- 
seksi. 

Luonnollisen kielen tuottaminen on 
myös jossain määrin interpolatiivinen 
ongelma. Jos esikoulutetulle muunta- 
javerkolle näytetään suuri joukko uu- 
tisartikkeleita, se pystyy tuottamaan 
tekaistuja uutisartikkeleita interpoloi- 
malla kaikkien mahdollisten uutisar- 
tikkeleiden avaruudessa. Niissä ei vält- 
tämättä ole päätä eikä häntää, mutta 
kielioppi ja tekstityypille ominaiset 
piirteet ja rakenne säilyvät. 

Chollet'n mukaan interpolointi on 
olennainen osa älykkyyttä, mutta ei 
koko tarina — ehkä jotkin ongelmat ei- 
vät yksinkertaisesti ole luonteeltaan 
interpolatiivisia. Esimerkiksi alkulu- 
kujen tunnistaminen todennäköises- 
ti vaatii perinteisen tietokoneohjelman 
silmukoilla tai rekursiolla. ARC-haas- 


Generointi , , 
—n+ Nlaito-ohjelma 


Älykäs 
järjestelmä 


Palaute 


Älykäs järjestelmä generoi taito-ohjelman, joka vuorovaikuttaa tehtävän kanssa. 








teen = ongelmat 
pyrkivät — myös 
vaatimaan tällaista 
täsmällistä päättelyä. 

Yksi — mahdollinen 
ratkaisu —ARC-haastee- 
seen on ohjelmasynteesi. | 
Ajatuksena on, että tekoäly N 
ei ratkaise ongelmaa suoraan, —N 
vaan generoi lyhyen tietokone- 
ohjelman, joka ratkaisee ongel- 
man. Generoidun ohjelman on ol- 
tava sellainen, että se ratkaisee kaikki 
annetut koulutusesimerkit täsmälli- 
sesti oikein. Jos vaihtoehtona on use- 
ampi toimiva ohjelma, Occamin par- 
taveitsen periaatteen mukaisesti näistä 
valitaan yksinkertaisin. 

Ohjelmasynteesi ARC-haastee- 
seen voitaisiin johtaa joukosta pri- 
mitiivisiä operaatioita, jotka perustu- 
vat haasteessa määriteltyyn ihmisen 
ydintietoon. Ratkaisua voitaisiin etsiä 
yhdistelemällä näitä operaatioita jon- 
kinlaisen koneellisen intuition ohjaa- 
mana. Intuitiona voisi puolestaan toi- 
mia jonkinlainen neuroverkko, kuten 
esimerkiksi Google DeepMindin lau- 
tapelejä pelaavassa AlphaZero-teko- 
älyssä. 

Avoin kilpailu 

Cholletn ARC-haasteen vaikeutta on 
testattu avoimen kilpailun muodossa. 
Alustana toimi kilpailusivusto Kaggle 
(kaggle.com), joka järjestää säännölli- 
sesti koneoppimiseen liittyviä kilpailu- 
ja rahapalkintojen kera. Helmikuussa 
2020 järjestettiin reilun kolmen kuu- 
kauden mittainen ARC-kilpailu, jossa 
jaettiin yhteensä 20 000 dollaria kol- 
melle parhaalle ratkaisulle. 

Kilpailuun osallistui 913 joukkuetta, 
joista voittaja onnistui ratkomaan noin 
viidenneksen Chollet'n salaisesta arvi- 
ointiaineistosta. Voittajakoodin takana 
oli yksin kilpaillut Norjan teknis-luon- 
nontieteellisen yliopiston opiskelija 


Johan Sokrates Wind. 
Tilanne 
Vaste 
PM "n -—-+> 
Tehtävä Pisteytys 

Yleinen älykkyys 


Äärimmäinen yleistyminen 


Laajat kognitiiviset kyvyt 
Laaja yleistyminen 


Laaja kyky Laaja kyky Laaja kyky 
A B C 
Tehtävä 1 Tehtävä 2 Tehtävä 3 Tehtävä 4 Tehtävä 5 Tehtävä 6 


Wind lähestyi haastetta kirjoitta- 
malla ensiksi itse ratkaisut sataan en- 
simmäiseen ongelmaan ja poimi niistä 
hyödyllisiä alirutiineja. Nämä funk- 
tiot ottivat aina syötteenä joko kuvan 
tai listan kuvista ja palauttivat kuvan 
tai listan kuvista. Yksi rutiini esimer- 
kiksi erotti yhtenäisiä pikseliryhmiä 
taustasta. Toinen filtteröi värejä kuvis- 
ta. Mukana olivat olennaisesti myös 
haasteen ydintiedoissa määritellyt ope- 
raatiot, kuten tavanomaiset geometri- 
set muunnokset. Wind kirjoitti ratkai- 
suun yhteensä kymmenentuhatta riviä 
koodia, mutta suurin osa siitä jäi käyt- 
tämättä. 

Windin mukaan hänen suurin etun- 
sa oli hänen taustansa kilpaohjelmoin- 
nissa, jonka turvin hänen oli helppo 
kirjoittaa nopeasti suuri määrä erilaisia 
muunnoksia. Ratkaisun koodi käy läpi 
raaalla voimalla kaikki kolmen tai nel- 
jän kirjoitetun funktion yhdistelmät. 
Kyseessä on eräänlainen alkeellinen 
ohjelmasynteesi. Läpikäynti toteutet- 
tiin tehokkaasti C++-kielellä hyödyn- 
täen myös rinnakkaislaskentaa. Kovin 
älykkääksi sitä ei voi kuitenkaan sanoa, 
koska se ei pysty ratkaisemaan mitään 
ongelmaa, jonka ratkaisua ei pysty esit- 
tämään näiden valmiiksi määriteltyjen 
funktioiden yksinkertaisena yhdistel- 
mänä. Se ei siis pysty mihinkään tehtä- 
viin, joita ohjelman kirjoittaja ei osan- 
nut ennakoida. 


Avaimena 
mukautumiskyky 

Suurin osa Chollet'n haasteen tehtä- 
vistä jäi silti kaikkien siihen raken- 
nettujen tekoälyjen ulottumattomiin. 
Chollet kertoi olleensa yllättynyt, mi- 
ten hyvin kilpailijat onnistuivat enna- 
koimaan salaisen testiaineiston tehtä- 
viä. Hänen aikomuksenaan on kehittää 
testiä eteenpäin siten, etteivät nyt tes- 
tissä pärjänneet lähestymistavat tai oi- 
kotiet enää toimisi. 

Chollet kategorisoi tekoälyt neljään 
luokkaan perustuen niiden kykyyn so- 
peutua uusiin tilanteisiin. Ensimmäi- 
nen kategoria on staattiset tekoälyt, 
jotka ratkovat vain täsmälleen ne teh- 
tävät, joihin ne on suunniteltu. Esimer- 
kiksi Kasparovin shakissa voittanut 
tekoäly on tällainen. Chollet'n mää- 
ritelmän mukaan tällainen tekoäly ei 
itse asiassa ole älykäs laisinkaan. Pelk- 
kä taito yhdessä tarkoin rajatussa teh- 
tävässä ei merkitse vielä mitään. 

Seuraava kategoria on paikallises- 
ti yleistyvät tekoälyt, jotka ratkovat ne 
tehtävät, joihin ne on suunniteltu, ja li- 
säksi jotain ongelmia sen lähiympäris- 
töstä. Modernin koneoppimisen asia- 
yhteydessä tämä tarkoittaa tekoälyä, 
joka toimii koulutusdatalla sekä lisäk- 
si koulutusdataa läheisesti muistuttavil- 
la syötteillä. Viime vuosina kehittyneet 
konenäköratkaisut ja luonnollisen kie- 
len muuntajaverkot kuuluvat tähän ka- 
tegoriaan. Tämän tason tekoäly ei kui- 
tenkaan vielä riitä ARC-haasteeseen. 

Kolmas kategoria on laajasti yleistyvät 
tekoälyt. Siinä missä paikallisesti yleisty- 
vä tekoäly pystyy mukautumaan kehittä- 
jille tunnettuihin tuntemattomiin, kuten 
kappaleen orientaatioon kuvassa, laajasti 
yleistyvä tekoäly pärjää myös kehittäjil- 
le tuntemattomien tuntemattomien kans- 
sa. Yksi esimerkki tällaista älyä vaativasta 
tehtävästä on Stephen Wozniakin kah- 
vikuppitesti, jossa robotti tuodaan tunte- 
mattomaan asuntoon tehtävänään keit- 
tää kuppi kahvia. Toinen esimerkki on 
harvinaiset erityistilanteet, joita itseään 
ajava ajoneuvo saattaa kohdata. 

Chollet'n viimeinen kategoria on ää- 
rimmäisen yleistyvät tekoälyt. Tämä tar- 
koittaa tekoälyä, joka oppii tekemään 
radikaalisti erilaisia asioita kuin mihin 
se on koulutettu. Esimerkiksi ihminen 
pystyy pelaamaan shakkia ja asenta- 
maan sovelluksia älypuhelimeen, vaik- 
ka evoluutio on muovannut aivomme 
aivan toisenlaisiin tehtäviin. 


Tehtäväkohtaiset taidot 
Paikallinen yleistyminen 


Pelkästään laajasti yleistyvä te- 
koäly olisi jo riittävä ARC-haastee- 
seen. Jotain edistystä onkin jo tapah- 
tunut vuoden 2020 kevään kilpailun 
jälkeen. Marraskuussa 2020 Googlen 
DreamCoder-systeemi onnistui rat- 
komaan joitain ARC-tehtäviä käyttä- 
en neuroverkon intuition ohjaamaa 
ohjelmasynteesiä. Järjestelmä synte- 
tisoi ohjelmia yksinkertaisista raken- 
nuspalikoista ja paketoi usein hyödyl- 
liseksi osoittuvia yhdistelmiä uusiksi 
rakennuspalikoiksi. Samoihin aikoihin 
suhteellisen tuntematon tutkijakol- 
mikko Victor Kolev, Bogdan Geor- 
giev ja Svetlin Penkov onnistui ratko- 
maan neljänneksen haasteen julkisen 
testiaineiston pienistä tehtävistä Ne- 
ural Abstract Reasoner -nimisellä rat- 
kaisullaan. 

Edistys testissä on siis ollut jo huo- 
mattavaa. Avoin kysymys on, ratkeaa- 
ko testi kuitenkin vielä jonkinlaisel- 
la älyttömällä haulla, vai tarvitaanko 
siihen ihmisen ajattelua muistuttavia 
prosesseja. Ratkaisu saattaa olla joko 
suuri harppaus eteenpäin tai jälleen 
yksi uusi pettymys matkalla kohti to- 
dellista tekoälykkyyttä. 48 


Lähteet 

Allen Newell. "You can't play 20 gues- 
tions with nature and win: Projective 
comments on the papers of this sympo- 
sium.” (1973). 

Francois Chollet. ”On the measure 

of intelligence.” arXiv preprint arX- 
iv:1911.01547 (2019). 

Andrzej Banburski ja muut. "Dream- 
ing with ARC”. Center for Brains, Minds 
and Machines (CBMM), 2020. 

Victor Kolev, Bogdan Georgiev ja 
Svetlin Penkov. "Neural Abstract Rea- 
soner.” arXiv preprint arXiv:2011.09860 
(2020). 





KIELIMALLI HALTUUN 


GPT:n sisuksia tutkimassa 


Loppuvuodesta 2019 sain uuden pakkomielteen. OpenAl julkaisi tällöin uuden version GPIS 





2-kielimallistaan, ja lopulta olinkin toteuttamassa sitä itse omalla koodilla. 


Teksti: Ville-Matias Heikkilä 


Kuvat: Susanna Viljanmaa, Ville-Matias Heikkilä 


uhtauduin uutiseen isom- 
masta = 'Iransformer-poh- 
jaisesta kielimallista aluksi 
nihkeästi, koska aiemmin 
näkemäni neuraaliset kie- 
limallit — niin LSTM-pohjaiset kuin 
varhaisemmat Transformer-verkotkin 
— olivat tuntuneet esimerkkien perus- 
teella lähinnä glorifioiduilta Markovin 
ketjuilta. Markovin ketjut ovat toki ol- 
leet hauskoja irkkiboteissa, mutta pa- 
rinkymmenen vuoden jälkeen niille 
ominaisiin oikkuihin oli ehtinyt jo vä- 
hän kyllästyä. 

Uusi GPT-2 oli kuitenkin oikuil- 
taan aivan toisenlainen. Se esimerkik- 
si osasi keksiä uusia käsitteitä ”omasta 
päästään” ja tuottaa aiheessa ja tyylissä 
pysyvää tekstiä kappaletolkulla. Use- 
amman päivän ajan syöttelin webbi- 
sivulle kaikenlaisia mielikuvitukselli- 





sia herätteitä ja hämmästelin verkon 
ajoittaisia neronleimauksia. Webbisi- 
vu oli kuitenkin aika rajoittunut, joten 
pian latailinkin kotiin verkon paramet- 
risetin, mallia ajavan Python-koodin 
ja ajoon tarvittavan Tensorflow'n til- 
pehööreineen. CUDA-tuellista rau- 
taa minulla ei ollut, ja esimerkkikoodi 
oli aika eräajohenkinen, joten jouduin 
usein odottelemaan tuloksia minuutti- 
tolkulla. 

Tyydyttävimmät GPT-2-kokemuk- 
seni ovat olleet niitä, joissa on näyttä- 
nyt siltä, että verkko oivaltaa, mitä ajan 
takaa, ja niitä, joissa olen saanut ajet- 
tua sen jonnekin tuntemiensa genre- 
jen väliin — esimerkiksi kirjoittamaan 
fantasiaa, jossa haltiat ja kääpiöt hak- 
keroivat mikrotietokoneita. Jatkoker- 
tomuksia on ollut hauska kirjoittaa 
yhdessä siten, että ihminen ja kone kir- 


joittavat vuorotellen tietyn määrän sa- 
noja. 

Ennen pitkää aloin kuitenkin harmi- 
tella sitä, että olin niin mieltynyt ”mus- 
taan laatikkoon% jonka sisäiseen toi- 
mintaan minulla ei ollut minkäänlaista 
tuntumaa. Päätin toteuttaa mallia aja- 
van koodin puhtaalta pöydältä itse — ja 
ainakin aluksi ihan vanhalla kunnon 
C:llä, etten hukkuisi liialliseen abstrak- 
tiuteen. Projektihakemiston nimek- 
si tuli vzgpt, ja ohjelma löytyy nyt tällä 
nimellä myös GitHubista: github.com/ 
viznut/vzgpt . 


Sanat sanakkeiksi 
Ennen kuin jatkan omasta projektista- 
ni, yritän selittää lyhyesti GPT-2:n toi- 
mintaperiaatteen. 

GPT-2 ei käsittele sisäisesti merkkijo- 
noja, vaan sille annettava teksti muun- 

12-kerroksinen verkko ajossa. Neliönmuotoiset täpliköt kuvaavat sanakevektoreita, litteämmät 
suorakaiteet puolestaan eri kerrosten k-vektoreita ja niihin kohdistuvia huomioita. Huomiot 
saavat värinsä sen mukaan, miten huomio jakautuu eri huomiopäille. 


netaan ensin sanakkeiksi (tokens), joista 
kukin vastaa yhtä tai useampaa lähde- 
datan tavua. Tavallisessa englannin- 
kielisessä tekstissä useimmat sanat saa 
ilmaistua yhdellä sanakkeella, ja harvi- 
naisemmat kasataan useammasta. Sa- 
nakkeet generoidaan ennen koulu- 
tusajoa aineiston pohjalta esimerkiksi 
Googlen kieliagnostisella SentencePie- 
ce-työkalulla. Sanakirjan ensimmäiset 
256 sanaketta vastaavat yksittäisiä ta- 
vuja — tämän ansiosta mallille voi syöt- 
tää mielivaltaisia UTF-8-merkkejä tai 
vaikka puhdasta binääridataa. 
Sanakevalikoimaa tutkimalla saa 
hyvin käsityksen verkon koulutusai- 
neiston vinoumista. Tarjolla on esi- 
merkiksi erilliset sanakkeet sanoille 
Obamacare ja ObamaCare, mutta sana 
birch joudutaan rakentamaan kahdes- 
ta palasta. Tämä ei kuitenkaan vie- 
lä tarkoita, ettei malli ymmärtäisi koi- 
vuista mitään, vaan lähinnä sitä, ettei 
puulajeista kertova teksti saa verkos- 
sa niin kompaktia esitystä kuin erään 
valtion paikallispolitiikkaa käsittelevä. 
Vinoumat selittyvät pitkälti sillä, että 
OpenAl keräsi aineistonsa Redditissä 
julkaistujen linkkien pohjalta. Samaan 
arkkitehtuuriin perustuva mutta jär- 
jettömän kokoiseksi paisutettu GPT-3 
muuten jakaa täysin samat vinoumat. 
Käytännössä mallia ajetaan siten, 
että 1024 sanakkeen mittainen kon- 
tekstipuskuri alustetaan jollain siihen 
mahtuvalla tekstillä. Puskurin sisältä- 
mät kokonaislukuindeksit muutetaan 

noin tuhannen liukuluvun mittaisiksi 
sanakevektoreiksi (token embeddings, 
Skrolli 2019.2), joihin on summattu 
niiden sijainteja puskurissa ilmaise- 
vat sijaintivektorit (positional embed- 
dings). Tämän jälkeen tapahtuu valtava 
määrä kertolaskuja, joiden tuloksena 
saadaan uusi vektori — mallin arvaus 
siitä, kuinka teksti voisi jatkua. 

Tulosvektorille etsitään lähimmät vas- 
tineet sanakirjan sisältämistä sanakevek- 
toreista, ja tuloksena saadaan ehdokkaat 
seuraavaksi puskuriin lisättäväksi sa- 
nakkeeksi sekä niiden todennäköisyy- 
det. Tämän jälkeen suoritetaan ehdok- 
kaille todennäköisyyspainotettu arvonta, 
jonka voittaja lisätään puskurin perään, 
minkä jälkeen aloitetaan uusi kierros. 
Lämpötilaparametrin (temperature) sää- 
täminen vaikuttaa todennäköisyyksien 
jakaumaan — isommilla arvoilla häntä- 
pään ehdokkaat saavat suhteessa enem- 
män suosiota. 

Itse mallin sisällä ei ole mitään sa- 
tunnaisuutta — sama kontekstipusku- 
rin sisältö antaa aina saman tulosvek- 
torin. Malli ei myöskään muista muuta 
kuin koulutuksessa omaksumansa pai- 
notukset ja kontekstipuskurinsa, joten 
fantasiat yli-inhimillisestä tekoälystä 
voi tämäntyyppisillä verkoilla unoh- 
taa, oli niissä sitten kuinka monta tril- 
joonaa parametria hyvänsä. 


Monen kerroksen 
huomionkiinnittäjät 
GPT-2:n ydinosa koostuu huomio- 


kerroksista (attention layers), joita on 
mallin koosta riippuen peräkkäin 12- 
48 kappaletta. Kukin kerros ottaa si- 
säänsä noin tuhannen luvun mittaisen 
vektorin ja tulostaa seuraavaa ker- 
rosta varten toisen vastaavanlaisen. 
Kontekstipuskurista poimittu sana- 
kevektori syötetään siis ensimmäisel- 
le kerrokselle, ja viimeisestä tulee ulos 
koko verkon tulosvektori. 

Kukin kerros suorittaa saamalleen 
vektorille aluksi kolme matriisikerto- 
laskua, joiden tuloksina saadaan vek- 
torit nimeltä O (guery), K (key) ja V 
(value). Näiden vektorien avulla ker- 
ros muodostaa suhteen omaan histo- 
riaansa, eli aiemmissa kontekstipusku- 
rin kohdissa käsittelemäänsä dataan. 

O-vektori määrää, millaisiin kon- 
tekstinkohtiin kerros kiinnittää huo- 
miotaan. Esimerkiksi useammasta 
sanakkeesta koostuvaa sanaa käsitel- 
täessä on tärkeää kiinnittää huomio- 
ta edeltäviin saman sanan osiin, jotta 
seuraavat kerrokset osaisivat jäsentää 
ne yhtenä kokonaisuutena. Vastaavasti 
verbiltä näyttävä sanavektori halutaan 
sitouttaa vähän aiempana esiintyviin 
substantiiveihin tai pronomineihin - 
subjektihan tulee englannin kielessä 
ennen predikaattia, ja ne halutaan saa- 
da jäsennettyä yhteen. 

Huomion voimakkuus tiettyä kon- 
tekstinkohtaa kohtaan lasketaan ker- 
tomalla O-vektori tämän kyseisen 
kohdan K-vektorilla. O siis ”hakeutuu 
yhteen” itsensä kanssa yhteensopivim- 
pien K:iden kanssa. Näin saatu huo- 
mioarvo kerrotaan saman konteks- 
tinkohdan V-vektorilla, ja kaikki tällä 
tavoin eri kontekstinkohdista saadut 
tulot summataan yhteen. Tämä ope- 
raatio hävittää tiedon vektorien järjes- 
tyksestä, mikä on syy sille, että sanake- 
vektoreihin summataan alkuvaiheessa 
niiden paikkoja ilmaisevat sijaintivek- 
torit. 

Käytännössä toimitus ei mene ai- 
van näin yksinkertaisesti, sillä huomio 
on ”monipäinen” (multi-head attenti- 
on): vektorit pilkotaan 64 komponen- 
tin mittaisiin osiin, joille suoritetaan 
aiemmin mainittu laskutoimitus erik- 
seen eri huomioarvoilla. 

Tämän jälkeen vektori kerrotaan 
projektiomatriisilla, joka tuottaa nelin- 
kertaisesti pitemmän vektorin. Tämä 
puolestaan syötetään kynnysaktivaa- 
tioyksikölle (multi-layer perceptron), 
joka matriisikertolaskun ja epälineari- 
soinnin kautta tuottaa taas alkuperäi- 

sen mittaisen vektorin. Nämä vaiheet 
ovat tarpeellisia, jotta verkkoon pys- 
tyisi rakentumaan monimutkaisempaa 
päättelylogiikkaa, joka pystyy esimer- 
kiksi tekemään valintoja eri vaihtoeh- 
tojen välillä. 

Siinä missä ensimmäinen kerros 
vasta yhdistää toisiinsa sellaisia sa- 
nakkeita, jotka pintapuolisilta ominai- 
suuksiltaan näyttävät liittyvän toisiin- 
sa, myöhemmät kerrokset käsittelevät 
yhä pitemmälle jalostuneita ja mah- 
dollisesti ihmisälylle yhä vaikeammin 
hahmotettavia esityksiä. Lopputulok- 
sena tuleva vektori kuitenkin ”puhuu 
samaa kieltä” kuin syötteeksi annettu 
vektori, vaikka välivaiheet olisivatkin 
käsittämättömiä. 


Vempaimen runko kasaan 
Aivan aluksi rakensin SDL:llä käyt- 
töliittymän, jolla pystyisin tutkimaan 
etenkin sitä, minkä näköisiä vektorei- 
ta eri sanakkeista syntyy, ja mitkä ovat 
niiden lähimpiä naapureita sanake- 
avaruudessa. 

Suoraan pikseleiksi muutettuina sa- 
nakevektorit näyttivät pelkältä kohi- 
nalta, mutta muutaman sumennus- ja 
terävyyssuodatuksen jälkeen niissä al- 
koi näkyä täpliä, jotka olivat lähekkäi- 
sillä vektoreilla suunnilleen samoissa 
kohti. Päätin antaa täplille myös vä- 
rit muutaman hatusta vedetyn tilas- 
to-operaation pohjalta. Kokeilin myös 
”hienostuneempaa” vektorien esitys- 
tapaa, jolla hain jonkinlaista Arriv- 
al-tyyppistä — avaruuskieliestetiikkaa, 
mutta se ei osoittautunut kovin käyttö- 
kelpoiseksi. 

Toivoin, että GPT-2:n sanakevekto- 
reilla olisi voinut tehdä samantapai- 
sia semanttisia laskutoimituksia kuin 
word2vec-vektoreilla (”Helsinki plus 
Ruotsi miinus Suomi on yhtä kuin 
Tukholma”), mutta ne eivät tuntuneet 
taipuvan tähän kovin hyvin. En myös- 
kään onnistunut keksimään yhdelle- 
kään sanavektorien komponentille sel- 
keää semanttista tai muutakaan roolia, 

[he Skrolli magazine is a Soviet, military, nuclear-weapons engineering, and 

nuclear defense publication located in the Russian city of Tomsk, where it is 
produced almost entirely without assistance from Western media, though it has 
received assistance from Western newspapers, including the New York Times and 


the U.S. London Telegraph. 


The magazine's articles typically promote Russia's nuclear weapons programs 
The magazine's most recent issue featured an article 
between the United States and Russia that has seen two 

GPT-2:n yksi mahdollinen näkemys siitä; mikä Skrolli on. Herätteenä sanat "The Skrolli magazi- 


ne”, ja loppu tulee suoraan verkolta. 


joten ne saivat jäädä mysteeriksi. 

Seuraavaksi dumppasin kaikki pie- 
nimmän GPT-2-mallin tensorit ir- 
rallisiksi raakatiedostoiksi ja rupesin 
tavaamaan OpenAlI:n esimerkkikoo- 
dista, mitä niillä pitäisi tehdä. Tensor- 
flow osoittautui sillä tavoin hankalak- 
si, että sen funktiot eivät varsinaisesti 
suorita laskutoimituksia vaan raken- 
tavat laskentaa kuvaavia graafeja, jot- 
ka ajetaan vasta jälkeenpäin. Tämä on 
toki tehokkuuden vuoksi perusteltua, 
mutta se hankaloitti välitulosteiden ot- 
tamista buginetsintää varten. 


Optimoimaan! 
Kun toteutukseni vihdoin toimi ident- 
tisesti alkuperäisen kanssa, koitti op- 
timoinnin aika. Valtaosa laskennasta 
oli 32-bittisten liukulukujen yhteen- 
kertomista eri taulukoista. Muutamat 
oleelliset matriisit olivat tätä ajatellen 
väärinpäin (niitä olisi pitänyt lukea sa- 
rakkeittain eikä riveittäin), joten pyö- 
räytin niitä 90 astetta. Tämä nopeut- 
ti laskennan noin kuusinkertaiseksi. 
Lisäsin koodiin myös säikeistyksen, 
jolla sain edelleen nopeut- 
ta lisää. Suunnitelmiini oli 
kuulunut myös kokeilla las- 
kennan toteuttamista ”klas- 
sisena? shader-laskentana, 
mutta puhdas CPU-toteu- 
tuskin tuotti jo tekstiä aivan 
riittävällä vauhdilla. 
Seuraavaksi aloin opti- 
moida — muistinkulutusta. 
Olin lukenut, että monien 


verkkojen laskentatarkkuutta pystyy 
pudottamaan rajustikin — esimerkik- 
si eräässä tutkimuksessa kuvantunnis- 
tusverkko toimi edelleen ihan hyvin, 
vaikka sen liukuluvut oli kvantisoitu 
8-bittisiksi kokonaisluvuiksi. Matrii- 
sien kasibittistäminen teki kuitenkin 
verkosta pian aika pölhön, joten ko- 
keilin seuraavaksi 16-bittisiä lukuja. 

Osoittautui, että sanakevektorien 
liukuluvut pystyi korvaamaan 16-bit- 
tisillä kokonaisluvuilla ja isoimpi- 
en matriisien luvuista pystyi pudot- 
tamaan alapuoliskot pois ilman, että 
tulostus. muuttui juuri mitenkään. 
Tuota alapuoliskon nollaavaa formaat- 
tia kutsutaan muuten Dfloat16:ksi, ja se 
on nopeuden kannalta parempi vaih- 
toehto, jos suoritin ei tue 16-bittisiä 
IEEF-liukulukuja mutta tukee 32-bit- 
tisiä. 

Näiden tiivistysten jälkeen 124 mil- 
joonan parametrin GPT-2-mallin ajo 
vaati muistia enää vajaat neljäsataa 
megaa, eli se mahtuisi vaikkapa van- 
hempaan Raspberry Pihin tai vaa- 
timattomimpiin pilvifirmojen tarjo- 
amiin virtuaalipalvelimiin. 

Mallia voisi kutistaa myös ”tislaa- 
malla”. Periaate on se, että koulutetaan 
pienempi malli arvaamaan, millaisen 
tulosvektorin isompi malli antaisi an- 
netulle aineistopätkälle. 124 miljoo- 
nan parametrin malli on tällä teknii- 
kalla saatu onnistuneesti kutistettua 
82-miljoonaiseksi (DistilGPT2). Vä- 
lillä mielessäni on käynyt, kuinka pie- 
neksi GPT-2:n ylipäätään voisi kutis- 

taa niin, että se tuottaisi vielä jotain 
mielenkiintoista, esimerkiksi musiikin 
melodiaa ja rytmiä. Riittäisikö esimer- 
kiksi 64 kilotavua? 


Monenlaisia kokeiluja 
Rakensin SDL-käyttöliittymän siten, 
että pystyisin ajamaan mallia askel 
kerrallaan itse, näkemään joka välis- 
sä millaisia vaihtoehtoja se antaa ulos 
ja muokkamaan kontekstipuskurin si- 
sältöä vapaasti. Näin saisin mahdolli- 
simman konkreettisen tuntuman mal- 
lin toimintaan ja voisin myös helposti 
käyttää verkkoa itselleni mieluisim- 
milla tavoilla. 

Vzgpt:tä voi ajaa myös ilman käyttö- 
liittymää komentoriviltä, mutta lisäsin 
tämänkin vaihtoehdon kylkeen merk- 
kipohjaisen käyttöliittymän, jolla pys- 
tyisin milloin tahansa keskeyttämään 
generoinnin ja muuttamaan konteksti- 
puskurin sisältöä. 

GPT-2-arkkitehtuuri taipuu yllättä- 
vän hyvin myös tehtäviin, joihin se ei 
ole tarkoitettu, kuten grafiikkaan ja mu- 
siikkiin. OpenAI:n DALL-E on osoitta- 
nut hämmästyttävää luovuutta kuvien 
generoinnissa tekstikuvausten pohjal- 
ta ja MuseNet musiikin generoinnissa. 
Koska ajattelin jossain vaiheessa kokeil- 
la GPT-2:n soveltuvuutta pikseligrafiik- 
kaan, päätin lisätä tuen myös OpenAI:n 
iGPT-malleille, mutta toistaiseksi en ole 
saanut niitä toimimaan. 

Minua on erityisesti kiinnostanut 
mahdollisuus tuottaa GPT-2:lla teks- 

tiä, joka noudattelee tietynlaisia tyyle- 
jä, tunnelmia ja rajoitteita. Tästä syys- 
tä lisäsin ohjelmaan sanakekohtaiset 
liput, joilla on mahdollista suosia tiet- 
tyjä sanakkeita ja kieltää toiset. Mitä, 
jos kaikki a-kirjaimen sisältämät sanat 
kiellettäisiin? Entäpä, jos malli aiheesta 
riippumatta yrittäisi mainita Suomen 
aina kun mahdollista? Tarkoitus olisi 
jossain vaiheessa kokeilla myös Mar- 
kovin ketjun yhdistämistä seuraavan 
sanakkeen valintaan, jolloin kielimalli 
pitäisi huolta koherenssista ja Markov 
sen puitteissa sanavalinnoista. 


Saisiko sen 

puhumaan suomea? 

Olen jatkokouluttanut OpenAlI:n val- 
mismalleja myös itse. Pelkällä kym- 
menen vuotta vanhan Thinkpadin 
CPU:lla yhteen koulutusaskeleeseen 
meni viitisen minuuttia, joten alusta- 
vien koeajojen jälkeen siirsin kokeilu- 
ni erääseen tunnettuun pilvipalveluun, 
jolla samaan rupeamaan meni noin se- 
kunti. Instanssin laskentarautana toi- 
mi NVIDIA T4, jonka energiankulutus 
on speksien mukaan nelisenkymmentä 
wattia, joten ajattelin, että kaipa tuol- 
la kehtaa muutaman satatuhatta iteraa- 
tiota pyöräyttää. 

Enää en kyseistä palvelua käyttäisi, 
sillä sen takana oleva yhtiö tunnetaan 
muun muassa työläisten oikeuksien 
ja ylipäätään ihmisoikeuksien polke- 
misesta kuten myös ilmastodenialis- 
min rahoittamisesta, enkä suosittele 

Mielenkiintoiselta kuulostavaan hölynpölyyn GPT taipuu hyvin. Tässä luodaan outoa tekno- 


babblea ihmisen ja verkon yhteistyönä. 

sen käyttöä kenellekään muullekaan. 
Käyttäkää näistä isoista pelureista mie- 
luummin vaikka Google Cloudia. 

Minua kiinnosti etenkin, saisinko 
GPT-2:n oppimaan suomea. Keräsin 
aineistoksi muun muassa koko suo- 
menkielisen Wikipedian, kaikki Gu- 
tenberg-projektin suomenkieliset kir- 
jat, läjän akateemisia artikkeleita, 
Suomen kansan vanhat runot -koko- 
elman, ja vielä päälle muutaman sata 
megaa irkkilogeja. Aloitin koulutuk- 
sen suoraan ”hienosäätönä” englan- 
ninkielisen 124 miljoonan parametrin 
mallin päälle, enkä siis koskenut sa- 
nakkeisiin lainkaan. Malli joutuisi siis 
pilkkomaan suomen sanat 1-3-kirjai- 
misiksi sanakkeiksi ja hahmottamaan 
kielen niiden kautta. 

Kouluttelin verkkoa kevään 2020 
mittaan kaikkiaan noin puolen miljoo- 
nan askelen verran. Se omaksui suo- 
men kielelle ominaista morfologiaa ja 
lauseenmuodostusta varsin hyvin, ku- 
ten myös Wikipedialle ja 1800-luvun 
romaaneille ominaisia tyyliseikkoja, 
mutta sen tuottama teksti oli harvoin 
mitenkään semanttisesti mielekästä. 
Siitä huolimatta varsin viihdyttävä ko- 
keilu, ja olen ajanut lopputulosta esi- 
merkiksi irkkibottina. 

Suunnitelmissani on ollut koulut- 
taa "vakavasti otettava” suomenkieli- 
nen GPT-2-pohjamalli ja laittaa sen 
parametrit julkiseen jakoon, ellei joku 
muu ehdi ensin. Tätä pohjamallia voi- 
sivat sitten eri tahot hienosäätää omil- 
la aineistoillaan omiin tarkoituksiinsa. 
Olen jo alustavasti valinnut käyttämäni 
sanakkeet, mutta tätä kirjoittaessani en 
ole vielä laittanut ajoja käyntiin. Ehkä 
voisin ensin vielä täydentää koulutus- 
aineistoa jollain ei-julkisilla korpuksil- 
la ja vaikkapa uutisilla. 


Mitä jäi käteen? 

Perusteellinen sukellus GPT-2:n si- 
suksiin hälvensi jonkin verran sitä 
kohtaan tuntemaani mystiikkaa. Kun 
Transformer-verkoille ominaisiin ra- 
joitteisiin ja ongelmiin on saanut tun- 
tuman, niin isommatkaan vastaavan- 
laiset verkot eivät tunnu niin välkyiltä 
kuin millaisiksi niitä tekniikkablogeis- 
sa hehkutetaan. 

Tästä huolimatta GPT-2 on oikein 
inspiroiva lelu, ja etenkin luovassa toi- 
minnassa sille riittää varmasti vielä ties 
millaista käyttöä - ehkä eniten juu- 
ri hallitsemattomuutensa ja yllättävyy- 
tensä vuoksi. 





Erään tietokonelehden 
sanastoa. 


Janne Siren 


ehden tekemiseen liittyy mo- 

nenlaisia sanoja. On tietenkin 

ingressi eli tuo lyhyt tekstinpät- 
kä otsikon alapuolella, joka johdattelee 
tekstiin. Sitten on anfangi, tuo suuri- 
kokoinen alkukirjain, jolla teksti alkaa. 
Vinjetti taas on lehdessä palstan tun- 
nus (kirjassa luvun alku- tai loppuko- 
riste). Ehkäpä tuo kvartaalista toiseen 
kolumnini alussa erilaisia asioita pite- 
levä pää kävisi hädässä vinjetistä, jos- 
kin yleensä vinjetti on logomainen 
grafiikka. Sellaisia on muutamilla tä- 
mänkin Skrollin palstoilla. 

Junketti on lehdistötilaisuus tai -mat- 
ka, jollaisella Skrolli kävi kerran vuon- 
na 2016. Tuon junketin järjestäjillä oli 
vaikeuksia ymmärtää Skrollia, joka ei 
oikein perusta massatuotetesteistä (li- 
sää tästä numeroissa 2016.4/2017.1E). 
Embargo ei ole James Bond -pahis, 
vaan sana liittyy medialle annettuun 
ennakkotietoon, jonka salassapitoon 
sitoudutaan määräajaksi. Skrollissa ei 
olla koskaan embargossa, koska ku- 
kaan ei kerro meille mitään — eikä kan- 
natakaan, sillä sen kerran, kun joku 
kertoi, olimme kerrankin nopeita liik- 
keissämme ja julkaisimme tiedon heti. 
Meno ihan... 

On myös yhdyssanoja ja lauseen- 
parsia. Kainalojuttu on pääartikkelista 
erotettu osa, esimerkiksi tekstilaatikko 
artikkelin sisällä. "Artikkeli on kirjoitta- 
mista vaille valmis” on puolestaan vä- 
liaikatieto hyvin suunnitellulle jutulle 
tai vaihtoehtoisesti iltarukous, jolla toi- 
mittajat lohduttavat itseään deadlinen 
eli artikkelin valmistumisen takarajan 
lähestyessä. Eikä unohdeta Betteridgen 
lakia, jonka mukaan kysymysmerk- 
kiin päättyvään otsikkoon vastaus on 
poikkeuksetta ei. Periaatteelle nimen- 
sä antaneen brittijournalisti Ian Bet- 
teridgen mukaan kysymysmerkkiä 
käytetään tyhjänpäiväisten, vailla to- 
dellista asiasisältöä olevien artikkelei- 
den otsikointiin. Touche. 

Kun tyhjänpäiväisiä otsikoita on tar- 
peeksi (tai vaihtoehtoisesti liian vä- 
hän), lehti makkuloidaan eli siitä tukee 
makulatuuria: jätepaperia tai kierrä- 


tyspaperin raaka-ainetta. Näin käy 
muun muassa useimmille markettien 
lehtipisteissä myymättä jääneille leh- 
dille, myös hylätyille Skrolleille. Hyl- 
kiölehdet saavat uuden elämän eh- 
käpä sanomalehtinä. Saatat siis lukea 
”Skrollia” myös, kun et lue Skrollia. 

Ja sitten on sanoja, joita Skrolli käyt- 
tää. Ominaisuusähkyä eli kahvahedel- 
mää jouduimme selittelemään jo edel- 
lisessä numerossamme. Sittemmin eräs 
lukijamme peräti valokuvasi kahvahe- 
delmän luonnossa (s. 77). Mutta meillä 
on toinenkin hedelmä, nimittäin reser- 
vin päärynä. Se on Mikko Heinosen 
mukaan kolumnin tai artikkelin lopus- 
sa oleva teksti, jossa mainostetaan, että 
kirjoittaja on reservin päärynä ja muu- 


tenkin hyvä jätkä. 


Kielikulttuurin erikoislehti 
Suomenkielisen tekemiseen keskitty- 
vän tietokonelehden tekeminen ei ole 
helppoa, sillä suomeksi tietoteknii- 
kalla tekemisestä kirjoitetaan lähin- 
nä oppilaitoksissa. Puolivillaiset Wi- 
kipedia-päivitykset ja opinnäytetöiden 
väkinäiset kapulakäännökset ovat liian 
usein ainoita lähteitä. Hyvällä tuuril- 
la saattaa löytyä jonkun ylemmän op- 
pilaitoksen suomenkielinen kurssima- 
teriaali, jossa on itua —- kunhan pystyy 
elämään sen kanssa, että aineiston tek- 
niikkakirjo päättyy vuoteen 2003. Mitä 
Suomen =it-firmoihin tulee suomen 
kielen käytössä: hävetkää. 

”Ilman kieltä ei ole kulttuuria.” Ilman 
suomenkielistä tietokonesanastoa, ei 


KOLUMNI 


| UT KAT TM 


ole suomalaista tietokonekulttuuria. 
Esivaltakin on tämän tiedostanut, jo- 
ten ajoittain julkaistaan ihan käyttökel- 
poisia virallisia lähteitä, kuten Valtion- 
hallinnon tietoturvasanasto. Varaudu 
kuitenkin kiistelemään siitä, onko vä- 
sytyshyökkäys kuvaava nimitys brute- 
force attackille. Mielestäni on, mut- 
ta en uskalla lausua aiheesta enempää, 
sillä vaihtoehtoa edustava raakavoima- 
koulukunta kuulostaa nimensä mukai- 
sesti pelottavalta. 

Hädässä olemme turvautuneet jopa 
autolehtiin, joista löysimmekin in- 
spiraation = iskulauseelle = tietokone- 
kulttuurin erikoislehti — sieltä ajoneu- 
vokulttuurin erikoislehti Mobilistin 
legendaarisilta kansilehdiltä (sentään 
luvan kanssa). Liian usein Skrolli jou- 
tuukin keksimään suomenkielisiä tie- 
totekniikkasanoja, jotta olisi sitä tieto- 
konekulttuuria, josta kirjoittaa. Oma 
bravuurini on tietenkin travu eli tavul- 
linen trittejä. Pitkäaikaisimmat luki- 
jamme muistavat, että Skrollin nimek- 
si meinasi tulla Tritti, vaihtoehtoisten 
kolmikantaisten tietokoneiden mu- 
kaan. Tietokoneet kun eivät ole vain 
ykkösiä ja nollia, ainakaan Neuvosto- 
liitossa. 

Ennakoin travu-käännökselleni suur- 
menestystä heti punakoneen tullessa ta- 
kaisin. Mutta on Skrolli tuottanut kapi- 
talistisempiakin käännöksiä (ks. s. 61), 
kuten Tapio Berschewskyn puffaama 
esineverkko. Loistava suomennos inter- 
net of thingsille. Tai tämän lehden kor- 
vaamaton poletti. Korpo? 

Kutkattaa kuin Skrolli 
Skrollin oikeakielisyystavoitteet ovat 
historiallisesti olleet korkeat, etenkin 
tällaiselle pääosin talkootyönä tuote- 
tulle julkaisulle. Skrolli yritti aikansa 
jopa seurata kielitoimiston suositus- 
ta ja puhua Iphonesta ja Ipadista. En 
ole koskaan kuullut itseäni tyydyttä- 
vää selitystä sille, miksi vieraskieliseen 
erisnimeen sovellettaisiin suomen oi- 
keinkirjoitusasua — etnisessä yhtey- 
dessä tämä kuulostaisi suorastaan asi- 
attomalta — mutta tämä oli suositus. 
Tällaisen kieliasun löydät esimerkik- 
si allekirjoittaneen ensimmäisestä ko- 
lumnista, Skrollista 2014.3. 

Vaikka osa purismistamme on ka- 
rissut, pyrimme edelleen varmistu- 
maan sekä asiasisältömme että kielem- 
me oikeellisuudesta. Joskus lehteen 
kuitenkin lipsuu arkikieltä — itseltäni- 
kin esimerkiksi ritirimpsun sijaan ri- 
tirampsu. Suurin lempisyntini on kui- 
tenkin kirjoittaa Isossa-Britanniassa 
sijaan Iso-Britanniassa. Tämä saa aina 
vihapostia. Lohduttaudun sillä, että 
kielitoimiston verkkokyselyssä 56,3 % 
vastaajista piti jälkimmäistä(kin) kir- 
joitusasua oikeana. 

Pari kertaa olemme painaneet jopa 
taittajalle tarkoitettuja ohjeita artikke- 
litekstiin. Sisäinen sekoiluiskulauseem- 
me "Meno ihan Skrolli” onkin ikuistet- 
tu jopa T-paidaksi, jonka ensimmäinen 
painos painettiin tietenkin vahingos- 
sa pieleen (tosi on). Eniten lehdenteki- 
jöistämme kielellisesti ilahduttaa ja as- 
karruttaa kuitenkin rakas toverimme 
Jukka O. Kauppinen. Tämä mahdol- 
lisesti maailman pitkäaikaisin katkot- 
ta vaikuttanut peliarvostelija (yhdessä 
Niko Nirvin kanssa), löytää tutuille sa- 
noille uusia merkityksiä ja muotoja jat- 
kuvasti. Viime vuoden lopulla lehteen 
oli menossa väliotsikko Tiukkaa jöötiä, 
kun tarkoituksena oli viitata tiukkaan 
kurinpitoon eli jööhön. Tiukkaa jöötiä 
löytyy todennäköisemmin sieltä vesik- 
losetin puolelta. 

Paras Jukan uudissana on silti kutkat- 
tava, jolle Google löytää jokusen sataa 
osumaa useista eri lähteistä. Jukka on 
vaikuttanut pian 35 vuotta lukuisissa eri 
lehdissä. Tällä tuotannolla tämä yksi ai- 
nut journalismin robinhood on hämän- 
nyt algoritmit uskomaan, että kyseessä 
on suomenkielinen sana. Nykysuomen 
ja Kielitoimiston sanakirjat kyllä tun- 
nistavat substantiivin kutka hangatta- 
vaksi aistimukseksi tai kutinaksi, mut- 
ta esittävät vastaavaksi verbiksi sanaa 

kutkuttaa. Mutta onko Jukka sittenkään 
aivan hakoteillä? Kiuruveden suunnal- 
la on nimittäin kirjattu aikanaan sanon- 
ta nauravasta ihmisestä: Kutkattaa kuin 
Hilda Huttunen. Ehkäpä kutkattava on- 
kin naurattava. 

Skrolli on toistaiseksi hillinnyt kut- 
kattavan jatkojakelua sivuillaan, mutta 
lupaamme parantaa tapamme viimeis- 
tään, kun Kotimaisten kielten keskus 
tunnustaa sanan. Kotus, oletteko kuu- 
lolla? Sana vain ja avaamme tulvaportit. 


Viiden tähden lehti 

Sitten on tietenkin *****, Kun Skrolli- 
projekti julkistettiin kohta yhdeksän 
vuotta sitten, Pelit-lehden foorumilla 
hanke vastaanotettiin nousujohteisen 
kannustavasti. Ensireaktio oli: ”Kirjoi- 
tetaan paperille nettikulttuurista, oh- 
jelmoinnista, yms.? Ysäri soitti ja ha- 
luaa ideansa takaisin. En hetkeen ole 
kuullut *****mpaa ideaa” Seuraava ka- 
veri oli jo hieman vastaanottavaisempi: 
”Onhan tää nyt ihan ***** idea, mut- 
ta tuli kuitenkin tilattua” Kolmannel- 
ta konseptimme sai suoranaiset kehut: 
”Voi lukea *****Ila ollessa mukavam- 
min.” Tästä viisastuneena Skrolli mai- 
nosti lehden tekijähakua myöhemmin 
samaan tapaan: ”***** lehti! Tekisin 
paremman!” (Tähditys omani.) 

Vaikeina hetkinä voimme lohdut- 
tautua sillä, ettei suomenkielisen tie- 
totekniikkajulkaisun tekeminen ollut 
helppoa ennenkään. Esimerkiksi käy 
Skrollinkin piirissä ajoittain huomioitu 
ikiaikainen väittely siitä, miksi muisti- 
piirille tallennettua videopeliä pitäi- 
si kutsua. Tuoreimpien pelikoneiden 
ystävät saattavat ehdottaa muistikort- 
tia tai jopa puolijohdelevyä, kun taas 
keski-ikäistyvät konsolipelaajat puhu- 
vat pelikaseteista. Irvileuka muistut- 
taa SSD-pilvestä, kunnes vastaväitteli- 
jä pelaa lähes talvisotakortin veroisen 
ydinsukellusvenekortin. Wanhoille ko- 
titietokoneilijoille kyseessä on aina ja 
iänkaikkisesti moduuli. 

Väittely on kuitenkin turhaa, sillä ky- 
symykseen on vastattu jo kauan sitten. 
Vastauksen on antanut ainakin kir- 
jankustantamo Otava käännöskirjas- 
saan Tietokonepelit, grafiikka ja ääni- 
tehosteet (1984). Kyseessä on nimittäin 
piirikasetti. Käännös on noteerattu myös 
Kansalliskirjaston kollaboraatiosivustol- 
la aineistolajittelusanastossa. Tämä no- 
teeraus on tosin sanan ainoa täysosuma 
Googlessa (taivutusmuodossa löytyy toi- 
nen), joten tällä mittarilla piirikasetti on 





valmiita tietc 

Kotitietoko 
useammat ih 
ta tal tietok: 
neen. He ei 
osia vaan he 
on yhä selve 
selvää, että 
kone on oste 
hen sopivier 

Aluksi pel 
olivat verrat: 
Nykyään yh: 
ta on saatav 
koneen mui: 
muistipiiri or 
Memory), ei 





Kasetit ja piirikasetit 
Tietokonepelejä on 

yleisesti saatavana se- 
kä kasetilla että piirika- 
setilla. Piirikasetit ovat 


parempia, mutta ne (RAM = Ranc 
ovat samalla myös jolta saadaar 
paljon kalliimpia. vain liittää m 


piirikasetti s: 
jälkeen kytk 


Pelit ja 
grafiikka- 
ohjelmat 


Miksi ihmise 
sijaan että 

Loppujen lo; 
rahasta kKulte 
tä yleiskäytti 
Jos tarkoitus 
tietokone ei 

noin 100 kertaa harvinaisempi suomen 
kielen sana kuin kutkattava. 

Ehkäpä jäljelle jää vain lopullinen 
totuus: ”Viestintä epäonnistuu aina, 
paitsi sattumalta.” 4 


Kirjoittaja on reservin puhuva pää, josta 
neuvolantäti totesi aikanaan, ettei ollut 
koskaan nähnyt niin isopäistä vauvaa. 


Ajoittain kolumneissani on muka- 
na taka-ajatus" — aasinsillan etäi- 
syydellä varsinaista tekstiä seuraa- 
va jatkokirjoitelma. » 


TAKA-AJATUS 


Sanattomia 
viestejä 


Halusimme tai emme, 
sanomme aina sanojamme 
enemmän. 


Janne Siren 


K= olimme Debuggaamassa it- 
alan sukupuolijakoa Skrollin 
numerossa 2016.2, esiin nousi ky- 
symys alan työpaikkailmoitusten 
houkuttelevuudesta. Miesvaltaisel- 
la it-alalla naisten oli usein vaikea 
tunnistaa itseään rekrytointi-ilmoi- 
tuksista, joissa haettiin tiimiin sopi- 
via tai samanmielisiä kandidaatteja. 
Sivusin aihetta myös kolumnissani 
Skrollissa 2020.4, jossa pohdiskelin 
kysymystä koulumaailman kautta: 
Minkälainen viesti olisi houkutellut 
enemmän koulutyttöjä ATK-luok- 
kaan? Ja käänteisenä esimerkkinä, 
minkälainen viesti olisi houkutellut 
pojat puutöistä tekstiilityöluokkaan? 

Myös Skrolli saa ajoittain palautetta 
”setälehdestä”. Toisaalta eräs entinen 
Skrollin mieslukija ilmoitti lopetta- 
neensa joitakin vuosia sitten Skrol- 
lin tilauksen, kun ”graafinen kuvitus 
meni liikaa tyttömäisyyden puolel- 
le”. Samainen palaute sisälsi luettelon 
epäkiinnostavista juttuaiheista, joista 
monia voinee kuvailla vanhan kansan 
asteikoilla feminiinisiksi. 


Sama viesti, eri tulos 
Kotihoidon — toiminnanohjausjärjes- 
telmää kehittävän Nursebuddyn toi- 
mitusjohtaja ja perustaja Simo Hän- 
nikkälä = kysyi vuodenvaihteessa 
LinkedInin — ammattilaisverkostol- 
ta, miten naisia saataisiin hakemaan 
enemmän yrityksen ohjelmistokehi- 
tyshommiin. Simon hyvä kysymys 
poiki ajatuksia herättäviä vastauksia. 
Fnsivaiheen riskirahoittajan Icebrea- 
ker.vc:n kasvujohtaja Mari Luukkai- 
nen vinkkasi, että heillä ”miespuoli- 
sen henkilön kirjoittama työilmoitus 
sai hakemuksia miehiltä 90 %, kun 
taas naisen kirjoittama työilmoitus sai 
lähinnä naishakijoita.” 
Toptier-konsulttitoimiston = rekry- 
tointipuolen johtaja Susanna Aho 
komppasi Maria toteamalla, että tie- 





tyt sanamuodot tuppaavat josta- 
kin syystä houkuttelemaan erityises- 
ti miehiä ja samalla myös työntämään 
naisia pois. ”Kieli on kaikkea muuta 
kuin objektiivista ja neutraalia” Ma- 
rin ja Susannan lisäksi Simolle vas- 
tasi ilahduttavan suuri joukko mui- 
takin ammattilaisia. Organisaation 
yleistä moninaisuutta kannustettiin 
lisäämään, koska voi olla vaikea olla 
ensimmäinen viiteryhmänsä edusta- 
ja porukassa. Ilmoitusteksteistä suo- 
siteltiin etsimään ja karsimaan mah- 
dollista machoilua. Todettiin myös, 
että vastaava haaste koskee muiden- 
kin vähemmistöjen tavoittamista. 

Softa-alan diversiteetin kasvattami- 
seen tähtäävän Mimmit koodaa -oh- 
jelman vetäjä Milja Köpsi nosti esiin 
työnantajamielikuvan merkityksen. 
Yksi tapa kehittää tunnettuutta ja luo- 
tettavaa kuvaa on naisverkostojen toi- 
mintaan osallistuminen. Miljalla oli 
myös mielenkiintoinen neuvo rek- 
rytointiviestin painotusten uudel- 
leenarviointiin. Miljan mukaan hei- 
dän kohdeyleisöään kiinnostaa usein 
konkretia teknologioiden sijaan: ”Eli 
mitä tehdään ja miksi tehdään? eivät 
speksit. 

Hieman tämän keskustelun jäl- 
keen sosiaalinen media alkoi porista 
Googlen käännöspalvelun Translaten 
sukupuolivinoumista. Hän hoitaa 
kotia” kääntyi englanniksi muotoon 
”she takes care of the home?” kun taas 
”hän käy töissä” oli ”he goes to work”. 
Sukupuolitettujen  he/she-pronomi- 
nien epätasainen käyttö toistui Goog- 
le Translatessa saman vanhanaikaisen 
kaavan mukaan useissa asiayhteyksis- 
sä. Taustalla olivat epäilemättä keino- 
tekoisen neuroverkon valinnat, eikä 
Googlen kehittäjien tahallisuus. Te- 
koäly on altis koulutusmateriaalin vi- 
noumille siinä missä ihmisaivokin. 


Palasin näiden keskustelujen jäl- 
keen kirjoituksen alussa mainittuun 
lukijapalautteeseen. Avasin nipun 
muutaman vuoden vanhoja Skrolle- 
ja eteeni — niitä, jotka saivat tämän 
miestilaajan luovuttamaan. Skrol- 
lia on aina tehnyt varsin moninai- 
nen joukko ihmisiä, eikä lukija var- 
sinaisesti ollut väärässä siinä, että 
Skrollissa on julkaistu myös paljon 
sisältöä, jota voisi arvioida feminii- 
nisemmäksi kuin keskimääräistä 
1980-luvun kotitietokonelehteä. Sitä 
julkaistaan jatkossakin, kuten jul- 
kaistaan kaikkea muutakin. Mutta 
haaste on sama kuin edellä: kun ku- 
martaa yhteen suuntaan, tuppaa (ta- 
hattomasti) pyllistämään toiseen. 


Todellisuus käytävällä 3 
Skrollia on viime syksystä alkaen 
myyty kauppojen ja kioskien leh- 
tipisteissä ympäri Suomen. Jakelua 
hoitaa keskitetty jakeluyhtiö, joka 
antaa toiminnalle raamit, mutta vii- 
me kädessä yksittäisten myyntipis- 
teiden sijoittelusta vastaavat kaup- 
piaat. Emme juurikaan lokeroineet 
Skrollia omalta puoleltamme, joten 
on ollut mielenkiintoista havainnoi- 
da, mihin ryhmään lehti on niputet- 
tu eri myymälöissä. 

Skrollilla ei ole mitään sukupuo- 
leen, ikään tai muihinkaan henkilö- 
kohtaisiin ominaisuuksiin liittyvää 
kohderyhmää, vaan lehtemme on 
avoin kaikkien tietokonekulttuuris- 
ta kiinnostuneiden kirjoituksille. Nu- 
merokohtaiset painotuksemme vaih- 
televat saatavilla olevan materiaalin 
mukaan, mutta tavoite kattavasta ko- 
konaiskuvasta pysyy samana. 

Seurasin itse tiiviisti noin puolta tu- 
sinaa lehtipistettä kolmen ensimmäi- 
sen lehtipistenumeromme ajan, sekä 
tein satunnaistarkistuksia ja keräsin 

raportteja ympäri maata. Tällai- 
sena todellisuus näyttäytyi mi- 
nulle: Lehtipisteet on tyypillises- 
ti jaettu naisten lehtiin, ”muihin” 
lehtiin ja lastenlehtiin. Naisten 
lehdet ovat usein suurin ryhmä ja 
siihen kuuluvat paitsi kirjaimelli- 
set naistenlehdet, myös paljon 
muutakin, kuten suuri joukko lii- 
kunta- ja harrastuslehtiä. Naisten 
lehtien ja lastenlehtien välissä on 
puskurivyöhyke ristikkolehtiä ja 
vastaavia sekä kutistunut ryhmä 
muut. 

Vaikka muut-kategoriaa ei ole 
varsinaisesti osoitettu miehil- 
le, todellisuudesta vihjaavat esi- 
merkiksi liikuntalehdet, joista 
vain ”maskuliinisemmat? pääty- 
vät tähän ryhmään. Kaikki har- 
rastuslehdet eivät siis suinkaan 
ole yhdessä. Ryhmäjakoa ei ole 
mitenkään nimetty lehtipisteillä, 
mutta silti näkemäni nais-mies- 
parit tuntuivat jakautuvan tämän 
mallin mukaan varsin tehokkaas- 
ti. Kauppiaat epäilemättä tietävät 
mitä tekevät. ”Tekniikkalehdet 


ovat yleensä kategoriassa muut 


eli sanaton viesti tarjoaa niitä to- 
dennäköisesti useammin miehil- 
le kuin naisille. 

Mihin —Skrolli sitten =sijoit- 
tui kaikessa tässä? Tyypillisesti 
Skrollia kohdeltiin tietokone- tai 
pelilehtenä, minkä seurauksena 
se oli usein lastenlehtien ja tek- 
niikkalehtien — välissä. Skrollia 
nähtiin myös järeiden työko- 
nejulkaisujen sekä rokkilehti- 
en vieressä. Tätä taustaa vasten 
ilahduinkin suuresti, kun K-Su- 
permarket Lappeenrannasta 
bongattiin viime vuonna Skrol- 
li-nippu Joulun virkkausideoiden 
ja Sukat-lehden välistä, läheltä 
naistenlehtiä. Skrollihan on tee- 
se-itse-tekijöiden lehti ja käsi- 
työohjeet ovat mitä suurimmas- 
sa määrin koodia... 

Ilahtuisin silti vieläkin enem- 
män, jos kaikki harrastelehdet 
voisivat joku päivä olla lehtipis- 
teillä yhdessä — ilman kaupallis- 
ta itsemurhaa. Lokeroituminen 
tuskin auttaa meitä ymmärtä- 
mään toistemme viestejä sen 
enempää lehtihyllyllä kuin elä- 
mässäkään. 4 

Päivitys: 


Kirjoitin Skrollissa 2020.1 taittuvis- 
ta näytöistä. Tuolloin markkinoille oli 
tulossa kourallinen taittuvalla näytöllä 
varustettuja älypuhelimia, tabletteja ja 
kannettavia tietokoneita. Jutun kärjek- 
si valikoitui Samsung Galaxy Fold eli 
Galaxy S10 -älypuhelimen taittoversio, 
jota riepoteltiin vuonna 2019 tekniik- 
kamediassa kestävyyshuolien vuoksi. 

Artikkelin aikoihin olin käyttänyt 
Galaxy Foldia muutaman kuukauden 
ja pidin siitä. En ymmärtänyt laitteen 
saamaa kritiikkiä, joka tuntui taita- 
mattomien toimittajien nostattamal- 
ta myrskyltä sosiaalisen median vesila- 
sissa eikä mistään viasta itse laitteessa. 
Kuvailin Foldia taskussa kulkevaksi 
älypuhelimeksi, josta kuoriutui tarvit- 
taessa tabletti. 

Ensikuukausien aikana en ollut ha- 
vainnut mitään kestävyysongelmia. 
Tätä kirjoittaessani takana on 18 kuu- 
kautta Foldin käyttöä päivittäisenä ka- 
pulana. Miten kävi? 


Hyvin kävi 

Olen pitänyt Foldia sen mukana tul- 
leissa —Aramid-irtokuorissa, jotka 
peittävät ohuesti molemmat kannet, 
mutta eivät selkämystä. Olen käyttä- 
nyt puhelinta aivan normaalisti, ja se 
on myös tippunut kahdesti kivilattial- 
le, onneksi lappeelleen. Silti vain (yl- 
lättävän pienet) hankaumat puheli- 
men nurkissa muistuttavat siitä, että 
elämää on eletty. 

Näytöissä ei näy naarmuja eikä vi- 
koja. Se, että Fold ei taitu täysin litte- 
äksi, vaan on taitettuna hieman kor- 
keampi saranapuolelta, lienee ollut 
avuksi. Taittuvan näytön väliin ajoit- 
tain jäävät pienet roskat eivät ole ol- 
leet suuri uhka, koska näytönpuolik- 
kaiden väliin jää ilmaa. Niinpä en ole 
myöskään kokenut tarvetta maanises- 
ti puhdistaa puhelinta. 

Puhelimen saranan liike on edel- 
leen jykevä, joskin sen ääriasento on 

ehkä hieman löystynyt. Näyttöä hal- 
kova taitos, joka näkyi jo uutena 
mutta ei juuri erotu käytössä, on si- 
ten mahdollisesti hieman korostu- 


nut ajan myötä. Käytännössä tämä ei 
ole ollut minulle lainkaan ongelma — 
ja mielenlaadulleni näyttöongelmat 
ovat yleensä aina ongelma... 

Foldin suurimmalla miinuksella ei 
ole mitään tekemistä taittuvan näytön 
kanssa. Foldin pienempi näyttö, jolla 
puhelinta voi operoida sen ollessa tai- 
tettuna, on hieman kapea tekstiä kir- 
joittaessa ja kameraa säätäessä. Näyttö 
ei ole missään nimessä käyttökelvo- 
ton — käytin pikkunäyttöä jatkuvasti — 
mutta tämä on parannettava asia. 

Yllättävin piirre on, kuinka kotoi- 
salta laite tuntuu. Olen jäljittänyt tun- 
teen vanhoihin nokialaisiini, joissa on 
ollut useita Communicatoreita ja nii- 
den sukulaisia, kuten 9210, F90, E7 ja 
N900. Se tyydyttävä napsautus, jolla 
Fold aukeaa ja pamahtaa kiinni voi- 
si olla keksitty Keilaniemessä (tai Sa- 
lossa/Tampereella/Oulussa). Jos jos- 
tain olen haikea, se on siitä, että laite 
ei ole Suomesta. 

Jos HMD elvyttää Communicator- 
perinteen, saatan olla jonossa. Sitä 
odotellessa Foldini seuraajana on sen 
kirjaimellinen seuraaja: Samsung Ga- 
laxy Z Fold 2. Taittopuhelimen idea 
on edelleen loistava ja kakkosessa 
molempia näyttöjä on suurennettu. 
Taittuvaa näyttöä voi myös uutuute- 
na pitää auki missä tahansa kulmassa. 
Valitettavasti parin tonnin hintaluok- 
ka ei muuttunut. 4 


Janne Siren 


Samsungin arvioidaan esittelevän Ga- 
laxy Z Fold 3:n S-Pen-kynätuella ja 
täysin litteäksi taittuvalla näytöllä toi- 
sella vuosipuoliskolla. Taittuvanäyt- 
töistä iPhonea on tuoreeltaan huhuttu 
vuodelle 2023. 

tselleni suurin motivaatio tehdä 
Skrollia on ainutlaatuinen tilai- 
suus yhdistää kaksi intohimoa- 
ni: tietokonekulttuuri ja suomen kieli. 
Laadukas suomenkielinen tietokone- 
journalismi on ylipäätäänkin Skrollin 
eetoksen keskiössä. 

Harmillisesti vain suurin osa tietoko- 
nekulttuurista maailmanlaajuisesti ta- 
pahtuu englanniksi. Itsekin kirjoitan 
töissä Git-muutosten viestit sekä koodin 
lomassa killuvat kommentit englanniksi, 
koska niin nyt vain on tapana tehdä. 

Myös uudet käsitteet tällä alalla il- 
maantuvat maailmaan englanninkie- 
lisinä. Skrollin tekeminen on omassa 
kielenhuoltajan tehtävässäni paljolti nuo- 
rallakävelyä suomenkielisyyden ja tut- 
tuuden välillä. Yritän etsiskellä netistä 
vakiintuneita suomennoksia erilaisille 
termeille, ja milloin niitä ei ole, mietim- 
me toimituksen, avustajien ja välillä luki- 
joidenkin kanssa omia uudiskäännöksiä. 

Ihan uutta luodessamme tai valites- 
samme vähällä käytöllä olevan suomen- 
noksen mainitsemme englanninkieli- 
sen käsitteen samassa asiayhteydessä. 
Näin tarjoamme lukijalle ehdotuksen 
suomenkielisestä vastineesta ja samal- 
la säilytämme kirkkaana asiayhteyden 
ja mahdollisuuden etsiä lisätietoa eng- 
lanniksi. 

Tyypillisesti  englanninkielistä = tie- 
toteknistä käsitettä suomentaessam- 
me käy niin, että englanninkielinen il- 
maus on kovin napakka ja naseva, kun 
taas suomeksi joutuu sanomaan paljon 





Skrolli on suomenkielinen lehti, joka kertoo 
enimmäkseen englanninkielisistä « asioista. 1. 

kuivemmin tai ikävän laveasti selitellen. 
Tässä numerossa oli kuitenkin ilahdut- 
tavasti päin vastoin! 

Sivulla 20 Tuomas Grannas kirjoit- 
taa NFT-käsitteestä: non-fungible token. 
Käsite on kovasti lakitekninen ja pykä- 
läkielinen englanniksi: fungible on oike- 
ustieteellinen termi, joka tarkoittaa sel- 
laista hyödykettä, joka on korvattavissa 
toisella samanlaisella, siis ei-uniikki. 
Väitän, että harva tavallinen, englantia 
puhuva kaduntallaaja äkkiseltään tietää, 
mitä fungible tai non-fungible tarkoittaa. 

Tuomas oli alustavasti suomentanut 
NFT:n muotoon ei-korvattava polet- 
ti. Tämä oli hyvä alku, mutta aloin heti 
miettiä, miksei kävisi myös korvaama- 
ton. Fikö korvaamattomuus ole juuri 
sitä, että jonkin esineen arvoon liittyy jo- 
takin, mikä tekee sen uniikiksi? Maljak- 
ko on korvaamaton siksi, että se on val- 
mistettu 800 vuotta sitten Kiinassa, eikä 
toista samanlaista ole. Hattu on korvaa- 
maton siksi, että se kuului Abraham 
Lincolnille. Fi-korvattava tuo mieleen 
jotain sellaista, että valitettavasti meidän 
myymäläketjun vaihto-oikeus ei koske 
alusvaatteita. Voitaisiin korvata, mutta ei 
haluta tai viitsitä. Korvaamaton taas on 
jotakin, mitä todella ei voi korvata, sillä 
korvikkeita ei ole olemassa. 

Koen harvinaista onnistumisen tun- 
netta siitä, että kerrankin suomenkieli- 
nen tietoteknistä käsitettä kuvaava sana 
on englanninkielistä vastinettaan ym- 
märrettävämpi, arkisempi ja nasevam- 
pi. Toinen vaihtoehto olisi ehkä ollut 

soitella juristitutuille, yrittää googlail- 
la oikeustieteen prujuja tai selailla Fin- 
lexiä siinä toivossa, että löytäisimme 
täsmällisen suomenkielisen vastineen 
juridiselle fungible-käsitteelle. Minus- 
ta tärkeämpi päämäärä on kuitenkin, 
varsinkin näin nuoren käsitteen kans- 
sa, pyrkiä yleiseen ymmärrettävyyteen 
sekä sanan helppokäyttöisyyteen. 

Päätimme siis tässä Skrollissa käyttää 
NFT:stä suomenkielistä termiä korvaa- 
maton poletti. Toki token-sana tarkoittaa 
paljon kaikenlaista, ja tarkemmin oikea 
merkitys olisi ehkä tosite, kuponki tai 
jotakin sellaista. Mutta poletti on haus- 
kempi ja yllättävämpi, ehkä vähän korni- 
kin. Korvaamaton tosite voisi olla jotakin, 
mitä lukee S-Ryhmän lahjakortin kään- 
töpuolen pienessä präntissä, mutta kor- 
vaamaton poletti on vähän äkkiseltään 
järjetön, toisaalta leikkisä ja ehkä sellai- 
sena hyvä kantamaan NFT:n merkitystä. 
Korvaamaton poletti ei ennestään tarkoi- 
ta mitään, joten voimme ilomielin päät- 
tää, että se tarkoittaa nyt NFT:tä. 

Aivan ainutlaatuisen tilanteen äärellä 
ei toki olla! Olemme me ennenkin Skrol- 
lissa keksineet kivaa suomea. Mieleen tu- 
lee ensimmäisenä esineverkko, suomen- 
noksemme käsitteelle internet of things. 
Tässähän thing viittaa nimenomaan esi- 
neisiin, kaikenlaisiin juttuihin, kapinei- 
siin ja vehkeisiin, joita meille kaupitel- 
laan. Esineverkko on harvinaisen selkeä, 
lyhyt ja suoraan asiaan menevä yhdyssa- 
na, joka kuvaa tarkoitettaan melko lailla 
vailla erehdyksen vaaraa. S 

- kuinka pohjola ja synkeä tieteisfiktio sopivat yhteen? 


Teksti: Miika Auvinen 
Kuvat: Kimmo Rinta-Pollari, 
Wikimedia Commons 

( (HIN aI, CC BY-SA 2.0), 
teosten kuvakaappaukset 


yberpunk on lähitulevaisuu- 
desta kertovaa tieteisfiktiota. 
Teoksissa tekoälyt hallitsevat 
yhteiskuntia ja hakkerit taistelevat kii- 
vaasti megakorporaatioiden hirmuvaltaa 
vastaan. Maailma huojuu tuhon partaal- 
la, mutta ei se mitään, sillä kansalainen 
voi paeta todellisuutta tietoverkkoihin. 
Tämän 80-luvulla alkaneen lajityypin vi- 
siot ovat jo osittain käyneet toteen. 
Tässä artikkelissa lajityypistä in- 
nostuneet tekijät kertovat ajatuksiaan 
suomalaisesta kyberpunkista. Haasta- 
teltavat kertovat kotimaisista kyber- 
punk-sarjakuvista, -larpeista, -kirjal- 
lisuudesta ja -musiikista. Mukana on 

myös tärkeimmän suomalaisen kyber- 
punk-elokuvan esittely. 
Samankaltaista estetiikkaa on myös 
monissa muissa dystooppisissa lajityy- 
peissä: onkin olemassa ”kyberpunkah- 
tavaa” kulttuuria, eli teoksia, jotka eivät 
ole lajityypin puhtaimpia edustajia. Si- 
vuan artikkelissa näitäkin. 
Kirjallisuudessa lajityyppiä edusta- 
vat teokset kuten Kimmo Tuomisen 
Pimeän verkon oraakkeli, Jaakko Mar- 
kus Seppälän Lemen ja moni vasta il- 
mestyneen Ei aivan ihmisiä: Novelleja 
tulevaisuuden älyistä -antologian no- 
velleista. Tyylipuhtainta Suomi-kyber- 
punkia edustaa kuitenkin vuoden 2013 
novelliantologia Mustaa lihaa. 


Anna Timmerbacka-Lin on opiskellut 
1700-luvun taidehistoriaa Buckingha- 
min yliopistossa ja julkaissut kyberpunk- 
novelleja taiteilijanimellä Lucilla Lin. 
Hän kertoo, että 1700-luvun romantii- 
kan ajan kirjallisuudesta tutut antisanka- 
rit, kuvaukset ympäröivän yhteiskunnan 
korruptoituneisuudesta ja mittasuh- 
teiltaan luonnottomat, tummanpuhu- 
vat kaupungit periytyivät myöhemmin 
myös kyberpunk-lajityyppiin. Timmer- 
backa-Lin viihtyy omissa fantasiamaail- 
moissaan, joten spekulatiivinen fiktio oli 
luonnollinen valinta omaksi lajityypiksi. 


- Fi minulta edes onnistuisi mikään 
realismi. Alusta asti kirjoitin dystopi- 
aa ja antisankarihahmoja, joten kyber- 
punk tuntui ihan omalta maailmalta, 
Timmerbacka-Lin kertoo. 

Suosikikseen kotimaisesta kyber- 
punkista Timmerbacka-Lin mainitsee 
Juhani Jokisen konseptitaiteen. 

- Jokisella on hienoja dystooppisem- 
pia kyberpunkvisioita. On aina hie- 
noa törmätä kuvasivustoilla suoma- 
laiseen nimeen. Kirjallisuuspuolella 
kyberpunkia on kirjoitettu Suomessa 
vähän, ja tuntuu siltä, että 2000-luvul- 
la steampunk muodostui dominoivak- 
si ”punkiksi”. Toivottavasti Cyberpunk 
2077 -peli inspiroisi uusia tekijöitä. 
Kansainvälisiin ryhmiin on jo ilmesty- 
nyt uusia nuorempia faneja, Timmer- 
backa-Lin kertoo. 

Vuoden 2013 Mustaa lihaa -kyber- 
punk-antologiassa suomalaiset speku- 
latiivista fiktiota eli spefiä edustavat kir- 
jailijat kirjoittivat Suomeen sijoittuvia 
kyberpunk-tarinoita. Arto Koistisen 
novellissa Ilves esiintyy jussipaitaisia jen- 
giläisiä ja Tieliikenneviraston liikenteen- 
ohjausjärjestelmästä kehittynyt ”tokka- 
äly”. Antologian niminovellissa Mustaa 
lihaa Jyrki Pitkä esittää vision vapaa- 
ajattelijoiden johtamasta Suomesta. 

Timmerbacka-Lin osallistui antolo- 
giaan novellillaan Koko maailman vi- 
hollinen. 


- Suomessa ei ole kirjoitettu paljo- 
akaan kyberpunkia, ja Mustaa lihaa 
-antologia kokosi yhteen erilaisia nä- 
kemyksiä siitä, mitä kyberpunk mer- 
kitsee Suomessa ja omana aikanamme. 
Kyberpunkillahan on vähän retrogen- 
ren maine, Timmerbacka-Lin sanoo. 

- Oman Koko maailman vihollinen 
-tarinan inspiraationa toimivat asuin- 
kaupunkini Lontoon maisemat ja 
hongkongilaiset triad-elokuvat, joita 
katsoin siinä vaiheessa putkeen. Myös 
huonoon työpaikkaani liittyvä valtava 
aggressio inspiroi, ja kirjoitin ruoka- 
tauolla hirveän raivon vallassa. Jotain 
mielentilastani kertoo, että ihmettelin 
jälkeenpäin, kun novelliani pidettiin 
erityisen nihilistisenä —- omasta mieles- 
täni se oli ollut vain viihdyttävä seik- 
kailu, Timmerbacka-Lin jatkaa. 


Suomi-sarjakuvassa 
vilisevät eri ”punkit” 
Vesa Vitikainen on kotimaiseen speti- 
sarjakuvaan keskittyvän Kevyt Metal- 
li -lehden päätoimittaja. Hän tekee Ker- 
santti Napalm -supersankarisarjakuvaa 
ja on pitkäaikainen scifin lukija. 

Vitikainen kuvaa suomalaisen spefi- 
sarjakuvan kenttää laajaksi ja hajanai- 
seksi: tekijöitä ja suuntauksia on paljon. 
Monessa suuntauksessa on punk-loppu- 
liite, ja Vitikaisen Kersantti Napalm -sar- 
jakuvan ensimmäinen numero Menneen 
talven lumia edustaakin Kekkospun- 
kia. Lajityypissä tarinat sijoittuvat Urho 
Kekkosen aikaan ja Kekkosta käsitellään 
spekulatiivisen fiktion keinoin. 

- Petri Hiltusen Goretta teki aikoinaan 
vaikutuksen, teos on tosin enemmän go- 





repunkia kuin kyberpunkia. Oli hienoa 
löytää, että Suomessa tehdään muutakin 
kuin päivälehtisarjakuvaa. Kristian Hui- 
tulan Tohtori Cyberstein on ensimmäisiä 
suomalaisia varsinaisia kyberpunk-sar- 
jiksia, Vitikainen muistelee. 

Vitikainen luettelee kotimaisia sarja- 
kuvaklassikoita, jotka ovat ainakin lähes- 
tulkoon kyberpunkia: P. A. Mannisen 
Teräsliljassa nimikkohenkilö on kybor- 
gipoliisi, Gene Kurkijärjen Kullervo on 
Kalevalainen tarina sijoitettuna kyber- 
punk-ympäristöön ja Hannu Lukkari- 
sen sekä Vachss Andrew'n Alamaailma 
on ahdistava dystopiatarina. 

Klassikoiden lisäksi on olemassa mo- 
dernia kyberpunk-sarjakuvaa. Kuti-il- 
maisjakelulehdessä ilmestyi vuonna 
2019 kyberpunk-teemanumero, jos- 
sa on mukana esimerkiksi Sami Ahon 
ja Soren Mosdalin postapokalyptinen 
kyberpunk-revittely, Neo-Paskamaasta 
(entinen Suomi) kertova Peace Mutant- 
ti. Emmi Valveen Tuotteita tulevaisuu- 
den naiselle on taas futuristista mai- 
noskatalogia imitoiva kokoelma naisen 
arkea helpottavia tuotteita. 

Vitikainen kertoo, että myös Kevyt 
Metalli -lehdestä on ilmestymässä ky- 
berpunk-erikoisnumero. 


Synthwaven estetiikassa 
näkyy kasariscifi 

Kyberpunk ei ole varsinainen musii- 
kin alalaji, mutta on elementtejä, jot- 
ka voivat tehdä musiikista kyberpun- 
kahtavaa. Lyyristen tekijöiden lisäksi 
tällaisia ovat esimerkiksi synkkyys, 
rankkuus ja elektronisuus. Yksi kyber- 
punk-estetiikkaa tihkuva lajityyppi on 
synthwave. 

Muusikko Oskari Lappalainen te- 
kee musiikkia Kizunaut-nimellä. Synt- 
hwave-artistin mielestä elämme jo ky- 
berpunk-maailmassa. 

- Monet kyberpunk-teosten oivalluk- 
set ovat käyneet toteen, varsinkin ih- 
misten ja tietoverkkojen suhde ja kor- 
poraatioiden valta, Lappalainen sanoo. 

- Onko lajityyppi jäänyt ajastaan jäl- 
keen? Sen olisi hyvä miettiä, kuinka 
katsoa vielä kauemmaksi tulevaisuu- 
teen, ja pohtia, millaisia yhteiskunnal- 
lisia aspekteja tulisi ottaa huomioon 
pelkän siistin estetiikan lisäksi, Lappa- 
lainen jatkaa. 

Lappalainen on pohtinut synthwa- 
ven ja kyberpunkin suhdetta. Ensim- 
mäisen kyberpunk-aallon vaikutus 
80-luvulla ja 90-luvun alussa näkyy 
yhä monen tekijän tuotannossa. 


- Suomessa on monia synthwave- 
pioneereja, mutta heidän kyberpunk- 
vaikutteensa eivät ole olleet kovin suu- 
ria. Meno on ollut synkkää, mutta 
enemmän kasarislasher ja nopeat au- 
tot -osastoa. Nykytekijöistä esimerkik- 
si Ace Buchannon ja Runaway Droid 
ovat uusimmassa tuotannossa sivun- 
neet kyberpunk-lajityyppiä. 

Lappalainen luettelee itseään mu- 
siikillisesti inspiroineita kyberpunk- 
teoksia: moni vanhempi indust- 
rial-projekti, esimerkiksi Frontline 
Assembly -yhtye ammentaa lajityypis- 
tä. Musiikin ulkopuolelta hän mainit- 
see Blade Runnerin, Bubblegum Cri- 
sisin ja Ghost in the Shellin: näiden 
teosten yksi vahvuus on urbaanien 
ympäristöjen kuvaaminen. 

Kizunautin uusin levy City by the 
Sea kuvaa myös kaupunkiympäristö- 
jä. Teos pohtii kriittisesti ihmisen ja 
teknologian välistä suhdetta, ja levyn 
kappale Freeze ammentaa esimerkik- 
si Neil Stephensonin Snow Crash -ky- 
berpunk-teoksesta. 


Dystopiaa väestönsuojassa 
Live action roleplaying eli larppaus on 
roolipelaamista, hahmoihin eläytymis- 
tä ja improvisoitua näyttelemistä. Peli- 
hahmoilla on oma historiansa, motiivit 
ja luonteenpiirteet. Peleissä ei ole käsi- 
kirjoitusta, mutta pelinjohtajat voivat 
tuoda niihin mukaan ennalta määrät- 
tyjä tapahtumia. 

Hyvässä pelissä hahmojen motiivit ris- 
teävät ja syntyy eturistiriitoja sekä kon- 
flikteja. Pelaajat itse päättävät, kuinka 
toimivat. Mukana voi olla kamppailua, 
ja lähitaistelussa käytetään usein boffe- 
riaseita, tulitaisteluissa taas airsoft-aseita. 

Kyberpunk-entusiasti Rauli Ylitalo 
on järjestänyt useita kyberpunk-larp- 
peja. Lajityyppiin hän tutustui rooli- 
pelien kautta 90-luvun puolivälissä, ja 
pian myös elokuvat tulivat tutuiksi. Yli- 
talo osallistui aktiivivuosinaan noin 50 
peliin ja oli mukana järjestämässä noin 
30:tä peliä. Parhaimmillaan mukana 
pelaajia oli yli 300. 

- Järjestimme seitsemän kyberpunk- 
peliä. Saagan nimi oli Hämärän raja- 
mailla. Pelit sijoittuivat tulevaisuuteen: 
niissä keskivertokansalaiset asuvat Mar- 
sissa ja Maan pinnalle ovat jääneet ne, 
joilla ei ole varaa muuttaa pois. Jupiteria 
kiertävällä Europalla taas asuvat todella 
rikkaat eräänlaisessa paratiisissa. Luok- 
ka-asetelmat ja eriarvoisuus ovat oleelli- 
set osat kyberpunkia, Ylitalo kertoo. 

Lipton Cockton in the Shadows of Sodoma 


Pelaajat oli jaettu A-, B- ja C-kansalai- 
siin. C-kansalaisia muistutettiin heidän 
velvollisuuksista esimerkiksi julisteilla, 
joiden sanomana oli ruuan säännöste- 
ly ja se, ettei saa lisääntyä ilman lupaa. 
Eräskin peleistä järjestettiin Jyväskyläs- 
sä väestönsuojassa, joka sijaitsi 40 met- 
riä maan alla. 

- Mukana oli myös ajankohtaisia ai- 
heita pelin kautta. Olemme pohtineet 
uuden pelin suunnittelua, jolloin muka- 
na voisi olla karanteeni-teema. Hyvän 
scifielokuvan tavoin myös hyvä scifi- 
larppi kommentoi ajankohtaisia asioita, 
Ylitalo sanoo. 

Ylitalo kertoo, että peleissä oli mu- 
kana esimerkiksi kyberraajoja ja EMP- 
laitteita, mutta teknologia ei ollut pe- 
leissä pääosassa. Kyberpunk-estetiikka 
näkyi esimerkiksi vaatteissa. 

- Jotkut pelaajat panostivat paljon ul- 
koasuihin, ja mustaa nahkaa, aurinko- 
laseja ja kiiltäviä pintoja näkyi paljon. 
Pelaajien hiuksissa oli usein shokkivä- 
rejä ja vaatetus oli usein mustaa tai kir- 
kasväristä. Vaikutteita oli otettu eritoten 
Matrix-elokuvista, Ghost in the Shellis- 
tä, Blade Runnerista ja Kyberpunk 2020 
-roolipelistä. 


Cyberpunk 
elokuvissa ja peleissä 
Lipton Cockton on etsivä, kovaksi kei- 
tetty, kyyninen ja miehinen. Vladivos- 
tok on osa EU:n ja Venäjän yhdistynyttä 
valtakuntaa, ja Cockton ratkoo rikoksia 
kaupungin suomalaisslummeissa. 
Lipton Cockton in the Shadows of So- 
doma -elokuvassa esitetään kamala cy- 
berpunk-dystopia, jossa keneenkään ei 
voi luottaa. Elokuva on teemoiltaan ai- 
kakaudelle rohkea, ja se käsittelee esi- 
merkiksi homoseksuaalisuutta ja trans- 
vestisismia. 
Kyberpunk ilmenee elokuvan film 
noir -tyylisessä scifiympäristössä: maa- 
ilmassa törmätään robotteihin, ih- 

misiin — asennettuihin — elektronisiin 
komponentteihin ja teknologisiin rat- 
kaisuihin, jotka perustuvat estetiikal- 
taan 90-luvun käsitykseen tulevaisuu- 
den teknologiasta. 

Lipton palkataan tutkimaan itsestään 
liekkeihin syttyviä ja räjähtäviä ihmi- 
siä. Tie vie hämyisiin seksikauppoihin, 
suuryrityksen ihmiskoelaboratorioon 
ja ankeille kaduille. Päähenkilö liikkuu 
ympäri Vladivostokia olkapäällään kö- 
köttävän lemmikkikukkonsa kanssa. 

Ohjaaja Jari Halonen kertoo Cock- 
ton-hahmon — tarinasta DVD-julkai- 
sun ekstramateriaaleissa. Nimi Lipton 
Cockton tulee teestä, lemmikkikukos- 
ta ja hahmon yltiömiehisyydestä. Flo- 
kuvan tarina taas on varoitus siitä, mil- 
lainen maailmasta tulee, jos ihmiskunta 
jatkaa maskuliinista öykkäröintiään so- 
tien ja ympäristöä tuhoten. Flokuva on 
välillä houreinen, ja siinä on paljon eri- 
koisia taiteellisia ratkaisuja. Ohjaaja itse 
ennustaa teoksen olevan tulevaisuudes- 
sa suuri taideklassikko. 

Elokuvan budjetti oli noin kaksi mil- 
joonaa markkaa, nykyrahassa noin 470 
000 euroa. Summa oli Halosen mukaan 
olematon scifielokuvalle, ja hän onkin 
DVD:n ekstrojen haastattelussaan yl- 
peä lavasteiden ja puvustuksen tasosta. 
Jukka Uusitalo, Ilmari Hakala ja Jou- 
ni Nikkanen voittivatkin Lipton Cock- 
tonista parhaimman lavastuksen Jussi- 
palkinnon vuonna 1996. 

Vuonna 2021 Suomesta on ilmesty- 
nyt myös kaksi kyberpunk-estetiikkaa 
tihkuvaa videopeliä. Aarne Hunzike- 
rin pyörittämän Mechanical Head Ga- 
mesin Cyber Shadow on NES-ajan 2D- 
toimintapeleistä ammentava ninjapeli 
tieteismaailmassa. Consumer Softpro- 
ductsin Cruelty Sguad taas on kuva- 
usten mukaan sekoitus Deus Exää ja 
happotrippiä. Psykedeelisen FPS-koke- 
muksen arvosana Steam-palvelussa on 
”Ylivoimaisen myönteinen”. 4 

IX 


Yhdistetty 
palapeli ja 
heinäsuopa 





Meillä on jokaisella 
heikkoutemme, ja eräs 
omistani on tunnetusti 
Amiga. Normaalistikin 

aika matala heräteostosten 
kynnys laskee olematto- 

maksi, kun puhe tulee jos- 
takin siihen liittyvästä. 
Huomasinkin yllättäen 

omistavani sekalaisen 

kasan piirilevyjä, joille en 
osannut tehdä mitään. 
Mutta periksi ei anneta. 


Teksti: Mikko Heinonen 
Kuvat: Aino-Maria Heinonen, 
Mikko Heinonen 


irjoitin Skrollin numeros- 
K sa 2020.3 ReAmiga 1200:n 

kokoamisesta. Jutusta tuli 
paljon mukavaa palautetta, joten jat- 
ketaan näiden kertomusten parissa. 
ReAmiga olikin ensimmäinen vaa- 
tiva koneenrakennusprojekti, jonka 
saatoin loppuun — mutta ei ensim- 
mäinen, jonka hankin. Aloitin ReA- 
migasta, koska tiesin, että jos rikon 
jotain, saan hankittua uuden emo- 
levyn kohtuullisen edullisesti, ja että 
opastusta on saatavilla ympäri verk- 
koa. Kiitin itseäni tästä valinnasta 
myöhemmin useita kertoja. 

Kauan ennen ReAmigan han- 
kintaa nimittäin törmäsin netissä 
AmylTX-projektiin. Se vaikutti ker- 
rassaan nerokkaalta: paketoidaan 
Amiga 500+ mini-ITX-kokoiselle 
emolevylle, jonka voi helposti asen- 
taa teollisuusstandardin mukaiseen 
koteloon. Mukaan oli kääräisty vie- 
lä muutamia elämänlaadun paran- 





nuksia, kuten mahdollisuus käyttää 
PS/2-standardin mukaista näppäimistöä 
ja hiirtä sekä Zorro-väyläisiä laajennus- 
kortteja. Tästä oli helppo innostua, joten 
kirjoitin nimeni ja sähköpostiosoitteeni 
ennakkotilauslistaan. 

Olin kuitenkin jo ehtinyt käytännös- 
sä unohtaa koko asian — ja käyttää siihen 
varaamani rahatkin — kun lopulta sain 
postia, että AmyITX:n piirilevyni olisi- 
vat nyt toimitettavissa. Pitäisi siis vain 
maksaa kohtuullisen nopeasti hieman 
vajaat 200 euroa Ruotsiin, josta projek- 
tia pyöritettiin. Moinen summa olisi ai- 
heuttanut akuutin kassavajeen, ellei ra- 
kas vaimoni siskoineen olisi tarjoutunut 
sponsoroimaan projektia syntymäpäi- 
välahjaksi. Tässä vaiheessa elettiin syk- 
syä 2018. 

Kesti muutamia viikkoja ennen kuin 
postipaketti saapui. Neljä piirilevyä eli 
emolevy, chip-muistikortti, kiihdytin- 
kortti ja verkkokortti eivät sinällään vie- 
neet paljon tilaa, mutta niiden lisäksi oli- 
si tietenkin pitänyt tilata vielä koko kasa 
palikoita elektroniikkatukkurilta. Se jäi 
kuitenkin toistaiseksi, sillä emolevy näyt- 
ti suoraan sanoen aika pelottavalta. Se oli 
täynnä pieniä pintaliitoskomponentte- 
ja vieri vieressä, enkä tässä vaiheessa to- 
dellakaan ollut varma taidoistani niiden 
juottamisen suhteen. Kortit olivat kal- 
liita, eikä uusia saisi tuosta vain. Tuntui 
helpommalta laittaa piirilevyt talteen ja 
palata niiden pariin sitten joskus tuon- 
nempana. Työpöydän alalaatikossa ne 
sitten lopulta lojuivatkin yli kaksi vuotta. 

Ja siellä ne lojuisivat muuten toden- 
näköisesti edelleen ilman Skrolliakin 
avustavaa Ville Jouppia. Elinikäise- 
nä Amiga-fanina hänkin oli nimittäin 
hankkinut sarjan itselleen ja toiminut 
sen suhteen minua viisaammin, eli käy- 
nyt heti lähetyksen saatuaan tallenta- 
massa kopion kaikista verkossa olevista 


ohjeista. Tapahtuipa nimittäin niin, että 
kun projektin kokoamisesta tuli hänen 
kanssaan puhetta syksyllä 2019, sen ra- 
kennusohjeet ja foorumit olivat hävin- 
neet verkosta. Osoitteessa amy.ikod.se 
on edelleen jonkinlainen sivuston run- 
ko, mutta mitään kokoamisen kannalta 
oleellista tietoa kuten komponenttilisto- 
ja sieltä ei enää löydä. AmyITX ei ollut 
avoin laitteistoprojekti, ja näin sen ris- 
ki realisoitui: kun ylläpitäjien motivaatio 
hankkeeseen loppui, katosi myös doku- 
mentaatio. 

Villen ansiosta olin kuitenkin saanut 
haltuuni sen, mikä minulle olisi alusta 
astikin kuulunut, eli ohjeet AmyITX:n 
kokoamiseen sekä tärkeät kooditiedostot 
sillä oleville piireille. Tein vastapalveluk- 
sen ja klikkailin komponenttiluettelosta 
meille molemmille valmiit osatilaukset 
Mouser- ja Digi-Key-tukkureilta. Kaik- 
kia osia ei saanut yhdeltä tukkurilta, ja 
hintaa osakasalle tuli joka tapauksessa 
useampi satanen. No, se sai sitten men- 
nä vuoden 2019 hupibudjetista. Tuttuun 
tapaansa tukkurit toimittivat tuotteet sa- 

Tässä vaiheessa kortti näytti vielä hyvin kes- 
keneräiseltä, mutta pisin työvaihe oli jo ta- 
kana, nimittäin satojen pienten vastusten ja 
kondensaattorien juottaminen. 





lamana, ja ne pääsivätkin kunniapaikalle 
lojumaan työhuoneeni lattialle liki vuo- 


deksi. 


Vuonna 2020 olikin sitten yllättäen pal- 
jon aikaa ihan vain istua kotona. Juot- 
taminen on itselleni mukava tapa nolla- 
ta päätä työpäivän jälkeen, joten asetin 
tavoitteekseni opetella pintaliitoskom- 
ponenttien kanssa toimimisen kunnol- 
la tai ainakin paremmin kuin ennen. 
ReAmiga 1200 ja sen erinomainen do- 
kumentaatio tuntuivat hyvältä lähtö- 
kohdalta, joten käytin aikaa lukien John 
Hertellin blogia koneen rakentamises- 
ta ja sain kuin sainkin sen kasattua toi- 
mivaksi. 

Tässä vaiheessa oli sitten tekosyyt 
käytetty, ja tiesin, että AmyITX pitää ot- 
taa työn alle. Olisi järjetöntä maksaa sa- 
toja euroja piirilevyistä ja osista ja olla 
sitten tekemättä niille mitään. Harjoit- 
telu oli kuitenkin tuottanut tulosta, ja 
osaluettelot sekä sijoituskaaviot näytti- 
vät nyt huomattavasti vähemmän hep- 
realta kuin vuotta aiemmin. Puhalsin 
pölyt varastolaatikoiden päältä ja aloin 
tehdä inventaariota osista. 

Siinä missä ReAmigan vaiheittaista ra- 
kennusohjetta voi kutsua erinomaisek- 
si, AmyITX:n dokumentaatio koostuu 
muutamasta PDF-tiedostosta. Yhdes- 
sä on osaluettelo, toisessa komponentti- 
en sijoittelu ja kolmannessa ylimalkaisia 
ohjeita siitä, miten asiaa kannattaa lähes- 
tyä. Mitään vaiheittaista kokoamista ei 
opasteta vaan lähinnä kehotetaan mit- 
taamaan, etteivät jännite ja maa ole oi- 
kosulussa. Kirjoittaja selvästi olettaa, että 
hommaan ryhtyvä tuntee Amigan rau- 
taa kohtalaisen hyvin. Tässä on kuiten- 
kin riskinä se, että jos työtään ei pysty 
lainkaan tarkistamaan matkan varrella, 

Pari viikkoa myöhemmin suurin osa kompo- 
nenteista oli jo paikallaan, mutta Amigan pii- 
risarja pääosin puuttui. 





Fiilis oli melkoisen hyvä, kun kone ensim- 
mäistä kertaa reagoi virran kytkemiseen. Sar- 
japortissa kytkettynä Eduardo Aranan teke- 
mä The Listener -palikka. 


saattaa lopulta löytää edestään melkein 
ratkaisemattoman pirunnyrkin. 

Iso ero ReAmigaan on myös siinä, 
että emolevyn pienen koon vuoksi lä- 
heskään kaikkia komponenttinumeroi- 
ta ei ole voitu silkkipainaa kortille. Vä- 
hän kohdasta riippuu, kuinka paljon 
tämä haittaa, mutta koska tiettyjä vas- 
tuksia ja kondensaattoreita on kortilla 
useita kymmeniä, koin useamman ker- 
ran olevani kuin se kuuluisa murhamie- 
hen sielu pimeänä syysyönä etsimässä, 
että mihin ihmeeseen tämän viimeisen 
linnunsiemenen nyt asettelen. Lopulta 
tulostin asettelu-PDF:stä kopion ja aloin 
tehdä siihen kynällä merkintöjä, mikä 
sai olon tuntumaan suloisen analogisel- 
ta. Ongelma luonnollisesti väheni lop- 
pua kohti, kun komponentteja puuttui 
aina vain vähemmän. Onneksi työtä ei 
tarvinnut tehdä mitään aikataulua vas- 
ten, joten motivaation loppuessa nostin 
kortin hyllyyn ja jatkoin taas, kun kaipa- 
sin jotain terapeuttista tekemistä. 

Jokaisella on oma mielipide siitä, mikä 
on oikea tapa tehdä tällaista tarkkuut- 
ta vaativaa juotostyötä. Joku vannoo ti- 
nasta ja juoksutteesta tehdyn pastan ja 
kuumailman nimeen, toinen tekee hom- 
man uunissa ja kolmas juottaa isotkin 
piirit jalka kerrallaan. Kaikki ovat taval- 
laan oikeassa. Itse olen havainnut, että 
tämä viimeisin tapa sopii itselleni par- 

haiten — yhdistettynä hyvään stereomik- 
roskooppiin. Hankin sellaisen ja opette- 
lin käytön ReAmigan yhteydessä, enkä 
enää luovu tästä rakkaasta työkalusta- 
ni. Kun työn voi tarkastaa moninkertai- 
sella suurennuksella, jäävät epämääräi- 
set kylmäjuotokset historiaan, eikä kohta 
45-vuotiaan ikänäkö tee tepposia. Toi- 
nen vakiotyökalu on tietenkin laadukas 
juoksute eli fluksi. 

Muuan lukija kritisoi tapaani asentaa 
ReAmigan PLCC-koteloidut piirit suo- 
raan emolevylle ilman kantoja. Tämä 
oli perua huonoista kokemuksistani 
Amiga 4000:n kantojen kanssa, ja vaik- 
ka olenkin sittemmin keksinyt, missä 
ongelma niiden suhteen oli, tein myös 
AmylTX:n suorilla juotoksilla. Onpa 
yksi vikapaikka vähemmän. 


Standardeja, paitsi kun ei 
Kuten todettua, AmyITX perustuu pää- 
osin Amiga 500+:n piirisarjaan. Rat- 
kaisu on perusteltu sikäli, että 500+:n 
reaaliaikakellon paristo on todella pa- 
hamaineinen vuotamisestaan, ja kun 
vahinko käy, emolevy tuhoutuu yleen- 
sä pahemman kerran. Nykyisin saata- 
villa on jo suoria korvike-emoja, kuten 
A500++, mutta AmyITX:n suunnittelu- 
vaiheessa 500+-raatoja oli varmasti tar- 
jolla aika hyvin. 

Itselläni ei ollut joutilasta A500+-ko- 
netta vielä rakennusvaiheessa, joten 
käytin 8375 Fat Agnus -piirin luovutta- 
jana Amiga 600 -emolevyn raatoa ja lai- 
nasin muut osat tilapäisesti toimivasta 
Amiga 500:sta. Uudempi Fat Agnus on 
tarpeen, jotta kone osaa osoittaa täydet 
kaksi megatavua chip-muistia. Hieman 
yllättävä ja ilmeisesti tilan puutteen sa- 
nelema ratkaisu on, että kone vaatii uu- 
demman = malliset, PLCC-koteloidut 
CIA-piirit — itse sain ne samaisesta 
A600:sta, mutta pelkän 500+:n pohjalta 
AmylTX:ää rakentava joutuu etsimään 
lisäksi tällaiset. 

Perus-Amigan piirisarjoja on onneksi 
vielä saatavana melko hyvin, mutta joi- 
denkin komponenttien hinnat ovat jo 
lähdössä laukalle: esimerkiksi videopiiri 
MOS 8373 Super Denise, joka on perin- 
teisesti DIP-koteloituna käytössä vain 
Amiga 500+:ssa, Amiga 3000:ssa ja uu- 
demmissa Amiga 2000:issa, voi maksaa 
yksinään yli 50 euroa. Toki AmyIT X:ään 
voi laittaa myös vanhemman 8362 De- 
nisen, mutta tällöin menettää mah- 
dollisuuden — tiettyihin korkeampiin 
tarkkuuksiin ja virkistystaajuuksiin. It- 
selläni kävi tuuri, sillä löysin erittäin pa- 


hasti paristovaurioituneen kokonaisen 
A500+:n ruotsalaiselta nettikirpparil- 
ta hintaan, joka oli postikuluineenkin 
vähemmän kuin pelkät Super Denise ja 
Fat Agnus olisivat maksaneet. Emolevy 
oli jo kaiken avun tavoittamattomissa, 
mutta koneen koko piirisarja oli kuin 
ihmeen kaupalla ehjä, ja saan siitä vie- 
lä paljon muitakin osia eri projekteihin. 

Videoulostuloon liittyy myös mielen- 
kiintoinen irtiotto siitä, että AmyITX 
pyrkii olemaan standardien mukainen. 
Videoportiksi on valittu 15-nastainen, 
muun muassa vanhojen PC-koneiden 
peliohjaimista tuttu D-liitin, jonka nas- 
tajärjestys ei ole minkään olemassa ole- 
van kaapelin mukainen. Ymmärrän 
ratkaisun sikäli, että esimerkiksi perin- 
teisen VGA-liittimen kautta ei voi siir- 
tää ääntä, Amigan 23-pinnistä videolii- 
tintä taas ei ole suunnitteluvaiheessa 
ollut saatavilla (vaikka sitä nykyisin taas 
uusiotuotetaankin), ja muutenkin epä- 
standardisti johdotettu epästandardi 
liitin on parempi kuin sellainen, jonka 
väärin kytkemällä rikkoo välittömäs- 
ti jotain. Lopputulos on kuitenkin, että 
koneen videolähdön testaaminen vaatii 
käytännössä myös kaapelin rakentami- 
sen, joten rakentaja on jo varsin sitou- 
tunut hankkeeseen siinä vaiheessa, kun 
virtaa ensi kertaa kytketään. 


Amiga 500+ 

Compact Edition 

Kokoamisessa sinällään ei ollut mitään 
ylitsepääsemättömiä ongelmia. Vaikka 
välietapit matkalta puuttuivat, ensi ker- 
taa virtaa kytkiessäni mikään tärkeä ei 
ollut oikosulussa eikä toimintasavu tul- 
lut ulos piireistä. Mitään muutakaan ei 
tosin tullut, sillä Fat Agnuksen kaksi jal- 
kaa oli kiinni toisissaan. Olin juottanut 
ne sinällään oikein, mutta onnistunut 
sitten lämmittämään jalat uusiksi epä- 
huomiossa ja niiden väliin oli muodos- 
tunut tinasilta. 

Asian selvittely mittaamalla oli oppi- 
miskokemus, sillä AmyITX:stä oli käy- 
tettävissä vain skematiikka, ei kätevää 
signaalikaaviota, jollainen on useim- 
mille malleille AmigaPCB.org-sivus- 
tolla. Käytännössä myös jälkimmäi- 
sen käyttö on mahdollista, kunhan 
osaa sopivasti yhdistellä Amiga 500+:n 
ja A600:n signaaleja. Ongelman kor- 
jaamisen jälkeen sain DiagROM-pii- 
rillä kuvan näkyviin ja pääsin selvitte- 
lemään chip-muistikortin juotoksia. 
Jälleen kerran pitää nostaa hattua John 
Hertellin suuntaan tästä erinomaisesta 


ilmaisohjelmistosta, joka mahdollistaa 
koneen sielunelämän tonkimisen jo sii- 
nä vaiheessa, kun se ei vielä suostu aja- 
maan mitään muuta koodia tai muistis- 
sa on isoa vikaa. 

Toisen ongelman aiheutti piiri U20 
eli 74LS38D, joka ohjaa osan levyase- 
man signaaleista Gary-piirille ja takai- 
sin. Tavallisissa pikku-Amigoissa nämä 
signaalit on kytketty suoraan, mutta il- 
meisimmin tila on jälleen tullut vastaan 
ja rakennetta on muutettu. Harmitta- 
vasti tämä vaikeuttaa jatkuvuusmitta- 
uksia, mutta tarpeeksi korttia kääntele- 
mällä ja nyheltämällä löysin kuitenkin 
vian kylmäjuotoksesta yhdessä U20:n 
jalassa. Tämän jälkeen AmylITX alkoi jo 
ajaa ohjelmistoa levyltä ja pääsin suorit- 
tamaan laajempaa testausta Keir Frase- 
rin mainiolla Amiga Test Kitillä. 

Test Kit paljastikin, että näppäimistö 
ei toimi, vaikka olin asettanut emolevyn 
jumpperit oikein. Vika oli PIC-piiris- 
sä, johon olin yrittänyt kirjoittaa oi- 
kean ohjelman halvalla MiniPro TL866 
-eprommerillani. Mitään virheilmoi- 
tusta en saanut, mutta eipä näppis sit- 
ten toiminutkaan. Kaikeksi onneksi 
AmylTX:n mukana oli tullut pussi, jos- 
sa oli valmiiksi ohjelmoitu piiri muka- 
na. Sen vaihtamisen jälkeen ongelma 
poistui. Ilman tuota pussia kortin val- 
mistuminen olisikin vähintäänkin vii- 
västynyt ellei estynyt kokonaan, sillä 
kortilla on myös ATTINY?24-pohjainen 
ohjelmoitava piiri, johon en omilla työ- 
kaluillani saanut edes yhteyttä. 

Näin minulla oli siis käsissäni söpön 
kokoinen mini-ITX-yhteensopiva Ami- 
ga 500+, jonka asensin Fractal Desig- 
nin Node-koteloon. Koin onnistumi- 
sen tunteita, mutta oikeastaan samalla 
pettymystä siitä, että kone oli vain Ami- 
ga 500+. Viissatku on ihan hauska kone 
vaikka demojen katseluun ja vanho- 
jen pelien pelailuun, mutta myös autta- 
mattoman hidas mihinkään muuhun ja 
pelkän yhden levyaseman kanssa muu- 
tenkin kankea käyttää. Toki olisin voi- 
nut asentaa kortille CPU-kantaan jon- 
kin A500-turboista, joista Ville kirjoitti 
Skrolli 2021.1:ssä, mutta olin jo maksa- 
nut AmyITX-tiimin suunnitteleman A- 
Turbo030:n piirilevystä ja tilannut siihen 
osatkin. Matkaa oli siis jatkettava. 


Ken turboa lisää, 

se tuskaa lisää 

Kun itse AmyITX oli kertaalleen teh- 
tynä, A-Turbon kokoamisessa ei ollut 
oikein edes kunnolla haastetta. Toki 

Turbokortti odottaa CPLD-piirien kirjoittamista, katsotaan kuinka pitkään... 


jälleen piti ensin metsästää hieman 
vanhentuneita osia: sen kummemmin 
Motorola MC68030 kuin sen kannat- 
kaan eivät ole enää tukkureiden vali- 
koimissa, mutta aikoinaan hyvin ylei- 
nen suoritin on kuitenkin yhä helposti 
löydettävissä eikä maksa kuin kolmi- 
sen kymppiä. 

Se varsinainen ylämäkihiihto alkoi- 
kin siinä vaiheessa, kun kortti oli koot- 
tuna. Jokseenkin vaikeasti ymmärret- 
tävänä päätöksenä AmyITX-tiimi oli 
käyttänyt kortilla sekä Latticen että Xi- 
linxin CPLD-piiriä, joita siis ei toimi- 
tettu ohjelmoituina piirilevykitin mu- 
kana. Binääritiedostot, jotka korteille 
piti työntää, sentään olivat ohjepake- 
tissa, samoin kuin epämääräinen oh- 
jelmointiohje. Mukana oli myös Okta- 
pussy-pohjainen binääri kortilla olevaa 
kiintolevyohjainta varten. 

On melko selvää, että yksittäiset har- 
rastelijat eivät ole CPLD-piirien val- 
mistajien kohderyhmää. Tätä olisi 
ehkä kannattanut miettiä jo suunnit- 
teluvaiheessa. Jo pelkän ohjelmiston 
lataaminen sekä Xilinxiltä että Latti- 
celta vaati rekisteröitymistä sun mui- 
ta vaiheita, mutta siitä ongelmat vasta 
alkoivat: kumpikaan ohjelmisto ei tun- 
nistanut mitään niistä erilaisista kaa- 
peleista, joita nurkkiin oli vuosien var- 
rella kertynyt. Tässä ei toki auttanut 
oma vähäinen kokemukseni CPLD- 
maailmasta, mutta varsinaisesti apua ei 
ollut softien sekavista käyttöliittymis- 
täkään. Lopulta löysin avoimen lähde- 
koodin ohjelmiston, jolla Xilinx-piirin 
ohjelmoinnin pitäisi sujua Raspber- 
ry Pin GPIO-portin kautta. Latticel- 
le open source -tukea on huonommin, 
joten sille pitää rakentaa ohjepaketin 
mukana tullut ”DIY Lattice program- 
mer”, joka puolestaan vaatii koneeseen 
toimivan, aidon rinnakkaisportin. Siis- 
pä taas tilausta sisään Digi-Keylle ja 


PCBWaylle — ja Amazonilta Express- 
Card-LPT-adapteri vanhaan läppäriin. 

Tässä vaiheessa lehden aineisto- 
deadline tuli vastaan, joten en vielä tie- 
dä, alkaako turbokortti toimia tämän- 
kään jälkeen. Ennusmerkit eivät ole 
häävit, mutta toki voin aina metsäs- 
tää jonkin toisen kiihdytin- ja kiinto- 
levyohjainkortin, kunhan se vain fyy- 
sisesti sopii AmylTX:n emolevylle. 
Tämäkään ei ole aivan itsestään selvää. 
Ja sitten olisi vielä se verkkokortin ra- 
kentaminen... 

Näin jälkikäteen olen siis erittäin tyy- 
tyväinen, että ehdin jo saada kokemusta 
ReAmiga-projektista ennen AmyITX:n 
pariin sukeltamista. Sen kanssa koh- 
taamani haasteet ovat olleet aivan eri 
suuruusluokkaa, ja ilman kasvanut- 
ta osaamista ja yleisen kiireetöntä suh- 
tautumista olisin todennäköisesti jo pu- 
dottanut hanskat useamman kerran. 
Aikaa on kulunut yhtä paljon itselle- 
ni täysin uusien asioiden selvittelemi- 
seen kuin varsinaiseen rakenteluun, 
ja vaikka se on ajoittain ollut myös ää- 
rimmäisen turhauttavaa, en silti kadu 
projektiin käyttämääni aikaa. Tietoi- 
suus Classic-Amigan sielunelämästä on 
karttunut näiden takaiskujen kautta sel- 
laista vauhtia, ettei mikään oheiskirjalli- 
suuden selaaminen olisi koskaan tuot- 
tanut vastaavaa tulosta. Projektia voisi 
moittia monestakin asiasta, mutta kos- 
ka tekijät vetivät siltä töpselin seinästä, 
palaute tuskin enää johtaisi mihinkään. 
Onpa hyllyssä nyt ainakin perin erikoi- 
nen Amiga 500+. 4 


AmylITX-projektista voi lukea osoittees- 
ta amy.ikod.se. Tällä tietoa projekti on 
päättynyt, eikä emolevyjä saa enää tilat- 
tua lisää. Gerber-tiedostojakaan ei jul- 
kaistu, joten uusien teettäminen muual- 
la ei onnistu. 

Digitaalista kuvaa 
kohtuuhintaan 


Nokkela piirilevy ja Raspberry 
Pi Zero ovat yhtä kuin varsin 
kelvollinen videoskaalain. 


Teksti: Mikko Heinonen 
Kuvat: Mitol Meerna, 
Mikko Heinonen 


anhojen kotimikrojen ja pe- 
likonsolien liittämisestä mo- 
derneihin näyttölaitteisiin on 


käyty keskustelua Skrollinkin sivuil- 
la runsaasti. Nykyaikaisista televisiois- 
ta puuttuu jo lähes järjestään RGB:tä 
tukeva SCART-liitäntä, joissakin mal- 
leissa on peräpeilissä jo pelkkiä HDMI- 
liittimiä. Ja vaikka liitäntä löytyisikin, 
se ei ole takuu siitä, että valmistaja olisi 
millään tavoin panostanut tämän kaut- 
ta saatavan signaalin laatuun. Televisi- 
oiden ja näyttöjen sisäiset skaalaimet 
ovat usein laadultaan vaatimattomia ja 
joko tekevät huonoa jälkeä, aiheuttavat 
kuvaan häiritsevää viivettä tai jopa mo- 
lempia yhtä aikaa. 

Tästä onkin syntynyt jo jonkin ai- 
kaa sitten markkinat erilaisille ulkoisille 
skaalaimille, jotka muuntavat analogi- 
sen kuvan digitaalimuotoon ja monin- 
kertaistavat sen tarkkuuden. Näin näyt- 
tölaitteen skaalaus voidaan ohittaa ja 
lopputulos on kaikin puolin parempi. 
Tunnetuimpia näistä ovat japanilaisen 
Micomsoftin XRGB mini Framemeis- 
ter, jonka valmistus on itse asiassa jo 
päättynyt, ja suomalaisen Markus Hii- 
enkarin suunnittelema OSSC eli Open 
Source Scan Converter. Uusin kilpaili- 
ja markkinoilla on RetroTink 5X Pro, 
mutta monia muitakin löytyy. Kaikil- 
le näille on yhteistä, että ne perustuvat 
FPGA- tai CPLD-toteutukseen ja pyrki- 
vät olemaan mahdollisimman yhteen- 
sopivia ja tuottamaan mahdollisimman 

vähän pelaamista häiritsevää viivettä. 
Jokaisella on omat vahvuutensa ja puut- 
teensa. OSSC on näistä ainoa, joka ei 
maksa useita satoja euroja. 

Yksi ongelma ulkoisen skaalaimen 
käytössä on kuitenkin se, että signaa- 
li viedään siihen analogisesti. Jos ko- 
neen näyttökaapeli poimii häiriöitä tai 
itse RGB-signaali on lähtökohtaisesti 
kohinainen, kaikki tämä kertautuu sii- 
nä kuin asiallinen kuvaintformaatiokin. 
Tämän vuoksi useisiin koneisiin on ke- 
hitetty laitteita, joissa kuvasignaali ote- 
taankin suoraan videopiiriltä ja skaala- 
taan jo tässä vaiheessa. Muun muassa 
Nintendo 64:lle, Sega Dreamcastille ja 
Sony PlayStationille löytyy omat täl- 
laiset skaalaimensa, kotimikropuolel- 
la taas varhainen esimerkki oli Jens 
Schönfeldin Indivision-skaalain Ami- 
galle. Kaikki nämä toteutukset ovat kui- 
tenkin aika hintavia, etenkin huomi- 
oiden että ne asennetaan kiinteästi (ja 
usein vaikeasti) haluttuun koneeseen. 


Entäpä jos? 
Raspberry Pi alkaa viimeistään nyt lu- 
nastaa niitä kovia odotuksia, joita siihen 
ilmestymisen aikaan ladattiin. Pieni, 
edullinen ja kohtalaisen tehokas yhden 
piirilevyn tietokone on kuin tehty pait- 
si edulliseksi väyläksi tietotekniikkaan, 
myös monenlaisten hakkeriviritysten 
pohjaksi. 

Juuri tällaisen tuli kehittäneeksi Git- 
hubin nimimerkki hoglet67 eli David 





Banks. Hän on aktiivinen BBC-mik- 
rojen harrastaja, joka on kehitellyt yhtä 
jos toista tälle brittien suosikkilaitteelle 
sekä FPGA-teknologian että Raspber- 
ry Pi'n pohjalta. Tämä on perin sopivaa, 
sillä tavallaan Raspi kehitettiinkin juuri 
BBC Microcomputerin työn jatkajaksi. 

Muiden laitteiden fanien kannalta 
kiinnostavin on kuitenkin RGBtoHD- 
MI-niminen projekti, joka nappaa sig- 
naalin BBC:n videopiiriltä ja muuntaa 
sen HDMI-yhteensopivaan muotoon 
jopa 1080p-tarkkuudella. Koska analo- 
gisen RGB:n generointi ohitetaan, lop- 
putulos on ”pixel-perfect” eli teoriassa 
täysin häviötön. Temppu tehdään käyt- 
tämällä Raspberry Pi Zeroa sekä hat- 
tua, joka sisältää yksinkertaisen CPLD- 
piirin ja adapterin videopiirin jaloille. 
Kone toimii muuntimen asentamisen 
jälkeen edelleen normaalisti, eikä itse 
asiassa tiedä sovittimen läsnäolosta mi- 
tään. 

RGBtoHDMI:n potentiaali ymmär- 
rettiin hyvin nopeasti, ja siitä alettiin 
kehitellä versioita myös muille kotimik- 
roille. Tällä hetkellä ohjelmistosta löy- 
tyy profiilit 18:lle eri laitteelle, mutta 
ketään ei yllättäne, että Amiga-harras- 
tajat olivat asiassa aktiivisia ensimmäis- 
ten joukossa. Nimimerkki cOpperdra- 
gon julkaisi Githubissa piirilevyn hyvin 
edulliseen sovittimeen, jolla vanhempi- 
en Amiga-mallien Denise-piiristä saa 
signaalin Pi Zeroon. Tästä seurasi no- 
peasti varsin paljon huomiota, ja koska 


levy oli kohtalaisen helppo valmistaa, 
moni tarjosi niitä myyntiin eri harras- 
tajaryhmissä. Koska olen itse rakente- 
luun taipuvainen, päätin että valmiin 
ostamisen sijaan teetän piirilevyt itse 
Kiinassa ja tilaan tarvittavat osat tukku- 
rilta. En tosin säästänyt yhtään, mutta 
siitä lisää jäljempänä. 


Vartin homma 

Piirilevyjen ja osapussin saapumisen jäl- 
keen kävin heti toimeen ja kolvailin so- 
vittimen kasaan. COpperdragonin kyt- 
kennässä on vain jokunen pieni vastus, 
kondensaattori ja kolme logiikkapiiriä, 
joten työ ei ollut kovin kummoinen. Sit- 
ten vain Pi Zero kiinni kantaan, softa 
kortille (mikä tahansa jämä-SD käy, kos- 
ka se vie noin 8 megatavua) ja mini HD- 
MI-sovittimella näyttö kiinni... ja tote- 
amaan, että tämä ei toimi oikein. Kuva 
kyllä näkyy, mutta se on täynnä saha- 
laitaa ja värit ovat aivan väärin. Ylikel- 
lottamalla Pi Zeroa tilanne parani hie- 
man, mutta ei kuitenkaan ratkennut. 
Lopulta nöyrryin kysymään asiaa Ami- 
ga Tech Tips -ryhmässä ja sain vastauk- 
sen, jota jo hieman uumoilinkin: olin 
tilannut vääriä komponentteja. COpper- 
dragon ei ole julkaissut piirilevystä var- 
sinaista komponenttilistaa, vaan osat 
pitää poimia itse kokoonpanotiedos- 
tosta. Tässä menin vikaan ja tilasin va- 
hingossa 74HCT-sarjan logiikkaa, kun 
oikea sarja on 74LVC. Oppitunti ei on- 
neksi ollut kallis, sillä osat maksavat vain 
muutaman kymmenen senttiä kappale. 
LVC-logiikalla koottuna kytkentä toimi 
suunnitellusti. 

Vaikeudet tämän designin kanssa ei- 
vät kuitenkaan rajoitu tähän, sillä moni 
kertoi eri foorumeilla kuvassa esiinty- 
vän kipinöintiä, jota he eivät tunnu saa- 
van poistettua. Tätäkin välittömämpi 
ongelma on se, että jos Amiga 500:aan 
on asennettu prosessorin kantaan jon- 
kinlainen kiihdytinkortti (ks. Skrol- 
li 2021.1), RGBtoHDMI ei mahdu pai- 
kalleen. 

Näihin kahteen ongelmaan pyrkii vas- 
taamaan nimimerkki LinuxJedin eli An- 
drew Hutchingsin vaihtoehtoinen kyt- 
kentä, joka paitsi siirtää Pi Zeroa pois 
turbokortin tieltä, myös käyttää CPLD- 
piiriä Banksin alkuperäisen designin 
mukaisesti. Hän on julkaissut Githubissa 
oman piirilevynsä sekä hieman cOpper- 
dragonia selvemmän osaluettelon, joten 
päätin tilata tämänkin kytkennän piiri- 
levyt ja osat vertailun vuoksi, kun kerran 
lupasin jutun kirjoittaa. 


Monijalkaisen CPLD:n juottamis- 
ta lukuun ottamatta Hutchingsin piiri- 
levy on hyvin helppo koota. Lisäksi se 
poistaa cOpperdragonin mallissa olevan 
jumpperin, jolla valitaan, onko käytös- 
sä vanha 8362 Denise vai kehittyneempi 
8373 Super Denise, sillä tunnistus teh- 
dään automaattisesti. Levyn kanssa on 
kuitenkin käytettävä RGBto HDMI-oh- 
jelmiston beetaversiota, sillä vuodel- 
ta 2020 oleva stabiili julkaisu ei osaa 
itse ohjelmoida sen tyhjää CPLD-pii- 
riä. Vaihtoehto olisi ohjelmoida CPLD 
ennen käyttöä, mutta se vaatii hieman 
erikoislaitteistoa. En itse huomannut 
ensin kokeilemani stabiilin version ja 
Beta 23:n välillä mitään käytännön ero- 
ja Amigan kanssa. 


Hyvää ja huonoa 

Testailin RGBtoHDMI:tä normaalil- 
la Amiga 500:lla (rev 6A, 8362 Denise) 
ja kahdella eri näyttölaitteella: AliEx- 
pressistä hankkimallani Johnwill-merk- 
kisellä 10 tuuman näytöllä, jota käy- 
tän askartelupöydälläni monitorina, ja 
Samsungin jo vähän vanhalla 32 tuu- 
man Full HD -televisiolla, jolla tallen- 
nan Pelataanpa-videoitani YouTubeen. 
Testivalikoimassa oli ensin Anarchy- 
demoryhmän tuotos 3D Demo II, joka 
sisältää runsaasti näyttötilan vaihtoja, 
toisena Red Sector Inc. -ryhmän Me- 
gademo, jossa on sivuttaista näytön vie- 
ritystä. Sen jälkeen vuorossa oli Space- 
ballsin State of the Art, joka vilkuttaa 
ruutua todella rajusti, ja lopuksi vie- 
lä Pinball Dreams -peli, joka paitsi vie- 
rittää näyttöä pystysuunnassa jatkuvas- 
ti, myös antoi mahdollisuuden havaita, 
aiheuttaako muunnos häiritsevää vii- 
vettä. 

Koska RGBtoHDMI ei kytke Amigan 
omaa videolähtöä pois päältä, kytkin 
koneeseen samanaikaisesti rinnalle So- 
nyn PVM-monitorin. Tämä antoi mah- 
dollisuuden tarkkailla kuvaa rinnak- 
kain, mistä oli yllättävän paljon hyötyä. 

Aivan ensimmäiseksi on todettava il- 
meinen seikka: RGBtoHDMI ei siir- 
rä ääniä HDMI:tä pitkin. Se poimii pel- 
kän kuvasignaalin, joten äänet pitää joko 
toistaa toisella laitteella tai ympätä sig- 
naaliin mukaan injektorilla. Tämä kui- 
tenkin on jälleen ”monen laatikon rat- 
kaisu joista nimenomaan pyrittiin 
eroon. Injektorit ovat myös kohtalaisen 
harvinaisia ja melko nirsoja sen suhteen, 
mihin signaaliin äänet saa mukaan. 

Toisekseen RGBtoHDMI:n signaali ei 
oletuksena ole aivan täsmälleen 1080p- 








Ylempänä LinuxJedin, alempana cOpperdra- 
gonin piirilevy. 





Myös kuvakaappaukset onnistuvat ja laatu 
on luonnollisesti virheetön. 


kokoista vaan venähti hieman pysty- 
ja vaakasuunnassa ainakin televisios- 
sa. Olen videon tekoa varten merkinnyt 
Samsungiin teipillä 4:3-kuvasuhteen ra- 
jat, ja RGBtoHDMI:n kuva oli karvan 
verran niiden yli. Tilannetta sai korjat- 
tua geometriasäädöillä. Paljon isom- 
pi ongelma oli, että käyttämäni Aver- 
media Game Capture HD II -laitteen 
kanssa RGBtoHDMI neuvotteli vain 
720p-tarkkuuden eikä senkään jälkeen 
suostunut näyttämään mitään kuvaa. 
Tämä on yleinen ongelma laitteissa, jot- 
ka eivät seuraa HDMI-määrittelyä ai- 
van täysin. Kuvakaappaukset valikoista 
jäivät siis jutusta pois, mutta käytettä- 
vissä on varsin monipuolisesti säätöjä. 
Käyttöliittymä ei sen sijaan ole paras 
mahdollinen, sillä molemmilla piirile- 
vyillä on liitin vain yhdelle painonapil- 
le (alkuperäisessä BBC-mallissa niitä on 
kolme). Jos haluaa esimerkiksi vähentää 
jotain arvoa, pitää erikseen käydä pää- 
valikossa kytkemässä ”Button reverse” 
päälle. Asetuksia voi onneksi muuttaa 
myös muokkaamalla SD-kortilla olevaa 
tekstitiedostoa. 


Erot löytyvät 

Käytännön kuvanlaadun kannalta eri 
versiot olivat Johnwill-pikkunäytöl- 
lä samanlaiset, mutta cOpperdragonin 
piirilevyn kipinöintiongelma tuli sel- 
västi esiin Samsungin televisiolla. Li- 
nuxJedin version kuvassa taas oli en- 

LinuxJedin malli sopii laajennettuun Amigaan. 


simmäisellä käyttökerralla sahalaitoja, 
mutta automaattinen kalibrointi staat- 
tisella kuvalla (Workbench-levyhopute 
sopii mainiosti) poisti ongelman. Tä- 
män jälkeen pääsin sitten varsinaiseen 
testailuun. 

Amiga-ohjelmien tapa vaihdella lo- 
mitetun ja progressiivisen näyttötilan 
välillä on myrkkyä käytännössä kaikille 
ulkoisille skaalaimille. Framemeister ot- 
taa jopa usean sekunnin tuumaustauko- 
ja, OSSC:lläkin vaihdon huomaa selvästi 
ja RetroTink 5X:n kuva taas alkaa vaih- 
don jälkeen pyöriä ainakin viimeisim- 
mällä ohjelmistolla. Mainittu 3D Demo 
II on tästä erityisen pahamaineinen, sil- 
lä lacesta progeen ja takaisin mennään 
varsin villisti. RGBtoHDMI:llä vaihdos- 
ta hädin tuskin huomasi, niin saumaton 
siirtymä oli. Tästä siis erittäin hyvät pis- 
teet. 

Ruudun vieritys onkin sitten hanka- 
lampi paikka. Amigassa on erikoispii- 
rit näytön liikutteluun, ja kuvaputki- 
näytöllä ne tuottavatkin ihanan sulavan 
lopputuloksen. Johnwillin pikkunäytöl- 
lä vieritys oli pystysuunnassa pikkui- 
sen häiritsevää nypytystä, mutta vaa- 
kasuunnassa esimerkiksi skrolliteksti 
saattoi paikoin olla täysin lukukelvoton- 
ta. Otin asiassa toisen mielipiteen kyt- 
kemällä Amigan Framemeisterin kautta 
samaan näyttöön, mikä vähensi ongel- 
maa vain hieman. Näin päättelinkin sen 
johtuvan myös näytöstä itsestään. Sam- 
sungissa vieritys oli selvästi sujuvam- 
paa, mutta käytännössä CRT:n tasolle ei 

COpperdragonin versio peittää osittain suorittimen paikan. 


voida päästä kuin silloin, jos sekä näyttö 
että signaalilähde tukevat jotakin synk- 
ronointitekniikkaa (esim. Freesync tai 
G-Sync). 

Teknomusademo State of the Art si- 
sältää lopussa osuuden, joka vilkuttaa 
ruutua valkoisena kiihtyvällä tahdilla. 
Oli mielenkiintoista seurata sitä rinnak- 
kain Sony PVM:n ja RGBtoHDMI:n 
näytöltä. Vaikka demo sinällään näytti 
ihan hyväksyttävältä, oli HDMI-muun- 
noksen hukkaama informaatio ilmisel- 
vää: strobovilkutuksen sijaan ruudulla 
näkyi enemmänkin sarja pysäytysku- 
via lopun hurjavauhtisesta animaatios- 
ta. Kuinka paljon tästä on kiinni näy- 
töstä ja kuinka paljon muuntimesta on 
jälleen hyvä kysymys. 

Pelitesti Pinball Dreamsilla oli myön- 
teinen kokemus. Paljon pelaamani 
flipperipeli vaatii tarkkaa ajoitusta, ja 
vaikka ruudun pystyvieritys ei olekaan 
HDMI-muunnettuna yhtä silkkiä kuin 
kuvaputkella, pelaaminen sujui aivan 
hyvin, eikä viive haitannut laisinkaan. 
Epäilemättä RGBtoHDMI:tä onkin 
testattu juuri tässä käytössä kattavasti. 


Ihan hyvä ja paranee vain 

Tällaisenaan RGBtoHDMI on siis jo ai- 
van passeli laite — se ei ole ratkaisevasti 
parempi kuin muut vaihtoehdot, mut- 
ta ei nyt huonompikaan, ja ainakin se 
on tuntuvasti halvempi. Piirilevy, kom- 
ponentit ja Raspberry Pi Zero maksa- 
vat yhteensä nelisen kymppiä, valmiik- 
si koottuna paketin saa noin 50 eurolla. 


Tuohon rahaan tarjolla on lähinnä Kii- 
nan halpakauppojen epämääräisiä yleis- 
mallin muuntimia, jotka joko toimivat 
melkein hyväksyttävästi tai sitten ei- 
vät. Fi ole myöskään mitään takuuta sii- 
tä, että viime viikolla tilaamasi ihan toi- 
miva laite on enää tällä viikolla sama. 
RGBtoHDMI:n ohjelmisto kehittyy jat- 
kuvasti ja paranee vielä epäilemättä jat- 
kossa. 

Amiga-näkökulmasta laitetta rajoit- 
taa tällä hetkellä se, että se osaa muun- 
taa vain 12-bittistä väri-informaatiota. 
Tämä rajaa pois AGA-grafiikkatiloja tu- 
kevat koneet eli Amiga 1200:n ja 4000:n 
sekä CD32-pelikonsolin. Denisen ja 
emolevyn väliin asennettava sovitin taas 
sopii vain Amiga 500/1000 -malleihin: 
Amiga 2000:een ja 3000:een on saata- 
vana videoslottiin asennettava adapteri, 
Amiga 600:ssa taas signaalijohtimet on 
juotettava suoraan Deniseen tai käytet- 
tävä piggyback-sovitinta, koska piiri on 
siinä pinta-asennettuna. 4 


RGBtoHDMI:n lähdekoodin ja ladat- 
tavat ohjelmistot saa osoitteesta github. 
com/hoglet67/RGBtoHDMI 


COpperdragonin piirilevyn gerber-tie- 
dostot ja rakennusohjeet:vithub.com/ 
cOpperdragon/Amiga-Digital-Video/ 


LinuxJedin versiot piirilevyistä: 
github.com/LinuxJedi/AmigaRG- 
BtoHDMI 


EI näin! 


Vanhoista ja 
uusista konsteista 


Kun uusi ohjaustapa keksitään, yleisöhän sitten pelaa sillä. 


Tai itkee ja pelaa. 


Teksti: Mikko Heinonen 
Kuva: Manu Pärssinen 


i näin! toteuttaa jo toisen lu- 

kijatoiveen peräkkäin — tai oi- 

keammin tämä tuli toimituk- 
sen sisältä. Susanna nimittäin kysyi 
taannoin toimituksen Slackissa, olen- 
ko koskaan kirjoittanut siitä, miten 
Psygnosis käytännössä pilasi Barbari- 
an- ja Obliterator-peliensä pelattavuu- 
den Amigalla ja Atari ST:llä omitui- 
sella hiirivetoisella ikoniohjauksella. 
Pelaaja ei ohjannut hahmoa suoraan, 
vaan ketjutti sille toimintoja kuvakkei- 
den kautta. Kyseiset pelit eivät ole it- 
selleni kovin tuttuja —- koska mainittu 
ohjaus lannisti minut alkuunsa — mut- 
ta varsinainen ajatus kyllä kiteytyi heti 
mieleeni: kun keksitään jokin uusi oh- 
jausväline, sitä on enemmän tai vä- 
hemmän pakko käyttää, vaikka van- 
ha olisi oikeastaan paljon parempi. Ja 
vielä pahempaa on se, kun pelikoneen 
valmistaja käytännössä pakottaa kehit- 
täjät tähän. Jokaista onnistunutta to- 
teutusta kohti löytyy miltei yhtä monta 
peliä, jotka toimisivat paremmin ihan 
ilman mitään kikkailua. 

Keskityn tässä nyt tapauksiin, jois- 
sa tietynlainen ohjain toimitettiin 
koneen mukana. Ulkopuoliset tar- 
vikevalmistajat ovat nimittäin luo- 
neet niin ylivertaisen älyttö- 
miä ratkaisuja, ettei niiden 
läpikäyntiin riittäisi edes 
koko lehti. Ne voi kuiten- 
kin jättää ostamatta, jol- 
loin niistä ei myöskään 
tarvitse kärsiä. 


Vatkaa 

tai kuole 

Nintendo Wii oli jätti- 

mäinen menestys pää- 
asiassa kekseliään liikeoh- 
jauksensa ansiosta. Tekni- 
sestihän konsoli oli kier- 
rätetty Gamecube ja siten 
kilpailijoihinsa nähden vaa- 


timaton, mutta se ei myyntiä haitannut. 
Mukaan paketoitu Wii Sports loi onnis- 
tuneen illuusion siitä, että kapuloilla 
pystyi pelaamaan erilaisia urheilulajeja. 
Käytännössä näin ei ollut, sillä tunnis- 
tus oli varsin epätarkka - minkä Nin- 
tendo itsekin myönsi tuodessaan mark- 
kinoille MotionPlus-lisälaitteen. Wii 
Sports pelasi pitkälti itseään, mutta teki 
sen niin hyvin, ettei ketään haitannut. 
Monia sen sijaan haittasi se, että 
Wiimote ja Nunchuk olivat hieman... 
rajoittuneita mihinkään muuhun tar- 
koitukseen. Jos oli tarkoitus pelata jo- 
tain perinteisempää, käytettävissä oli 
vain perinteinen suuntaohjain tai sit- 
ten hieman hankala kahden käden ja 
yhden analogitatin ratkaisu. Pro Cont- 
roller oli saatavilla, mutta kaikki eivät 
sitä hankkineet. Näin melko moneen 
Wii-julkaisuun rakennettiinkin aivan 
omanlaisiaan ohjaustapoja, ja syntyi 
käsite waggle controls: siinä missä pe- 
rinteisessä ohjaimessa piti takoa nap- 
peja, Wiillä piti ravistaa ohjainta. En- 
simmäisten = esittelyvideoiden = visiot 
uskottavasta miekan heiluttelusta vaih- 
tuivatkin satunnaiseen vatkaamiseen 
ja pelihallien pistooliräiskinnät mie- 
leen tuoviin kävelyputkiin. Nintendo 










PELIT 


löi rahoiksi Wiillä ja omilla peleillään 
sille, mutta ulkopuolisten studioiden 
Wii-versiot kannatti keskimäärin kier- 
tää kaukaa jo kontrollien vuoksi. 


Kuudes akseli 

Sonyn julkaistessa PlayStation 3:n teh- 
tiin iso numero sen SIXAXIS-ohjai- 
mesta, johon oli ympätty mukaan lii- 
ketunnistin. Osittain tällä haluttiin 
paikata sitä, että värinäpalautetta ei 
saatu ensimmäiseen versioon käynnis- 
sä olleen lisenssikiistan vuoksi. Myö- 
hemmin tämä ”last-gen feature” sitten 
palasi myös Sonyn ohjaimiin, mutta 
ei ennen kuin Sonyn studiot oli opas- 
tettu ymppäämään peleihinsä pakol- 
linen liikeohjausosuus. Ohjainta piti 
heiluttaa, sillä piti lentää avaruusalus- 
ta tai tasapainotella narulla kävelevää 
hahmoa. Kaiken kaikkiaan tällä uu- 
della ominaisuudella piti hoitaa jokin 
yksinkertainen asia, joka ennen sujui 
ihan ohjaintattia kääntämällä tai nap- 
pia painamalla — jos oli tarpeen laisin- 
kaan. 

Sonyn toistaiseksi viimeinen kan- 
nettava pelikone PlayStation Vita taas 
oli itse asiassa aivan mukava laite, joka 
taantui vähän turhaan pikkutuhmien 
otaku-pelien tyyssijaksi. OLED-näyt- 
tö ja 3G-verkkoyhteys tekivät siitä mu- 
kavan kumppanin työmatkoille. Vali- 
tettavasti mukaan oli kuitenkin laitettu 
myös etu- ja takapaneelin kosketus- 
näyttö, joita oli tietenkin pakko hyö- 
dyntää etenkin Sonyn omissa peleis- 
sä. Muuten mukiinmenevä Uncharted: 
Golden Abyss keskeytyi vähän väliä jo- 
honkin aivan turhaan viuhtomiseen, ja 
kun lopulta kääntelin konsolia valoa 
vasten löytääkseni kartasta tietyn alu- 
een, totesin homman menneen vähän 

liian pitkälle. Pelasin minä sen silti 

läpi, tosin. 

On kuitenkin myönnettä- 
vä, ettei Sonyn räpiköinti 
aiheessa aivan hukkaan 
mennyt. PlayStation 5:n 
DualSense on oikeasti 
vaikuttava ohjain hap- 
tisine palautteineen, ja 
aiemmat kokeilut ovat 
varmasti auttaneet osal- 
taan sen kehityksessä. 
Minusta ei silti ole mat- 
kan varrella tullut sen 
kummemmin lääppimisen 
kuin vatkaamisenkaan fa- 

jatusten virtaukset ovat usein 


ennakoimattomia. Kirjoitan 

tätä tekstiä muutama tunti 
sen jälkeen, kun autolla ajaessani mie- 
leen tupsahti yhtäkkiä eräs muinainen 
peli. Arthur, Infocomin seikkailupeli. 
Fhkäpä siinä olisi aihe JOKin pelipals- 
talle. 

Infocomista riittää tarinoita — on- 
han se yksi pelihistorian tärkeimmistä 
tarinankertojista. Yhtiö syntyi vuonna 
1979, kun kaksi legendaarisen MIT-yli- 
opiston opiskelijaa vietti aivan liikaa ai- 
kaa koulun keskustietokoneella Colossal 
Cave Adventure -seikkailupelin parissa. 
Kaverukset tykkäsivät myös roolipeleis- 
tä ja ohjelmoinnista. Tietäähän sitä mi- 
hin moinen johtaa: pelintekoon. Syntyi 
Zork, joka aiheutti ruuhkaa ja kaaos- 
ta oppilaitoksen PDP-10-keskustieto- 
koneella. Syntyi klassikko, joka pohjus- 
ti voimakkaasti uudenlaista videopelien 
sukupolvea: kaupallisia tekstipelejä. 

Infocomin tarina on loistokas ja su- 
rullinen. Se oli yhtiö, jota rakastettiin. 
Se ei ollut korporaatiohelvetti vaan rak- 
kauspaja, jossa lemmenloitsut sykki- 
vät tarinasuonessa ja synnyttivät upei- 
ta, ainutlaatuisia ja usein mullistavia 
seikkailupelejä. Tekijät välittivät luo- 
muksistaan, samoin pelaajat. Heillä oli 
symbioosi. Yhtiö julkaisi useita kym- 
meniä tekstiseikkailuja, jotka muuntui- 
vat ajan mittaan graafisemmiksi. Se ei 
tosin auttanut kilpailussa, sillä pelaajien 
maku muuttui rajusti 1980-luvun lop- 
pua kohden. Teksti ei ollut enää valta- 
virtaa, vaan värikkäät toimintapelit ja 
visuaalisesti vaikuttavat graafiset toi- 
mintaseikkailut ja point'nclickit valtasi- 
vat suuren yleisön sydämet. 

Tarinan loppu ei ollut kaunis. Ensin 
Infocomin päättäjät veikkasivat täysin 

PLUNDERED HEARTS 


Infocom kanavoi 
sanojen Tonavan 


TEKSTIPELIEN 
MESTARI 


Teksti: Jukka O. Kauppinen 
Kuvat: Jukka O. Kauppinen, Mobygames 










Score: 07/10 





väärää hevosta ohjelmistomarkkinoilla, 
törsäsivät rahat flopanneeseen hyötyoh- 
jelmatuotantoon ja joutuivat myymään 
yhtiönsä. Uusi omistaja, Activision, vii- 
meisteli tuhon. Laskevat myynnit ja Ac- 
tivisionin ilkeilyt murskasivat yhtiön 
sielun, kun studiota ei enää arvostettu 
ja sitä vaadittiin tuottamaan aina vain 
enemmän pelejä minimiin optimoidul- 
la henkilöstöllä. Lopulta Infocomista ei 
ollut jäljellä kuin muistot vanhoista, hy- 
vistä ajoista. 

Miksi Infocom oli tärkeä? Yhtiö vei 
huippuunsa tavan, jolla videopeleistä 
tehtiin kirjallisuutta ja kulttuuria. Syn- 
tyi käsite interaktiivinen fiktio, jossa 
pelaaja kommunikoi pelin kanssa lu- 
kemalla ja kirjoittamalla. Jokaisessa pe- 
lissä oli tekstiä kirjan verran ja kerronta 
oli niin tasokasta, että Infocomin käsi- 
kirjoittajat pääsivät Yhdysvaltain kir- 
jallisuusliittoihin. Scifi-pelien mestari 
Steve Meretzky oli ensimmäinen Yh- 
dysvaltain science fiction -kirjailijoi- 
den yhdistykseen hyväksytty pelisuun- 
nittelija. 

Lisäksi Infocom panosti parseriin, 
joka tulkitsi pelaajien kirjoittamia ko- 
mentoja. Go west oli simppeliä? Open 
box with rusty key? Sing about gold with 
Thorin? Open box with rusty key then 
put gold in box and sing with Thorin? 
Infocomin parseri ymmärsi monimut- 
kaisiakin lauserakenteita, mikä ei to- 
sin meikäläisillä rajoilla paljoa auttanut, 
kun sekä aktiivinen että passiivinen sa- 
navarasto tyrehtyivät ongelmien edessä. 

Kulttuurillisesti arvostan erityises- 
ti sitä, että yhtiö uskalsi kokeilla. Kun 
peli koostui vain tekstistä, täytyi pelaa- 
jien mielikuvitusta ruokkia elävällä ker- 
ronnalla ja alati uudenlaisilla tarinoilla. 
Tekstiseikkailussa ei tarvittu efektejä, ne 










löytyivät jokaisen pelaajan korvien vä- 
listä. Niinpä aiheet saattoivat olla rajat- 
toman monenlaisia. Ohessa muutama 
makupala firman tuotannosta, ilman 
nahkajumalattaria. Löydät useita Info- 
com-pelejä emuloituna täältä: archive. 
org/search.php?guery=infocom. 





Suspended 

1983 | Amstrad CPC, Apple II, Atari 8-bit, 
Commodore 64, Plus/4, IBM PC, TRS-80, 
TI-99/4A, Macintosh, Amiga, Atari ST 


Michael Berlynin Suspended on eri- 
lainen tekstiseikkailu. Pelaaja makaa 
syväjäässä avaruusasemalla, huolelli- 
sesti paketoituna. Aivot ovat kuiten- 
kin hereillä, joten hän pystyy kauko- 
ohjaamaan kuutta toimivaa robottia 
yrittäessään pysäyttää seonneen tie- 
tokoneen aiheuttaman sääkatastrofin 
planeetan pinnalla. 

Suspended on osoitus Infocomin 
rohkeudesta kokeilla erilaisia kerron- 
nan tapoja, sillä peli on enemmänkin 
tekstipohjainen simulaatio, jossa ro- 
bottien erilaisia sensoreita hyödyntä- 
mällä on osattava tulkita ympäristöään 
ja päätellä mitä on tehtävä sekä milloin 
ja missä — kellon tikittäessä jatkuvasti. 
Aikaa on vain vähän. 

Seikkailu on tiemmä yksi Infocomin 
vaikeimmista, eikä sen pariin kanna- 
ta sukeltaa pikakokeilumielessä. Myös 
läpipeluuohjeet ja kartta ovat tarpeen. 
Jännittävää ajatella, että pelkällä teks- 
tillä on voitu luoda haastava simulaa- 
tio-seikkailu-puzzleilu. 


Plundered Hearts 
1987 | Amiga, Apple II, Atari 8-bit, Atari 
ST, Commodore 64, IBM PC, Macintosh 


Merirosvoiluja riittää, mutta Plunde- 
red Hearts on jotain aivan muuta. Amy 
Briggsin esikoisteos on 1600-luvun lo- 
pulle sijoittuva romanttinen piraatti- 
seikkailu. Päähenkilö on nuori nainen, 
jonka merirosvot vangitsevat — ja tie- 
tenkin neito havaitsee olevansa kah- 
den ihailijan himojen keskipisteenä. 
Neito ei kuitenkaan tyydy uhrin ase- 


maan, vaan tarttuu toimeen. Matkan 
varrella neiti Dimsfordin täytyy pelas- 
taa niin merirosvojen laiva, estää näi- 
den vihollisten salajuonet ja suorittaa 
ihmeellisiä sankaritemppuja. Kuole- 
manvaaran lisäksi neidon täytyy väis- 
tellä myös ihailijoiden lemmenlurituk- 
sia ja lähentelyjä. 

Neiti Dimsfordia ei juurikaan muis- 
teta pelihistorian naissankarigallerias- 
sa, mutta hän on yksi ensimmäisistä 
vahvoista ja itsenäisistä sankarittaris- 
ta. Vanki tai ei, hän nousee ahdinkon- 
sa yläpuolelle ja pyrkii omaan tavoit- 
teeseensa päättäväisesti, vaikka sydän 
pumppaakin rajusti ihanan meriros- 
vokapteenin lähellä. Jännästi monet 
tilanteet ja keskustelut etenevät eri 
suuntiin pelaajan vaatteista riippuen. 
Dimsford voi myös naamioitua mie- 
heksi, jolloin hän voi liikkua ja toimia 
huomiota herättämättä. 


Bureaucracy 
1986 | Amiga, Apple II, Atari ST, Commo- 
dore 128, MS-DOS, Macintosh 


Tieteiskirjailija Douglas Adams teki 
Liftarien lisäksi Infocomille toisenkin 
pelin, jossa hänen mielipuolinen huu- 
morintajunsa ylsi aivan uusille kierros- 
luvuille. Bureaucracy näet on mustilla 
sävyillä maalattu komedia byrokrati- 
asta. Sillä joskus kaikki menee pieleen. 
Aivan kaikki. Siihen löytyy syykin, 
mutta korjaustoimenpiteet eivät vain 
onnistu. Pariisiin pitäisi päästä, mut- 
ta sitten huomaatkin olevasi väärässä 
lentokoneessa. 

Bureaucracy on yksi Infocomin 
hauskimmista mutta myös vaikeim- 
mista peleistä. Adams on ollut liekeis- 
sä, sillä brittiläisessä byrokratiassa riit- 
tää ammennettavaa yhä tänäänkin. 
Järjestelmän rattaisiin joutuneen raa- 
sun kokemuksista syntyi uniikki seik- 
kailu, joka sekä itkettää että naurattaa. 
Se on myös hieno aikamatka 1980-lu- 
vun todellisuuteen! 


James Clavell's Shogun 
1989 | Amiga, Apple II, MS-DOS, Macintosh 


Dave Lebling jää historiaan miehenä, 
jonka jälkeen valot sammuivat. James 
Clavellin hittiromaaniin Shogun poh- 
jautuva tekstiseikkailu on viimeinen 
alkuperäisen Infocomin perintöä kun- 
nioittanut teos. Sen jälkeen yhtiö oli 
pelkkä kulissi. Shogun on myös muis- 
to muutoksesta: kun pelintekijät eivät 


ehtineet kirjoittaa omia tarinoita tar- 
peeksi nopeasti, pakotti Activision Ii- 
sensoimaan niitä ulkopuolelta. 

Hoppu ja pelialan muutos näkyy. 
Seikkailu on höystetty runsailla gra- 
fiikoilla, ja yksi pääpuzzleista on täy- 
sin graafinen. Kerronta seuraa orjalli- 
sesti kirjaa, eikä lineaarisessa tarinassa 
ole sivujuonteita tai tilaa kokeiluille. 


Porch 
W 
The screen door is closed, 


Popen door 
You open the screen door, 


1600-luvun Japaniin sijoittuva peli on 
pinnallisesti kaunis mutta ontto sisältä. 
Shogunia kannattaa vilkaista Arthur: 
The Ouest for Excalibur -seikkailun 
kera, sillä Arthuria voi pitää Infoco- 
min joutsenlauluna, viimeisenä mesta- 
riteoksena, jonka jälkeen Shogun peh- 
mensi pudotusta kadotukseen. 4 


' |Lm 


Blood Pressure: 120780 


Helcome to the porch. It is a porch. Doors from this porch lead south and east. 


The overall effect is rather porchy, 


A recording of something by Ändrew Lloyd Webber that's a bit like something 
else you can't remember is playing in the mansion. 


> macaw with a missing left wing is watching you from a perch in the corner, 


Under the perch you see some mail, 


>get mail 


AS You reach towards the mail, the macaw yells obscenely and drives you back. 


The macaw roars defiance at you, "Death to the communist dogg!" 


) 


ESCape: 
CITU STreet, in Mariko's litter 


With his body 35 best he can, 
Then whips open the Curfains. 
TUO arrows are imbedded in 
TOoranaga*s Chest and Side, 
and he jerks them out of 
The armor he WwWears 

bengath the kimono. HE 
Vi9a hi5 W3y OUT Of the 
litteEr and stands in the 
Street, SIWWOrd drawn, an 
INCOngruous LL U L 

Kimono and hat. 


ll 


SHOGUH 


Bureaucracy 


SCOfP: Er 


& 
MOUES: 3:34 

n ole kummoinen bilehirmu, ei- 

vätkä kaikki toimittajan työhön 

liittyvät tapahtumat ole tuntu- 
neet aina kovinkaan kutsuvilta. Vaikka 
järjestelenkin joskus tapahtumia, pidän 
esitelmiä tai hillun baaritiskien ääressä, 
niin raja löytyy tuttujen kanssa hillumi- 
sen ja uppo-outojen kanssa smalltalkaa- 
misen välistä. En oikein osaa tutustua 
satunnaisiin uusiin ihmisiin ilman so- 
pivaa katalyyttiä, minkä lisäksi kas- 
vomuistini on ihmiskunnan historian 
surkein. Isot tapahtumat ovatkin aina 
haastavia, kun kaikki tuntevat apinan, 
mutta apina muista ketään. Tunnustan: 
olen feikannut aika paljon äkillissä sosi- 
aalisissa tilanteissa. 

Ja silti minä riensin ilomielin tapah- 
tumissa ja kinkereissä. Ristiriitaista, 
eikö? Eipä siinä mitään silloin, kun reis- 
sulla on tavoite ja tarkoitus. Messut ja 
esittelytilaisuudet sujuvat ihan ongel- 
mitta, kun touhukas toimittaja vipel- 
tää suunnitellusti osastolta toiselle so- 
vittuihin tapaamisiin ja haastatteluihin. 
Suuret messutapahtumat tosin ovat oi- 
keastaan mälsiä — niissä on vain ylei- 
söhömppää, eikä välttämättä mitään 
oikeasti kiinnostavia uusia tuotteita tut- 
kittavaksi tai ihmisiä haastateltavaksi. 
Siksi jätinkin 2010-luvun puolella kas- 
vavassa määrin esimerkiksi Digiexpot 
kokonaan väliin. Niiden ammattilais- 
päivilläkin oli aina vain vähemmän mi- 
tään sellaista, jonka takia olisi kannatta- 
nut reissata 200 kilometriä suuntaansa. 
Oikeastaan ainoa syy oli näyttää naa- 
maansa firmojen edustajille ja yhteis- 
työkumppaneille. Silti laitoin myöhem- 
min messuille mieluummin paikallisen 
avustajan, jolla riittää intoa. 

osa XVII: no more bilees 


Teksti ja kuvat: Jukka O. Kauppinen 


Vieläkö on villihev... pelialabileitä? 
Vuosikymmenten kirjoittajauran mittaan 
allekirjoittanut on käynyt yhdessä jos toisessa 
tapahtumassa ja pelikissanristiäisissä. 
Mutta enää ei ole kissoja ristittäväksi. 


Myyjät myy, toimittajat... 
Olen viihtynyt paljon paremmin pe- 
lialan pienemmissä tapahtumissa, mut- 
ta niiden määrä on kutistunut vuosi- 
en mittaan liki olemattomaan. Syy ei 
ole pelkästään korona, joskin se on ol- 
lut vihoviimeinen niitti kuluvan parin 
vuoden aikana aivan kaikille peliala- 
tilaisuuksille. Suurempi syy on peli- 
myynnin digitalisoituminen. 

Yhä suurempi osa pelimyynnis- 
tä tapahtuu puhtaasti internetin kaut- 
ta, joten paikalliset maahantuojat ja 
jälleenmyyjät ovat pudonneet ketjus- 
ta kokonaan. Jossain ties missä päin 

maailmaa olevia julkaisijoita tai PR- 

toimistoja ei kiinnosta tippaakaan 

järjestää julkaisubileitä jossain mi- 

tättömässä Finlandissa, joten se oli 
siinä. Kotimaiselle myyntiketjulle 
taasen jää niin vähän käteen alati ku- 
tistuvasta fyysisten pelien ja lisävärk- 
kien myynnistä, ettei sieltä suunnal- 
ta järjestetä mitään, ellei jostain saada 
kunnon sponssia Suomi-launchikinke- 


Bugbearin FlatOut 2 -julkkaribileissä vuonna 2006 
ajettiin teemaan sopivasti kilpaa autoradalla. 


reihin. Harvoinpa saadaan, joten game 
over, bileet on bailattu, kun mobiilifir- 
mat eivät juuri perinteisiä juhlia jär- 
jestä. Toissavuotinen Remedyn Cont- 
rol-kinkeröinti jäänee koronankin takia 
viimeiseksi pitkään aikaan. 

Aikoinaan meininki oli kunnollis- 
ta. Pelitalojen promokiertueet piipah- 
tivat Suomessakin, jos nyt ei bilerekal- 
la, niin edes yhden PR-tyypin voimin 
näyttämässä pelejä ja juttelemassa mu- 
kavia. Olihan se kätevää, kun eDome 
haastatteli CDV:n edustajaa Codename 
Panzers Phase 2:sta ja olimme oikeas- 
ti Ruoholahdessa pizzalla. Tai kun jul- 
kaistiin jokin kansainvälisesti merkit- 
tävä peli, jonka kunniaksi sekä median 
että kaupan edustajat kokoontuivat sen 
varjolla baariin ottamaan kuppia. 

Sillä näinhän ne introverttiestot sula- 
tettiin. Jutellaan promotyyppien kanssa 
kaksin tai pikku ryhmässä, tai juhliste- 
taan pelin julkaisua, taputetaan puheil- 
le, syödään ja kallistetaan kuppia. Fi se 
nyt ihan satua ole, että toimittajat tyk- 
käävät oluesta. Rehellisyyden nimissä 
on silti todettava, että eivät toimittajat 
pärjää siinä kaupan ja myynnin edus- 


tajille. Ne tyypit osaavat rän-hommat 
etenkin, kun heidän ei tarvitse seuraa- 
vana päivänä yrittää kirjoittaa uutista 
tai artikkelia julkaisutapahtumasta. Me 
pelijournot olimme siihen verrattuna 
ihan nuboja. 

Kivoimpia kinkereitä olivat kotimais- 
ten pelien julkkarit. Ne olivat hieno syy 
mennä tapaamaan kollegoita ja onnitte- 
lemaan tekijöitä. Ennen muinoin suo- 
malainen peliala oli niin pieni ja tiivis 
ryhmä, että pelikehittäjät ja pelitoimit- 
tajat tunsivat toisensa varsin hyvin. 
Niinpä tapahtumissa ei paljoa jännitet- 
ty, vaan juttu lensi hyvinkin vapautu- 
neesti. Usein niinkin, että yhtäkkiä peli- 
firmatyypit vain havahtuvat siihen, että 
vieressä on median edustaja. 

- Niin tuota, ethän vain kirjoita tästä? 

Vaikea sanoa, kuinka useita kerto- 
ja tämä tilanne onkaan tullut vastaan. 
Kymmeniä kuitenkin. Ja pahoittelut, 
mutta kun otamme häppää otff-record- 
tilassa, niin kerrotut liikesalaisuudet, 
sisäpiirijuorut ja muut luottamukselli- 
set jutut myös pysyvät salojen arkussa 
lukittuna. 

Tulkoon kuitenkin yksi niistä kerro- 
tuksi näin 20 vuotta myöhemmin. 


Huulemme ovat sinetöidyt, 
Max Payne (2) 

Remedyn Max Payne julkaistiin heinä- 
kuussa 2001. Sehän ei ollut ihan mikä 
tahansa peli, vaan valtava mediamyräk- 
kä. Remedy ja Gathering of Developers 
/ Take-Two olivat osanneet vetää julki- 
suuden tappiin. Se oli hypetys, joka oli 
kuin olikin niin mega kuin luvattiin. 
Samalla se oli suurin, kallein ja kau- 
nein Suomessa tehty peli koskaan. Fi 
siis ihme, että Helsingin Kaivohuoneel- 
le kerääntyi kunnon lauma pelialalai- 
sia ja kaikennäköisiä extroja juhlimaan 
mahtipelin julkaisua. Jotkut tulivat vain 
bailaamaan ja toiset näkymään, me juh- 
limme oikeasti itse peliäkin. 

Vaan journalistit olivat siellä töissä ja 
teimme koko nivaskan videohaastatte- 
luja silloiseen eDomeen, vuoden 2001 
upeimmalla videoteknologialla. Oikein 
DV-nauhalle, joita Jartza sitten editoi 
ihan tieto-koneella. 

Veimme Remedyn kavereita yksi ker- 
rallaan terassille kameran eteen ja haas- 
tattelimme heitä Remedystä, Maxista ja 
tulevasta. Ehkä kaverit olivat vähän lii- 
kuttuneessa tilassa, mutta haastattelu- 
rundin edetessä saimme erittäin katta- 
van käsityksen jatko-osasta. Jokainen 
haastateltavamme kertoi Max Pay- 


ne 2:sta vuolaasti, eikä heitä 
tarvinnut siihen edes paljoa 
houkutella. Ja niin tuota. Me 
olimme Max Paynen julk- 
karibileissä. Eihän jatko- 
osa ollut vielä julkisuusmie- 
lessä millään tapaa tapetilla, 
ensin Maxin kustannukset 
piti kuolettaa ja saada protfi- 
tit pankkiin. Viihdeteollisuut- 
ta tuntemattomien voi olla vaikea 
käsittää miten totaalisesti tässä sa- 
hattiin omaan jalkaan, mutta sanotaan 
nyt vaikka, että ei näin. Fi kuulkaa oltu 
kavereita paljoa median kanssa keskus- 
teluun koulittu. 

Viimeisenä haastattelimme Reme- 
dyn pomoa ja projektin tuottajaa Petri 
Järvilehtoa, jolle ylenpalttinen tietou- 
temme Max Payne 2:sta tuli aika raju- 
na yllätyksenä ja shokkina. Se ilme. ”Ju- 

Redlynxin Trials Fusion -mediatapahtuma vuon- 
na 2014 oli kerrassaan erikoinen. Suomessa ei 
järjestetä usein isoja kansainvälisiä pressejä, 
mutta nyt maahan tuotiin pelilehdistöä ympä- 
ri maailmaa. Monikaan ei ollut koskaan nähnyt 
jäistä merta, joten väkeä oli vaikea saada kam- 
mettua sisälle Kaapelitehtaalle. 


malauta”” 

Emmehän me ilkiöitä olleet, joten 
teimme herrasmiessopimuksen. Leik- 
kaamme haastatteluvideoilta pois kaikki 
maininnat Max 2:sta, emmekä mainitse 
sitä missään jutussa. Mutta Remedy an- 
taa meille ennakkovaroituksen sen jul- 
kistamisesta, joten voimme julkaista vi- 
rallisen lehdistötiedotteen ilmestyessä 
omat, omiin *kröhm* lähteisiimme pe- 
rustuvat jutut. Kättä päälle. 

Näin toimittiin. Ja kyllähän meillä 
oli hauska ilta sekä bileissä että Maxia 
pelatessa. Toimittajamme Kalle Lah- 
tinen teki miehen työn arvostelukap- 
paleen saatuamme, ja hän sekä pelasi 
sen läpi että kirjoitti arvostelun en- 
nätysajassa. Juttumme oli ensim- 
mäinen Suomen mediassa jul- 
kaistu MP-arvostelu, ja ellen 
ihan väärin muista, niin Re- 
medyltä todettiin sen olleen 
myös maailman ensimmäi- 
nen arvio. Ihan kelpo sulka 
eDome-hattuun. 4 

Alan Waken julkkaribileet muut- 

tuivat aivan kauheiksi sen jäl- 
keen, kun bilepaikkana toiminee- 

seen yökerhoon päästettiin myös 
rahvas. Sattumalta samana iltana 
järjestettiin Synapsi-paukeklubi. 


Jukka O. Kauppinen alias Grendel/Byterapers on pitkän linjan toimittaja, joka kirjoitti en- 
simmäisiä tekstejään mekaanisella kirjoituskoneella. JOKin ensimmäinen peliarvostelu 
julkaistiin 1986, mistä lähtien hän on ahkeroinut tauotta kirjoittaen juttuja muun muas- 
sa videopeleistä, tietotekniikasta, viihteestä, ilmailusta ja burleskista. JOKstoriaa-sarjassa 
pureskellaan niin kotimikroilun kuin peli- ja digijournalismin maailmaa grennulasien läpi 
nähtynä. jukkaOskrolli.fi 

JI NAKS-21 


PIRATISMI (JA COMMODOREN 
MOHLAILYT) TAPPOIVAT AMIGAN, 
MUTTA PUOLUSTUKSEKSENI 
HALUAN ESITELLÄ KaiKki ! 
vm PELIT, JOTKA OSTIN Zeerhgent A Jor TUE 
WA RAHALLA KAUPASTA: Fye of the TSeholder TI 


The Legend of Darkmoon 

je ORI 4; NIIN MONTA VHDELLÄ MUN TUTULIA ON 
MÄ MITA HALUAN, | KIRJOITTAVA CD-ASEMA. 
ON TAYNNÄ | miu maama | N] Sa venrvna meni 30 
PELEJÄ. KUIN KO- PALJONKO SULLA | MARKKAA. ANNA RAHAT MULLE 
NEELLE ON TILAA NIIN VOIN VALITTAA SULLE 
MAHTUU. KOVOLLA? L SEURAAVAN PIRA-CD:N JONKA 
i | SE POLTTAA. 

NIIDEN PELIEN MUKANA Ei JOSSAIN VAIHEESSA PELIEN JA UUTTA ANIMEA EIEDES 
SATTUNUT TULEMAAN PIRATOIMINEN OLI NIIN VOINUT OSTAA, JOTEN 

VIRUKSIA. 2000-LUVULLE NORMAALIA, ETTÄ OSTAMINEN 0LI PAKKO WARETTAA. 
TULTAESSA NE OLIVAT EI KÄYNYT EDES MIELESSÄ, m CVLIOPISTON KONEILU, kuN 
KUITENKIN PIAN JATKUVA Vaikka SE OLISI HELPOTTANUT | =€( OLLUT VARAA OMAAN.) 


RIESA. ELÄMÄÄ. 


ALA POIKA 
WARETA. 





KRAKATTY KAVTTIS PITI ASENTAA JOSSAIN VAIHEESSA 
MONTA KERTAA VUODESSA UUDESTAAN, KAIKKI SELLAINEN 
KOSKA VIRUKSET OLIVAT AINA LÄSNÄ. SAÄTÄAMINEN ALKOI 
(EHKÄ EN VAIN OSANNUT.) KUITENKIN UUVUTTAA. 


MITEN MUUTEN 
MUKA OLISIN 
NÄHNYT NARUTON 
UUSIMMAT 
FILLERIJAKSO- 
TUOTANTO- 
KAUDET ? 


Hortol JAA:. 
Ri WiN, KEYGEN. 

Kahvahedelmä bongattu 
Taisin löytää kodistani sellaisen! 
Seppo Säämäki 
Kuva: Liekki Säämäki, 4 kk 


Suomennos: Kuva on jatkoa Skrollin suu- 
reen kahvahedelmäkeskusteluun (Skrol- 
lit 2020.4, 2021.1). Kahvahedelmä on 
ylimonimutkainen teos, kuten "hedel- 
mä, johon on iskenyt feature creep ja 
siihen on kasvanut kahva" tai lyhyem- 
min "C++". Kuvasta päätellen kahvoja 
voi olla useampia. 

Janne Siren 


Linux-blogivinkki 
Teillä olikin Linux-asiaa joku aika sit- 
ten. Tosi vähän löytyy selkeitä suomen- 
kielisiä oppaita muutenkin muihin kuin 
perusjuttuihin. Tehän voisitte hyödyn- 
tää tätä blogia: linux. blogaaja.fi. 

Heidi Wenger 


More International Edition? 
Thank you for what you are doing. 
Wish the magazine had a [current] 
English version too, though. I under- 
stand why its only in Finnish, 1 just 
didn't want to miss a chance to state 
the obvious. :) Thanks again! 

Shukhrat Nekbaev 


Thank you very much, Shukhrat! We 
appreciate the encouragement. 
Janne Siren 





Retrovaara 

Kiitos, että Skrolli puhuttaa. Skrollin ja 
Retro Rewind -retropelilehden taan- 
noinen yhdistyminen on puhuttanut 
viime aikoina Facebookin Pelikonsolit 
ja pelit (Retro) -ryhmässä. Jotkut ret- 
ropelaajat murehtivat, että retropeli- 


liitteemme on kutistunut, eikä Skrol- 
liakaan saa revittyä siitä irti. Meille on 
esitetty myös vastakkaista huolta muu- 
alta: retropelit valtaavat Skrollin ja vie- 
vät koodaussivut. 

Skrollia on tosiaan hankala irrottaa 
Retro Rewind -liitteestä, mutta muu- 
ten huoli on aiheeton. Skrolli ja Ret- 
ro Rewind syntyvät entiseen tapaan. 
Vuonna 2018 ilmestyi 336 sivua Skrol- 
lia ja 128 sivua erillistä Retro Rewin- 
dia. Vuonna 2019: Skrolli 376 sivua 
ja RR 128 sivua. Yhdistymisvuonna 
2020: Skrolli 384 sivua ja RR-liite 124 
sivua (neljän sivun ero selittyy sillä, et- 
SS TEKO IE KIT ET )N 

Viime vuonna julkaistiin eniten 
Skrolli-sivuja historiassa — vaikka Ret- 
ro Rewindit repisi irti. Olemme Skrol- 
lissa kivuliaan tietoisia kotimaisten 
tekniikkalehtifuusioiden — maineesta, 
joten teimme homman mielestämme 
oikein. Pidimme lehdet samoissa kan- 
sissa, mutta erillään ja entisellään. II- 
man 31 sivun Retro Rewind -liitettä 


kukin lehtemme olisi vain tuon verran 
lyhyempi. Näin myös vuonna 2021. 
Ehkäpä tietotekniikan harrasteken- 
tässä pitäisi tapahtua enemmän täl- 
laisia kevytfuusioita. Sen sijaan että 
esimerkiksi avoimen lähdekoodin yh- 
teisöt haarautuvat säännöllisesti riitai- 


PS. Jos englanninkielinen Skrolli Inter- 
national Edition ei ole tuttu, voit lada- 
ta maksuttomat pdf-lehdet osoitteesta 
skrolli.fi/numerot ja ostaa paperilehtiä 
osoitteesta skrolli.fi/kauppa niin kauan 
kuin varastoa riittää. Kerroimme Skrol- 
li International Editionin tarinan suo- 
menkielisessä lehdessä 2019.2. 


Skrolli-terveisiä Unkarista 

These magazines are BEAUTIFUL! 
I checked the Finnish mag [Skrolli 
2021.1], however I don't really under- 
stand a single word. :) Google Trans- 
late helps a bit though... The English 
ones [Skrolli 2016.1F, 2017.1E] are 
also pretty nice issues. It's a pity that 
you don't have any later versions, sin- 
ce these ones are little bit outdated. But 


siin ja kilpaileviin siiloihin, mitä jos 
useampi tekisi Skrollit ja laittaisi hynt- 
tyyt yhteen naapurin kanssa? Joskus 
enemmän vain on enemmän. 

Skrollin omat ”retroartikkelit” ei- 
vät myöskään vie tilaa muilta jutuil- 
ta. Skrollia tehdään pääosin talkootyö- 
nä, joten jos jonkun artikkelin jättää 
pois, tilalle tuskin tulee mitään. Leh- 
ti on vain lyhyempi. Lehti ei liene edes 
halvempi, sillä Skrollissa lisäsivu ei ole 
merkittävä menoerä. Skrollin sisällön 
vaihtelu on seurausta talkooporukal- 
ta saaduista artikkeleista, mikä onkin 
aina ajankohtainen huoli. 

Skrolli 2021.2:ssa on tietoturvatee- 
ma. Teemaa tavoiteltiin kerran aikai- 
semminkin. Tuolloin kaikki (!) tieto- 
turvajutut peruuntuivat kirjoittajien 
puolelta — sen sijaan saimme läjän jut- 
tuja vanhoista tietokoneista. Teem- 
me kulisseissa paljon töitä kirjoitta- 
jien ja kirjoitusten saamiseksi, mutta 
jokainen Skrolli on silti arpapeliä. Pa- 
ras tapa vaikuttaa lehden sisältöön (tai 
olla vaikuttamatta) on kirjoittaa (tai 
olla kirjoittamatta) artikkeleita. Juttu- 
tarjoukset: toimitusaskrolli.fi. 





V[TYITANYTKÄTI 
päätoimittaja 


PS. Suuri kiitos ATK-Suomen ve- 
teraaneille, jotka ovat rikastutta- 
neet Skrollia tarjoamallaan sisällöllä, 
myös tällä Postipalstalla. Viestin- 
vaihdot kanssanne ovat olleet antoi- 
sia. Perästä tulijat kiittävät. 


will be very nice in my collection... 
Beautiful work! 
Zdmbö Zorän 


Erään IBM:läisen tarina 
Osallistuin ensimmäiselle ATK-kurs- 
silleni 22.-26.4. vuonna 1963. Kurssis- 
ta oli ilmoitus Helsingin Sanomissa ja 
päätin mennä mukaan 16-vuotiaan in- 
nolla. Neljän illan mittainen automaat- 
tisen tietojenkäsittelyn kurssi Helsin- 
gissä Kaapelitehtaalla kuulosti hyvältä. 
Kaapelitehtaalla oli tuolloin Siemens 
2002 -tietokone, jonka toimintoihin ja 
kaupallishallinnolliseen käyttöön pää- 
sin tutustumaan. Kurssin ohjelmaleh- 
tinen on edelleen tallessa (seuraavan 
sivun kuvassa). 

Tämän kurssin jälkeen asia jäi mie- 


17 


leen muhimaan ja muutaman vuoden 
päästä lukion jälkeen jatkoin hetken 
ATK-opintoja Helsingin yliopistolla. 
Fysiikan laitoksella Siltavuorenpenke- 
reellä suoritin ALGOL- ja FORTRAN- 
ohjelmointikurssit. Laitteistoina olivat 
Elliott 503 - ja Elliott 803 -tietokoneet 
ikimuistoisine reikänauhoineen. 

Vuonna 1968 pääsin Sanoma Oy:n 
ATK-osastolle — Cobol-ohjelmoijaksi. 
Laitteistona oli IBM System/360 (malli 
30) -keskustietokone, joka pian vaihtui 
tehokkaampaan IBM S/360:een (malli 
40), johon liitettiin IBM 3270 -päätelait- 
teet. IBM:n reikäkorttikoneetkin olivat 
kovassa käytössä, kun kaikki tapahtu- 
ma-aineisto lävistettiin vielä silloin kor- 
teille. Sanoma Oy:n keskuslaitteisto oli 
Suomen mittakaavassa iso ja henkilö- 
kuntaa oli kymmeniä. 

Kaikki IBM:n asiakasyritysten ATK- 
ammattilaiset koulutettiin IBM:n asia- 
kaskoulussa Helsingissä. Tämähän oli 
aivan ensiarvoisen tärkeää. Järjestelmi- 
en perusteista alkaen, ohjelmointikielet, 
ohjelmointitekniikat, suunnittelukurs- 
sit ynnä muut antoivat pohjan päivittäi- 
seen työhön. Opettajina toimivat Suo- 
men IBM:n asiantuntijat. 

Vuonna 1971 siirryin Osuuskunta 
Metsäliittoon Helsingin Kaisaniemen- 
katu 10:een IBM System/370 (malli 125) 
-ympäristöön — systeemiohjelmoijaksi 
ja ohjelmointipäälliköksi. Paria vuotta 
myöhemmin siirryttiin uuteen toimita- 
loon Espoon Tapiolaan. Sen jälkeen olin 
IBM:llä 17 vuotta, vuosina 1975-1992. 
Tästä ajasta olin ensimmäiset 12 vuotta 
käyttöjärjestelmä-, tietoliikenne- ja tie- 
tokantaohjelmistojen asiantuntijana, lä- 
hinnä IBM S/370 -ympäristöissä. 

Edelleen alan räjähdysmäisen nopean 
kehityksen vuoksi jatkuva laitteistojen 
ja ohjelmistojen sisäinen koulutus oli 
tärkeää. Omalta kohdaltani tuotekoulu- 
tus ja päivityskurssit järjestettiin IBM:n 
koulutuskeskuksissa Lontoossa, Parii- 
sissa ja Mainzissa — joka vuosi monta 
kurssia, useita viikkoja kerrallaan. 

IBM:llä oli myös maailmanlaajui 
sesti tapana lähettää asiantuntijoitan- 
sa perheineen komennuksille, ”assign- 
menteille', työskentelemään muiden 
maiden IBM:llä monen tyyppisissä pro- 
jekteissa. Muistan, että Suomen IBM:ltä 
oli 70- ja 80-luvuilla jatkuvasti jopa 
kymmeniä "assignmenttilaisia" monen 
vuoden mittaisilla komennuksilla. 

Itsekin olin perheineni kolmella ko- 
mennuksella. Ensin 70-luvun lopulla 
kaksi peräkkäistä komennusta Lontoo- 

Suomen Kagspolitehdas Osekeyhtiö 
Tietokoneosasto 

ATK-KURSSIN OHJELMA 22 - 26.4.1963 


13.00 « 18.10 

Kurssin avaus 


Kurssin tarkoitus ja 
sisältö, järjestäytymis- 


OHJELMA 


dipl.ins. 
Kurt Wikstedti 


MYist, 
Reino Kurki-Suonio 


toimenpiteet 


ATK:n historia ja tavoitteet 


Perustietojen synty- ja 
keruuvaihe 


maista. 
Raimo Suoniemi 


ek Or s 
Pavli Jmmonen 





Reik&korttikoneet ATK :ssa herra 
Risto Auer 
19.10 20.0 a 
20.1 ) uti en Suomen Kaapeli- 
kekonoisii 
PR =  —— 
25.4 i. 
— aiem : s - 
papa n . Ma i pokat , 
3.00 = 18,50 Elektronisen tietokoneen maist, 


toiminta, rakenne ja 


Reino Kurki-Suonio 


ohjelmointi 


19.10 - 19:45 " 


19.45 mui 20,00 


Tutustuminen Siemens 2002 


tietokoneeseen 


20.15 « 21.00 


26240 
18.00 «= 18.50 


19.00 = 19,50 


20.00 «= 20.55 


20,55 - 21.00 


seen, yhteensä 2,5 vuotta, ja sitten Persi- 
anlahdelle Dhahraniin, Saudi Arabiaan 
kolmeksi vuodeksi. Työhön liittyi ohjel- 
mistokehitystä, tuotetukea asiakasyri- 
tyksille ja koulutusta. 

Arto Peltonen 


P.S. Minulta löytyy myös esimerkiksi 
IBM-koulutuskeskuksen  ATK-perus- 
kurssin "Ohjelmointijärjestelmät"-mo- 
niste (Heikki Räikkönen, 1963), IBM- 
katsaus-julkaisu Nol 1964 (vuosikerta 
3) ja Teknillisen korkeakoulun ylioppi- 
laskunnan moniste n:o 226 "Elliott 803 
ALGOL" vuodelta 1966. 





Suurmuistilaitteoet ja esi- 
merkkejä niiden käytöstä 


Systeemisuunnittelun peri- 
aatteet ja käytäntö 


Integroitu tietojenkäsittely 


Tehtyjen kysymysten selvit- 
telyä, keskustelua ja kahvi 


Kurssin päätös 


dipl.ins. 
Tage Cerlsscn 


ekon. 
Erkki Eväsgoja 


dipl.ins. 
Pokka Lehto 


osanottajat ja 
esitelmöitsi jät 


dipl.ins. 
Kurt Wikstedt 


Terveisiä Suomen 
tietokonemuseolta 

Suomen tietokonemuseossa Jyväskylässä 
(ks. Skrolli 2021.1) ei ole pelkkiä tieto- 
koneita, vaan myös kosolti erilaisia ohe- 
islaitteita. Tietokonemuseon puheen- 
johtaja Mauno Poikonen lähetti meille 
esimerkkinä pari valokuvaa mielenkiin- 
toisesta reitittimestä, jossa on merkintä 
papaya.uku.fi (uku.fi oli University of 
Kuopio, osa nykyistä Itä-Suomen Ylio- 
pistoa): 

Museolta löytyy Cisco AGS+ (Ad- 
vanced Gateway Server) -reititin, jon- 
ka päällä on tarra: "Poistettu käytöstä 
7.6.96". Cisco AGS:t olivat Ciscon en- 





simmäisiä reitittimiä. Reitittimen 
on lahjoittanut museolle CSC — Tie- 
teellinen laskenta Oy. Se on ollut 
käytössä FUNETissa eli yliopisto- 
jen varhaisessa internetiin yhteydes- 
sä olleessa verkossa. 

FUNETin kautta Suomi kytkettiin 
ensimmäistä kertaa kansainväliseen 
TCP/IP-verkkoon. Meille on kerrot- 
tu FUNET-yhteydessä tarinaa, jon- 
ka mukaan suomalaiset teekkarit 
halusivat testata verkkoa ja onnis- 
tuivat tunkeutumaan yhdysvalta- 
laisen viraston koneeseen. Kun asia 
huomattiin USA:ssa, niin koko Suo- 
men yhteys ulkomaille katkaistiin ja 
oli jonkin aikaa poikki. 

Mauno Poikonen 
Suomen Tietojenkäsittelymuseoyhdistys ry 


Tiesitkö, että... 
Kerroimme Skrollissa 2021.1 Suo- 
men tietokonemuseosta (suomentie- 
tokonemuseo.fi) ja sen neuvostoliit- 
tolaisesta MIR-2-tietokoneesta, joita 
on tiettävästi jäljellä enää kaksi kap- 
paletta maailmassa. Mauno Poiko- 
nen kertoi meille, että koneen saami- 
nen museoon oli sattumaa. MIR-2:n 
romutuksesta oli jo sovittu, kun yksi 
Suomen tietokonemuseon aktiiveista 
sattui kuulemaan asiasta autoradios- 
taan. Hän soitti koneen omistaneelle 
TKK:lle, joka lahjoitti sen sitten tieto- 
konemuseolle. Mukana tuli runsaas- 
ti ohjekirjoja, joista osa on käännetty 
englanniksi ja muutamia myös suo- 
meksi. Sanomalehti Keskisuomalai- 
nen valitsi MIR-2:n pe- 
lastamisen — vuoden 
2007 kulttuuriteoksi. 
Janne Siren 


Timanttijahti 
ja TRS-80 
Ilokseni ilmoitan, että 
vuonna 1987 julkaistu pe- 
lini (Commodore 16:lle ja yh- 
teensopiville] on päässyt jakeluun 
Plus/4 World -sivustolle (plus4world. 
com). Peli sai tämän maailman en- 
si-illan 17.4.2021 eli noin 34 vuoden 
jälkeen julkaisustaan MikroBitissä 
11/1987 [s. 59]. Suurkiitokset Timant- 
tijahti-pelin verkkoon siirtäneelle hen- 
kilölle. Terveisiä täältä Nastolasta kai- 
kille Skrollin lukijoille! 

Asko Tammelin 


Kiitos terveisistä ja muistoista, Asko! 
Juttelimme Askon kanssa viestin saa- 














tuamme. Hän kertoi, että oli yrittänyt 
tehdä pelejä aiemminkin 1980-luvulla, 
mutta kun ei ollut taitoja ammuskelu- 
pelien tekoon, niin puuhasteluun päätyi 
tietovisa ja tämä tekstiseikkailu. Ohjel- 
mointiharrastus sai vauhtia Nastolan 
kurssikeskuksen ATK-ryhmästä, jossa 
tehtiin ohjelman runko. 
Timanttijahti-tekstiseikkailusta tuli 
suorastaan monialustatuotos, sillä en- 
simmäinen versio oli TRS-80-mikrol- 
le. Kyseisen tietokoneperheen varhaista 
jäsentä käsitellään tässäkin Skrollissa. 
TRS-80 oli nimittäin myös Nastolan 
kurssikeskuksen kone. Niitä oli usei- 
ta, joskin myöhempää kiinteää mallia: 
näppäimistö, vihernäyttö ja 1-2 levy- 
keasemaa kiinteästi samassa hopeises- 
sa tai harmaassa kotelossa. 
Katselimme Askon kanssa 
valokuvia, ja vahva veik- 
kaus oli TRS-80 Model III 
(viereisessä kuvassa*). 
Kurssikeskukses- 
sa oli myös C64- 
ja PC-luokat. TRS- 
80- ja Commodore 16 
-versioiden jälkeen Asko 
toteuttikin pelin myös C64:lle. 
Eräs ohjelmoija käänsi Timantti- 
jahdin lopulta jopa PC:lle, tosin vas- 
ta kun Asko oli työelämään tutustu- 
misjaksolla harjoittelijana kaupungin 
ATK-keskuksessa 1980-luvun =lopul- 
la. Timanttijahti tuli näin tahattomasti 
kartoittaneeksi paikallista ATK:n käyt- 
töhistoriaa. 
Asko kertoi myös, että Jesse Software 
— joka on tuon ajan hengen mukaises- 
ti merkitty ohjelman tekijäksi — oli pai- 

Tinantin metsästys 
stant paina Jotain 
MEITEYILE! : E 
Olet metsässä "joss si yor ; 
Ölet kotona rolli software * 
pia p "Tinantin metsästys" 
j, start paina jotain 
Ju otona MYITEILÄEN 
uunta? i " 
Olet netsässä INN 3 
uunta? e E N 
Olet talossa,näet ponnin 
Suunta? ota ponni 


skrolli äi FOR a=1 10 9:READ t$(a):NEXI 
Olet talossa,näet ponnin 48 12? x ; a 

45 PRINI t$(1) 

50 INP 

51 GOT0 5080 

THE COMMODORE C65 DEVELOPMENT SYSTEN 


COPYRIGHT 1991 COMMODORE ELECTRONICS, LTD. 
COPYRIGHT 1977 MICROSOFT 


ALL RIGHTS RESERVED 


——/ 
BASIC 10.0 —V0.98.911001 


ENGLISH KEYBOARD 
NO EXPANSION RAM 


C1565 DRIVE 
ROM CHECKSUM $4BCF 


READY, 

LOAD "TIMANTTIJAHTI" 
SEARCHING FOR TIMANTTIJAHTI 
LOADING 


TSASTYS 
JOTAIN 





kallinen porukka, jonka puitteissa teh- 
tiin monenlaista, salapoliisitouhusta ja 
keksinnöistä aina pelitaloksi pyrkimi- 
seen. Asko on tehnyt ryhmittymän ni- 
missä sittemmin muun muassa videoita 
sekä SID- ja Amiga-musiikkia. 

Timanttijahti, tai Timantin metsästys 
ohjelmakoodin mukaan, on pieni har- 
joitelma Basicin DATA-lauseiden käy- 
tössä. MikroBitin toimitus tosin kuvaili 
sitä kunnianhimoisemmin: "Peli herät- 
tää huomiota loistavalla grafiikallaan 
ja sanavalmiudellaan." Asko itse tote- 
si teoksensa olevan vaatimaton, mutta 
sen ilmestyminen verkkoon vuosien jäl- 
keen ilahdutti. 

Skrolli ei olisi Skrolli, ellemme olisi 
kääntäneet Timanttijahtia vielä paril- 
le muullekin alustalle - Askon luvalla. 
Niinpä saat Timanttijahdin Commodo- 
re 16 -version lisäksi Commodore 65:lle 
ja Amigalle verkkojatkojemme kautta 
(skrolli.fi/numerot). 

Janne Siren 

PS. Asko lahjoitti materiaalejaan ai- 
koinaan Nastolan kirjastolle, josta ne 
menivät Maakunta-arkistoon ja mah- 
dollisesti sen myötä nykyiseen Kan- 
sallisarkistoon. Kenties Timanttijahti 
C64:kin seikkailee vielä siellä? 


BITCOINIT talteen paperille — ANIME jahakkerikulttuuri — AMIGA 500:n uudet turbot ww 

TIETOKONELEHTI 
HARRASTAJILLE 
Ohjelmointi: Opettele apilla 

Neuroverkot: Plasmaefekti 
Suomesta: Pelimuusikot 


VHDL-kieli 
TEE OMA 
PROSESSORI 


KEINOTODELLISUUS 
Parhaat silmikot 
Hologramminäytöt 

Lisätty todellisuus 


MEGA65 DevKit 
COMMODORE 65 


-uusinta testissä 





MSX-MS- 
DOS-PC 


KUN TIETOKONE TÄYTTI HUONEEN 


Jyväskylän piilohelmi: Suomen suurtietokonemuseo 
W/äki = Dragon'slair — Sarjakuvitetutpelit — BiraBira — Max Paynen musiikit 
Palautekyselyn äänisaalis 
Skrolli järjesti verkon puolella Google 
Forms -palautekyselyn Skrolli 2021.1:n 
suosikkijutuista, viime vuoden nume- 
roiden tapaan. Vastaajat saivat vali- 
ta niin monta juttua kuin halusivat. 
Saimme 135 vastausta huhtikuun lop- 
puun mennessä. Tässä Skrolli 2021.1:n 
kolmen kärki: 


Suomen tietokonemuseo (71,4 %) 
MEGA65 DevKit (45,1 %) 
Turrikaanien yö (42,1 %) 


Ensimmäinen sija keräsi tällä kertaa en- 
nätyksellisen suuren prosenttiosuuden. 
Fdellinenkin ennätys oli samantapai- 
sella aiheella pari Skrollia sitten (Skrol- 
li 2020.3: Suomalaiset tietokoneet 59,8 
%). Suomi-ATK selvästi tykästyttää. Se, 
että Commodore-aihe on toisena ei lie- 
ne yllätys kenellekään, mutta noteerat- 
takoon Skrollin hovisarjakuvan Turri- 
kaanien yön alati kasvava kansansuosio 
— nyt peräti kolmannella sijalla. Ansait- 
tu iso käsi, JJ Nääs! 

Kilpailu kolmannesta sijasta oli kui- 
tenkin tiukkaa. Seuraavana (41,4—39,1 
%) erottui selkeä suosikkijoukko, suo- 
situimmasta alkaen: Amiga 500:n tur- 
bokortit, Tee oma prosessori, Pelimu- 
siikin säveltäjä ja Skrolleri (Amiga on 
kuollut. Eläköön Amiga!). Näiden ala- 
puolella olivat JOKstoriaa XVI (37,6 %) 

ja neuroverkkopalsta Äly hoi! (35,3 %). 
Noin kolmanneksella äänestäjistä oli 
vielä rastittuna Lumetodellisuuden si- 
säpiiri, osa 1 ja Spectravideo Xpress 16 
(molemmilla 33,1 %). 

Kysyimme palautekyselyn yhteydes- 
sä kouluarvosanaa myös lehden kan- 
nelle ja sisällölle, kuten teimme myös 
kahden edellisen numeron kohdalla. 
Tulokset olivat (kansi / sisältö): 


Skrolli 2020.3: 8,61 / 8,48 
Skrolli 2020.4: 8,78 / 8,54 
Skrolli 2021.1: 8,49 / 8,62 


Lisäksi toivoimme kirjallisia kom- 
mentteja, joista tiivistetty otos on poi- 
mittu mukaan Postipalstalle. Kiitos 
myös kommenteista, jotka eivät mah- 
tuneet Postipalstalle — kaikki on luettu 
ja opiksi otettu. 

Janne Siren 


Rikas spektri 
Numero 2021.1 oli vallan mainio. Ko- 
neharrastusasian, retron ja nostalgi- 
an ohessa on nykyaikaakin ja aiheilla 
rikas spektri. On kiva, että lehti an- 
taa paperipintaa fiksuille kotimaisille 
kirjoittajille. Jutut ovat poikkeuksetta 
poikkeuksellisen (sic.) päteviä. 

Matti Vuori 


AMIGAAA!?! 

Aika pieni kattaus oli Amigaa taas ker- 

ran [Skrollissa 2021.1]. Missä on katta- 

va artikkeli uusista Amiga-emolevyistä? 
Poiminta palautekyselyn vastauksista 


AmylTX löytyy tämän numeron sivulta 
64 ja lisääkin on tulossa. 
Mikko Heinonen 


Uutta ja vanhaa koulua 
Kaikissa kolmessa viimeisessä nume- 
rossa olleet valokuvakannet tuntuvat 
ankeilta aiempiin värikkäisiin piirrok- 
siin tai generoituihin grafiikoihin ver- 
rattuna. 

Vaikea kuvitella, että laajennuskortit 
[Skrollissa 2021.1] n. 35 vuotta vanhoi- 
hin kotitietokoneisiin jaksaisivat kiin- 
nostaa nykynuorisoa. Itsekin juuri ja 
juuri jaksoin lukea läpi, vaikka olin itse 
nuori, kun nuo tietokoneet tuli mark- 
kinoille. Foenix ja MEGA65 kiinnosta- 
vat kuitenkin jostain syystä enemmän. 
Sopiva yhdistelmä uutta ja vanhaa. 
Retroilun vastapainoksi on hyvä olla 
nykyistä teknologiaa. 

Ehkä kiinnostavin artikkeli olikin 


VHDL-kielen käytöstä, vaikka se olisi 
kyllä kaivannut väliotsikoita. Nyt teksti 
oli yhtä pitkää puuroa. Vakiopalstois- 
ta ekana tulee luettua JOKstoriaa, Ei 
näin! ja Skrolleri. Kaiken kaikkiaan ar- 
vostan työtänne, ja lähes jokainen jut- 
tu tulee luettua! 

Jarkko Toivonen 


Kiitos palautteesta! Kansista: Skrolli 
2020.4:n kansi oli muuten 3D-mallin- 
nettu, ei valokuva, joskin myönnämme 
toki tarkoituksellisen tyyliyhteyden. Li- 
sää kansien tyylistä seuraavassa vasta- 
uksessa. 

Janne Siren 


Psykedeelikannet takaisin 
[Skrolli 2021.1] oli hyvä numero, kaik- 
ki oli tasaisen kiinnostavaa. Kansi oli 
vähän läyhä, haaleenvaalee sininen. 
Räväkät ja värikkäät iskee itselle lu- 
jempaa. 

Poiminta palautekyselyn vastauksista 


Psykedeelikannet olivat mielenkiintoi- 
sempia kuin nykyinen lehtipistemalli. 
Toinen poiminta palautekyselystä 


Skrollin kannet ovat noudattaneet sa- 
maa kaavaa jo kolmatta kertaa pe- 
räkkäin: vasemmalla puolella van- 
ha tietokone, oikealla puolella tekstiä. 
Vaihtakaa ainakin asettelua välillä. Mi- 
tään muuta valitettavaa ei oikeastaan 
edelleenkään löydy. 

Kolmas poiminta palautekyselystä 


Skrollin irtonumeromyynti marketeissa 
alkoi syyskuussa 2020, mikä on vaikut- 
tanut kolmen edellisen sekä uusimman 
lehden kansiin. Yritämme näyttää tie- 
tokonelehdeltä ja erottua lehtipisteissä. 
Arvelimme esimerkiksi, että valkoinen 
kansi loistaa kuin majakka keltavih- 
reässä lehtimeressä. Korkea otsikkosa- 
rake kannen laidalla taas varmistelee, 
että takariviin joutuneen lehden otsi- 
koita näkyy. 

Jahka lehtipisteyleisö ja Skrolli tu- 
levat toisilleen tutummiksi, ennakoin 
psykedelia-asteen nousevan kansissam- 
me. Saatamme myös vuorotella maltil- 
lisempien ja villimpien kansien välil- 
lä sekä seurata vastaanottoa. Merkkejä 
tästä onkin jo uusimmassa, hieman pe- 
rinteisemmässä Skrolli-kannessa, joka 
melkein jopa rikkoo vanhaa myyntivii- 
sautta: "Ei koskaan ihmisiä tietokone- 
lehden kanteen." 

Janne Siren 


Pääkirjoitus puhutteli 

Vuoden ensimmäinen lehti oli toinen 
lukemani Skrolli, ja toistaiseksi olen 
enemmän kuin tyytyväinen tilauksee- 
ni. Aiheita on laidasta laitaan, ja lähes- 
tulkoon kaikki onnistuvat nappaamaan 
mielenkiinnosta kiinni. Kaikki aiheet 
eivät toki ole aina juuri omaan mieleen, 
mutta maailman kuplautuessa yhä te- 
hokkaammin on hyvä saada eteen myös 
materiaalia mitä ei välttämättä muuten 


lukisi. Pääkirjoitus [Janne Siren: Kup- 
pikunnat nurin] puhutteli tältä osin sy- 
västi. Jään innolla odottamaan, että lehti 
putoaa postiluukusta seuraavan kerran. 

Poiminta palautekyselyn vastauksista 


Saamarin Siren 

Sirenin sisäpiiri on aina tosi mielen- 
kiintoinen mutta jotenkin tosi raskas 
luettava. Tykkään lukea lehtiartikkelin 
kerralla, mutta varsinkin tämän lehden 


Digi-Skrolli muutoksessa 
Skrolli 2021.1 ja sisältö näyttää mie- 
lenkiintoiselta. Ostaisin sen mielellä- 
ni digitalisena irtonumerona, mutta 
iPadini Skrolli-sovelluksessa ei uu- 
sinta numeroa ole saatavilla. 
Poiminta palautekyselyn vastauksista 


Kaikki Skrollin numerot ovat nykyi- 
sin myynnissä tai vapaasti ladattavis- 
sa digitaalisena pdf-lehtenä osoittees- 
sa skrolli.fi/digi. Pdf-lehtiä voi lukea 
jotakuinkin millä tahansa alustalla. 

Vuoden 2017 alusta käytössä olleen 
Skrolli-sovelluksen (iOS/Android) ja 
sen takana olevan pilvipalvelun sopi- 
mus sen sijaan päättyy viiden vuoden 
jälkeen joulukuussa 2021, joten kulu- 
va vuosikerta ei ilmesty sovelluksessa. 
Skrolli-sovelluksen käyttäjät voivat 
ladata korvaavat pdf-lehdet maksutta 
Skrollin kotisivuilta viimeistään pilvi- 
palvelun sulkeutuessa. 

Markkinoimme = Skrolli-sovellus- 
ta monilla tavoilla, esimerkiksi kaup- 
paamalla englanninkielisiä lehtiä ul- 
komaille ja kokeilemalla erilaisia 
hinnoittelumalleja. Jaoimme myös 
upouutta Suomi-numeroa sovelluk- 
sessa ilmaiseksi (Skrolli 2019.4) sekä 
mainostimme sovellusta. Viime vuon- 
na seurasimme vielä, olisiko uuden 
Retro Rewind -liitteen tuomista tilaa- 
jista sovelluskäyttäjiksi. 

Lähes kaikki lukijamme lukivat kui- 
tenkin mieluummin paperi- tai pdf- 
Skrollia. Skrolli-sovelluksen myynti ei 
kattanut edes sovelluksen käyttämän 
palvelun kustannuksia. Sovelluskaup- 
pojen rajoitukset ja jatkuvat muutok- 
set sekä niistä seuraava taustatyö te- 
kivät julkaisukanavasta myös työlään 
ylläpitää. Kiillotetun käyttäjäkoke- 
muksen takana sovelluskaupat juok- 
suttavat julkaisijoitaan. 


Sovelluksessa myytiin vuosittain pa- 
risenkymmentä tilausta, kun paperi- 
Skrollin tilaajia oli vastaavana aika- 
na parisentuhatta. Irtonumeromyynti 
oli vieläkin satunnaisempaa. Myös pdf- 
myyntimme on vaatimatonta, mutta 
paperilehden kanssa jaettu myyntika- 
nava tekee siitä kustannustehokkaam- 
man. Pdf-lehdellä on lisäksi runsaasti 
luontaisia käyttäjiä paperitilaajissa ja 
vanhojen numeroiden lukijoissa. 

Kaltaistemme pienten julkaisujen 
osalta aika vaikuttaa ajaneen lehti- 
kohtaisten sovellusten ohitse. Jos tänä 
päivänä toteuttaisimme digijakelun 
muutoin kuin pdf-lehtenä, harkitsi- 
simme epäilemättä jotain jaettua leh- 
tialustaa. Toisaalta pdf-julkaisutkin 
tuntuvat olevan nykyisin entistä ylei- 
sempiä. Pdf-tiedostojen säilöttävyys 
ja liikuteltavuus on ainakin omaa 
luokkaansa. 

Henkilökohtaisesti olen pitänyt 
Skrolli-sovellusta verrattomana väli- 


[Skrolli 2021.1: Lumetodellisuuden si- 
säpiiri, osa 1] oli ihan mahdottoman 
pitkä. Tästä olisi voinut helposti saada 
useamman kiinnostavan jutun! Lisäk- 
si sisäpiirin harmaateemainen taitto 
on jotenkin tylsä eikä houkuttele luke- 
maan. Kuitenkin, sisältö oli kultaa. 
Poiminta palautekyselyn vastauksista 


Oikein hyvä lehti ja numero. Vähän 
ehkä menee Sirenin esillä olo ylitse. 


neenä Skrolli-arkiston selailuun 
olen sovelluksen maksava asiakas it- 
sekin. Kaltaisiamme käyttäjiä oli vain 
aivan liian vähän. Kiitos siis kuluneis- 
ta vuosista, Skrolli-app. Kiitos luon- 
nollisesti myös Skrolli-sovellusta käyt- 
täneille. Toivottavasti näemme monet 
jatkossa pdf-lehden (tai paperilehden) 


asiakkaina. 


Janne Siren 


Tiesitkö, että... 

Skrolli-sovelluksen pontimena toimi 
Skrolli International Edition -pro- 
jekti, jonka yhteydessä sovellusleh- 
ti vaikutti välttämättömältä. Niin- 
pä Skrolli-sovellus oli valmiina, kun 
toinen kansainvälinen numerom- 
me 2017.1E ilmestyi. Paperilehti 
osoittautui kuitenkin ylivoimaisek- 
si suosikiksi — monet kansainvälisis- 
tä lukijoistamme olivat keräilijöitä ja 
muillekin paperi oli olennainen osa 
kokemusta. 

Tulee sellainen metafiilis, kun on niin 
paljon juttuja juttujen tekijästä. 
Toinen poiminta palautekyselystä 


Sirenin sisäpiirit ovat kasvaneet jo niin 
pitkiksi, että ehkä voisi hieman rajoit- 
taa ja tiivistää, vaikka hyvin kirjoitet- 
tua ja asiaa ovatkin. 

Kolmas poiminta palautekyselystä 


Kiitos palautteesta, se on aina tervetul- 
lutta koulutusdataa luonnollisille neu- 
roverkoille. Ei silti huolta, kyseessä ei 
muutenkaan ole pituuskilpailu, vaikka 
Sirenin sisäpiiri on kyllä taittovaiheessa 
pyörivän vitsin mukaan lehden rumin 
ja tylsin palsta. Se saa nimittäin ainoa- 
na käyttää Skrollin uudistuksessa kier- 
toradalta poispommitettua kalmansinis- 
tä laatikkoväriä. ;) Totta toinen puoli: 
Sisäpiiri on tarkoituksella virtaviivai- 
nen tehdä, joskaan ei vähätöinen. Sisäl- 
tö edellä. 

Talkoolehtenä Skrolli on aina vähän 
kompromissi. Artikkeleiden mitoitta- 
minen, pilkkominen ja elävöittäminen 
vaatii aikaa kirjoittajilta, kuvittajilta 
tai taittajilta — yleensä kaikilta. (Skrolli 
2021.2:ssa esimerkiksi taitoin sisäpiiri-, 
posti- ja 6,4 v. -palstat poikkeuksellisesti 
itse, koska taittoresurssit olivat vähissä.) 
Joskus venymme, mutta monesti myös 
himmailemme suosiolla tai pakon edes- 
sä. Liian kunnianhimoiset jutut tekijöi- 
neen tuppaavat jäämään matkan var- 
relle. Moni on jäänyt. Skrolli on jo aika 
kunnianhimoinen hanke. 

Sisältöä voi leikata, mutta itse vältte- 
len keinotekoista saksimista. Aihe joh- 
datelkoon pituuteen — lyhyeen tai pit- 
kään. Kuulun amerikkalaisten noin 
"10 000 sanan" koulukuntaan (sisäpii- 


rissä oli 8 000 sanaa hieman vähäsa- 
naisempaa suomea), mikä on pehmeä 
rajani. Näin pitkää juttua ei silti kan- 
nata lukea kerralla, eikä liene tarkoitus- 
kaan. Koko Lumetodellisuuden sisäpiiri 
olisi ollut vielä tätäkin pidempi, joten se 
jaettiin myös kahteen lehteen. Moderni- 
en artikkelien pilkkominen eri numeroi- 
hin on tosin haastavaa kolmen kuukau- 
den ilmestymisvälillä. Teksti, jopa aihe 
voivat vanheta käsiin. 

Monille saattaa olla epäselvää, miten 
Skrolli syntyy: vapaaehtoisin kontribuu- 
tioin. Niinpä näemme vasta liki painoon 
mennessä, kuinka tasapainoisen koko- 
naisuuden saimme (tai emme). Artik- 
keleita jää viime tinkaan ja peruuntuu 
jopa kymmeniä sivuja, koska kukaan ei 
ole töissä täällä. Useampi Skrolli on hah- 
moteltu runsaudensarviksi, joissa lopul- 
ta vain vakiokasvojen artikkelit ovat to- 
teutuneet. Skrolli jota teemme ja Skrolli 
jota haluaisimme tehdä ovat eri asioita. 

Paras tae sisällön moninaisuudelle 
on, että kirjoittajia on paljon. Optimi- 
tilanteessa minun tai muun toimituk- 
sen artikkeleita ei välttämättä tarvittaisi 
lainkaan, vaan kanavoisimme pääasias- 
sa kentän ääntä lehteen — etenkin nyt, 
kun jalkatyö lehtipisteiden massajake- 
luun pääsemiseksi on tehty ja kirjoitta- 
jia toivottavasti löytyy entistä laajem- 
malta. Tämä onkin yksi lisäsyy sille, että 
osa Skrollin sisällöstä on "metaa". Skrol- 
lin tekeminen on yhteisöllistä ja valta- 
virrasta poikkeavaa. Niinpä näen yhte- 
nä toimituksen tehtävänä informoida ja 
houkutella uusia ihmisiä mukaan kir- 
joittamalla Skrollista ja sen tekemisestä. 

Toimituksen päätehtävä on vakuut- 
taa juuri Sinut siitä, että teet, harrastat 
tai tiedät jotain, josta muutkin haluai- 


sivat lukea. Tule kirjoittamaan! Uudet 
artikkelit ja kirjoittajakandidaatit ovat 
jatkuvasti tervetulleita osoitteessa toi- 
mitusskrolli.fi. Vaikka toimimme pää- 
osin talkoovoimin, maksamme haluk- 
kaille myös pieniä juttupalkkioita. 
Janne Siren 


Skrolli 2021.1:n palautetta 
"Frittäin laadukas lehti. Mielenkiintoi- 
sia artikkeleita. Alalla pitkään toimi- 
neiden henkilöiden haastattelut ja tari- 
nat ovat mielenkiintoisia. Haastatelkaa 
joskus Probyte Oy:n Pekka Ritamäkeä. 
Hauskoja tarinoita sillä miehellä.” 

"Piti perheellekin esitellä tanakkaa lu- 
kupakettia. Fi voi sanoa, etteikö aina- 
kaan sivuja saisi tarpeeksi maksun vas- 
tineeksi. Tällä kertaa jutuissa mentiin 
todella syvälle ja pituutta riitti, mikä oli 
erittäin ilahduttavaa verrattuna eräisiin 
toisiin tietokonelehtiin. MEGA65-juttu 
oli erityisen kiinnostava." 

"Lehti edelleen timanttia. Vaikka ti- 
laan useita retro- sekä tietotekniikana- 
lan julkaisuja, en odota mitään niin 
paljon kuin Skrollia postilaatikossa! 
Etenkin Retro Rewind -lisäys oli mah- 
tava idea. Jatkakaa laaja-alaisesti juttu- 
jen kirjoittamista sekä pitäkää tutkiva ja 
innokas ote tekemisessä.” 

"Tämän numeron sisältö oli omasta 
näkemyksestä ehkä vähiten kiinnostava 
koko Skrollin historiassa." 

"Skrolli on ainoa pelejä ja tekniikkaa 
käsittelevä lehti, joka tulee lähes poik- 
keuksetta luettua kannesta kanteen. 
Tämä numero ei ollut poikkeus — nu- 
merossa oli jopa kuin minua varten kir- 
joitettu VHDL-kieleen liittyvä artikkeli." 

"Moderneja koodausjuttuja, kiitos." 
(Jaamme toiveen, modernit ohjelmoin- 





Skrolli 2021.1 tuli myyntiin ennätykselliseen 958 lehtipistee- 
seen Hangosta Ivaloon — yli 100 enemmän kuin edellisillä nu- 
meroilla. Määrä tekee Skrollista Suomen laajimmalla myydyn 
tietokonelehden! Kuvassa K-Supermarket Mankkaa, Espoo. 

Skrollia on näkynyt R-kioskin Suosittelemme-lokeroissa aiemminkin, mut- 
ta Skrolli 2021.1:1lä oli lisäksi virallinen myyntikampanja R-kioskeissa kautta 
maan. Kuvassa R-kioski Espoo Läkkiseppä. (Kuvat: Janne Siren) 


tijutut kaipaavat lisää tekijöitä. -toim. 
huom.) 

"Koodaukseen | liittyviä artikkeleja 
voisi olla säännöllisesti mukana." 

"Toivoisin lehteen assembly-kurssia." 

"Rakentelujuttuja (jotain prosesso- 
ria kevyempää) olisi kiva nähdä enem- 
män." 

"Ymmärrettävästi osa Skrollin sisäl- 
löstä ei välttämättä osu juuri minulle. 
Olen ohjelmistokehittäjä, joten silmäi- 
len Skrollista enimmäkseen korkeam- 
man tason ohjelmointiin liittyviä asioi- 
ta (Mimo), kun taas VHDL-artikkeli oli 
hyvin kattava, mutta ei ehkä itseäni sy- 
tyttänyt." 

"Jälleen kerran lehti täynnä asiaa! Ar- 
tikkeleiden monipuolisuus on todellinen 
Skrollin vahvuus. Katsaus Amigan tur- 
boihin ja tietokonemuseon esittely oli- 
vat tämän numeron ehdottomia helmiä.” 

"Tällä kertaa ei sisältö osunut yhtä 
hyvin omiin kiinnostuksen kohteisiin 
kuin yleensä. Tilaajana en kuitenkaan 
ole millään tavalla huolestunut tai pet- 
tynyt: näitä vain välillä sattuu, kun on 
niin monipuolinen aihekirjo." 

"Ilahduttava kokonaisuus = juttuja. 
Kolme suosikkiani: MEGA65, Lume- 
todellisuuden sisäpiiri ja Suomen tie- 
tokonemuseo — jolle toivottavasti saa- 
daan arvoisensa puitteet, ennen kuin on 
myöhäistä." 

"Mukava yllätys irtonumeroa ostaes- 
sa oli lehden paksuus. Olen tottunut ny- 
kyisiin ohuempiin lärpäkkeisiin.” 

"73" (7-bittinen huumori on vähän 
turhan retroa jopa Skrollille, mutta 
6581 = 42? -toim.huom.) 

"Taiton väritys, eli taustan ja tekstin 
kontrastit taisivat nyt olla paremmat, 
hienoa!" 

"Ja taitto armahti..." 

"Lisää bitcoin-juttuja voisi olla jat- 
kossa." 

"Liian paljon vanhaa tekniikkaa ja 
museojuttuja. En jaksa innostua sellai- 
sista. Uudet asiat ja ilmiöt kiinnostavat. 
Vaikka Skrollin idea onkin käsitellä asi- 
oita eri aikakausilta, niin itse ajattelen, 
että mennyt on mennyttä eikä minua 
juuri kiinnosta muistella niitä." 

"Itselle maistuisi vielä enemmän jut- 
tuja vanhoista Ompuista." 

"Missä THEVIC-20-laitteen arvoste- 
lu lehdestänne? Olen etsinyt jopa You- 
Tubesta suomenkielistä arvostelua, 
löytämättä.” (THEVIC-20-retrouusin- 
ta mainitaan Sirenin sisäpiirissä 2020.3 
ja saman lehden Retro Rewindissa. Itse 
tuotehan on jotakuinkin sama kuin 





2020.1:ssä testattu iso THEC64 eri vä- 
reissä. Jos joku tästä jotain kiintoisaa 
lohkaisee, julkaisemme kyllä. -toim. 
huom.) 

"Muut tilaamani lehdet ovat nykyään 
sellaisia, että ne tulee ensin selailtua vä- 
hän epämääräisesti ja vasta parin viikon 
kuluessa tutkittua tarkemmin. Skrolli 
sen sijaan tulee luettua sanasta sanaan 
hetimiten, kun sen vain saa käsiinsä, 
vaikka en esimerkiksi ohjelmoinnista 
mitään tajuakaan." 

"Kulttuurijuttu animesta muun tekni- 
semmän keskellä oli hyvä.” 

"Juttutoiveita: Amstrad CPC, shader- 
ohjelmointi (GLSL), demoskene, äänen 
reaaliaikainen käsittely/tehosteet, tieto- 
konekulttuuria käsittelevät sarjat ja elo- 
kuvat. Skrolli on merkittävä lehti, mo- 
net sen jutuista ovat mielenkiintoisia ja 
aina oppii jotakin uutta." 

"Skrolli voisi visioida rohkeasti myös 
tulevaisuuden maailmaa. Skrollimai- 
set artikkelit konepellin alta katsottu- 
na reaalimaailman sovelluksista olisivat 
myös mielenkiintoisia, esimerkiksi teol- 
lisuusrobottien kehitys ja toiminta." 

"Atari STe:n muinoin omistaneena: 
Amigaa saa olla, mutta sopivissa an- 
noksissa." (Oletko se sinä, Niko? -toim. 
huom.) 


Kvartaalin kirje 

Lauri Hirvonen lähetti Skrollille use- 
amman ATK-historiallisen sähköpos- 
tin, joista julkaisemme tässä hänen lu- 
vallaan tiivistelmän. 

Monesta pai- 
kasta etsin uusinta 
Skrolli-lehteä — vih- 
doin tärppäsi Kau- 
niaisten keskustan 
R-kioskissa. Se oli 
komeasti esillä leh- 
tihyllyjen — edessä 
erillisessä telinees- 
sä. Minua kiinnosti Suomen tietoko- 
nemuseosta kirjoitettu juttu. Olen sen 
kannatusjäsen. 

Itsestäni sen verran, että aloitin elekt- 
roniikan rakentelusta. Ensimmäinen 
laite oli lankapuhelimen kuulokkeesta 
tehty radio. Sain sen toimimaan, ja tyl- 
sät oppikoulun luennot sujuivat kivasti, 
kun kuuntelin radiota. Tämä oli aivan 
1960-luvun alussa. Sitten pääsin kesä- 
töihin Suomen Kaapelitehtaan Elekt- 
roniikka-osastolle — siellä tehtäväni oli 
tehdä radiopuhelimen loppuviritys. Ra- 
diot valmistettiin Puolustusvoimille, 
mikä oli salainen projekti vuonna 1963. 

R-kioski Kauniainen (Kuvat: Janne Sirön) 


Lopetin oppikoulun ja menin armei- 
jaan 1965. Kun pääsin pois, tiesin, että 
haluan tietokonealalle. Suomen Kaa- 
pelitehtaan Elektroniikka etsi tietoko- 
neista kiinnostuneita. Hain ja jouduin 
testeihin. Minut valittiin ja lähetettiin 
tietokonekouluun Pariisiin. Jouduin te- 
kemään kolmen vuoden sopimuksen - 
jos lähden pois aikaisemmin, joudun 
maksamaan takaisin koulutuskulujani. 

Valmistuin syksyllä 1965 ja pääsin 
GE-400-sarjan huoltoteknikoksi. Pär- 
jäsin hyvin. Vuoden alussa 1966 perus- 

tettiin Nokia-yhtymä, johon Suomen 
Kaapelitehtaan Elektroniikka liitettiin 
omaksi Nokia Elektroniikka -ryhmäk- 
si. GE-400-tietokoneita myytiin hyvin, 
hoidin niiden asennukset uusille asiak- 
kaille ja huolsin myös aikaisempien asi- 
akkaiden GE-400-tietokoneita. 

Tietokoneiden huollot tehtiin iltai- 
sin, kun firman päivän tietokoneajot oli 
suoritettu. Koneet pitivät aika voima- 
kasta huminaa, joten otin matkaradi- 
on mukaan ja kuuntelin sillä musiikkia. 
Huomasin, että tietyt testiohjelmat aihe- 
uttivat radioon häiriöitä. Tein ohjelman, 
jolla etsin häiriötä aiheuttavan käskyn. 
Löysin. Tein siihen käskyyn viivepiirin. 
Kun viive oli pitkä, ääni oli matala; kun 
viive oli lyhyt, ääni oli korkeampi. Näin 
löysin, millä viiveellä saan soimaan eri- 
korkuisia ääniä, kuten pianostakin saa. 
Tein näin ensimmäisen sävellyksen, 
jonka GE-400-tietokone sitten soitti. 

Tutustuin Erkki Kureniemeen, joka 
oli elektronisen musiikin pioneeri Suo- 
messa. Hän tuli kuuntelemaan tekemää- 
ni ohjelmaa, joka soitti musiikkia GE- 
400-tietokoneella. Hieno juttu, mutta 
hänellä ei ollut GE-400-tietokonetta. 
Niinpä hän alkoi tutkia digitaalitekniik- 
kaa ja kehitti digitaalisen soittimen. 

"Ihan vasiten matkin 80-lukua...” (Kuva: Kimmo Rinta-Pollari) 


Nokialta Honeywellille 

Vuonna 1969 vaihdoin uuteen firmaan 
nimeltään Honeywell. Heillä oli uu- 
denlaiset mikropiirejä käyttävät tieto- 
koneet. Ne olivat GE-400:n käyttämään 
transistoritekniikkaan verrattuna pal- 
jon luotettavampia ja pienempikokoisia. 
Ne myös maksoivat vähemmän. Konei- 
ta myytiin hyvin USA:ssa ja Euroopas- 
sa, muttei vielä Suomessa. Minua kou- 
lutettiin niiden tietokoneinsinööriksi 
Lontoossa. 

Kesällä 1970 tapahtui yllätys. Ho- 
neywell osti GE:n tietokonetoiminnot 
USA:ssa. Näin en muuttanutkaan Suo- 
meen Honeywellin tehtäviin, kun No- 
kia jo edusti Suomessa GE-tietokonei- 
ta. Jäin Pariisiin Honeywellin Euroopan 
toimistoon töihin, kunnes syksyllä 1971 
sain soiton Nokialta Helsingistä. Halusi- 
vat neuvotella kanssani, kun tunsin hy- 
vin Honeywell-tietokoneet. Lensin Suo- 
meen. 

Palaverissa selvisi, että Nokia Data al- 
kaa myydä Suomessa Honeywell-mik- 
ropiiritekniikkaa käyttäviä Honeywell- 
tietokoneita. Kun minä tunsin jo niiden 
tekniikan, he tarjosivat minulle näiden 
uusien suurtietokoneiden tuotepäälli- 
kön tehtävää. Otin sen vastaan ja per- 
he muutti takaisin 
Suomeen. Näiden 
uusien Honeywell- 
Bull-suurtietoko- 
neiden avulla No- 
kia Datasta tuli 
pankkien tietoko- 
neiden toimittaja. 
Aikaisemmin niis- 


Vaihtoehtoinen MS-DOS-kansi? 

konetta sen ajan 
Suomen — suurim- 
malle — sairaalalle 
HYKSille. He tila- 
sivat sen. Samalla 
minut nimitet- 
tiin Nokia Datas- 
sa sairaala-ATK:n 
myyntipäälliköksi. 

Olin muuten 
Seppo Uusituvan 
CBBS-järjestelmän 


ensimmäisiä käyttäjiä. Minulla on edel- 
leen aika paljon niistä sessioista lokitie- 
dostoja. Minulla kun oli jo 1970-luvulla 
kotona Teletype 33 ja siinä 300 baudin 
Nokian modeemi - sillä soittelin Noki- 
an laskentakeskuksen tietokoneeseen, 
josta sain palveluita. Tein töitä päätteel- 
lä kotoa jo silloin. 


VIC-20 ja takarivin Linus 

Olin tuotepäällikkönä tottunut seuraa- 
maan USA:ssa viikoittain ilmestynyttä 
elektroniikka-alan lehteä. Siellä kerrot- 
tiin uusista mikropiireistä ja niitä käyt- 
tävistä tietokoneista. Sitten USA:ssa 
julkistettiin Commodore VIC-20 -koti- 
mikro, joka oli todella edullinen. Sellai- 
sen minäkin halusin kotiin, kun poika- 
nikin oli kiinnostunut tietokonepeleistä. 

Vuosittain järjestettiin sairaala-ATK- 
maailman kokouksia, ja menin sellai- 
seen Irlannin Dubliniin. Hämmästyin, 
kun sikäläisessä elektroniikkakaupan 
ikkunassa oli Commodore VIC-20 
-mikrotietokone myynnissä. Minä ja 
kaksi muuta sairaala-ATK:n asiantun- 
tijaa ostimme sellaiset. Niitä ei tuohon 
aikaan vielä myyty Suomessa. Yksi os- 
tajista oli tuolloinen Jorvin sairaalan 
atk-päällikkö Matti Aarnio. 

Kun palasimme Suomeen Seutulan 
lentoasemalle, menimme tulliin punais- 
ta linjaa pitkin. Esitimme tullimiehelle 
koneiden ostokuitit, koska laite oli kal- 
liimpi kuin suurin sallittu verottoman 
tuontilaitteen arvo. Tullimies katseli mo- 
nisivuista listaansa ja sanoi ettei täällä 
ole laisinkaan mikrotietokoneita. Viekää 
ne pois. Niin pääsimme Suomeen ilman 
että niistä olisi pitänyt maksaa tullia. 

Sitten Suomessa alettiin myydä VIC- 
20-mikrotietokonetta. Hinta oli jotain 
kolme kertaa kalliimpi kuin olimme 
maksaneet Dublinissa. Lisäksi myy- 
jä ei osannut neuvoa nuoria ostajiaan. 
Päätimme, että perustamme Suomeen 
VIC-20-kerhon. Saimme käyttää kuu- 
kausikokouksiin Helsingin kaupungin 
nuorisotiloja. Jäsenmäärä kasvoi nope- 
asti. Opastimme nuoria, miten kotimik- 
roa voi käyttää ja etenkin ohjelmoida. 
Julkaisimme VIKKI-kerholehteä. (Mat- 
ti oli pitkään kerholehden toimittajana.) 

VIC-20-kotimikrossa ei ollut skan- 
dinaavisia merkkejä. Keksin, miten ne 
saadaan VIC-20:ssä kuvaruudulle ja tu- 
lostettua paperille. Julkaisin tämän oh- 
jelman VIKKI-lehdessä kaikkien käyt- 
töön. Huomasin, että kokouksissa oli 
yksin nuori poika, joka istui takarivissä, 
kuunteli kaikki esitelmät, muttei kysy- 


nyt mitään. Fi tullut edes pullakahveille, 
jota tarjosimme osallistujille. Hän alkoi 
sitten yliopistossa kehittää UNIX-tyyp- 
pistä käyttöjärjestelmää, joka tunnetaan 
tänään Linuxina. Tämä kaveri oli Linus 
Torvalds. Tänään Linux on maailman 
eniten käytetty käyttöjärjestelmä. 

Minulla on tallessa kerhon VIKKI- 
lehtiä vuodelta 1983 ja 1984. Ne ovat 
nyt nostalgisia. Ensimmäinen nume- 
ro 1/1983 tuli minulle postissa 9.2.1983. 
Siinä on listattu ensimmäiset jäsenet, 
numerosta 1 numeroon 106. (Jäsen nu- 
mero 13 on nyt kuuluisa Linus.) Leh- 
dessä 7/1984 uusin listattu jäsen oli 
numerolla 666. Sitten lähdimme mu- 
kaan APU-lehtien julkaisemaan uuteen 
Printti-lehteen, jossa kerhon asiat jul- 
kistettiin. Jäsenmäärä ylitti sen jälkeen 
1000 jäsentä. 


GEOS tuli taloon 

Sitten hyppään vuosia eteenpäin. Mi- 
nut kutsuttiin vuonna 1996 Nokia Mo- 
bile Phones -projektiin, jossa kehitettiin 
Nokia 9000 Communicator — maailman 
ensimmäinen älypuhelin. Tästä saan hy- 
pyn myös takaisin Skrolli-lehteen. Huo- 
masin lehden 2021.1 sivulla 53 kuvan, 
jossa Janne Siren pitää kädessään Bitti- 
lehteä, jonka kannessa lukee GEOS. 

Työni takia jouduin useasti vierai- 
lemaan Kalifornian San Franciscossa 
Geoworks-nimisessä yrityksessä. Sen 
GEOS-tuotteesta oli tullut USA:ssa suo- 
sittu. He tekivät siis aikanaan muun mu- 
assa Commodore 64 -tietokoneeseen tä- 
männimisen graafisen käyttöliittymän, 
josta ilmestyi sittemmin myös PC-ver- 
sio. Kävin myös Floridassa tutustumas- 
sa heidän suurimpaan jälleenmyyjään- 
sä. Kaverista oli tullut miljonääri. 

Siihen aikaan Windows-käyttöjärjes- 
telmä lähes jokaisessa uudessa versiossa 
vaati, että käyttäjän piti hankkia tehok- 
kaampi PC. Niinpä käytettyjä PC-ko- 
neita vapautui paljon. Tämä kaveri osti 
niitä ja asensi niihin PC:n GEOS-järjes- 
telmän. Koneet pyörittivät GEOSia iloi- 
sesti. Hän myi niitä koneita sitten hen- 
kilöille, joilla ei ollut varaa (tai halua) 
vaihtaa aina vain nopeampaan PC:hen. 
He saivat PC-hommansa tehtyä GEOS- 
järjestelmällä. 

Nokia oli ostanut GEOS-järjestelmän 
oikeudet ja käytti sitä Nokia 9000 Com- 
municatorissa. Communicatorissa oli 
tavallaan kaksi tietokonetta: yksi, joka 
käytti kännykkää ja toinen, joka vasta- 
si tietokonesovelluksista ja jossa käytet- 
tiin GEOSia. Miksi Nokia otti GEOSin 


käyttöön? Se toimi Intelin prosesso- 
rilla. Se oli myös kevyt käyttis, joten 
se säästi akkua Communicatorissa. 

Nokian kehityslaboratoriossa insi- 
nöörit huomasivat, että C64-tietoko- 
nepelit toimivat hyvin GEOS-järjes- 
telmässä. Nokia ei uskaltanut julkaista 
tätä ominaisuutta, koska he pelkäsivät 
joutuvansa maksamaan niiden pelien 
käytöstä ja etenkin jos mainostaisivat, 
he olisivat niistä vastuussa. Tätä vas- 
tuuta ei Nokia halunnut. 


Suomi-sähköposti 
Kehitin aikanaan myös ensimmäi- 
sen suomenkielisen kaupallisen säh- 
köpostin. Sen tilasi HPY, joka tunne- 
taan nykyisin Elisana. Sähköpostista 
tuli suosittu — vuodessa oli yli 100 000 
käyttäjää. Mutta sitten internet tuli 
ryminällä. (Elisan järjestelmässä oli 
muuten mukana myös Ryhmäkom- 
munikaatio, joka vastasi BBS-jär- 
jestelmiä ja internetin uutisryhmiä. 
Niitä oli julkisia ja salaisia eli vain ni- 
metyt käyttäjät pääsivät niihin.) 

Olin mukana, kun internet tuli 
Suomeen. Tuohon aikaan Tele ja 
HPY eivät sitä tarjonneet — syy oli se, 
että oli sovittu, että tietoliikenteessä 
käytetään vain CCITT:n hyväksymiä 
laitteita (myöhemmin OSI). Internet 
tuli Juha Heinäsen avulla Tampereen 
yliopistoon. Siitä se meni sitten FU- 
NFETin palveluksi ja kaikkien yliopis- 
tojen käyttöön (valtio maksoi kulut). 
Sain FUNETilta luvan liittää Nokian 
sisäisen S.mail-sähköpostin interne- 
tiin. 

Etenkin — UNIX- 
käyttöjärjestelmää 
käyttävät tietokoneet 
olivat valmiita inter- 
net-käyttöön. Espoon 
Dipolissa järjestettiin 
tapahtuma, jossa de- 
mottiin, miten eri- 
merkkiset tietokoneet 
pystyvät välittämään 
sähköpostia — toisil- 
leen internet-teknii- 
kalla. Muuan Juhan 
Helsingius sai sitten 
ulkomailta internet- 
linjan ja myi yhteyk- 
siä edelleen Suomessa 
halukkaille. Niitä sai 
ostaa kuka vain. Olin 
heti mukana. 

Lauri Hirvonen 
nyt eläkeläinen 

Tietotekniikan niche- ja retrojulkaisutoiminnan luonne yhdessä va- 
lokuvassa — harva operaatio on paljoa tätä Nissan Micraa suurem- 
pi. (Skrollit kulkee polkupyörällä.) Kirjailija ja pienjulkaisija Marco 
A. Breddin lähetti Skrollille tämän valokuvan Crackers I: The Gold 
Rush -kirjan ”logistiikkaprosessista” Saksasta. Breddinin kirjat 
ovat tästä huolimatta ammattimaista ja intohimoista kultaa. Mar- 
colle meni paluupostissa nippu Skrolleja. Kuva: Ingrid Modergger. 





Kirjavinkki 


Crackers I: The Gold Rush 

Tekijä: Marco A. Breddin 

Julkaisija: Microzeit (2021) 

Verkkosivu: microzeit.com 

336 sivua, kovakantinen paperikirja, 
saatavilla myös oheistuotepaketti: 2 kir- 
janmerkkiä, 1 pullonavaaja, 2 lasinalus- 
ta, 6 postikorttia ja 1 krakkeri (keksi) 


Uusi ohjelmistopiratismin historiikki 
Crackers I: The Gold Rush on esittelyssä 
seuraavassa Skrollissa. Lue lisää Marco 
A. Breddinin aiemmasta Atari ST -de- 
moskenekirjasta Return of the Borders 
sivulta 90 sekä sen kahdesta Borders- 
edeltäjästä Skrollista 2019.1. 

Oikaisuja ja huomioita 
Skrollin 2021.1 artikkelissa Tee 
oma prosessori sivulla 43 mainit- 
tiin Laskuoperaatiot (ALU) -luette- 
lossa "lisäys ja lykkäys". Artikkelin 
englanninkielisessä — alkutekstis- 
sä 'increment and deferment" oli 
virhe. Tässä kuuluisi lukea "lisäys 
ja vähennys" (increment and dec- 
rement). Lisäksi sivulla 47 COMP- 
kohdassa "Käytetään vertaamaan 
kahta rekisteriä tai rekisteriä, jolla 
on välitön arvo." pitäisi olla "Käy- 
tetään vertaamaan kahta rekisteriä 
tai rekisteriä välittömään arvoon.” 
Kiitos Mikko Rasa bongauksista. 
Saman lehden artikkelissa Suo- 
men tietokonemuseosta oli epä- 
selvyys "CSC — Tieteen tieteellinen 
laskenta Oy" -yritysnimessä. Vaik- 
ka juuri tämä nimitys tosiaan esiin- 
tyy Suomen tietokonenumeron 
materiaaleissa — laitteistolahjoitta- 
jana, kyseisen yrityksen juridinen 
nimi oli vuoteen 2008 asti CSC - 
Tieteellinen laskenta Oy ja sen jäl- 
keen CSC — Tieteen tietotekniikan 
keskus Oy. 
Janne Siren 


Voit kirjoittaa meille sähköpostit- 
se osoitteeseen toimituseskrolli.fi. 
Otamme palautetta vastaan myös 
osoitteessa skrolli.fi/palaute. Pos- 
tipalstalla kirjeitä lyhennetään tai 
muokataan tarvittaessa lehtijul- 
kaisua varten. 





Kaaren Prismassa Helsingissä selvästi pi- 
detään Skrollista. Numeroa 2021.1 tuli 


myyntiin kerralla yli 20 kappaletta neljäs- 
sä pinossa. Kiitos luottamuksesta! (Kuva: 
Susanna Viljanmaa) 

utustumme Skrolli 6,4 vuotta 

sitten -palstalla Skrolli-lehden 

historiaan. Nyt vuorossa on 
Skrollin toisen varsinaisen vuosiker- 
ran neljäs ja viimeinen numero. Olipa 
kerran synkkä ja myrskyisä yö, tarkal- 
leen 6,4 vuotta sitten... 

Skrolli 2014.4 ilmestyi 15. joulu- 
kuuta 2014 ja sen pdf-versio vapau- 
tettiin ilmaisjakeluun 21.1. seuraavan 
vuoden puolella. Merkille pantavaa 
numerossa oli ainakin sen taiteellinen 
kansi. Skrollissa on koko sen olemas- 
saolon ajan vallinnut lievä ristiveto 
siitä, pitäisikö kannen (ja kenties si- 
suksenkin) näyttää taiteelta kulttuu- 
rilehden tapaan vai perinteisemmin 
tietokonelehdeltä. Lehteä on alusta al- 
kaen tehnyt sekä koneista että kult- 
tuurista eri tasoilla kiinnostuneita ih- 
misiä. Niinpä molemmat puolet ovat 
osa Skrolli-kokemusta ja -perintöä. 
Hyvä niin - olemmehan tietokone- 
kulttuurin lehti. 

Skrollin numeroarkistosta (skrol- 
li.fi/numerot) huomaa, että etenkin 


2014.4 


SKROLLI.FI 

Tietokonekulttuurin erikoislehti 


; 198555 558 
ODIA KELLOON » A 1 — SUOMEN 


ANDROID WEAR - DIA - i 
SPUTNIK » KEINOÄLYN KÄYTTÖKOHTEET » ELITESTÄ ELITEEN — 30 
VUOTTA AVARUUSLENTELYÄ » RETROVAARA — 22 SIVUA AMIGAA! 








varhaisimmat ja toisaalta uusimmat 
Skrollien kansikuvat sisältävät tekni- 
siä ja valokuvamaisia otoksia. Vanhan 
ja uuden väliin mahtuu sitten kym- 
menittäin piirrettyjä ja 3D-mallinnet- 
tuja taidekansia. 


Taidekansien alku 
Skrolli 2014.4:n kansi ei ollut Skrol- 
lin ensimmäinen taidekansi, mutta 
se vei taidekannet äärilaitaan. Kan- 
si tarjoili nimittäin esimakua vuo- 
den 2015 alusta tehdystä lyhytikäi- 
sestä linjauksesta, jossa Skrollin 
kansista karsittiin jopa otsikkoteks- 
tit. Taideteoksen annettaisiin puhua 
puolestaan. 2014.4:n kannessa kan- 
siotsikoille oli vain pieni soiro ala- 
reunassa ja seuraavassa numerossa 
ei ollut enää sitäkään. Otsikottomi- 
en kansien trendi huipentui Skrol- 
lissa 2015.2 Wallun piirtämään kan- 
sikuvaan, jossa on lehden logorivi ja 
peräti 18 kappaletta Mikrokivikau- 
si-sankari Gurua viritelmineen (sekä 
yksi iso Helka), eikä sitten muuta. 
Uusi perinne katkesi kuitenkin al- 
kuunsa tuohon Mikrokivikausi-kan- 
teen, koska Skrolli 2015.2 oli sa- 
malla ensimmäinen Skrolli, joka 
pääsi myymälämyyntiin. Tämä irto- 
numero-operaatio oli sattumalta al- 
lekirjoittaneen ensimmäinen tehtävä 
Skrolli ry:n hallituksessa, joten voit- 
te syyttää minua Skrollin kansiteks- 
tien paluusta ja taiteen pilaamisesta. 
Riippumatta kansiteksteistä, Skrol- 
li 2014.4:n graafinen kansi oli joka 
tapauksessa alkua pidempiaikaisel- 
le trendille, jossa Skrollin kansikuvat 
siirtyivät sisällön kuvailusta ajoittain 





jopa täysin irrallisiksi taideteoksiksi.! 

Skrolli 2014.4:n talvisen kannen to- 
teutti merkkigrafiikalla skenegraafikko 
H7 / Break & Block7ronics. Kyseessä 
oli tässäkin eräänlainen lyhytikäinen 
perinne, sillä myös edellisessä joulu- 
numerossa, Skrolli 2013.4:ssä, oli ollut 
talvinen merkkigrafiikkakansi. Toimi- 
tuksessa muistellaan, että otsikkovapaa 
kansilinjaus alkoi tässä yhteydessä pit- 
kälti vahingossa. Merkkigrafiikkaa ti- 
lattaessa otsikkotilan varaamista ei pi- 
detty tärkeänä ja kuvan valmistuttua 
olikin sitten jo myöhäistä. Valmista 
tekstigrafiikkaan perustuvaa kuvaa ei 
lopulta haluttu enää peittää taitollisil- 
la tekstielementeillä, vaikka tätäkin ko- 
keiltiin, kuten oheinen vedoskuva (oi- 
kealla) osoittaa. 

"Olimme vain onnellisia, ettei tar- 
vinnut tehdä kantta yöllä ennen pai- 
noa, kertaili Skrollin tuolloinen toi- 
mituspäällikkö Toni Kuokkanen. 
Kannessa onkin jännä estetiikka. En- 
sisilmäyksellä se näyttää perus-AS- 
CII-grafiikalta, kunnes seasta paljas- 
tuu hyvin maltillisesti alkuperäisen 
IBM PC:n koodisivun 437 graafi- 
sempia merkkejä. Samantyyliseen 
tulokseen päädytään, kun tällaisiin 
IBM:n grafiikkamerkkeihin perustu- 
vaa CP437-kuvaa katsellaan virheel- 
lisesti UTF-8-muodossa. Skrol- 
li 2014.4:n kansi ei kuitenkaan 
ole virhe, vaan aidosti CP437- 
taidetta. 

Skrolli 2014.4:n kansiku- 
vasta on muuten olemas- 
sa kaksi versiota (kuvat 
vasemmalla). Korke- 
ammassa alkuperäis- 
kuvassa möllötteli kel- 
tainen taivaankappale 
valkoisen kuun sijaan. 
Toinen versio syntyi so- 
vitettaessa = taideteosta kan- 
nen elementtien mittoihin. Taitelija 
vaihtoi samalla kuun väriä ja muo- 
toa, kun toimituksessa ehdittiin epäil- 
lä sitä auringoksi. "Aurinkokuva” il- 
mestyi myöhemmin Artpacks.orgin 
break 06-kokoelmalla VALA verkko- 
jatkoilla: skrolli.fi/numerot). 

Tältäkin Skrolli 2014.4 olisi voinut ET KE ensimmäinen taittovedos. 

Skrollin numerossa 2014.4 alkoi myös 
eräs myöhemmistä lehden vakiopals- 
toista: kirjepalsta. Postipalstaksi 
kutsutulta sivulta toivottiin toi- 
mituksessa ”yhteisyyden ja vas- 
tavuoroisuuden" — tunnelmaa 
lehteen. Alkuperäinen nimi- 
tys Postipalsta oli keskuste- 
luissa alusta saakka, mutta 
2014.4:n sivuilla leikiteltiin 
muillakin mediahenkisil- 
lä nimi-ideoilla. Esimer- 
kiksi Skrolli-lehden postil- 
le oli postilokero Tampereen 
33101-alueella kuin television 
Pikku Kakkosella konsanaan. 
Postipalstaa kutsuttiin joissakin toi- 
mituksen — varhaisissa = keskusteluis- 
sa myös Skrollipostiksi ja tämä nimi 
esiintyi sivuroolissa Skrollien 2014.4 ja 
2015.1 sivuilla. 2014.4:ään saatiin Wal- 
lun piirtämä Guru postimerkkeineen 
palstan logoksi, joten Bittiposti-tun- 

nelmalta ei voinut täysin välttyä. Käy- 
timme tätä logoa vuosina 2014-2016, 
kunnes nykyinen Manu Pärssisen 
sommittelema kirjekuoresta pilkistävä 
Skrolli-trolli korvasi Gurun. Nimieh- 
dokkaista palstan nimeksi vakiintui 
alkuperäinen Postipalsta — ei erityi- 
semmin tarkoituksella, sillä Skrollin 
kaltaisessa = talkooprojektissa = asiat 
usein vain tapahtuvat. Hyvä niin, on- 
pahan omannäköisensä. (Kukaan ei ole 
tiettävästi vielä ehdottanut palstan ni- 
meen sitä toista lehti-idoliemme puu- 
jalkavitsiä, joten miten olisi: Skrolli- 
brändi puhuttaa...) 
Yhteistyöyrityksemme lainaamaan 
postilokeroon tuli lukijapostia vain 
pari-kolme, eikä sitä liiemmälti tullut 
sähköpostiinkaan. Postipalstan pyö- 
rittäminen kun ei enää ollut sitä, että 
pistetään kirjepalstan osoite lehteen ja 
odotetaan viestitulvaa. Internet oli tie- 
tenkin korvannut merkittävän osan 
tästä tarpeesta, eikä tämä tullut toimi- 


' Myymälämyynti aloitettiin Jimm s-tietokonekaupassa Turussa, jossa Skrollia myytiin numerosta 2015.2 numeroon 2017.4. Hieman 
Jimm'sin jälkeen lisäsimme Tampereen legendaarisen Triosoftin myyntiverkostoomme ja siellä Skrollia kaupataan edelleen. Tarjosimme 
lehteä myös suurelle helsinkiläiselle tietokonekaupalle, mutta heillä ei ollut kiinnostusta paperilehdille. Myös Lehtipiste oli tätä ennen kiel- 
täytynyt Skrollista, kunnes aikanaan uusi yritys Skrolli 2020.1 -näytteellä vakuutti heidät. Skrollista 2020.3 alkaen lehden irtonumeroita 
on myyty markettien ja kioskien lehtipisteissä. Taidekansitrendi jatkui aina Skrolliin 2020.3 asti, jolloin Macintosh-kansi (josta voitte jäl- 
leen syyttää allekirjoittanutta) muutti suuntaa lehtipistemyyntiä varten — ainakin hetkeksi. Taidekansia voi olla vaikea tunnistaa tietoko- 
nelehdiksi, jos lehti ei ole tuttu. Jahka uusi markettiyleisö ja me opimme tuntemaan toisemme, tuomme epäilemättä kansitaidettakin varo- 
vaisesti takaisin, kuten tämän uusimman lehden kannestakin voi päätellä. 

Te ksti Ville- Matias Hei kki < Kuvat Wallu, Vi ille Matias Hei kki lä 

tukselle yllätyksenä. Skrollilla on alusta 
alkaen ollut paperilehden rinnalla kirja- 
va joukko erilaisia internet-foorumei- 
ta ja sosiaalisen median palautekanavia, 
jotka ovat vaihdelleet verkkoviestinnän 
trendien mukaan. Mikäli tämä historia 
kiinnostaa, siihen pääsee käsiksi osoit- 
teen skrolli.fi/palautearkisto sekä siellä 
olevan some-arkiston kautta. 

Merkittävä osa Postipalstan sisällös- 
tä syntyikin alkuvuosina — ja syntyy 
edelleen —- vuoropuhelusta verkkoyh- 
teisöissä, muussa yhteydessä tulleista 
yhteydenotoista sekä palautepyyntö- 
jen vastauksista. Toisin sanoen palstan 
eteen joutuu tekemään töitä. Näissä 
kanavissa liikkuu kiintoisaa materiaa- 
lia, joka ansaitsee tulla nostetuksi esiin 
paperillakin, mutta jota voi olla vaikea 
julkaista esimerkiksi artikkelina. Täl- 
laiset viestit löytävät luontevan kodin 
Postipalstalta, kenties referoidussa tai 
anonymisoidussa muodossa. Toimi- 
tuksessa toivottu yhteisyys ja vastavuo- 
roisuus elää edelleen. 

Varhaisia "kirjeitä" saatiin esimer- 
kiksi Muropaketin ja Pelit-foorumin 
Skrolli-ketjuista. Sittemmin niitä on 
löydetty muun muassa moderniin so- 
siaaliseen mediaan jätetystä palauttees- 
ta. Jonkin verran saamme kuitenkin 
myös suoria, lehteen tarkoitettuja yh- 
teydenottoja — jopa ihan niitä viestejä 
Postipalstalle. Kahdella ensimmäisel- 
lä Postipalstalla julkaistiin muun mu- 
assa pari seuranhakuhenkistä viestiä 


> | Siirrä osoitin seuraavaan tavuun. 












Siirrä osoitin edelliseen tavuun. 
+ | Kasvata tavua yhdellä. 


Lue käyttäjältä tavu ja tallenna se osoittimen osoittamaan muistipaikkaan 


Jos tavu on nolla, hyppää vastaavan sulkevan ] taa jälkeiseen käskyyn 
|] | Jos tavu ei ole 
Braintuck-kielen käskyt 


nolla, hyppää vastaavan avaavan [ -käskyn jälkeiseen käskyyn. 





aan = kuului 
sisij 





jot u sa 
Brainfuckin haasteet ovat erilaiset $choch 


(tuntemattomin tuloksin). Yksi niis- 
tä tuli peräti postikortilla sinne pos- 
tilokeroomme. Saimme eräänlaisten 
seuranhakuilmoituksen myös Skrolli 
2020.4:n kirjepalstalle. 

Alkuvuosina Postipalsta ilmestyi 
Skrollissa hyvin satunnaisesti, itse asi- 
assa vain neljä kertaa. Vuodesta 2019 
alkaen palsta on ilmestynyt useimmis- 
sa lehden numeroissa. Väkisin pals- 
taa ei Skrolliin ole tungettu, kuten ei 
mitään muutakaan. Jos sisältöä ei sil- 
lä kertaa ollut, yritettiin tuonnempana 
uudestaan.? 


Kuumat otot 
Olkaapa hyvät, viisi otetta Skrollista 
2014.4: 

"Tietokonekulttuurin — pohjakivistä 
ei voi edes puhua, ilman että joku si- 
joittaa ne mielessään jonkinlaiseen to- 
dellisuuspakoiseen nostalgiakarsinaan. 
Kypsemmissä kulttuurimuodoissa täl- 
laista ilmiötä ei ole. Vanhojen kirjo- 
jen lukijaa ei kutsuta retrolukijaksi." 
Ville-Matias Heikkilä, Emme haikaile 
menneisyyteen 

"Olen 12-vuotias poika Oulusta ja 
olen ollut kiinnostunut tietokoneista 
jo esikoulusta asti. Olen aiemmin oh- 
jelmoinut pelejä Raspberry Pi -tietoko- 
neelle, ja vuosi sitten sain idean koo- 
ta itse tietokoneen. Tämän tietokoneen 
keskusyksikkönä toimii Raspberry Pi, 
yhden piirilevyn tietokone.” — Arttu 
Leskelä, Lukijan projekti 





"Jäitkö pääsiäisenä ilman suklaamu- 
nia yllätyksineen? Näitä pääsiäisyl- 
lätyksiä ei valitettavasti ole haudattu 
suklaaseen. Tietokoneohjelmaan pii- 
lotetulla pääsiäsmunalla ei ole mitään 
tekemistä pääsiäisen tai edes munan 
kanssa." - Markus Kuula, Salattua so- 
keria 

"Avaa Windowsin Muistio ja kirjoita 
jotain. Tallenna kirjoitelmasi sitten ni- 
melle nul.txt. Eikö onnistu? — Markus 
Kuula, Historiaa laitetiedostojen takana 

"Kuppikunnatkin ovat jännä asia. 
Pelaajat ovat itse rakentaneet vuosien 
mittaan erilaisia sosiaalisia verkosto- 
ja. Meillä on liitto, kaksi uutissivustoa, 
tubettajia, streamaajia, säännöllisiä ta- 
paamisia eripuolilla Suomea. Kaik- 
kiin näihin voivat ihmiset tulla vapaas- 
ti. Tästä syystä peliskene kasvaa koko 
ajan.” — Teemu "Wabbit" Hiilinen, 
Postipalsta. 4 


Janne Siren 


Skrollin vanhat pdf-lehdet saat maksutta 
verkkojatkoilta: skrolli.fi/numerot. Skrol- 
li 2014.4 ja useat vanhat irtonumerom- 
me ovat edelleen myynnissä myös pape- 
rilehtenä: skrolli.fi/kauppa. 

20 twuotta €. PBabbanen kuolemasta: 
Mutta woisiko hänen koneensa sittenkin 
wielä walmistua? 


Bakentakaa itse: 
- Rertomalaskut taitatva arithmometri 
- Oma sätelrumpu wanhan poltven 
soittorasiaan 


Baudot'n koodi: 
Morse'n koodin tuorein haastaja 
automaattilennättimissä 


Vantilla käppä arpapelikone: 
Uuden ameritkkalais -keksinnön tulewaisuudennäkvmät. 
Oppinut toimitustväkemme aprikoi! 


Vangattoman sanomansiirron ongelmat: 
Älkää wielä panko lennätinpylwäitänne polttopuiksi! 


Skrolli 1891.4? Skrollin Facebook-sivulla poh- 
dittiin 6,4 vuotta sitten, tällaistako lehteä oli- 
simme tehneet 1890-luvulla: "20 vuotta C. 
Babbagen kuolemasta: Mutta voisiko hänen 
koneensa sittenkin vielä valmistus? Baudot'n 
koodi: Morse'n koodin tuorein haastaja auto- 
maattilennättimissä... ' 


? Allekirjoittanut ylläpiti 1990-luvun puolivälissä Amiga-postia MikroBitti-lehdessä, Amigan kulta-ajan jälkeen. Muistan kirjetilanteen 
kuihtuneen sielläkin, vaikka suoria kirjeitä tuli jonkin verran Skrollia säännöllisemmin. Silloin ohjeena oli, että nimimerkillisiä kirjeitä 


voi jopa tarpeen mukaan keksiä, joskaan en juuri muista näin tehneeni. Skrolliin sen sijaan tekaisin (vain) yhden kirjeen - 


Sananmuunnosten ystävät tunnistanevat minkä niistä. 

lehteen 2016.2. 





Päljästuiko 
SUUSSIIVOUKSEN 

yhteydessä kaapistasi 
yänha KUNNON AMIiga 900? 
luliko herkistyttyä, 

KUN MUISTtelitte 
11länistujaisissa vanhoja 
hyviä aikoja — niitä, 
JO110iNn Koneet olivat 
Päutää ja PELIT vaikeita? 
Jättikö AsseMDIyjen 
D1d5K001-COMDD tunteen, 
BUtä tekisit itse 


ParemMan?. 


Pöly Pois 
AM1ga 28R:sta + 





Kurkistus lahjähevosen 
SUUhuUn 


Kuvaa ruudulle 


Amigabus 


Skrollin Amiga-sisällön määrä tuppaa aina puhuttamaan, mutta 2014.4:n kohdalla Amiga-harrastajilla ei ollut valittamisen paikkaa — ellei sitten sii- 
tä, että Amiga oli eristetty omaan karsinaansa. Lehden keskellä on peräti 22 sivuinen sinioranssi * Amiga-liite”, joka alkoi tietenkin valkoisella taus- 
talla olleesta kädestä ja levykkeestä. Liitteen taittoi Skrollin Assyspessunkin sommitellut Antti "Fedja” Pöllänen erillään muusta lehdestä ja se li- 
sättiin varsinaiseen taittoversioon pdf-muodossa. Liitteen avausartikkeli Pölyt pois Amiga 500:sta on edelleen mainio aloittelevan "retroilijan” opas. 


Eek-O-Mlittari: 
90 % 


Skrolli pyrkii kestävämpään 
journalismiin. Eek-O-Mittaris- 
sa arvioimme, kuinka suuren 
osan vanhasta lehdestä voisim- 
me painaa uudestaan. 


Prosenttilukuun päädyttiin arvioi- 
malla, että Skrolli 2014.4:n 76,5:stä 
mainoksettomasta sivusta yhteensä 
noin 8 sivun edestä sisältöä on van- 
hentunut. Loput voisi jotakuinkin 
julkaista edelleen. 

Skrolli 2014.4:n pääkirjoituksessa 
Emme haikaile menneisyyteen pohdit- 
tiin osuvasti kulttuurimuotojen juuria 
ja historian merkitystä — myös tieto- 
konekulttuurille. Skrollin ensimmäi- 
sinä vuosina valettiin sitä aika-agnos- 
tista peruskiveä, jonka varaan lehteä 
tuotetaan edelleenkin. Jos Skrollin 
missio kiinnostaa, suosittelen lämpi- 
mästi 2014.4:n pääkirjoitusta yhdessä 
2013.1:n pääkirjoituksen Kokonaisku- 
vaa ja jatkuvuutta kanssa. 

Skrollin — alkuaikoina — toimituk- 
sessa pohdittiinkin paljon, mikä on 
"Skrollia”. Aiheesta kun aiheesta tun- 
tui tulevan "Skrollia" lisäämällä ai- 
kaperspektiiviin nykyhetken lisäk- 


si historiallinen jatkumo. Vitsiniekka 
voisikin lohkaista, että tuikitavallises- 
ta näytönohjaintestistäkin saisi Skrol- 
lia, kunhan aloittaa turinoinnin Bab- 
bagesta ja kuusnelosesta. Tosiasiassa 
Skrollin pyrkimys ajattomuuteen on 
tietenkin tätä kunnianhimoisempaa. 
Lisäksi lehdellä on muitakin tavoit- 
teita kuin ajattomuus, kuten tekemis- 
kulttuurien arvostaminen tuotekes- 
keisyyden sijaan. 

Silti Skrollien ajattomuutta tutkaile- 
vaa Eek-O-Mittaria kirjoittaessa huo- 
maa, kuinka helppo on pitää ajatto- 
mana kirjoitusta, joka on jo valmiiksi 
ollut "vanhentunut. Historia-lehti- 
kään ei juuri koskaan vanhene — pait- 
si silloin harvoin, kun historiantut- 
kimus paljastaa jotain olennaisesti 
uutta. Skrolli 2014.4:n ajattomista si- 
vuista noin puolet oli historiaa jo jul- 
kaisuhetkellään tai jopa sitä "retroa”. 
Modernimmat jutut taas onnistuvat 
ajattomuudessa usein, jos ne liikku- 
vat riittävän yleisellä tasolla — ja jos ne 
sattumalta käsittelevät aihetta, jonka 
peruskivi ei ole sittemmin järkkynyt. 

Tässä mielessä artikkeli Tekoäly — 
muutakin kuin robotteja keikkui ar- 
viossa vaakalaudalla, koska jutun 
runkona on useita vanhentuneeksi 
tunnistettavia tekoälysuuntimia. Pe- 
lastuksena artikkeli mainitsee sentään 
sittemmin vallankumouksen nostat- 


taneet neuroverkot, joskin hieman 
loppukaneetin omaisesti ja käyttäen 
vakiintumatta jäänyttä akateemista 
nimitystä neuroniverkot. Jutun otsik- 
kona saattaisikin nykyisin olla: Teko- 
äly — muutakin kuin neuroverkkoja. 
Varsinaisesti Skrolli 2014.4:ssä oli 
vanhentunut kaksi tuotteisiin kytkey- 
tynyttä kolumnia, parin amerikka- 
laisen vaalisyklin verran jälkeen jää- 
nyt Nettiskeptikon käsikirja -arvio sekä 
Android Wear -kehitysartikkeli. An- 
droid Wearin on sittemmin korvannut 
päivittynyt Wear OS ja etenkin artik- 
kelin tuoteluettelo lähentelee tahatonta 
historiankirjoitusta. Lisäksi pian Wear 
OS:n korvaa uusi Samsung/Tizen + 
Fitbit + Wear OS -komboalusta... 
Tietotekniikan maailma muuttuu 
nopeasti. 6,4 vuotta on ikuisuus. Mitä 
lähempänä uutta tekniikkaa ja sen yk- 
sityiskohtia liikutaan, sitä todennä- 
köisemmin = kirjoitetaan huomisen 
historiaa. Lienee silti tarpeen, että osa 
Skrollista vanhentuu jatkossakin, sillä 
esimerkiksi tuo Android Wear -artik- 
keli oli kyllä kaikesta huolimatta juttu 
paikallaan - muun muassa sen teke- 
miskulttuurin näkökulmasta. 

Atari-hakkeritrilogian täyttymys 


Saksalainen Marco A. Breddin on ikuistanut Atari ST -demo- 
skenen ja -hakkerien historiaa upeaan kirjatrilogiaan, jonka 
kolmas osa vie lukijansa viettelevälle matkalle 1990-luvulle. 


Teksti: Jukka O. Kauppinen 


ykypäivän digitaalista kult- 
tuuria rakennettiin vahvas- 
ti 1980- ja 1990-luvuilla. Di- 
giestetiikan vahvimpia rakentajia olivat 
Atari ST -yhteisöt ja -demoskene, jotka 
olivat keskisemmässä Euroopassa huo- 
mattavasti Suomea aktiivisempia ja vä- 
rikkäämpiä. Monista sikäläisistä vi- 
vahteista ei Suomessa välttämättä edes 
tiedetty paikallisen Atari-yhteisön ul- 
kopuolella. Niinpä Marco Breddinin 
Atari ST -skenehistoriikki on upeaa lu- 
ettavaa, sillä se pursuaa valtavan paljon 
tietoutta eurooppalaisten Atari-yhteisö- 
jen tuotoksista, aktiviteeteista ja tapah- 
tumista. Kaikki se liittyy läheisesti myös 
muiden alustojen digikulttuureihin ja 
demoskeneen, joten lukiessaan kohtaa 
myös yllättäviä kytköksiä tuttuihin asi- 
oihin. Suomikin on toki mainittu — to- 
rilla tavataan. 

Kirjatrilogian kahden aiemman osan 
tapaan Return of the Borders ei ole pelk- 
kä demoskenehistoriikki, vaikka se on- 
kin hyvä lähtökohta. Se on enemmänkin 
upea kurkistus ihmisiin ja digitaalisiin 
yhteisöihin, sekä kuinka nämä ovat toi- 
mineet, ajatelleet ja ennen kaikkea teh- 
neet. Kuinka henkilöt ja yhteisöt ovat 
syntyneet ja muovanneet olemassa ole- 
vaa, usein tähdäten eteen- ja ylöspäin. 
Se on koko joukko tarinoita siitä, mi- 
ten ohjelmoijat, graafikot, muusikot ja 
muut digitaiteilijat ja -aikaansaajat ovat 
tehneet yhteistyötä ja vieneet eteenpäin 
niin suunnittelun kuin tekniikan ja oh- 
jelmoinnin rajoja. Moni harrastaja kas- 
voi ammattilaiseksi ja perusti yrityksiä, 
jopa suuntasi ulkomaille isompiin piirei- 
hin pelialalle, hyötyohjelmien pariin tai 

Kuvat: Marco A. Breddin 


jopa töihin Atarille. Mikä sen hienom- 
paa kuin päästä harrastuksensa ytimeen 
ja nähdä miten kaikki oikeasti toimii. Tai 
ei toimi. 

Returnissa avataan alkuperäisen Ata- 
ri ST -skenen ja harrastuksen loppuai- 
koja ja 1990-luvun uutta nousua vuo- 
sien 1994-1998 aikana. Alkuperäinen 
Atari ST oli tuolloin hiipumassa sekä 
kaupallisesti että harrastajien keskuu- 
dessa, mutta vihoviimeinen innovaati- 
oiden ja tekemisen purskahdus löytyi 
upouuden, tehokkaan Atari Falcon -ko- 
timikron kautta. Samalla Atari-yhtiö 
yritti vielä breikata konsolimaailmas- 
sa Jaguar-konsolillaan. Niiden ympä- 
rillä sattui ja tapahtui. Bonuksena Fal- 
con-tuulahdus innosti myös vanhoja 
harrastajia, joten klassinen ST-skenekin 
heräsi uuteen liekkiin. 

Tätä roihahdusta avaavat kertomuk- 
set nojaavat Breddinin omiin kokemuk- 
siin, runsaaseen haastattelumateriaaliin 
sekä Atari-harrastajien ja -ammattilais- 
ten kertomuksiin. Ja että ne osaavatkin 
olla kiinnostavia ja mukaansatempaa- 
via! Muistelot siitä, kun jamppa seisoo 
sateessa bussipysäkillä ST kainalossaan 
mennäkseen demoryhmänsä demon- 
tekotapahtumaan, kuulostaa niin tutul- 
ta. Tai kun Jaguar-pelinkehittäjät kerto- 
vat peleistään ja sadattelet, kuinka Atari 
pudotti Jaguar-konsolista liikaa omi- 
naisuuksia kustannuksia leikatessaan. 
Teos onkin ikkuna aikaan, jolloin kaik- 
ki oli upean huonosti. Niin Atarit kuin 
Amigat olivat kuoleman kielissä, mutta 
käyttäjille oli tarjolla parempaa rautaa 
ja enemmän tekemisen mahdollisuuk- 
sia kuin koskaan aikaisemmin. Tun- 


Marco A. Breddin 


neli vain oli muurattu toisesta päästä 
umpeen. Mitä sen jälkeen? Fhkä kirjat- 
rilogia kasvaa joskus neliosaiseksi? 

Demot, pelit, miitit, demopartyt, pe- 
linkehittäminen, jakelu, messut, onnis- 
tumiset ja flopit, eurooppalaiset Atari- 
pelitalot, Atarin viimeiset kotimikrot ja 
konsolit, yritysmaailman salat ja kerto- 
mukset Atarin sydämestä saavat kaikki 
tilaa. Sekä tietysti piratismi — siitä Bred- 
din kirjoittikin jo sen neljännen kirjan, 
mistä lisää ensi Skrollissa. Digitaalisen 
kulttuurin historia ja rikkaus yhteisöi- 
neen, kuten avarakatseinen tapa kertoa 
myös aidan yli kaupalliseen maailmaan 
siirtyneistä harrastajista tarjoaa harvi- 
naislaatuisen herkullista luettavaa, josta 
on mukava nauttia hissukseen iltaisin — 
ja googlailla teoksessa mainittuja ihmi- 
siä ja tapahtumia sekä katsella tuubista 
demotallenteita. $8 


Esittelimme kirjatrilogian kaksi ensim- 


mäistä osaa Skrollissa 2019.1, maksu- 


ton pdf-lehti: skrolli.fi/numerot. 


Foreword by Marc Rosocha 


Return of the Borders 


— The Atari ST and 
the Creative People 
Vol. 3 (2020) 


Tekijä: Marco A. BreddinJ 
Julkaisija: Microzeit 

microzeit.com 

400 sivua, kovakantinen väri- 
kuvitettu paperikirja 230x170 mm, 
Kindle (englanti tai saksa) 

Juho Kuorikoski ja suomalaisen pelialan uusimmat salaisuudet — 
pelitietokirjailijan uusin teos jatkaa Sinivalkoisen pelikirjan tarinaa. 


Teksti: Jukka O. Kauppinen 


Kuvat: Jukka O. Kauppinen, Juho Kuorikoski, Gaudeamus 


n kirjailijoita ja sitten on 

Juho Kuorikoski. Toimitta- 

ja Pohjanmaalta, peliharras- 
taja ja kaikin puolin hieno herrasmies. 
Juholla on kuitenkin iso ongelma: hän 
ei osaa lopettaa kirjoittamista eikä kir- 
jojen tekemistä. Perheellisellä suurti- 
lusisännällä luulisi olevan elämässään 
muutakin tekemistä ja sitä paitsi please 
somebody think of the children, mut- 
ta ei, talikon sijaan isäntä tarttuu aina 
vain tekstinkäsittelyohjelmaan ja uu- 
teen jättiprojektiin. 

— Kun Pelitaiteen manifesti julkaistiin 
vuonna 2018, niin minä sanoin ja van- 
noin ja vakuutin, etten lähde enää moi- 
seen mukaan. Mutta niinhän siinä kertyi 
hiljalleen ideoita ja aineistoa. Julkaisin 
Sinivalkoisen pelikirjan vuonna 2014, jo- 
ten tässä oli hyvä jatkaa siitä, mitä kaik- 
kea on tapahtunut sen jälkeen? Tämä 
onkin sille aika suora jatko-osa, mutta 
painotukset ovat erilaisia. 

— Aiemmin yritin seuloa mielestä- 
ni parhaimmat pelit ja kertoa niistä. 
Nyt yritin myös kertoa, että miten nii- 
tä on tehty. Ajattelin, että olisi mahtavaa 
näyttää suurelle yleisölle miten moni- 


puolista nykypäivän kotimainen peli- 
kehitys on. Yksi kantava teema oli myös 
ravistella käsityksiä ja osoittaa, että peli- 
en paikka on lehtien kulttuuriosastoilla, 
eikä aina viihteessä. 

Pelien Suomi — Tarinoita kotimaisel- 
ta pelialalta on jaoteltu vekkulisti niin, 
että aivan alussa käsitellään viime vuo- 
sien isot, kauniit ja kalliit pelit, mis- 
tä edetään monituisten koukeroiden 
kautta pienempiin, uus/retrompiin, in- 
diempiin ja mobiilimpiin luomuksiin. 
Omissa osioissaan ovat myös pelit, jot- 
ka pursuavat äärimmäistä suomalai- 
suutta tai ovat jotain ihan muuta. 

Pelien Suomi on erilainen tietokirja, 
sillä se on nimensä mukaisesti kokoel- 
ma tarinoita. Kuorikoski ei esittele noin 
40 peliään totutusta pelikriitikon nä- 
kökulmasta, vaan antaa haastattelujen 
kautta äänen pelikehittäjille. Nämä ker- 
tovat valtaosin omin sanoin itsestään, 
pelistään, sen tekemisestä sekä niin on- 
nistumisista kuin epäonnistumisista. 
Teos ei laula valtamedian toistamaa lau- 
lua superhiteistä ja verotuloista, vaan 
kertoo todellisia, joskus jopa julmia ta- 
rinoita elämästä, ihmisistä ja pelialasta. 





Pelien Suomi — 
Tarinoita kotimaiselta 
pelialalta (2021) 


Tekijä: Juho Kuorikoski 

Julkaisija: Gaudeamus, 
gaudeamus.fi/peliensuomi 

453 sivua, kovakantinen, väri- 
kuvitettu paperikirja tai sähkökirja 


— Aina kaikki ei mene niin kuin suun- 
niteltiin. Hyväkin peli ei välttämättä saa 
tuulta alleen, jos ajoitus on väärä tai täh- 
det huonossa asennossa. Frottautu- 
minenkin on ongelma, sillä pelejä jul- 
kaistaan tolkuttoman paljon. Joskus on 
älytöntä tuuria ja peli myy hyvin tai nou- 
see hitiksi, mutta toisinkin voi käydä. 

Menestystarinoiden ja kännykkäpe- 
lien rinnalta löytyvät kertomukset pik- 
kuruisten indiepelien merkityksestä te- 
kijöilleen tai hyvänkin näköisten pelien 
epäonnistumisista ovat ikävästä aihees- 
taan huolimatta teoksen kiinnostavinta 
antia, ainakin allekirjoittaneelle. Hiteis- 
tä kyllä kirjoitetaan, mutta kuka kertoi- 
si siitä pienestä indiestudiosta, joka raa- 
toi rakkaudesta peliin ja sitä myytiin 
tuhannella eurolla? Siinä sitä startup- 
yrittäjän unelmaa, ilman riskisijoittaji- 
en selkänojaa. 

Kuorikoski teki haastattelut etänä, 
mutta sitä ei kertomuksista huomaa. 
Tuntuu aivan kuin maestro olisi kier- 
tänyt Suomea, istunut jokaisen kehittä- 
jän kanssa saman pöydän ääressä ja ol- 
lut näiden paras ystävä, jolle voi kertoa 
aivan kaiken. 

TILAA SKROLLI 
KOTIIN TAI KONTTORILLE 


Skrollin tilaukset, irttonumerot ja digitaaliset pdf-lehdet verkkokaupasta. 
Tilaamalla paperilehden verkosta saat myös pdf-lehden. 

Ajankohtaisia RETROUUTISIA peleistä ja laitteista 
PATHWAY TO GLORY — aikanaan maailman kallein 
TOTAALISTA SOTAA! — reaaliaikanaksujen syövereissä < 
UUTTA RETROHENGESSÄ — Bubble Bobble 4 Friends” Formula|Retro]Racing//ADOM v 
VANHOJA UUDESSA PAKETISSA — Atelier Dusk Trilogy/Deluxe”Spacellnvaders|Forever; 
VIELÄKÖ NES MAISTUU — Hook, Oix, Starship Hector; Uniracers':. 
PORTS OF CALL vei amigistit merirahdin maailmaan 


RESHOOT R ja TURRICAN FLASHBACK räiskyvät/Amiga:henkeä 7 bei 


ATARI 2600 PLUSCART — testi, tekijän haastatteluija tuoreita itarvelämuksiä 


NINTENDO DS — nämäkin pelit voi jo laskea retroksi mmm | W l | 

FINAL FANTASY VII:N MUSIIKIT — suuria säveliälää w ( N | 
80-LUVUN MAINOSPELIT - silloin hankala hankkia; nyt'harvinaisia] 

PIENIÄ RETROPELEJÄ — Robocop muuttaa maalleiWrong Wa 


TAPPELUPELIEN HAHMOT — mistä ne syntyivät? 
MANUN KUMMAT VEKOTTIMET — Microvision ja/Mega i —ai 


MIKSI ARVOSTELEMME UUDELLEEN? 


Retro Rewind -palautetta valuu toisinaan myös Skrollin palautekanaviin, mikä on 
tietysti ihan ilahduttavaa. Yritämme lukea nekin ja ottaa aina risuista ja ruusuista 
onkeemme, vaikka meillä onkin melko vahva visio siitä, millainen lehdestä kul- 
loinkin tulee. Toistaiseksi lukijat ovat pääosin olleet samaa mieltä kanssamme. 


Eräässä palautteessa kritisoitiin sitä, että arvostelemme joskus kymmeniäkin vuo- 
sia vanhoja pelejä uudelleen. Tämä on sen verran keskeinen teesi lehden sisällössä, 
että tulkoon se perustelluksi tässä yhteydessä. Vanhojen pelien arviointi nykymit- 
tapuulla, kaikkien niiden tuhansien pelattujen pelien jälkeen, tuo esiin aivan uusia 
puolia kuin tuolloin vuosikymmeniä sitten. Samalla osan peleistä arvo on noussut 
todella huomattavasti, eikä tällä ole aina yhteyttä niiden hyvyyteenkään. On klas- 
sikoita, jotka kestävät aidosti aikaa ja tuntuvat edelleen mukavilta pelata, kun taas 
toiset pelit on ohitettu käytännössä joka suhteessa jo vuosia sitten. Juuri tähän 
paneutuvat Vieläkö maistuu -arvostelumme: miltä peli tuntuu juuri nyt ja vieläkö 
siitä kannattaa maksaa rahaa? Totuus voi toisinaan olla karvas, kuten Aleksi tässä 
numerossa sai havaita. 


Peliarvosteluja onkin tällä kertaa mukana jälleen runsaasti, mutta toki tuoteuu- 
tuuksiakin mahtuu mukaan. Tiesitkö muuten, että Atari 2600:n voi yhdistää wift- 
verkkoon - ja että siitä on peräti oikeasti iloa! 


Retrosedät Jukka, Manu ja Mikko 
retroaretrorewind.fi 

ENTISTÄKIN 
EMULOIDUMPAA 
COMMODOREA 


Italialainen Commodore-kehittäjä 
Cloanto on julkaissut uudet versi- 
on erinomaisista Amiga Forever- ja 
C64 Forever -emulaattoreistaan. Ysi- 
versiot (9) tuovat muassaan uusia 
käyttöliittymätoimintoja, joilla ret- 
roilun voi muokata paremmin mie- 
leisekseen. Samalla uudet haku- ja 
järjestelytoiminnot — nopeuttavat 
ohjelmien löytämistä ja käsittelyä. 
Uutuusversiot hyödyntävät myös 
näytönohjaimen GPU-piiriä. 

Käytännöllisesti emulaattorit 
toimivat myös yhdessä niin, että 
saman valikon kautta voi käyn- 
nistää minkä vain tuetun koneen 
tai ohjelman. Emulaattorit tuke- 
vat mitä tahansa Amigan, C64:n 
ja C128:n mallia itse valittavilla 
muisti- ja lisälaitekonfiguraatioil- 
la. Lisäksi C64 Forever tukee mui- 
ta Commodore-mikroja, kuten 
C16:sta, PETiä, Plus/4:ää, VIC 20:tä 
ja CBM 3032:ta. 

Molemmat emulaattorit ovat 
myös Retro Rewindin toimituk- 
sen aktiivisessa käytössä. Vaikka 
Commodore-laitteille löytyy sekä 
kaupallisia että ilmaisia vaihtoeh- 
toja, Cloanton ohjelmat on tehty 
ennen kaikkea helppokäyttöisiksi 
ja selkeiksi, yhteensopivuudesta 
tinkimättä. Molemmista on tarjolla 
eri hintaisia painoksia sen mukaan, 
mitä ominaisuuksia pakettiin ha- 
luaa kääriä. Forever-emulaattorien 
mukana seuraa aina aito käyttö- 
oikeus koneiden käyttöjärjestel- 
mään ja ROM-tiedostoihin. 


Lisätietoja: www.c64forever.com ja 
www.amigaforever.com. 


EVERCADE 15 
TEKEE OLOMUONEESTA 
MINIPELILUOLAN 


Klassikkopeleihin panostavalla Ever- 
cade-käsikonsolilla ilahduttanut laite- 
valmistaja Blaze valloittaa seuraavaksi 
retropeliharrastajien olohuoneet. Ny- 
kyinen Evercade on retropelejä pyörit- 
tävä käsikonsoli, mutta Evercade VS on 
samasta laitteesta kasvatettu moninpe- 
lijärjestelmä sohvan läheisyyteen. 

Euroopassa noin sadan euron (+ 
suomilisä) hintainen konsoli liitetään 
televisioon, jolloin pelit pyörivät 1080p- 
tarkkuudella. Konsoli tukee neljää 
langallista peliohjainta, minkä lisäksi 
vanhaa Evercadea voi käyttää VS:n oh- 
jaimena USB-kaapelilla. Laitteessa on 
myös langaton WifFi-yhteys päivityksiä 
ja tulevia verkko-ominaisuuksia var- 
ten. Emulointia pyörittää 1,5 GHz:n ne- 
liytiminen prosessori 512 megatavun 
DRAM-muistilla. 

Käytännöllisesti laitteessa voi käyt- 
tää Evercade-käsikonsolin pelimodu- 
leja, joita on julkaistu jo melkoinen 
liuta - kaikkineen yli 260 peliä. Luulta- 
vasti VS:lle julkaistaan myös aivan omia 
moninpeleihin keskittyviä kokoelmia, 
jotka toimivat myös kannettavalla Ever- 
cadella — yksinpelitilassa. Tuoreimpia 
pelijulkistuksia ovat muuten Bitmap 
Brothers Collection 1 (viisi Bitmap-pe- 
liä), Mega Cat Studios Collection 2 (kah- 
deksan Mega Catin peliä 8/16-bittisille 
alustoille) ja /ntellivision Collection (12 
Intellivision-konsolipeliä). 

Evercade VS julkaistaan marraskuus- 
sa 2021. Ennakkotilaukset on jo avattu 
osoitteessa evercade.co.uk/vs/. 





UUTISET 


NUNESCAPE ON YKSI 
MAAILMAN VANRIMMISTA 
VERKKOPELEISTA 


Aikoinaan kämyisenä ja valtaisan 
suosittuna selainverkkoseikkailu- 
na aloittanut Runescape se vain 
porskuttaa. Se ei ole maailman 
vanhin morppi, mutta kuitenkin 
yksi kaikkein pitkäikäisimmistä 
tauotta pyörineistä verkkoseik- 
kailupeleistä. 

MMORPG avattiin 4. tammi- 
kuuta 2001, joten se on pyörinyt 
jo pitkälti yli 7 000 vuorokautta 
putkeen. Peliin on tehty 300 mil- 
joonaa pelaajatiliä, eikä suosio 
ole laantumaan päin: vuonna 
2020 yhteisöön liittyi 1,2 miljoo- 
naa uutta pelaajaa. 

Suuria syntymäpäiviä —juhli- 
taan pelimaailmassa koko vuo- 
den ja pidempäänkin jatkuvilla 
tapahtumilla ja sisällöllä, joka 
niputtaa yhteen vuosien ja vuo- 
sikymmenten mittaisia tarinoita 
ja nostaa valokeilaan seikkailujen 
historiallisia hahmoja. Mutta va- 
rokaa: vanhemmat jumalat ovat 
heränneet. 

RuneScape ei toki ole enää se 
rupuinen selainpeli, vaan fanta- 
siamaailmaan astellaan ihan kun- 
nollisella pääteohjelmalla. Van- 
han koulun seikkailupuritaaneille 
löytyy Old School Runescape, joka 
on julkaistu tietokoneiden lisäksi 
myös Android- ja iOS-laitteille. 
Molemmat pelit ovat saatavilla 
myös Steam-latauskaupasta. 


Lisätietoja: www.runescape.com. 

UUSIA TULOKKAITA JA HURUJA 
KASIKONSOLIMARKKINOILLA 


Vaikka Sonyn Vita on kuollut, Switch 
vain puoliksi käsikonsoli ja kännyköi- 
den tökkäilypelit hallitsevat mobiilipe- 
laamisen maailmaa, uusia ja toiveikkai- 
ta yrittäjiä riittää aina. 


ONEXPLAYER on Steam-yhteensopiva 
käsikonsoli, jonka lupaillaan sisältävän 
kelpo rautaa: Windows 10, Tiger Lake 
17/-alusta, 8,4" IPS-näyttö, 15 300 mAh:n 
akku, 16 gigatavua muistia ja tallennus- 
tilaa 500 gigatavusta kahteen terata- 
vuun. Laitteelle kerätään joukkorahoi- 
tusta IndieGoGo-palvelussa ja mukaan 
pääsee 1 154 euron sijoituksella. Penseä 
joukkorahoitussetä tosin saattaa suh- 
tautua pelikonsolikeräyksiin skeptisellä 
asenteella: moni laiteprojekti viivästyy, 
sitä enemmän mitä kalliimpi ja menesty- 
neempi tuote on. Lisäksi käsikonsoleissa 
hyvien kiinteiden ohjainten tekeminen 
on vaikeaa, joten laitteen toimivuudes- 
ta pelikäytössä ei ole etukäteen mitään 
takeita. 


Kiinalainen elektroniikka- ja ohjelmisto- 
jätti Tencent puolestaan vaikuttaa haa- 
veilevan omasta konsolistaan. Vuotaneet 
kuvat Tencent Handheld -patentista 
kertovat Switchin kaltaisesta käsikonso- 
lista, jossa ei ole sen enempää muistikort- 
tipaikkaa kuin irrotettavia ohjaimiakaan. 
Laitteen sisuksista ei ole tietoa, mutta 
takakuvien PC Console -teksti ja ristioh- 
jaimen alapuolella oleva Windows-nappi 
vihjaavat Windows 10 -yhteensopivuu- 
desta. Steam-konsoli tämäkin? 


Emulaattori-retrokonsoleita — valmistava 
Anbernic puolestaan vihjaa uudesta 
RG552-laitteesta. Pienikokoinen 5,5-tuu- 
maisella näytöllä varustettu konsoli 
on vuodettujen videoiden perusteella 
nopea ja pyörittää PSP-emulaattorilla 
esimerkiksi God of Waria alkuperäispe- 
lin nopeudella. Laitteessa on normaalit 
ohjaimet, kaksi TF-muistikorttipaikkaa ja 
HDMI-ulostulo. Laitetta ei ole vielä viralli- 
sesti esitelty, joten sille ei ole vielä hintaa 
tai julkaisuajankohtaa. 

AIDDEN PALACE RESTAUROI 
MUINAISIA PLAYSTATION-, 
SATURN- JA CD-I-PELEJA 


Ulkomainen pelihistoriaa taltioiva 
ryhmä The Hidden Palace on tehnyt 
jättiurakkaa muun muassa vanhojen 
PlayStation- ja PlayStation 2 -pelien 
parissa. Ryhmä on kaivanut esiin, kä- 
sitellyt ja julkaissut jo yli 1 000 pelipro- 
totyyppiä useille muinaisalustoille. 
Project Deluge -työnimen alla 
tiimi on keskittynyt nimenomaan 
vanhojen konsolien peliprototyyp- 
peihin, lehdistöversioihin, messude- 
moihin ja muihin erikoisiin, histori- 
allisesti kiinnostaviin ja merkittäviin 
versioihin. Osa prototyypeistä on esi- 
merkiksi pelistudioiden tekemiä esit- 
telyversioita, joilla he ovat koittaneet 


ENTISTÄKIN UPEAMPI 
SUPER MARIO 64 


Vanhojen pelien tuunailu on hie- 
no harrastus näppärälle hakkerille, 
mutta joskus homma menee liki 
eeppiseksi. Viime vuonna julkaistu 
avoimen lähdekoodin PC-käännös 
Super Mario 64 -pelistä on saanut ka- 
verikseen sm64rt-modin, joka muok- 
kaa pelin grafiikkamoottoriin tuen 
säteenseurannalle eli raytracingille. 








vakuuttaa julkaisijan projektistaan. 
Toiset ovat tuokiokuvia kehityksen 
taipaleelta, keskeneräisiä työ- tai 
promootioversioita. Jotkut jopa jul- 
kaisemattomista peleistä. 
Kirjoitushetkellä projekti on pe- 
lastanut ja taltioinut yli 370 PlaySta- 
tion-, 700 PlayStation 2-, 80 Sega Sa- 
turn- ja 20 Philips CD-i-prototyyppiä. 
Projekti jatkuu edelleen ja sen he- 
delmiin voi tutustua osoitteessa hid- 
denpalace.org/Project Deluge. 






PC-versio 4 


oli alkujaankin 
alkuperäistä 
N64-peliä näyt- 
tävämpi, mutta 
säteenseurannalla f 
klassikkotasoloikinta 

saa yltäkylläisesti uutta visuaa- 
lista kuorrutusta. DarioSamonin 
modi tarvitsee RTG-tekniikkaa tu- 
kevan näytönohjaimen. Sekä peli 
että modi löytyvät Githubista. 


NETROMPI 
TUNNELMAVALAISIN 


Kaikenlaista lystiä krääsää tuottava 
Numskull julkaisee koko nivaskan ret- 
roteemaisia tunnelma- ja lukuvalai- 
simia. Eri tavoin muotoillut valaisimet 
tarjoavat vaihtelevia valomaailmoja ja 
toimintoja. Valikoimaan kuuluu alka- 
jaisiksi Resident Evil-, Halo-, Space In- 
vaders-, Ghostbusters-, Jurassic Park- ja 
Back to the Future -lamppuja. 
Valaisimien hinta on EU:n sisällä 
verkosta tilattuna noin 31 euroa + alv. 


Lisätietoja: numskull.com/?s=Lamps. 


ykyään Ubisoftin leiriin kuu- 

luvan helsinkiläisen Redlynx- 

studion Pathway to Glory on 

jotakuinkin kadonnut histo- 
rian muinaisille välilehdille. Se on silti 
unohdustaan suurempi peli, joka on syys- 
täkin myös Suomen pelimuseon aktiivises- 
sa kokoelmassa. 


Pathway on osa suurta tarinaa N-Gages- 
ta: kehnosta, mutta suurella rahalla lan- 
seeratusta suomalaisesta pelikonsolista. 
Nokialta meni aivan liian pitkään taju- 
ta, että oma pelikonsoli tarvitsee myös 
omia, uniikkeja pelejä, eikä vain kökkö- 
versioita hiteistä, jotka ovat verrattomas- 
ti parempia muilla alustoilla. Suuryhtiö 
päätyi siten tilaamaan omia pelejä muun 
muassa pikkuruiselta Redlynxiltä. 

Se oli yksi Nokian harvoista hyvistä N- 
Gage-peliliikkeistä. Redlynx innovoi mes- 
tarillisen pelin, jonka uudelleenjulkai- 
susta järkevämmille nykyalustoille olen 
usein haaveillut. Se oli vuoropohjainen 
toisen maailmansodan strategiapeli, jos- 
sa pelaaja komensi sotilasosastoa Euroo- 
pan taistelukentillä. Että oli hyvä. Alus- 
taansa nähden. Pathwayn monipuolinen 
sotailu oli sorvattu taitavasti laitteen näp- 
päimistölle, ja peli toimi hyvin. Mutta... 

Tunnustan. Pelasin Pathwaytä ja sen 
jatko-osaa vain hieman kauemmin kuin 
aikoinaan tarvitsin arvosteluun. N-Ga- 
ge ei ollut mukava tai hyvä pelikone. Se 
oli ehkä oikean valmistajan kuoressa ja 
oikeaan aikaan, mutta rauta ja pelivali- 
koima olivat vääriä. Silti Pathway raivasi 
pelimaailmaan uusia uria mahdollista- 
malla langattoman paikallisen kuuden 
hengen moninpelin Bluetooth-yhtey- 
dellä sekä internetin yli globaalisti - ja 
vieläpä pelin sisäisellä ääniviestinnällä 
ja tuhoutuvalla maastolla. Moniko mo- 

PATAWAY TO GLORY 


MAAILMAN KALLEIN MOBIILIPELI 
Teksti: Jukka 0. Kauppinen 





biilipeli tarjoaa moisia ominaisuuksia 
edes tänään? 

Muistakaa sekin, että tuolloin elettiin 
vielä WAP- ja GPRS-aikakautta - mobiili- 
yhteydet olivat hitaita ja kalliita. Nostan- 
kin hattua sille, että N-Gage-pelikehittä- 
jät ja Nokia aloittivat muutosprosessin, 
jossa mobiili-internet muuttui pinnan 
alla aivan täysin. Ennen N-Gagea reaali- 
aikainen mobiili-nettimoninpeli ei edes 
ollut mahdollista. Tosi juttu! Hieman 
harmi, että hyöty valui ihan muiden laa- 
riin, mutta sitä se edelläkävijän arki on. 

Iso hatunnosto Nokialle siitäkin, että 
pieneen mobiilipeliin oikeasti panos- 
tettiin. Redlynxin tiimi vieraili todellisilla 
toisen maailmansodan taistelukentillä 
hakemassa peliin oikeita fiiliksiä. Muuta- 
man pikselin kokoisten hahmojen ani- 
mointiakin tehtiin tuohon aikaan harvi- 
naisella liikkeentunnistusteknologialla. 
Puolustusvoimatkin jeesasi. 

Ilmestyessään Pathway oli maailman 
kallein mobiilipeli. Laatu oli sen mukais- 
ta. Nykyajan mobiilipeleihin verrattuna 
se on kuin toiselta planeetalta: täysimit- 
tainen videopeli, oikea strategiapeli, ei 
mainoksia tai mikromaksuja. Kunnon 
kampanja, tarina, hahmonkehitys, mo- 
nipuoliset tehtävät, interaktiiviset ken- 
tät ja alustaansa nähden hyvä pelatta- 
vuus pakottavat yhä nostamaan käden 
lippaan. Tämä ei ole vain mobiilipeli 
- se oli ja on täysimittainen, laaja ja 
tasokas strategiapeli. 

Millä tahansa muulla alustalla Pat- 
hway muistettaisiin, N-Gagella se jok- 


S iehards 


seenkin unohtui. Vaikka N-Gage-käyttäjiä 
olikin aika paljon, vain harva heistä pelasi 
sillä yhtikäs mitään. Laite hankittiin ensi- 
sijaisesti hyväksi älypuhelimeksi, sillä se 
oli S60-älyluurien valikoimasta yksi par- 
haimmista ja edullisimmista. Järkevien 
emulaattorien puuttuessa Pathwaytä ei 
voi edelleenkään pelata kuin aidolla lait- 
teella, minkä johdosta se pysynee tietäjät 
tietää -klassikkona. Jos N-Gage muutoin 
kiinnostaa, niin laadukkaita pelivideoita 
löytyy osoitteesta bit.ly/2RNsscU. 





Poimintoja pelimuseosta - 
juttusarjassa esitellään museon 
makupaloja myös kulissien takaa. 





SUOMEN PELIMUSEO, VAPRIIKKI 
Alaverstaanraitti 5, Tampere 

Teksti: Jukka 0. Kauppinen 
Kuvat: Jukka 0. Kauppinen, 
Mobygames, pelivalmistajat 


eaaliaikastrategia on peligen- 

re iänikuinen, jonka suosio on 

vaihdellut rajusti vuosikym- 

menten mittaan. Sotasetä JOK 
punnitsee nyt genren historiaa ja muiste- 
lee muutamaa naksusuosikkiaan. 


RTS- eli reaaliaikastrategiapelejä ryhdyt- 
tiin kutsumaan naksusodiksi 1990-lu- 
vulla genren ollessa suosionsa aallon- 
harjalla. Reaaliaikaisesti komennettavia 
strategiapelejä oli tehty jo aiemminkin, 
mutta näihin aikoihin ne muuttuivat 
radikaalisti. PC-tietokoneiden tehok- 
kuus, suuri muistitila ja tarkka VGA/ 
SVGA-grafiikka (jopa 800 x 600 pikse- 
liä!) mahdollistivat aiempaa laajemmat 
ja näyttävämmät pelit. Samalla hiirioh- 
jaus helpotti suurten armeijamassojen 
komentamista = taistelukentällä. Pian 
ruutua vieritettiin ja hiirtä naksuteltiin 
oikein tosissaan. Naksusota, naksustra- 
tegia, reaaliaikanaksu. Sama peligenre, 
monta lempinimeä. 

Naksusodat suuntasivat suursuosi- 
oon noustuaan moneen eri suuntaan 
ja aikakausiin. Tämä artikkeli taivaltaa 
muutaman suosikkipelini kautta yhtä 
genren keskeisimpiin lukeutuvaa ke- 
hityspolkua, yrittämättäkään muistella 
maailman kaikkia RTS:iä. 

Kasibittistä sotasimulaatiota 


Reaaliaikasotagenren suurimpina merk- 
kipaaluina pidetään Mega Drivelle jul- 
kaistua Herzog Zweitä (1989) ja PC:n 
Dune II: Battle for Arrakisia (1992). Ne 
ovat silti vasta myöhempiä tulokkaita, 
sillä oma kosketukseni reaaliaikasotiin 
tapahtui jo aikaisemmin. En ole täysin 
varma, kohtasinko SSI:n Combat Leade- 
rin (1983) ihan omin päin vaiko vasta 
Jyrki J.J. Kasvin Mikrobitti 11/1986:ssa 
julkaiseman sotapeliartikkelin jälkeen. 
Jyrkin artikkeli oli silkkaa hunajaa ja 
vahvisti intoani strategiagenreen ja sen 
mahdollisuuksiin. 

Modernia (tai siis 1980-luvulla käy- 
tävän kolmannen maailmansodan) 
taistelukenttää kuvaava Combat Leader 
esitteli valtaosan nykyaikaisen RTS- 
pelin aineksista. Skenaariosta riippuen 
pelaaja komensi suurempaa tai pie- 
nempää osastoa panssari- ja rynnäk- 
kövaunuja, jalkaväkeä, kranaatinheit- 
timiä ja muita sotilaita yhteenotossa, 
jossa kello ei pysähtynyt hetkeksikään. 
Kaikki tapahtui koko ajan, niin toimin- 
ta kuin käskytyskin. CL aurasi uusia 
uria myös komentosimulaatiotasolla, 
sillä pelaaja nostettiin pois pelikentäl- 
tä — yksiköitä ei ohjattu käsin, vaan ne 
pyrkivät annettuihin tavoitteisiin omin 
päin, parhaan osaamisensa mukaan. CL 
huomioi myös erilaisia maastotyyppejä 
ja korkeuseroja, joten joukot pystyivät 








piilottelemaan niin sanotun fog of wa- 
rin ansiosta metsässä tai kukkulalla, väi- 
jytellen ja koukkien. 

Combat Leaderiä ei mainitaan usein- 
kaan RTS-historiikeissa, mutta juuri se 
oli yksi genren tärkeimmistä merkki- 


paaluista, sekä suunnitteluratkaisuil- 
taan että realistisena taistelukenttäsi- 
mulaationa. Sen enempää minä kuin 
Jyrkikään emme aikoinaan täysin hok- 
sanneet sen ratkaisujen edistykselli- 
syyttä, mutta hämmästyttävästi CL viih- 
dyttää hetken vielä tänäänkin, ainakin 
kun ohjekirja on luettuna ja aivosuorit- 
timen kellotaajuus hidastettu kasarille. 

SSI julkaisi vuonna 1983 myös hie- 
man paremmin tunnetun NATO Com- 
manderin. Sid "Civilization" Meierin 
reaaliaikastrategia tosin jäi monen 
mieleen enemmänkin siksi, että ilman 
ohjekirjaa siitä tajusi tasan yhtä vähän 
kuin CL:stä. Manuaalinsa lukeneet kui- 
tenkin löysivät NC:stä huikean sotasi- 
mulaation, jossa kolmas maailmansota 
riehui reaaliajassa pelaajan komenta- 

essa NATOn joukkoja punakoneen rai- 
vopuskua vastaan. Erilaiset skenaariot 
loivat uudelleenpelattavuutta, ja sodan 
lopputulos riippui sekä poliittisen että 
sotilaallisen rintaman menestyksestä. 
Voitot taistelukentällä saattoivat jää- 
dä suuressa kuvassa toissijaisiksi, jos 
komentaja oli kylvänyt kemiallista tai 
atomillista tuhoa. Tietokonepeleissä ei 
kuvata vieläkään kovin usein sodan- 
käynnin suuremman kuvan merkitystä, 
joten Meier osoitti jo tällöin harvinaista 
avarakatseisuutta ja jopa pelipoliittista 
kommentointikykyä. 

NATO Commanderissa Meier esitteli 
myös yhden merkittävän pelimekanii- 
kan, jonka olin kuvitellut esiintyneen 
ensi kertaa Yhdysvaltain sisällissodan 
taisteluja kuvaavassa Johnny Reb II:ssa 
(1986). Ei aivan, sillä Sidihän se keksi, 
että kellon voi pysäyttää komentojen 
antamisen ajaksi. NATOn jälkeen reaali- 
aikasotaa jatkettiin Crusade in Europes- 
sa, Decision in the Desertissä ja Conflict 
in Vietnamissa, jotka kaikki julkaistiin 
aikansa kasibittimikroille ja köpöisim- 
mille PC:ille. 


Konsolisota raivasi reitin 


Reaaliaikasodinnan seuraava harppaus 
tehtiin konsolimaailmassa. Segan Mega 
Drive -konsolille julkaistua Herzog Zwei- 
ta (1989) pidetään yleisesti maailman 
ensimmäisenä RTS-pelinä. Vaikka väite 
onkin höpöä, peli työnsi genreä aivan 
uudenlaiseen suuntaan. Tähän men- 
nessä RTS:t olivat olleet historiallisia 
sotasimulaatioita, Herzog harppasi tule- 
vaisuuteen ja toi pakettiin yhtäaikaisen 
moninpelin. 

Suurin muutos tapahtui kuitenkin 
siinä, että sotasimulaation sijaan Her- 
zog painotti scifistisempää mikroma- 
nagerointia RTS-ympäristössä. Pelaajan 

komentoyksikkö, komea mecha, liikkui 
kartalla jakaen komentoja pelaajan 
yksiköille. Sotaa myös käytiin resurs- 
sipainotteisesti — yksiköitä ei satanut 
taivaalta ulkopuolisina täydennyksinä, 
vaan niitä ostettiin rahalla. Sitä taasen 
kertyi kentältä vallatuista tukikohdista. 
Yksikköjä oli kahdeksan erilaista ja nii- 
tä piti huoltaa ja korjata matsin aikana. 
Uudenlaiset tai uuteen muottiin pake- 
toidut ideat loivat selkeää pohjaa gen- 
ren seuraaville iteraatioille. Herzog oli 
kuitenkin raskas pelattava, sillä mikro- 
managerointi ja vaivalloinen komento- 
järjestelmä nujersivat herkemmät ko- 
keilijat. Niinpä peli myi huonosti ja sai 
vain vähän huomiota. Sen merkitys on 
noteerattu kunnolla vasta jälkikäteen, 
kun pelihistorioitsijat huomasivat sel- 
vän sukulaisuuden mitättömän japani- 
pelin ja Westwood Studiosin Dune II:n 
(1992) välillä. Sattumaako? Ei suinkaan. 


Maustesotia hiekkaplaneetalla 


Westwoodin toinen perustaja ja Dune 
Il -pelin tuottaja Brett Sperry kertoo, 
että hän neuvotteli brittiläisen Virgin 
Interactive -kustantajan kanssa strate- 
giapelin tekemisestä Dyyni-elokuvan 
tiimoilta. Virginiltä ehdotettiin, että 
vilkaiskaapa Herzogia. Sperry totteli ja 
makusteli siinä sivussa myös Bullfrogin 
Populousia ja Eye of the Beholderia. Tär- 
keä osa reseptiä oli myös Sperryn kes- 
kustelu SSI:n johtaja Chuck Kroegelin 
kanssa, kun Sperry dissasi vanhan kou- 
lukunnan strategioiden urautumista ja 

Harkonnen Trooper. 

sisäänpäin kääntymistä. Kun ajatuskeit- 
toon yhdistettiin nykyaikaiset hiirive- 
toiset käyttöliittymät, niin siinähän oli 
jo reilusti inspiraation lähteitä uudelle 
pelille. 

Sperry ja Westwood olivat oikeassa 
paikassa oikeaan aikaan. Dyyni-elokuva 
oli valtava tapaus, joka herätti huomi- 
ota. Siihen pohjautuva Cryo Interacti- 
ven Dune oli erinomainen yhdistelmä 
seikkailu- ja strategiapelejä. Westwood 
nappasi myös kopin kehittyvästä PC- 
pelitekniikasta, joten Dune II oli yksi 
ensimmäisistä General MIDI -musiikkia 
tukeneista peleistä. Hienon VGA-pikse- 
ligranikan ja upeiden musiikkien kera 
peli oli vaikuttava elämys. Siihen kelpasi 
leipoa päälle täysin uudenlainen peliko- 
kemus. 

Dune II teki strategiapelaamisesta 
kansanhuvia. Nykysilmin se on ehkä 
hieman vaikeasti käsitettävissä, sillä tä- 
nään kokeiltuna käyttöliittymä on köm- 
pelö, rakennusjonoja ei ole, yksiköitä ei 
voi ryhmitellä ja pelaaminen on kaiken 
kaikkiaan aika kankeaa. Ja silti sieltä alta 
haistaa hyvän pelin, jossa suuret ideat 
kohtaavat toisensa scifistisellä taiste- 
lukentällä. Yksiköitä ei ole monia per 
osapuoli, mutta niiden hyödyntäminen 
luo silti monipuolisia taktikointimahdol- 
lisuuksia, samoin kuin nuijan tekoälyn 
kanssa painiminen. Huumoriakin vil- 
jellään, tosin ehkä sieltä mustemmasta 
suunnasta. 

Rajoitukset tosin muistuttavat van- 
hoista ajoista. Versiosta riippuen kartalle 
saattoi rakentaa enintään 60 rakennus- 
ta, siis molemmat puolet yhteensä. Ami- 
ga-versiossa pelaaja pystyi rakentamaan 
32 yksikköä. Kolmekymmentäkaksi! PC- 
versiossakin raja nousi vasta päivityksillä 
255 yksikköön. Se muuten tuotti reakti- 
oita, kun et voikaan enää tuoda kentälle 
uusia yksiköitä tai rakennuksia ennen 

kuin romutat omiasi tai lanaat vihollisen 
tukikohtaa. Olihan peluu työlästä, mut- 
ta silti silkkaa myötävirtaan kellumista 
Herzogiin ja muihin genren hiirettömiin 
edeltäjiin verrattuna. 

Dune II ei ollut ihan täyttä Dyyni- 


kosheria, mutta kahakointi maus- 
teplaneetalla ihastutti, koukutti ja jäi 
mieleen. Se esitteli Frank Herbertin 
tieteisromaanien visiot sadoille tuhan- 
sille pelaajille ja loi fanikuntaa Dyynin 
tuleville tv- ja elokuvasovituksille. Sa- 
malla se sinetöi Westwood Studiosin 
tulevaisuuden. 


Komenna ja valloita 


Suosiostaan huolimatta Dune Il ei saanut 
välittömästi jatkoa. Kenties lisenssin rajoi- 
tukset tai hinta jarruttivat menestyksen 
hyödyntämistä. Niinpä Westwood jatkoi 
menestyvän konseptin parissa, mutta 
uusi paketin täysin. Hiekka lakaistiin latti- 
alta ja sotanaksuttelua jatkettiin ikiomalla 
IP:llä, josta ei tarvinnut neuvotella kenen- 
kään kanssa. Syntyi Command & Conguer. 
Maailma oli valmis, reaaliaikastrategia 
oli yltänyt suurenmoisuuteensa. Vaikka 
genre kehittyi ja muuttui myöhemmin, 
niin yksikään myöhempien aikojen peli 
ei enää yltänyt samaan nerokkuuteen 
ja yksinkertaiseen monimuotoisuuteen. 
Lopputulos oli riittävän simppeli ja toi- 
miva, mutta silti myös monipuolinen ja 
haastava. Tehtävänsuunnittelu yllätti, hä- 
mäsi, raivostutti ja nauratti. Ah, ne välivi- 

deot! Elettiin FMV-videohuuman parasta 
aikaa, ja C&C:n juustoisat välipätkät ovat 
jääneet pelaamisen historiaan hellyttä- 
vän huvittavana roskana. 

C&C löi läpi monesta eri syystä. West- 
woodin nimi oli arvossaan, ja Dune II:n 
naksusoditteluun tykästyneet odottivat 
innolla mitä firma tekee seuraavaksi. 
Tiimi osasi viilata RTS-pelirunkoaan oi- 
keista kohdista ja ennen kaikkea tuoda 
pelattavuuteen niin paljon hyviä, uusia 
ideoita ja toimintoja, että pelaaminen 
muuttui sinänsä viihdyttävästä mutta 
silti työläästä naksuttelusta paljon haus- 
kemmaksi ja sujuvammaksi klikkailuksi. 
Nyt löytyi kunnon moninpelikin. Tank 
rush, baby! 

Virkistäessäni muistiani tätä artikkelia 
varten hämmästyin tehtäväsuunnittelun 
yllätyksellisyyttä. Muistikuvat C&C:stä 
painottuvat vahvasti moninpelisessioi- 
den rakenteluun ja isoihin yhteenottoi- 
hin, mutta sehän ei olekaan kuin osato- 
tuus. Sekä C&C että jatko-osa Red Alert 
loikkivat villisti laidasta toiseen niin, ettei 
pelaaja koskaan voinut olla varma mitä 
seuraava tehtävä tuo tullessaan. Nopei- 
den yksiköiden pika-iskuja? Tukikohdan 
rakentamista? Stealth-hiiviskelyä yksit- 
täisellä kommandolla? Westwoodin ide- 
ointisessiot ovat varmasti olleet villejä. 
Moninpelimatsit sen sijaan keskittyvät 
yleensä enemmänkin kaverien muusaa- 
miseen, toki joskus mitä hirveimmillä ja 
ystävyyttä haastavilla tempuilla. 


N s - 


JOT PASIETIN 


a i 
= "a" a - a 
JA TIS N 
äi aka MÄ, 
: 


är Jai 
e 


= =. 





== 
mt 








Command & Conguer onnistui luo- 
maan niin täydellisen toimivan naksuso- 
dan, että se lähenteli nerokkuutta. Niinpä 
sitä taotaan yhä aktiivisesti naksusota- ja 
kaveripiireissä, sekä alkuperäisenä vanil- 
laversiona retrokoneilla että modernina 
remasteroituna versiona. Steamistäkin 
löytyvä Command & Conguer Remaste- 
red Collection sisältää tuoreutetun C&C:n 
ja Red Alertin karttaeditorilla ja kaikilla 
lisäosilla höystettynä. Käyttöliittymää on 
vähäsen päivitetty, grafiikat miellyttävät 
silmää myös nykyajan isoilla näytöillä ja 
moninpelikin onnistuu sutjakkaasti ver- 
kon yli. En voi kuin nostaa hattua ja ylis- 
tää. 

Westwood lunasti naksupelillä taivas- 
paikkansa — ja kaivoi oman kuoppansa. 
Moni pelitalo on kompastunut menes- 
tykseensä ja päätynyt lypsämään hitti- 
lehmänsä kuiviin. Myös Westwood urau- 
tui naksusotiinsa, eikä firman muista 
peleistä tullut enää entisenlaisia hittejä. 
Luovimmat voimat joko tekivät C&C:tä 
tai pakenivat studiosta. Sinänsä naksu- 
sodat pysyivät ajankohtaisina ihmeen 
pitkään, mistä kiitos Muun muassa vaih- 
toehtohistoriasta ammentaneelle Red 
Alert -sivusarjalle (niistä RR-kannessa 
Red Alert 3). Olihan se villiä, kun Neu- 
vostoliitto teki maihinnousun Yhdys- 
valtoihin tai kolmatta maailmansotaa 
käytiinkin Kuussa. Pelilliset ideat kui- 
tenkin ammennettiin hiljalleen tyhjiin, 
sotaväsymys levisi, Westwood taantui 


ja suljettiin. C&C silti mennä porskutti ja 
kokeili jäätä myös RTS-kentän ulkopuo- 
lelta, yleensä huonoin tuloksin. Piene- 
nä valopilkkuna EA yritti tuoda vanhan 
koulun naksusodat takaisin 2010-luvun 
alkupuolella, ja itsehän tykkäsin kovasti 
Command & Conguer: Generals 2 -nimel- 
lä tunnetusta retrouutuudesta. Projekti 
kuitenkin peruutettiin, tiemmä yhtiön 
sisäisen valtataistelun uhrina. 

Eikä siinä vielä kaikki 

Myös muut tekijät upottivat lusikkansa 
naksusoppaan. Warcraft: Orcs & Humans 
(1994) ja Warcraft II: Tides of Darkness 
(1995) nostivat Blizzard-studion valokei- 
laan Suomessakin, sillä voi jumpe, että 
ne olivat hyviä. Warcraft oli niin lähellä 
Dune II:ta, että luulin Blizzardin tehneen 
pelinsä Westwoodin RTS-moottorilla. 
No, kyllähän Blizzard protosikin örkkei- 
lyään Dunen granikoilla. Tiimi muuten 
halusi lisensoida Warhammerin maail- 
man ja yksiköt. Mikä lisenssipainajainen 
siitä olisikaan tullut vuosien ja vuosi- 
kymmenten edetessä. 

Warcraftit innovoivat osaltaan naksu- 
sotailuja eteenpäin, mutta hyödynsivät 
roolipelaavien suunnittelijoiden fantasi- 
ateemoja — ja moninpelikin oli mukana 
alusta saakka. Blizzard sai örkkeilystään 
vuosikymmeniä kestäneen hittisarjan, 
joka johti sittemmin sekä tähtiin, elekt- 
ronisen urheilun ytimeen että valkokan- 
kaille. 

Toisaalla pelisuunnittelija Chris Tay- 
lor hurahti totaalisesti Dune 2:een ja 
C&C:hen vaihtaen urheilupelit kertary- 
säyksellä naksusodintaan. Taylorin Ca- 
vedog-studion Total Annihilation (1997) 
ei tosin yltänyt esikuviensa tai kilpailijoi- 
densa myynteihin, mutta fanit olivat si- 
täkin innokkaampia. TA on silti esimerk- 
ki siitä, miten RTS-pelien suunta kääntyi 
hissukseen. Kaikkea piti olla enemmän, 
isompana ja monimutkaisempana. RTS- 
genren hardcore-syvänteen pohjalle 
sukeltanut TA ei ollut enää lupsakkaa 
naksuttelua, vaan keskittymistä vaativaa 
moniajonäpertämistä. En kiistä sen ansi- 
oita: monipuoliset resurssijärjestelmät, 
korkeuserot huomioiva kartta, hurjasti 
yksiköitä ruudulla, paljon taktiikkaa ja 

huima moninpeli. TA:sta kasvoi hitin 
sijaan pienemmän piirin pelaamista 
kestävä kulttipeli, joka sai useita laajen- 
nuksia ja jatko-osan. Myöhemmin Taylor 
päivitti ja suuruudenhullaannutti RTS- 
ideoitaan Supreme Commanderilla ja 
Supreme Commander 2:lla (2007/2010), 
jotka muuten löytyvät digikaupoista ja 
toimivat hienosti nykykoneilla. 

Tarinallamme on myös päätös: entiset 
Cavedog-kehittäjät julkaisivat vuonna 
2014 edelleen päivittyvän ja kehittyvän 
Planetary Annihilationin, joka alleviivaa 
valtavuudellaan RTS-genren luisumista 
megalomaniaan. Sen tekijät näet ynnä- 
sivät aikoinaan, että PA:ssa pelaajilla voi 
olla vaikka miljoona yksikköä. Sotaa käy- 
dään yhtä aikaa useilla eri planeetoilla, 
niin niiden pinnalla kuin ilmassa ja kier- 
toradalla. Tasoja on niin valtavasti, ettei 
pelaaminen ole enää kovinkaan hauskaa. 
Se on galaktinen jätti-RTS, joka on val- 
tava, monimutkainen ja kaikessa mauk- 
kaudessaan myös turhauttava naksus- 
otasimulaatio. Kauas on menty Combat 
Leaderistä. 

Silti se on vain elämää. Asiat muuttu- 
vat ja kehittyvät. Silti ainakin minä viih- 
dyn paremmin Command & Conguer 
Remasteredin yksinkertaisemman sota- 
viihteen kuin Planetary Annihilationin ja 
hirveää pänttäämistä ja optimaalisten 
rakennusjonojen ulkoa osaamista vaa- 
tivien naksuilujen parissa. 

PLANETARY ANNIHILATION 
Kehittäjä ja julkaisija: 
Mä Uber Entertainment 
TIN PC, Mac, Linux 

COMBAT LEADER 
Kehittäjä ja julkaisija: SSI 
C64, Atari 

NATO COMMANDER 
Kehittäjä ja julkaisija: MicroProse 
C64, Atari, Apple II 

195 6 Kehittäjä: Choice 
Julkaisija: Lothlorien 
C64, Amstrad CPC, ZX Spectrum 

Kehittäjä: Tecnosoft ] 0 g | 
Julkaisija: Sega 

Mega Drive / Switch , 2020 

The Building of a Dynasty 
Kehittäjä: Westwood 
Julkaisija: Virgin 
Amiga, PC, Acorn 

WARCRAFT: 
Orcs & Humans 
Kehittäjä: Blizzard 
Julkaisija: Interplay PC, Mac 

WARCRAFT II: 
Tides of Darkness 
Kehittäjä ja julkaisija: 
Blizzard 

PC, Mac 


TOTAL ANNIHILATION 
Kehittäjä: Cavedog 
Julkaisija: GTI 
PC 
eo oo 
eo eo Z 
SUPREME COMMANDER 
Kehittäjä: Gas Powered Games 
Julkaisija: THO 
PC, X360 
o 0" 
oo" ent" 
SUPREME COMMANDER 2 
Kehittäjä: Gas Powered Games 
Julkaisija: Sguare Enix 
PC, Mac, X360 

COMMAND & CONOUER 
Kehittäjä: Westwood 
Julkaisija: Virgin 

FORMULA RETRO RAGING 


1990-luvun arcadekaahailuista inspiroi- 
tuneesta polygoni-formulakaahailusta 
haistaa muun muassa Virtua Racingin 
ja Outrunin makua. Ei tyylin, vaan tun- 
tuman kautta. Ajaminen on tarkkaa ja 
jopa herkullista, mutta toisaalta myös 
hengetöntä ja tavanomaista. 

Ajotuntuma on arcadekaahailuksi 
kohdallaan, valitettavasti muu sisäl- 
tö jää köyhäksi. Tarjolla on vain kaksi 
pelitilaa, joista kummassakaan ei ole 
minkäänlaista ura- tai kampanjatilaa. 
Luvassa on siten vain yksittäisiä kisoja 
kolmella eri vaikeustasolla, eikä monin- 
peliäkään löydy. Tekoälykuskien peräs- 
sä kiitäminen muuttuu nopeasti itse- 
ään toistavaksi kisaksi aikaa vastaan, 
kun pelaaja koettaa kivuta ykkössijalle 
ja ehtiä checkpointeille. 

Sisällön vähäisyys ja onttous teke- 
vät FRR:stä enemmänkin viimeistellyn 
demon kuin täysimittaisen pelin. Se 
viihdyttää lyhyen hetken, mutta kilpa- 
radoille ei tee mieli palata parin pelises- 
sion jälkeen. Kaikki on koettu jo ennen 
viimeisen radan avautumista. 





Kehittäjä ja julkaisija: 
Repixel8 

Vuosi: 2020 

Alustat: PC, Xbox One 

BUBBLE BUBBLE 4 FRIENDS: 
THE BARON IS BACK 


Maailman parhaan moninpelin arvoni- 
mestä kisaa moni, mutta oikeasti kisa 
ratkesi jo vuonna 1986 ja sen jälkeen 
jaossa on ollut vain himmeämpiä mitali- 
sijoja. Eiihme, että Bubble Bobblesta teh- 
dään edelleen uusintaversioita. Mutta 
miten parantaa peliä, joka on jo paras? 

Ei mitenkään. Sitä voi kuitenkin muo- 
kata ja kokeilla, millaisia ideoita kupli- 
vaan tasoloikkaan saadaan tarttumaan. 
4 Friendsissä nimi kertoo aika selkeällä 
rautalangalla mistä on kyse: bilepelistä, 
jossa lohhareita ei ole enää vain kaksi, 
vaan jopa neljä. Toimiiko maailman pa- 
ras kaksinpeli sitten nelistään? 

Tilanne on hallinnassa. 4 Friends ei 
pilaa vanhaa ystävää, vaan rakentaa sen 
ympärille. Ytimessä on klassisen lysti ko- 
likkopeli musiikkeineen, grafiikkoineen 
ja kenttineen, joilla yhden tai kahden 
pelaajan kelpaa loikiskella kuplia puh- 
kuen ja puhkoen. Extrat löytyvät uusista 
moninpelitiloista ja -kentistä, joille saa 
neljäkin lohharia. Niissä louhitaan sa- 
man legendaarisen idean ydintä, mutta 
sen ympärille tehdyt uudet kentät ideoi- 
neen tekevät kokemuksesta virkistävän 
erilaisen. Pääsääntöisesti uusissa tiloissa 
loikitaan eri tavoin teemoitetun taso- 
hyppelyn merkeissä, kuplia puhallellen 
ja nameja keräten. Syvällistä ongelman- 
ratkontaa ei tarjota, vaan meno on suju- 
vaa, värikästä ja kivoilla musiikeilla säes- 
tettyä matkantekoa kentästä toiseen. 

Pelkäsin etukäteen f2p-mobiilikökkö- 
vaikutteita, mutta löysinkin kelpo läm- 
mittelyn rakkaalle klassikolle. Mukana 
oleva alkuperäispeli on toki ylittämätön, 
mutta uusissa pelitiloissa ja kentissä on 
kunnioitettu esikuvaa ja jatkettu sen 
hyvän mielen pelipolulla. Kyllä tätä ihan 
ilokseen pelaa, etenkin kaverien kera. 
Toimii varmasti myös nuoremmille. 


Kehittäjä ja julkaisija: 
Inin Games 

Vuosi: 2020 

Alustat: PS4, Switch 





ULTIMATE ADOM 
- PNVERNS OF CHADS 


Ensimmäinen versio ADOMista julkais- 
tiin jo vuonna 1994. Erittäin laaja ja 
monipuolinen rogue/nethack-tyylinen 
roolipeli ihastutti jo silloin pikkutar- 
kalla hahmojärjestelmällään sekä toi- 
minnoillaan. Ultimate-versio rysäyttää 
legendan upeasti nykypäivään. 
Alkujaan peli toteutettiin merkkigra- 
fiikalla, mutta nyt sitä on jo höystetty 
miellyttävällä pikseligrafiikalla ja jopa 
kahdella eri kamerakulmalla. Hiirtä tot- 
televa käyttöliittymä? Madness! 
Idealtaan ADOM on klassinen: pelaa- 
jan valitsema tai luoma sankari sukeltaa 
kerros kerrokselta syvemmälle ulottu- 
vissa luolastoissa monstereita mättäen. 
Välillä käydään myös maan päällä ja 
kaupungeissa. Syvää tarinaa ei ole, vaan 
roguelike-hengessä menestys mitataan 
elinkaaren kestolla. Siinä välissä huvitel- 
laan kuonoon vetelyn, hahmonkehityk- 
sen ja -kustomoinnin merkeissä. Vaikka 
peli näyttää pintapuolisesti yksinker- 
taiselta, pinnan alla on vuosikymmeniä 
fantasiamättöväkeä viehättänyttä mo- 
nimuotoisuutta ja haastavuutta, joka 
tempaisi minutkin taas kerran mukaan- 
sa, ties miten monennen kerran. 
Kyllähän tässä voi jo sa- 
noa, että pelattavuus al- 
kaa olla kohdillaan 25 
vuoden kehitystyön 
jälkeen. Kyseessä ei 
tosiaan ole remake, 
vaan ihan alkuperäis- 
ten kehittäjien suo- 
raa jatkumoa, joka 
alkoi  ensimmäi- 
sestä versiosta. 











Kehittäjät: Thomas Biskup 
& Jochen Terstiege 
Julkaisija: 

Assemble Entertainment 
Vuosi: 1994-2021 

Alustat: PC 








SPACE INVADERS FOREVER 


Penseä retrosetä ei helposti lämpene 
vanhojen ideoiden tuoreutusyrityksille. 
Space Invaderskin on nähty miljoona ker- 
taa, joten miksi sitä muka tarvitsee enää 
lämmitellä uudella remasteroinnilla? Pe- 
lin käynnistymisen jälkeen silmään pe- 
siytyy kuitenkin tuike ja kroppaan uuden 
löytämisen riemu: tämähän toimii. Vaikka 
Space Invaders Forever ei ole maailman 
omalaatuisin pelikokonaisuus, sen läm- 
mittelyissä maailman toiseksi tutuinta 
peli-ideaa lähestytään kolmesta eri suun- 
nasta ja samalla tuodaan klassikkoon jo- 
tain tuttua, uutta ja sinistä. 

Tylsin uutuuksista on Space Invaders 
Gigamax 4SE, jossa peliä on yksinkertai- 


ATELIER DUSK TRILOGY 
DELUXE PACK 


Japanilaisen Gust-studion 1990-luvul- 
la synnyttämä Atelier-pelisarja on yksi 
japanilaisten roolipelien, JRPG:ien, pie- 
nempiä mutta sitkeimpiä edustajia. Se 
ei ole koskaan varsinaisesti noussut hi- 
tiksi länsimaissa, mutta kiinnostusta on 
kuitenkin riittänyt jatko-osien ja kään- 
nösten tasaiseen julkaisuun. Nyt Trilogy 
Deluxessa tarjoillaan kolme remasteroi- 
tua uudelleenjulkaisua. 
Trilogy-kokoelma sisältää kolme poi- 
mintaa sarjan PS3-aikakaudelta: Atelier 
Ayesha: The Alchemist of Dusk DX, Ate- 
lier Escha & Logy: Alchemists of the Dusk 
Sky DX ja Atelier Shallie: Alchemists of the 
Dusk Sea DX. Suhteellisen modernit pelit 
on uudelleenjulkaistu jo kertaalleen PS 
Vita -käsikonsolille, ja nyt ne ovat saata- 
villa uudemmilla ja useammilla pelialus- 
toilla hienoisten sisältöviilausten kera. 
DX-versioiden tarinoiden kuljetukset 
ovat ennallaan, mutta ne sisältävät kaik- 


sesti venytetty sivusuunnassa monin- 
pelattavammaksi. Enemmän alieneita, 
isompia alieneita, uusia mekaniikkoja 
ja jopa neljä pelaajaa samalla ruudul- 
la — ihan ok hetken porukkakokeiluk- 
si. Space Invaders Extreme modernisoi 
paukkeen hektiseksi iloitteluksi, jossa 
ruutu pullistelee pirteitä efektejä, bo- 
nus-aseita, räjähdyksiä ja kiivaan tau- 
koamatonta räiskintää. Pelitasot seu- 
raavat toisiaan ilman taukoja. Laserit 
ja pommit pyyhkivät möröt taivaalta ja 
lystit käänteet muuttavat pelin suun- 
taa. Meikä tykkää! 

Makeinta oli silti Arkanoid vs Space 
Invadersin parissa. Se yhdistää onnis- 
tuneesti kahden kolikkopeliklassikon 
ydinmekaniikat. Muukalaisia torjutaan 





ki lisukkeet ja höysteet, joita peleihin on 
jälkikäteen julkaistu. Lisäksi niitä on vii- 
lattu hieman toimivammiksi ja keskuste- 
luja voi juoksuttaa pikakelauksella, mikä 
lienee näppärä ominaisuus ties miten 
monetta läpipeluuta takovalle fanille. 
Tarinallisesti Atelierien kuivuutta huo- 
kuva maailma ja sen asukkaiden elämä 
on omalaatuinen ja kiinnostava. Pelilli- 
sesti seikkailuissa on veikeä alkemisti- 
kulma, sillä päähenkilöiden tärkein taito 
on sotkea yhteen erilaisia raaka-aineita 
ja luoda niistä jos jonkinlaisia taikajuo- 
mia. Muutoin seikkailut ovat tuttua kol- 
mannen persoonan vipeltämistä, raa- 
ka-aineiden keräämistä, yksipuolisten 
keskustelujen käymistä ja vuoropoh- 


kimmottamalla niiden laukauksia takai- 
sin taivaalle Arkanoidin megapingismai- 
lalla, joskin välillä mokomat piiloutuvat 
taivaalla roikkuvien tiilien taakse. Ei sitten 
muuta kuin murskailuhommiiin. Idea toi- 
mii hämmästyttävän hyvin ja onnistuu 
tuoreuttamaan molempia pelejä upean 
koukuttavasti, mutta on siinä heikkou- 
tensakin. Kolikkopelimäinen kapea pys- 
tyruutu on mälsä kotitelkkarissa ja PS4:n 
padin kosketuslevyn käyttäminen mailan 
ohjaukseen ei ole kivaa. Pieni levy ei ole 
isokätiselle kovinkaan miellyttävä ohjain 
pitkissä sessioissa. Switchin kosketusnäy- 
töllä toteutus varmaan toimii paremmin. 

Kokonaisuutena Forever on oivallinen 
retromodernisointikokoelma, jonka joi- 
takin yksittäisiä pelejä löytyy muillekin 
alustoille. Suurin suosituskynnys on kui- 
tenkin hinta: en maksaisi pyydettyä 30 
euroa. Suosittelen tarkkailemaan alen- 
nusmyyntejä ja nappaamaan talteen, 
kun alehinta osuu sopivaan haarukkaan. 





Kehittäjä: Gotch 
Julkaisija: Inin Games 
Vuosi: 2020 

Alustat: PS4, Switch 


jaista taistelua. Siihen päälle koristeena 
rutkasti animesilmiä ja tönkköä englan- 
ninkielistä spiikkausta. 
Retronäkökulmasta Trilogyn DX-ver- 
sioinnit ovat varsin nättejä. PS3-aika- 
kaudella sentään elettiin jo HD-ajassa, 
eikä maailman esillepano ole kököim- 
mästä päästä. Tekstuureja ja hahmoja 
on myös vähän tuunattu. Loppumet- 
reillä Atelier Duskien viehätys riippuu 
ennen kaikkea siitä, nauttiiko pelaaja 
animeseikkailuista ja -roolipelaamises- 
ta vai ei. Jos nauttii, niin kolmen pelin 
hyvinkin erilaiset hahmokavalkadit ja 
näkökulmat janoisan maailman fantas- 
tisiin seikkailuihin voivat olla hyvinkin 
palkitseva kokemus. Kolmessa pelissä 
riittää myös pelattavaa pitkäksi aikaa. 


Kehittäjä: GUST Studios 
Julkaisija: Koei Tecmo 
Vuosi: 2020 (2012-14) 
Alustat: PC, PS4, Switch 
(PS3) 

000100 
Sen sijaan, että arvostelu aloitettaisiin 
"Oceanin tuottamaa lisenssihuttua”, se 
aloitetaankin "Sonyn tuottamaa lisens- 
sihuttua” sillä peli on Sonyn julkaisema, 
vaikka laatu on erehdyttävästi normaa- 
lien lisenssipelien luokkaa. Ocean kyllä 
teki sitten omat DOS-, Amiga- ja Atari 
ST -versiot tämän lisenssin pohjalta. 

Game Boy -versio on julkaistu vuon- 
na 1992, jokunen kuukausi Steven 
Spielbergin elokuvan ensi-illan jäl- 
keen ja on NES-version tapaan Painting 
By Numbers -nimisen kehittäjän käsi- 
alaa. SNES- ja Sega-versiot taas Sony 
antoi toiselle pelifirmalle. 

Pelissä ollaan tietysti itse Peter Pan 
ja tarkoituksena pelastaa ne kuuluisat 
kadonneet pojat Kapteeni Koukun kyn- 
sistä ja koukusta. Kentät on esitetty pe- 
rinteiseen sivulta kuvattuun loikintatyy- 
liin ja niistä yleensä pitää kerätä tietty 
määrä tavaraa, että uloskäynti avautuu. 
Myös lentotasoja ja jonkinlainen 1 vs 1 
-taistelukin pitäisi olla, mutta sinne asti 
en edes päässyt. 

Kontrollit ovat todella kankean oloi- 
set, eikä Peterin ohjastamiseen oikein 
missään vaiheessa saa kunnon otetta. 
Kaiken lisäksi vielä käytössä olevalla 
aseella on todella lyhyt kantama. Jos 
jo tylsä pelattavuus ei hävitä mielen- 
kiintoa, niin kenttädesign tappaa in- 

nostuksen melko nopeasti 
eikä paria alun kenttää 
pidemmälle meinaa 
jaksaa pelata. 






Kehittäjä: 

Painting by Numbers 
Julkaisija: Sony 
Vuosi: 1992 

Alustat: Game Boy, C64, NES 

Teksti: Aleksi Vaittinen 


N äi ze FI J % 129 J 





OX 


Oix on alunperin Amerikan puolen Tai- 
ton kehittämä arcade-peli, jossa tavoit- 
teena on vallata peliruudulta aluetta 
piirtämällä. Pelaaja liikuttaa omaa hah- 
moaan ruudulla näkyviä ääriviivoja pit- 
kin ja pyrkii laajentamaan omaa tontti- 
aan rajaamalla kentältä uusia osia. Tätä 
tehtävää hankaloittavat ruudulla pyöri- 
vät viholliset, joita pitäisi myös yrittää 
vältellä. Taiton pelin on Game Boylle 
kääntänyt Minakuchi Engineering ja 
julkaissut Nintendo vuonna 1990. 

Graafisesti niin alkuperäinen peli 
kuin tämä käännöskin ovat hyvin pel- 
kistettyjä ja tyyliltään melko abstrak- 
teja. Se ei varsinaisesti haittaa, kun ky- 
seessä on toiminnallinen puzzle-peli. 
Välikuvissa näkee sitten Nintendon 
maskottia Marioa ja ne onkin toteutet- 
tu perinteisempään tyyliin. Peli pitää 
myös ääntä, mutta siihen ei alun jäl- 
keen tule juuri kiinnitettyä mitään eri- 
tyisempää huomiota. 

Kantavana voimana on yksinkertai- 
nen, mutta toimiva peli-idea. Lyhyinä 
sessiona Oix on Game Boylla edelleen 
ihan pelikelpoista materiaalia. 









Kehittäjä: Taito American 
Julkaisija: Nintendo 

Vuosi: 1990 

Alustat: Game Boy, arcade, 
C64, DOS, NES, useita muita 


VIELÄKÖ MAISTUU? 

STARSNIP HECTOR 


Starship Hector on ylöspäin vierivä am- 
muskelupeli. Lähin vertauskohta on 
ehkä Namcon Xevious, mutta Hudsonin 
näkemys räiskimisestä ei juuri Xeviousin 
kaavaan tuo juuri mitään uutta. Yhdes- 
tä osumasta ei kuole vaan aluksella on 
energia, jota voi myös kentistä täyden- 
tää. Kuitenkin esikuvansa tapaan pelis- 
sä on kaksi erilaista hyökkäystä, joista 
toinen on tarkoitettu ilmassa olevien 
vihollisten ja toinen maakohteiden tu- 
hoamiseen. 

Aluksen kontrolloiminen on hanka- 
laa, sillä sprite on melko iso eikä liiku niin 
nopeasti kuin toivoisi. Myös osa viholli- 
sista on melko isoja. Tilaa vihollisten ja 
kaikkien ammusten väistelylle on välillä 
aika rajatusti. Pienemmillä spriteillä ja 
vikkelämmällä liikkumisella pelaaminen 
olisi paljon miellyttävämpää. Graafisesti 
peli on kyllä ihan miellyttävän näköinen 
ja taustalla soiva kappale on melko tart- 
tuva. Sitä onkin ilmeisesti käytetty myö- 
hemmin joissain Star Soldier -peleissä 
uudestaan. 

En voi väittää olevani hyvä shmup- 
pelaaja, mutta Starship Hector osoit- 
tautui niin vaikeaksi etten päässyt edes 
ensimmäistä kenttää läpi. NESille on 
paljon parempaakin räiskintää tarjolla, 
joten tämä kannattaa jättää väliin. 


Kehittäjä: Hudson Soft 
Julkaisija: Hudson Soft 
Vuosi: 1990 
Alustat: NES 

SUPER JAMES POND 


Super James Pond (PAL-alueella Super Ja- 
mes Pond Il) on SNES:lle julkaistu käännös 
James Pond 2: Codename: Robocodis- 
ta, joka alunperin julkaistiin Amigalle, 
Atari ST:lle ja Mega Drivelle. 

Audiovisuaalinen tarjonta pelissä on 
aivan kamalaa. Peligrafiikat itsessään 
eivät vielä ole kovin ikävää katsottavaa, 
mutta kenttien taustat ovat aina jotain 
välkkyviä ja vaihtelevia värejä, joihin 
on yhdistetty jokin rasittavasti toistuva 
taustakuva. Tuon takia hahmon liike- 
suuntaa on välillä todella vaikea hah- 
mottaa esimerkiksi liikkuvalla tasolla. 
Tuollainen tyyli taustagrafiikoissa saa 
myös kenttäsuunnittelun tuntumaan 
sekavalta. Musiikki on itseään toistavaa 
iloista hilpatusta, joka saa korvat mel- 
kein oksentamaan. 

Kontrollit ovat ilmavan tuntuiset ja 
muutenkin huonot. James Pond hyp- 
pää sitä korkeammalle mitä pidempään 
hyppyä pitää pohjassa. Tarvittaessa hän 
myös venyy kattoon asti ja voi kiivetä 
roikkuen siellä. Sekin tuntuu enemmän 
turhalta kikkailulta kun miltään oikeasti 
tarpeelliselta ominaisuudelta. Peli kärsii 
myös hidastumisesta ajoittain, etenkin 
venymistä käytettäessä. 

Super Mario World julkaistiin 1990 ja 
tämä 1993, se saa aika sanattomaksi. Ly- 
hyesti pelin voisi summata parilla avain- 
sanalla, jotka olisivat amiga, europlatfor- 
mer ja vältä. Kaikkea sitä löytyy omasta 
pelihyllystäkin. 





Kehittäjä: American 
Softworks Corporation 
Julkaisija: Vectordean 
Vuosi: 1993 

Alustat: SNES, Amiga, Atari 
ST, Mega Drive, useita muita 






IME LORD 


Time Lord on Milton Bradleyn julkaise- 
ma ja Raren kehittämä brawler-tyylinen 
peli, jossa pelaajan tehtävä on pelastaa 
maailma ikävien avaruusolioiden hyök- 
käykseltä matkustamalla aikakoneella 
eri aikakausien välillä etsien sinne piilo- 
tettua kultaisia palloja. Kentistä löytyy 
myös aikakausille sopivia aseita käytet- 
täväksi. 

Pelimaailma on näennäisesti kolmi- 
ulotteinen ja siinä liikutaan kolmella 
akselilla, kuten on usein brawler-pe- 
leille tyypillistä. Graafisesti peli näyt- 
tää todella ankealta ja väripaletit ovat 
masentavia. Esimerkiksi Double Dragon 
NESillä näyttää mestariteokselta Time 
Lordin rinnalla. Musiikki alkaa myös 
melko nopeasti ärsyttämään. Kontrollit 
takkuavat, vihollisiin on välillä vähän 
vaikea osua ja kaikki hitboxit ovat vä- 
hän epäselviä. 

Continue-toimintoa ei ole, mutta 
lisäelämiä olisi ilmeisesti mahdollista 
kuitenkin saada. Peli on tyypillistä Rare- 
vaikeustasoa ja kuolema korjaa melko 
nopeasti. Teoriassa palleroiden etsimi- 
nen eri aikakausilta voisi olla ihan haus- 
kaa, jos kontrollit olisivat paremmat, 
peli ei olisi niin haastava ja tuotoksen 
taso olisi muutenkin korkeammalla. 











Kehittäjä: Rare 
Julkaisija: Milton Bradley 
Vuosi: 1990 
Alustat: NES 


UNIRACERS 


Uniracers on voinut mennä aikoinaan 
monelta ohi, koska se ei sen suurempaa 
hyökyaaltoa aikoinaan tehnyt, vaikka ai- 
hevalinta on aika erikoinen ja mieleen- 
painuva. Peli on vuodelta 1994 ja se on 
Nintendon julkaisema. Sen on kehittä- 
nyt DMA Design, josta sitten myöhem- 
min tuli vähän nimekkäämpi Rockstar 
North. 

Pelissä pelaaja ohjastaa yksipyörää, 
jolla ajetaan kaksiulotteista rataa pitkin 
tehden muun muassa villejä temppu- 
ja ja yrittäen päästä maaliin. Nopeus 
ja ratojen villit loopit ja muut kikkailut 
tuovat vähän mieleen Sonic the Hed- 
gehogin. Kenttätyypejä on muutamia 
erilaisia. 

Kontrollit yksipyörän hallitsemiseen 
ovat melko napakat, mutta silti reagoi- 
minen radan käänteisiin ei oikein tun- 
nu onnistuvan. Vauhtia on vähän liikaa. 
Jonkinlainen minikartta olisi ollut käte- 
vä, sillä nyt pitää vain yrittää opetella 
ratoja ulkoa ja muistaa, mitä seuraavak- 
si tapahtuu. 

Graafisesti peli on melko minimalis- 
tinen, mutta ulkoasu toimii. Pelissä voi 
myös järjestää omia sarjoja kavereiden 
kanssa. Split screen -ralleille on myös 
mahdollisuus, mutta siinä näkymät 
kapenisivat entisestään, joten en itse 
edes haluaisi yrittää. Hauskasta ideasta 
huolimatta Uniracers jättää vaisun vai- 
kutelman. 


Kehittäjä: DMA Design 
Julkaisija: Nintendo 
Vuosi: 1994 

Alustat: SNES 

un Ever Given -konttialus juuttui 

alkuvuodesta 2021 päiväkausik- 

si poikittain Suezin kanavaan ja 

halvaannutti kansainvälisen ta- 
varaliikenteen, moni ymmärsi ensimmäis- 
tä kertaa, miten haavoittuvia globaalit 
toimitusketjut oikeasti ovat. Amiga-klas- 
sikko Ports of Callin veteraaneille tässä ei 
ollut sikäli mitään uutta: koko ajanhan ne 
laivat ovat vaikeuksissa. 


Teksti: Mikko Heinonen 


Amiga-harrastuksen ollessa kuumim- 
millaan 90-luvun alkuvuosina oli kave- 
riporukassa jonkinlainen kunnia-asia, 
että jos piraattipelejä nyt jonkin verran 
korpuilla olikin, ei niitä ainakaan pelat- 
tu. Softa, jota jaksoi pelata, piti hankkia 
itselle, ja usein hankintoja tehtiinkin sit- 
ten myös kimpassa. 

Yksi peli muodosti kuitenkin poik- 
keuksen: kukaan kun ei ollut koskaan 
edes nähnyt Ports of Callin myyntipak- 
kausta. Sen sijaan se löytyi nuhjuiselta 
korpulta, jossa joku oli muuttanut pelin 
kuvakkeen nimeksi ”Pelien peli!”. Tämä 
tuntui osuvalta, sillä pelissä oli jotain 
ainutlaatuista tenhoa, jonka ansiosta 
se piti säännöllisin väliajoin kaivaa esiin 
ja kikkailla käyntiin lataamalla Amiga 
1200:aan vanha Kickstart-versio. Sitten 
istuttiin taas kaveriporukalla muuta- 
ma tunti tuijottamassa, kuinka pienet 
laivakuvakkeet vipelsivät edestakai- 
sin kartalla. Pelin ympärille kehkeytyi 
omaa huumoriaan, ja muistan useita ti- 
lanteita, joissa tunteetkin ehtivät vähän 
kuumentua taitamattoman kapteenin 
töhöillessä aluksensa parissa. 


Omituista viehätystä 


Onkin vähän vaikea määrittää, mikä 
Ports of Callissa tarkalleen veti puoleen- 
sa. Etenkään tuolloin kaveripiiri kun ei 
ollut mitenkään strategiaan kallellaan, 
mutta PoC on pohjimmiltaan puhdas 

liiketoimintasimulaatio, jossa pelaajat 
ostavat laivoja, nappaavat niille lasteja 
ja yrittävät tehdä voittoa satamien vä- 
lillä. Toisinaan on vuorossa hieman toi- 
mintaa, kun alus pitää ohjata satamaan 
(tai satamasta) ja estää törmäys toiseen 
alukseen, jäävuoreen tai koralliriuttaan. 

Eräs viehätystekijä tosin takuuvar- 
masti oli James D. Sachsin ja Richard 
La Barren erinomainen grafiikka. Pikse- 
ligrafiikkavelhot Sachs ja La Barre olivat 
ilahduttaneet jo Cinemaware-tuotok- 
sissa sekä monissa Amigan grafiikkaa 
esitelleissä kuvissa, ja omaleimaisen 
tyylin tunnisti myös Ports of Callista vä- 
littömästi. Vanhat ja ruosteisetkin laivat 
näyttivät hienoilta ja aluksen ikkunasta 
avautuvat satamien maisemat toivat 
tuulahduksen kaukomailta. 

Noin muuten peli oli saksalaista alku- 
perää, kehittäjinä toimivat Rolf-Dieter 
Klein ja Martin Ulrich. Mobygamesin 
tietojen mukaan heistä kumpikaan ei 
ole ollut mukana minkään muun peli- 
sarjan kuin Ports of Callin kehityksessä. 
Julkaisijana toimi Aegis Interactive En- 
tertainment, joka julkaisi vain kouralli- 
sen pelejä ja keskittyi lähinnä hyötysot- 
taan Amigalle ja Macintoshille: ainakin 

Aegis Animator ja Sonix olivat tuttuja 
varhaisille amigisteille. Nykyisin erilaisia 
Aegis-nimeä käyttäviä softataloja on 
useita, mutta niillä ei ilmeisesti ole juu- 
rikaan tekemistä tämän Aegisin kanssa. 


Laivanvarustajan arkipäivää 


Ports of Call on siis moninpelattava, jopa 
hieman lautapelihenkinen bisnessimu- 
laatio, jossa pelaajat pyörittävät kulje- 
tusyritystä. Ensimmäinen tehtävä on 
ostaa laiva, joka etenkin pelin alussa on 
usein vain siteeksi merikelpoinen. Sen 
jälkeen sitten otetaan lasti kyytiin ja läh- 
detään seilaamaan kohti määränpäätä. 
Kun lähtösatamasta on selvitty merelle, 
pitää vielä päättää kuinka nopeasti aje- 
taan. Suurempi vauhti kuluttaa enem- 
män polttoainetta, mutta jättää toisaal- 
ta enemmän pelivaraa viivästyksille. 
Toisinaan lastiin liittyy myös aikarajoja, 
jolloin varaa hidasteluun ei ole. Joskus 
taas on tarjolla mahdollisuus ottaa kyy- 
tiin sen suuntaista lastia, josta määräsa- 
tamassa ei päätä silitellä, kuten aseita tai 
epämääräisiä arkkuja. Jos ei jää kiinni, 
palkinto voi olla tuntuvakin. 

Matkan varrella törmää usein myrsky- 
rintamaan. Tällöin uhkarohkea kapteeni 
voi joko yrittää ajaa sen läpi ja riskeerata 

aluksen vaurioitumisen tai kiertää myrs- 
kyn, mistä seuraa luonnollisesti usean 
päivän viivästys juoksevine kuluineen. 

Ehdottomasti työläin osio on sitten 
se, kun tietyn sataman luotsit ovatkin la- 
kossa tai pelaaja haluaa muuten säästää 
luotsimaksuissa. Tällöin kapteenin on itse 
ohjastettava purtilo merelle tai laituriin 
käsiohjauksella, jota operoidaan hiirellä 
näytöllä olevien säädinten kautta. Harjoi- 
tuksen vaativuus vaihtelee suuresti: välil- 
lä puuha on lastenleikkiä, toisinaan taas 
aluksen laituripaikka on omituisen mut- 
kan takana, se pitää saada tiettyyn asen- 
toon ja aikarajakin vielä nostaa verenpai- 
netta. Kolauttaminen laituriin aiheuttaa 
tietenkin laivaan tuntuvia vaurioita. 

Aluksen vointia kannattaakin toden 
totta tarkkailla, sillä kun kunto laskee 
alle 50 prosentin, on olemassa suu- 
ri vaara purtilon uppoamisesta. Tästä 
seuraa tietenkin sekä aluksen että las- 
tin menetys, ja vain harva laivanvarus- 
taja kykenee tällaisesta tappioasemas- 
ta nousemaan taisteluun voitosta. 

Eipä tosin sillä, että voitosta olisi oi- 
kein edes koskaan pelattu. Täysi Ports 
of Call -peli nimittäin kestää useita tun- 
teja, enkä muista että olisimme oikein 
koskaan sitä edes loppuun asti pelan- 
neet. Peli oli aina hauskaa aikansa, kun- 
nes se ei enää ollut ja jäi taas diskibok- 
siin seuraavaa kertaa varten. Yleensä 
sessio päättyi ensimmäisen laivanva- 
rustajan konkurssiin. 

Insinööripeliä 

Aika on kullannut muistot hupaisista 
moninpeli-istunnoista, mutta kokeilu ny- 
kyaikana palauttaa mieleen, että Ports of 
Call sisälsi myös jokusia perin ärsyttäviä 
seikkoja. Eräs tällainen oli pakollinen toi- 
mistolla vierailu: jos pelaaja ei säännölli- 
sesti käynyt avaamassa omaa hallintanä- 
kymäänsä, joku varasti kassasta rahaa, 
jopa kymmeniä tuhansia dollareita. Aika 

pian kaveriporukassa muodostuikin yh- 
teistyökuvio, jonka mukaan yksi pelaaja 
kävi aina vuorollaan kaikkien toimistolla 
klikkaamassa ja rosvoukselta vältyttiin. 

Muitakin kummallisuuksia esiintyi. Ai- 
karajoitetut rahdit eivät tuntuneet Ami- 
galla onnistuvan oikein koskaan, vaikka 
itse laskien päivät eivät mitenkään ehti- 
neet kulua. Kokeilu Steamista ostetulla 
Windows-versiolla (joka on ulkoasultaan 
lähes identtinen) tuntuu tämän suhteen 
erilaiselta — voiko olla, että piraattina kier- 
täneeseen Amiga-versioon oli ujutettu 
jokin jekku, vai onko koodia vain myö- 
hemmin — päivitetty? Windows-painos 
myös tarjoaa mahdollisuuden ohittaa 
laivan ohjaaminen kokonaan ja keskittyä 
pelkkään bisnekseen. Vastapainoksi sen 
äänet ovat vähän huonommat ja gra- 
fiikka on piirun Amigaa rujompaa, kun 
joku on keksinyt työntää mukaan melko 
kehnoja digitoituja laivan kuvia aiemman 
ihan nätin pikseligrafiikan sijaan. Yhteistä 
molemmille on kuitenkin varsin puhdas- 
verinen insinöörikäyttöliittymä. 


Myöhempiä vaiheita 

Niin, siitä piratismista puheen ollen. Ports 
of Call oli mukana ohjelmistopaketin 
osana Suomessakin myydyssä Amigan 
Discovery-paketissa, mutta muuten en 
nähnyt sitä koskaan missään myytävän. 
Siitä huolimatta se oli käytännössä kai- 
killa. Pikainen haku eBaylle tuottaa Ka- 
nadasta yhden vesivahingosta kärsineen 

laatikottoman pelin, josta halutaan yli 50 
euroa, ja toteutuneet kaupat boksatuista 
kappaleista tukevat tätä hintahaarukkaa. 
Kovin yleisestä tuotteesta ei siis ole kyse. 

Laajamittainen piratismi ei jäänyt huo- 
maamatta Rolf-Dieter Kleinilta, joka tote- 
aakin www.portsofcall.de-sivustollaan, 
että peliä vuosikaudet luvatta pelanneet 
voisivat nyt viimein tehdä hyvin ja ostaa 
edes edullisimman lisenssin, joita hän 
kaupittelee neljän euron hintaan. Ports 
of Call Classic on tosin ostettavissa 3,99 
eurolla myös Steamista. Vanhan Amiga- 
version ostamisesta tositteen lähettävä 
saa lisenssin uuteen versioon ilmaiseksi. 

Klein on vuosien varrella tehnyt run- 
saasti töitä Ports of Callin tuomiseksi 
nykyaikaan. Vuonna 2008 Windowsille 
julkaistu Ports of Call Deluxe ei kerännyt 
kehuja tai muodostunut hitiksi, mut- 
ta työ pelin parissa on jatkunut: uusin 
versio on nimeltään Ports of Call XXL, jo- 
hon voidaan yhdistää myös uusin kol- 
miulotteinen laivasimulaatio. 

PoC XXL:n tuntiin rajoitetun demo- 
version voi ladata ilmaiseksi, joten kävin 
nappaamassa sen ja kokeilin. Uusin päivi- 
tys oli kirjoitushetkellä reilun kuukauden 
ikäinen. Ensivaikutelma on, että pelin 
runko on itse asiassa hyvinkin pitkälle 
ennallaan, mutta kaikkea on vain paljon 
enemmän. Jopa liikaa. Eri satamia, laste- 
ja, kaikkea mahdollista on niin hurjasti, 
kaikki on niin monimutkaista ja insinööri- 
käyttöliittymä on päässyt niin valloilleen, 
että se helppo ja lähestyttävä laivasimu- 
laatio on muisto vain. Hetken valikkohel- 
vetissä seikkailtuani turhauduin syvästi. 
Jos laivan ohjaaminen kahdella akselilla 
alkuperäisessä Ports of Callissa oli hieman 
kankeaa, XXL vie erilaiset nippelit aivan 
uudelle tasolle. 

Eli miten tämän nyt oikein hienotun- 
teisesti sitten muotoilisi: kun Ports of Cal- 
lista poistetaan kaunis pikseligrafiikka ja 
pelirunkoa paisutellaan joka suuntaan, 
lopputulos on vähemmän kuin osiensa 
summa. Epäilemättä osa pelin rajoitteista 
oli seurausta Amigan rajallisesta muisti- 
ja levykapasiteetista, mutta osittain ne 
myös pakottivat pelin kompaktiin muo- 
toon. 

Ottaessani artikkeliin ruutukuvia (jot- 
ka siis ovat peräisin Steam-versiosta) 
huomasin edelleen viihtyväni pelin pa- 
rissa, ja perheen kanssa suoritettu pi- 
kainen kokeilu Amiga-versiolla vahvisti 
tämän: Ports of Call on helposti lähes- 
tyttävää kevyttä strategiaa, jonka pienet 
viat on mahdollista antaa anteeksi sen 
korkean iän perusteella. PoC XXL taas 
vaikuttaa enemmän Microsoft Exceliltä 
kuin peliltä, ja tätä genreä Eve Online do- 
minoi ylivertaisesti. 

änekkäämpi, — värikkäämpi, 

R-Typempi. Vaikka Amigalla 

ei kunnian päivinä ollutkaan 

puutetta — räiskintäpeleistä, 
niin jotain on silti jäänyt kokematta. Sh- 
muppirintamalla konsolit veivät voiton, 
vaikka Katakis, Battle Sguadron, SWIV ja 
Xenonit tekivätkin parhaansa paukutte- 
luntarpeen tyydyttämiseksi. Mutta bullet 
hell -maailma oli silti japanikonsolien ja 
-kehittäjien ydintä. Niin se on edelleenkin, 
mutta Reshoot R näyttää, miten nykyke- 
hittäjiltä sujuu raskaamman sarjan shoot- 
terin rakentaminen. 


Saksalainen Richard Löwenstein teki 
pelejä 1980-luvulla, "enimmäkseen 
Commodore 64:llä. Sitten ura suuntasi 
lehdistön puolelle, kunnes herra laittoi 
retrokoneensa virtaan ja aloitti vanhan 
unelmansa toteuttamisen: kyllä hän 
yhden Amiga-pelin ehtii tehdä ennen 
kuin tuoni korjaa. Reshoot julkaistiin- 
kin Amiga 1200/AGA-alustalle vuonna 
2016. Ja kun kerran vauhtiin päästiin, 
niin jatketaanpa pelintekoa. 

Löwensteinin — indiestudio = Spie- 
leschreiberin reshootteri sukeltaa her- 
kullisella tavalla vanhojen räiskeiden 
ytimeen. Vaikka se ei olekaan aivan ja- 
panishmuppi tai bullet hell, niin se et- 
siytyy lämpöhakuisen ohjuksen tavoin 
niiden sadistiseen ytimeen. Reshoot R 
on näet peli, jossa ei ole checkpointteja 
tai elämiä. Se vain jatkuu ja jatkuu, kun- 
nes kuolet. Boom. Palaa alkuun, ykkös- 
kentälle. 


106 


Murhaavan omanlaisensa tulkinta 
herättää tunteita, sillä Löwenstein on 
suodattanut aineksia monista sivuttain 
vierivistä klassikkoräiskeistä mutta pa- 
ketoinut lopputuloksen aivan oman- 
näköisekseen. Eikä se ole todellakaan 
helppo peli. Ensimmäiset minuutit vie- 
lä menevät helpohkosti, mutta sitten 
action kiihtyy, mutkittelee, sukeltaa 
luolastoihin ja tarjoilee hetki hetkeltä 
uusia kieroiluja pelaajan pään menoksi. 
Kohta se on täysin armotontaa meen- 
oooaaaa. 

Ainokaista elämäänsä pystyykin 
vähäsen venyttämään power-upeilla, 
jotka toimivat samalla eräänlaisina 
suojakilpinä — kuolettavasta osumasta 
rangaistaan lisävoimien menetyksel- 
lä, kunnes niitäkään ei enää ole. Sitten 
lähtee nirri. Palaat alkuun. Ihan alkuun. 
Pelaajaparan on ihan oikeasti päästävä 
yhdellä elämällään aina kakkostason 
loppuun, jonka jälkeen peli sentään 
alkaa uudelleen kulloisenkin tason 
alusta. Täytyy oikeastaan kunnioittaa 
tekijän sadismia — eihän pelaajia ole ol- 
lut tapana ihan näin rajusti kurmuuttaa 
enää ysärin jälkeen. Mutta on tämä ta- 
vallaan nostagista — tavalla, jota en silti 
ole jäänyt kaipaamaan. Päädyin lopulta 
huijaamaan, koska muuten pelaami- 
sesta ei olisi tullut mitään eikä Amigaa 
saa heittää ikkunasta. Jotkut luultavasti 
pelaavat reilusti loppuun saakka. Latai- 
levathan jotkut retropelinsä kasetilta- 
kin. 





Reshoot R tekee vaikutuksen teknii- 
kallaan. Ruudulla pyörivät asteroidit 
tuovat välillä mieleen kotimaisen Star- 
dustin upeat 3D-renderöidyt muri- 
kat. Maukkaiden pikseliensä lomassa 
reshoottailu viljelee renderöityä gra- 
fiikkaa ja objekteja, joiden ansiosta 
pelin AGAinen ulkoasu on teemallises- 
ti hyvin erilainen Amigan ja muiden 
alustojen klassisiin 16-bittiräiskintöihin 
verrattuna. Taustamusiikitkin ovat oo 
ja koo, vaikka ne eivät jääkään korva- 
madoiksi. Täytyy nostaa hattua tekijän 
AGA-asenteelle, eli tehdään peli pa- 
remmalle Amiga-raudalle ja pistetään 
samalla kahden megatavun chip-muis- 
ti ja 68020-prosessori tosissaan töihin. 

Kaikessa hienoudessaan Reshoot R 
onkin hieno elämys, mutta kannattaa 
varautua turhauttaviin kuolemiin ja rai- 
vokohtauksiin. Ei sovi nykypelien talu- 
tukseen tottuneille. 

Peli toimii tonnikakssatasen lisäksi 
myös Amiga 4000:lla ja CD32:lla. Digi- 
taalisesti ostetun version voi asentaa 
sekä oikealle raudalle että pikkuisen 
päänraapimisen jälkeen kiintolevyima- 
geksi emulaattoriin, joten aidon AGA- 
koneen uupuminenkaan ei estä haus- 
kanpitoa. 


Kehittäjä: 

Richard Löwenstein 
Julkaisija: 
Spielenschreiber 
Vuosi: 2019 
Alustat: Amiga AGA 





TWRRICAN 


FLASHBACK 





ksi 1990-luvun tärkeämmistä 

action-pelisarjoista oli Saksasta 

ponnistanut Turrican, joka jyrä- 

si vuosikymmenen alussa sekä 
8- että 16-bittisillä mikroilla. Pelistä tuli 
välittömästi hitti ja se johti niin nopeisiin 
jatko-osiin kuin pelien kääntämiseen jo- 
kaiselle vähänkin suositummalle alustal- 
le. Jopa Spectrumille, siis vuonna 1990. 
Sarjan vivahteikas historia on sumentanut 
sen seikan, että Turrikaaneihin yleensä 
liitetty Factor 5 ei suinkaan ollut sen al- 
kuperäinen tekijä, he vain käänsivät pelin 
LEE ELITIKYH IS 


"Turrikaaneja" ajatellaan usein rehevinä 
run'n'gun-räiskeinä, mutta tarkemmin 
katsottuna ne ovat myös kotimikro- 
jen vastine Nintendoilla riehuneeseen 
metroidvania-kuumeeseen. Ja oival- 
linen vastaus olivatkin. Turrikaanit ei- 
vät tyytyneet pelkästään lainaamaan 
Metroideista, vaan veivät niiden mei- 
ningin astetta pidemmälle ja tykittivät 
vahvasti myös audiovisuaalisesti. Vaik- 
ka pelattavuuskin oli kohdillaan, niin 
viimeistään Chris Höelsbeckin huikeat 
sävellykset nostivat luomukset legen- 
O[O]I SÄ 

Turrican Flashbackissa pelisarjasta 
nautitaan neljän pelin verran: Turrican, 
Turrican II: The Final Fight, Mega Turri- 
can (Turrican III) ja Super Turrican. Pelit 
tarjoillaan ensiluokkaiseen retrokää- 


reeseen kietaistuna, sillä jokainen on 
tarjolla sekä mahdollisimman alkupe- 
räisessä muodossaan että vähän vii- 
lattuna. Pelejä ei ole varsinaisesti kau- 
nisteltu, mutta niistä voi nauttia 4:3- ja 

Teksti: Jukka 0. Kauppinen 

16:9-mittasuhteissa tai erilaisilla pik- 
seliviilauksilla höystettynä. Annos on 
aina sama, vain kattaus vaihtelee. Emu- 
laatioviilausten lisäksi pelaajat voivat 
tallentaa tilanteen koska tahansa, tai 
kelata aikaa takaisinpäin yrittääkseen 
tiukkoja tilanteita hetimiten uudelleen. 
Reilua, sillä nykysilmin ja -kourin koet- 
tuna pelaaminen on aika lailla vaike- 
ampaa kuin silloin joskus. Jos silti mielii 
haastaa itseään tosissaan, niin Trophy 
Challenge -tilassa ei uusia konsteja voi 
käyttää. 

Pelielämyksinä nykypäivään tuodut 
Turricanit ovat nannaa räiskintätaso- 
loikkien ystäville. Niiden pikseligrafiikka 
näyttää yhä hyvältä ja musiikit soivat 
nautinnollisesti. Toiminta ja kenttäsuun- 
nittelu ovat laadukasta ysärimäiskettä, 
jossa on reilua haastetta ja paljon pyssyt- 
telyä. Sankarin monipuoliset toiminnal- 


Now Playing: Mega Turrican (Standard Mode) 


E 





lisuudet, kuten mega-aseilla jyräyttely, 
sotapallona vieriminen ja käsivarresta lin- 
koavalla köydellä keinahtelu kuilujen yli 
ja vaikeisiin paikkoihin kipuaminen, tuo- 
vat räiskeeseen lisäsyvyyttä, kun pelaaja 
vain ehtii ja muistaa naputtaa muutakin 
kuin tulitus- ja hyppynappeja. Pelin hie- 
noutta kuitenkin alleviivaa se, että ilman 
erikoisjippojakin pärjää, ainakin periaat- 
teessa. Helppojahan Turricanit eivät ole. 
Kuolemat luuraavat joka kulman takana, 
pelidesign on kaikessa hienoudessaan 
armotonta ja näkökenttä kapea. Viholli- 
set tupsahtavat kuvan reunasta hetkessä 
iholle, jos reaktiot eivät ole iskussa. Ja jos 
huonosti käy, niin voit katsoa vain peiliin 
tai syyttää padia. Emulaatioelämyksenä 
kokoelma on yhtä skarppi ja toimiva kuin 
aidollakin koneella. 

Kokoelma tarjoilee myös oivallisen 
näkemyksen pelisarjan kehittymiseen. 
Factor 5:n 16-bittimaakarit tekivät jat- 
ko-osista edeltäjäänsä näyttävämpiä, 
isompia ja upeampia luomuksia, kun- 
nes kompastuivat Superissa. Nätti se 
on, mutta ei enää niin hyvä. Kokonai- 
suus on ensiluokkainen retrokokoelma, 
joka jättää myös hieman nälkäiseksi: 
myös 8-bittisiä Turricaneja ja puuttuvia 
versioita kokeilisi mielellään. Ehkä myö- 
hemmin? 


MATE TERI KETKÄ 
Julkaisija: Inin Games 
Vuosi: 2021 (1990-1993) 
Alustat: PS4, Switch (C64, 
Amiga, Atari ST, Mega Drive, 
MISS] 

Teksti: Mikko Heinonen 


anhemmat pelaajat sen muista- 
vat: Philipsin CD-i-standardista 
ei tullut maailman mullistajaa. 
Tarina sen epäonnistumisesta 
on kerrottu monesti — minunkin suustani 
Skrollin sivuilla — ja laitteesta on tullut 
jonkinlainen meemi. Mutta löytyykö siltä 
mitään pelaamisen arvoista, kun oikein 
silmin katsotaan? 





Standardia vuorovaikutteisista CD-le- 
vyistä kehiteltiin 1980-luvun alkupuo- 
lelta alkaen niin pitkään ja hartaasti, että 
kun valmista lopulta tuli, tekniikka oli jo 
hieman vanhentunutta. CD-i perustui 
samaan Motorola MC68000 -arkkiteh- 
tuuriin kuin monet tuon ajan kotimikrot 
ja myös pelikonsolit, eikä suorittimen 
kaveriksi ollut räätälöity mitään erityis- 
tä apupiiristöä grafiikkaa tuottamaan. 
Näin se vertautui lähinnä Sega Mega 
Driveen, mikä taas vertautui huonosti 
siihen, että hintalappuun kirjoitettiin 
monta numeroa enemmän. Kauppa ei 
käynyt ja Philipsin lisäksi markkinoilla 
käväisi vain kourallinen lisenssivalmista- 
jia kokeilemassa onneaan. Lopulta CD-i 
päätyi lähinnä inforuutuihin ja muuhun 
hyötykäyttöön, kun pelaajat valitsivat 
aivan toiset alustat. 

CD-i:lle julkaistiin paljon erilaisia 
multimediaromppuja ja sillä pystyi li- 
sämoduulin kautta toistamaan myös 
Video CD -levyjä, mutta kyllä tarjonnas- 
sa oli paljon puhtaita videopelejäkin. 
Omaan kokoelmaani laite tuli jo yli 20 
vuotta sitten, kun niitä liikkui todella 
halvalla myymälöiden hankkiutuessa 
eroon viimeisistä kappaleistaan. Tuol- 
loin päällimmäinen tunne parin illan 
kokeilun jälkeen oli pettymys: kaikki 
pelit tuntuivat todella kankeilta, juuri- 
kin kuin huonoilta Amiga-versioinneil- 
ta. Tästäkö olisi pitänyt maksaa monta 
tuhatta markkaa? Lisäksi muuten asial- 
lisen ”hifimallin” CD-i 210:n mukana tu- 
leva yhden käden infrapunakauko-oh- 
jain on eräs huonoimmin pelaamiseen 
sopivia välineitä mitä nyt on ylipäätään 
valmistettu. Niinpä laite unohtui va- 

raston perälle vuosikausiksi. Suomen 
pelimuseon konsoliseinälle sentään 
kiinnitettiin kustannuksia karsimaan 
kehitetty CD-i 450, jossa oli mukana oi- 
kein konsolimainen padiohjainkin. 

Ihmismieli on kuitenkin siitä jännit- 
tävä, että se haluaa palata muistoihin 
— myös niihin epämiellyttäviin. CD-i-pe- 
lejä liikkuu myynnissä maailman turuil- 
la ja toreilla, paikoin aika edullisestikin, 
joten mieleeni juolahti, että mitäpä jos 
näinkin tuolloin ne kaikkein huonoim- 
mat pelit? Onko CD-i:lle sittenkin ole- 
massa jotain, mistä voisi innostua? 

Siinä siis tämän artikkelin idea. Kä- 
vin läpi reilut parikymmentä kokoel- 
mastani löytyvää CD-i-romppua ja et- 
sin kourallisen, jotka mielestäni olivat 
jollain tapaa hyviä: joko niin sanotusti 
olosuhteet huomioiden tai ihan abso- 
luuttisestikin. Näiden lisäksi on takuulla 
muitakin pelejä, joita kannattaa ainakin 
kokeilla — ne eivät vain ole vielä osu- 
neet omalle tutkalleni. 





BURN:CYCLE 


Philips Interactive Media, 1994 
Alustat: CD-i, Windows, Mac OS 


Tätä pelattiin Suomessa televisiossakin 
Arttu Harkin Vito-hahmon tahditta- 
mana. Melko huonosti puhelinpeliksi 
taipunut ”surrealistinen seikkailu” sisäl- 
tää itse asiassa aika komean futuristis- 
ta kuvastoa, ja valmiista videopätkistä 
koostuva sokkeloinen kenttä on harvi- 
naisen uskottavan näköinen näin tek- 
niikka huomioiden. Plussaa tulee myös 
radioyhteyden päästä kommunikoivan 
naishahmon kauniista brittiaksentista. 

MULTIMEDIAA ILON KAUTTA 


Kybervirus aivoissaan pakoon pyr- 
kivän hakkerin tarina on lopulta aika 
kyberpunkkia sekin, mutta pakollinen 
ammuskelu ja kuoleminen yhdestä 
osumasta nostavat V-käyrää turhaan. 
Philips julkaisi pelin myöhemmin myös 
kotimikroille, joiden hiiri lieneekin kä- 
tevämpi työkalu tähtäimen liikutteluun 
pelin toimintaosuuksissa. Tästä huo- 
limatta koin halua pelata peliä eteen- 
päin — mutta vasta kun posti tuo uuden 
Timekeeper RAM -piirin, jolla tallennus 
onnistuu. 





FLASHBAGK 


U.S. Gold, 1994 

Alustat: Käytännössä melkein kaikki 

En ole oikein osannut päättää, mitä 
mieltä itse lopulta olen Flashbackista, 
mutta onneksi ei tarvitse: muiden mie- 
lestä kyseessä on kiistaton klassikko ja 
jatko-osakin on uunissa. CD-i sai oman 
versionsa pian kotimikropainosten jäl- 
keen, ja vektorigraafiset välinäytökset 
on korvattu renderöidyillä videoilla 
— sen, onko tämä parannus vai ei, saa 
jokainen päättää itse. 

Yhtä kaikki Flashback sujuu CD-i:ltä 
oikein hyvin. Seikkailun tempo on rau- 
hallinen, mikä sopii sekä pelille että 
konsolille, lataus CD-levyltä käy sut- 
jakkaasti ja kaikki on niinkin toimivaa, 
ettei uskoisi käännöksen takana olevan 
töhkätyöntämö Tiertexin. Ei ehkä yk- 
sinään syy hankkia CD-i, mutta aivan 
hyvä tapa nauttia tästä pelistä, jos nyt 
vaikka ulkoavaruuden olennot ovat 
takavarikoineet kaiken muun viihde- 
elektroniikan. 





HOTEL MARIO 


Philips Interactive Media, 1994 
Alustat: CD-i 
Kuten jotkut ehkä muistavatkin, Nin- 
tendo teki yhteistyötä myös Philipsin 
kanssa kehitellessään Super Nintendon 
CD-asemaa. Kuvio meni mönkään sa- 
malla tavoin kuin Sonyn kanssa kehitel- 
ty PlayStation, mutta jotain siitä jäi: Phi- 
lipsin oikeus tuottaa pelejä perustuen 
Nintendon hallinnoimiin immateriaali- 
oikeuksiin. Neljästä pelistä kolme sijoit- 
tuu Legend of Zeldan universumiin ja 
tunnetaan melko karmeina tekeleinä, 
mutta Hotel Mario ei ole aivan samaa 
maata. Senkin välivideot tosin ovat käp- 
päisyydessään jo melkein hellyttäviä. 
Yksinkertaisen ja yksiruutuisen puzz- 
lepelin tarkoituksena on käytännössä 
sulkea kaikki kentällä näkyvät avoimet 
ovet, jonka jälkeen siirrytään seuraa- 
vaan tasoon. Koska Marion (tai Luigin) 
lisäksi ruudulla tepastelee goombia 
ja koopa troopia, tehtävä ei pian alun 
jälkeen ole enää kovin helppo. Onnek- 
si kuitenkin kontrollit toimivat ja peli 
tuntuu alustaansa nähden jopa harvi- 
naisen responsiiviselta. Miinusta tulee 
siitä, että alun jälkeen toiminta ei juuri 
muuksi muutu. 

LASER LORDS 


Philips Interactive Media, 1992 
Alustat: CD-i 


CD-i ei ehkä ole se alusta, jolta ensim- 
mäisenä olettaisi löytävänsä Douglas 
Adams -henkistä vinoa scif-huumoria 
hieman Space Ouestin hengessä. Tämä 
nyt kuitenkin kuvaa parhaiten Laser Lord- 
sin sisältöä. Hieman simppelin näköisen 
seikkailupelin kuoren alta kuoriutuu pian 
yllätyksiä: huikeita vaha-animoituja alie- 





neita, huumeita, prostituutiota, raakaa 
väkivaltaa... ei siis todellakaan mitään 
koko perheen multimediaromppuilua. 
Hauskastihan peli on julkaistu ennen ikä- 
rajajärjestelmiä, joten mikään kannessa 
ei varoita sisällöstä. 

Pelaaja on — kuinka ollakaan - liftari, 
joka huomaa pian joutuvansa universu- 
min pelastushommiiin. Planeetalta toi- 
selle kulkeva tarina sisältää petoksia ja 
käänteitä, ja netistä löytyy useampikin 
pelin fanittamiseen keskittyvä sivusto. 
Ei huonosti, kun kyseessä on yksinoike- 
us alustalle, jota pidetään yleisesti epä- 
onnistumisen synonyymina. 





TANGRAM 


Eaglevision Interactive, 1993 
Alustat: CD-i, Amiga, Atari ST, MS-DOS, 
Nintendo DS 


Kuten sanottu, CD-i:n vakio-ohjain ei ole 
se paras vaihtoehto räjähtäviin toimin- 
tapeleihin. Tangramin kaltainen hitaam- 
pi puzzleilu on hyvä valinta osittain sik- 
si; osittain taas siksi, että se on oikeasti 
kohtuullisen hyvin toteutettu ja hoksot- 
timia vaativa interaktiivinen palapeli. 

Vaikka CD-i:n ominaisuuksia ei var- 
sinaisesti ulosmitatakaan, peli etenee 
loogisesti ja geometristen muotojen 
kääntely isomman hahmon muodosta- 
miseksi on ihan mukavaa ajanvietettä. 
Tosin vain näin myöhemmin, kun rom- 
pusta ei ole tarvinnut maksaa sitä ihan 
viimeistä hintaa. 





IHE 7TÄ GUEST 


Virgin Interactive, 1993 

Alustat: CD-i, MS-DOS, Mac OS, Windows, iOS, 
OSX ym. 

Retro Rewindissäkin on sivuttu näitä ysä- 
rin alun multimeedioita, joissa pääpaino 





oli messevän grafiikan esittelyllä pelien 
sijaan. The 7th Guest sai kuitenkin myös 
kiitosta aavemaisesta tunnelmastaan ja 
pulmistaan, ja pakko on myöntää että 
Digital Video -moduulia hyödyntävä 
käännös tästä CD-ROMien killer appis- 
ta on komeaa katsottavaa. Verrattuna 
vaikkapa aikalaiseensa Mega-CD:hen 
videokuva näyttää oikeasti hyvältä ja 
soljuu saumattomasti. Tässä on nippeli- 
hullu saanut vastinetta rahalleen. 

Valitettavasti tosin kyseessä ei ollut 
tuolloinkaan yksinoikeus ja nykyisin 
The 7th Guestin saa ostettua pikkura- 
halla vaikka Steamista, joten pelkäs- 
tään tämän vuoksi CD-i:tä ei kannata 
hankkia. Jos nyt kuitenkin on jo inves- 
toinut siihen ja vielä videomoduuliin- 
kin, tämä on ihan maittava versio, joka 
arvioitiin jo aikoinaankin kohtalaisen 
myönteisesti. 





WACKY WORLD OF MINIATURE GOLF 


Philips Interactive Media, 1993 
Alustat: CD-i 


Tämä peli päätyy katsaukseen ehkä kai- 
kista pisimmin hampain, sillä pidän sitä 
edelleen pelillisesti aika köykäisenä. Kui- 
tenkin on pakko sanoa, että tuotantoar- 
voiltaan aivan tällaista minigolf-peliä ei 
ollut ennen tätä tehty — ja harvassa ne 
ovat olleet sen jälkeenkään. Kymmenis- 
sä elokuvissa ja tv-sarjoissa näytellyt Eu- 
gene Levy spiikkaa, kun piirroshahmot 
puttaavat palloja perin surrealistisissa 
maisemissa. Tämäkin nähtiin aikoinaan 
television Game Over -ohjelmassa. 
Pelisuoritus on käytännössä se, että 
pitää valita oikea suunta ja lyöntiaika. Oi- 
keasta valinnasta palkitaan etenemisellä, 
mutta epäonnistuminenkin viihdyttää 
hetken pallojen tuhoutuessa mitä koo- 
misimmilla tavoilla. Hampaat irvessäkin 
on pakko myöntää, että yritystä tässä on, 
jos ei kohta uudelleenpeluuarvoa nimek- 
sikään. Erikoisbonus siitä, että naarmui- 
sella pelilevyllä animaatioista tulee aivan 
erityisen psykedeelisiä. 

PLUSCART (+) YHDISTÄÄ KLASSIKKOKONSOLIN INTERNETIIN 


Teksti ja kuvat: Manu Pärssinen 


aailma on jo pullollaan 

vanhoille — pelikonsoleille 

rakennettuja SD-kortinlu- 

kijoita, multicarteja ja mo- 
nenmoisia virityksiä, joilla niiden pelivali- 
koiman saa kätevästi pelattavaksi aidolla 
laitteella. Kun AtariAge-Facebook-ryhmän 
postauksessa käyttäjä esitteli PlusCart-ko- 
koelmaansa, mielenkiintoni heräsi. Sillä 
saa siis Atari 2600:n kiinni wifiin? 


Pieni googlailu selvitti, että PlusCartin 
saa tilattua omakseen Saksasta (plus- 
cart.onlineweb.shop) —vaivaisella 20 
eurolla - tai jopa 10:llä, jos rakentaa sen 
itse osista. PayPal-tili kilahti vikkelään, 
sillä pitihän tämä ihme todistaa omin 
silmin. Tarjolla on rakennussarjan ja 
kootun piirilevyn lisäksi myös sinival- 
koisiin 3D-tulostettuihin kuoriin pa- 
kattu versio (23,50 eur) sekä tilaamani 
PlusCart, jolle jokin halpis-2600-peli on 
saanut lahjoittaa kuorensa. 
Tilaussivulla kehotetaan varmista- 
maan ennen tilaamista, että oman rei- 
tittimen WiFi osaa kytkeytyä ESP8266- 
01s-Wifi-moduuliin, jossa on perus 
AT-firmware. Ymmärsin muutaman ky- 
seisistä sanoista, joten toivoin parasta 
ja jo viikkoa myöhemmin Saksasta ko- 
lahtikin pienoinen, tyylikäs pah- 
vipaketti 

PlusCartin logolla koristeltuna. 


Mitäs plussaa? 


PlusCart perustuu Robin Edwardsin 
UnoCart-2600-projektiin sekä Christi- 
an Specknerin siihen tekemiin lisäyk- 
siin. Avoimen lähdekoodin projektista 
on päävastuussa Wolfgang Stu- 

big, jonka haastattelu löytyy 
artikkelin lopusta. SD-kortin 
sijaan PlusCart käyttää siis net- 
tiyhteyttä, ja täytyy sanoa että 
on siinä jotain retropelinostal- 
gisesti väärän tuntuista, kun 
Atari 2600 utelee mustaval- 
kotelevision välityksellä lan- 
gattoman verkon salasanaa. 
PlusCart löysi heti wifi- 
verkkoni ja salasanan syöt- 
täminen oli kohtuullisen 
helppoa, kunhan vaihdoin 
asetuksista fontin, joka 
erotteli paremmin isot ja 
pienet kirjaimet. Hetken 
päästä olinkin jo ”PlusSto- 
ressa”, eli NextCloud-pil- 
vipalvelussa sijaitsevas- 
sa kansiossa, josta löytyi 
roppakaupalla — pelien 
ROM-tiedostoja — niin 

klassikoita, kotikutoisia, hackeja, uu- 
tuuksia kuin demoscenen tuotoksiakin. 

Kun vielä kirjauduin PC:llä samaan 
NextCloudiin, synkronoin sen ja kirjasin 
tunnukset Atarille, symbioosi oli valmis: 
Kaikki tiedostot, jotka kopioin tietoko- 
neellani sijaitsevaan My ROMs -kansi- 
oon, ilmestyivät jotakuinkin välittömäs- 
ti Atari 2600:lla käynnistettäviksi. Eikä 
käynnistyskään kauan kestänyt, sillä 
muutamien kilotavujen tiedostot tule- 
vat aika sukkelaan pilvestä, käytännös- 
sä nopeammin kuin mitä pelimoduulin 
vaihtaminen kestäisi. 

Aika monesta asiasta näkee, miten 
ajatuksella kokonaisuutta on hiottu. 
Käyttöliittymää on viilattu niin, että sen 
käyttäminen Atarin kauhealla joystickil- 
la ja yhdellä painikkeella on mahdolli- 
simman helppoa. Pelilistan valikosta voi 
kaikkien ROMien selailun lisäksi valita 
esimerkiksi viimeksi pelatut, käyttäjien 
keskuudessa suosituimmat tai viimeksi 
pilveen lisätyt pelit. Lisäksi jonkun ver- 
ran tiedostoja voi laittaa ”offlineen” eli 
pelimoduulin muistiin. Internetyhteyttä 
ei siis tarvita Ataria mökille otettaessa, 
kunhan pelit pistää talteen etukäteen. 
Pelistä toiseen siirtyminen käy myös kä- 
tevästi: kun joystickia kääntää oikealle ja 





painaa konsolin reset-vipua, pääsee ta- 
kaisin siihen listaan, jossa viimeksi on ol- 
lut. Kaikissa rautaa äärirajoilleen vievissä 
demoskene- ja homebrew-tuotoksissa 
tämä ei kuitenkaan toimi. 

Muutakin pikkukivaa löytyy. Laite 
lähettelee tiettyjen, muokattujen peli- 
en parhaita tuloksia näkyville osoittee- 
seen highscore.firmaplus.de, joten Ata- 
ri 2600 -yhteisön voi haastaa tuloksissa. 
Joillekin peleille tuloksia on kirjattu yli 
sadalta pelaajalta ja näin muokattu- 
ja pelejä löytyy tällä hetkellä reilu 80. 
Lisäksi yllätyin, että mukana on myös 
tekstitiedostojen lukija, eli pilvessä ja 
moduulilla olevat .txt-muotoiset ohje- 
tiedostot voi lukea suoraan Atarilla ja 
sivut vaihtuvat joystickilla vasempaan 
tai oikeaan napauttamalla. 


Kaikki hyvin? 
PlusCart kerää siis toiminnallisuu- 
destaan pelkkiä kehuja, mutta tuo 
mukanaan myös lakiteknisesti hämä- 
rää aluetta sekä huolta huomisesta. 
PlusStoreen kirjautumalla saa tosiaan 
pääsyn ROM-tiedostojen runsauden- 
sarveen, josta löytyy tuhansia pelejä 
ja kymmeniä nimikkeitä esimerkiksi 
Atarilta, Activisionilta ja Segalta, jotka 
ovat yhä bisneksessä mukana. Toisaal- 
ta projekti on avointa lähdekoodia ja 
PlusCartiakin myydään käytännössä 
omakustannehintaan, joten tekijät ei- 
vät peleillä rikastu. 

Toinen kysymys on itse PlusStore. 
Se sijaitsee Nextcloud-pilvipalvelussa, 
mutta entäpä jos sen ylläpito loppuu? 
Entä jos PlusCartin pilvestä vastuussa 
olevat kyllästyvät projektiin? Hassua 
ajatella, mutta nämä ovat nykypäivän 
konsoleiden ongelmia kohta 45 vuotta 
vanhalla pelilaitteella! Toivo- 
taan, että tekijät tiedotta- 
vat mahdollisesta innon 
loppumisesta ajoissa, jotta 
käyttäjät ehtivät ladata ha- 
luamansa pelit ja käyttää 
moduulia — huo- 
keana multi- 
cartina. 










HAASTATTELUSSA PLUSCARTIN LUOJA WOLFGANG STUBIG 


Kuka on Wolfgang Stubig? 


- Olen ohjelmoija, vaikka opiskelinkin koneenrakennusta. Jotenkin lipsahdin 
sitten ohjelmistopuolelle opiskeluissani ja nykyään työstän verkkopohjaisten 
sovellusten taustakoodia ja sulautettujen järjestelmien projekteja. 

Wolfgang syntyi 70-luvulla, mutta ei aikanaan koskaan omistanut Atari 
2600:aa, vaikka hänen ystävillään moisia olikin. 13-vuotiaana hän sai joululah- 
jaksi Atari 600XL:n ilman kasettiasemaa, joten kaikki pelit piti naputella uudes- 
taan ja uudestaan lehtien BASIC-listauksista ennen kasettiaseman saapumista 
taloon. Siitä hän kuitenkin sai ohjelmointiharjoitusta, ja pian Wolfgang alkoi 
kaveriensa kanssa tehdä Atarille BASIC-ohjelmia. 

- Useimmilla muksuilla oli C64, jonka sain kyllä myöhemmin. Myin kaiken tie- 
tokonetavarani 19-vuotiaana ja seuraava kone olikin sitten 486, jonka hankin 
kun aloin opiskella. Kyhäilin kyllä kaikenlaisia kotiautomaatioon ja retrokonei- 
siin liittyviä projekteja, mutten koskaan julkaissut niitä. 

Wolfgangin mukaan ajatus PlusCartista syntyi kuutisen vuotta sitten. Hän 
teki kokeiluja erilaisiin ratkaisuihin perustuen (Arietta, Particle Photon), mutta 
mikään niistä ei naksahtanut oikein kohdalleen. Tutkiessaan ESP32-mikrokont- 
rollerin mahdollista soveltuvuutta projektiinsa hän törmäsi UnoCartiin ja sen 
myötä STM32-piirilevyyn. Kahta viikkoa myöhemmin toimiva prototyyppi oli- 
kin sitten valmis. 

- Se sama prototyyppi on videolla, joka aloittaa PlusCart-viestiketjun Ata- 
riAge-keskustelualueella. Soveltuvan rautaratkaisun löytäminen oli ehdotto- 
masti tämän projektin hankalin vaihe. 


Yhteisön tuella 


Aluksi mies työsti PlusCart-ideaansa yksin, mutta sittemmin muutkin AtariAgen 
jäsenet ilmaisivat halukkuutensa osallistua: Andrew Davie testaili PlusCartia ja 
lisäsi siihen mm. highscore-tulosten lähettämisen, Thomas Jentzsch taas pisti 
uusiksi valikkojärjestelmän. AtariAgen käyttäjistä nimimerkit Prizrak, Ome- 
gamatrix ja SvOlli pitävät huolta PlusStore-pilvestä, ja Davie on myös tehnyt 
moduulille 3D-tulostetun kuoren. Keskustelu aiheesta käy foorumilla edelleen 
vilkkaana. 

Wolfgang kertoo, ettei ole joutunut teknisistä rajoituksista johtuen jättä- 
mään PlusCartilta pois mitään ominaisuutta, jonka hän olisi mukaan halunnut. 
Google-haun suorittaminen tai IRCissä keskusteleminen PlusCartin kautta ei 
kuitenkaan olisi kovin kätevää, vaikka toimisikin. 

Kysyimme Wolfgangilta hänen ajatuksiaan siitä harmaasta alueesta jolla lii- 
kutaan, kun PlusCartin kautta pääsee käsiksi koko Atari 2600:n pelivalikoimaan. 

- Ymmärrän ongelman. PlusStoren kaikille avoin puoli koostuu enimmäk- 
seen Rom Hunter Collection v16:n tiedostoista, joten ne olisi kuitenkin helppo 
ladata internetistä, atarimania.comista. Jos meille lähetetään DMCA-vaatimus 
tai jotain vastaavaa, toki poistamme vaaditut pelit valikoimasta. 

Nextcloudin kautta toimivaa palvelua Wolfgang lupaa tukevansa niin pit- 
kään kuin mahdollista ja kertoo, että myös Daviella on hallussaan PlusStore 
API:n taustakoodi. Jos hänelle itselleen sattuu jotain, Davie voi jatkaa. 

Seuraavana päivityksenä PlusCartiin on luvassa useiden ympäri 
maailmaa sijaitsevien PlusStore-pilvisijaintien tukeminen, jotta mo- 
duuli osaisi ottaa aina yhteyden siihen, joka on lähimpänä. Kehitystyö 
siis jatkuu. 

lusCartin hankkiminen mahdol- 
listi myös uusien Atari 2600 -pe- 
lien testaamisen. Tutkailimme 
internetin — keskusteluryhmien 
mielipidettä parhaista homebrew-peleis- 
tä ja kokeilimme niistä muutamia. 








INCOMING! 


Tekijä: Ben Larson 
atariage.com 





Jos olette pelanneet PC-pelejä DOS- 
aikaan ja katsotte tämän pelin ruutuku- 
vaa, eilie yllätys, mistä on kyse. Incoming! 
on Scorched Earth -tyylinen fysiikkapoh- 
jainen tykkitaistelu Atari 2600:lle sovi- 
tettuna. Moinen peli on ollut olemassa 
toki jo aikanaan, sillä Artillery Duel salli 
kahden pelaajan kanuunakamppailut jo 
ilmestyessään vuonna 1983. /ncoming!- 
pelissä on selkeästi taustalla kuitenkin 25 
lisävuotta Atari 2600:n koodien kaivelua, 
sen verran sujuvammin touhu pyörii. Pe- 
lissä on näin ollen myös tekoälyvastus, 
satunnaisesti luodut kentät, säädettävä 
vaikeustaso sekä vauhdikkaat ammukset 
ja värikäs grafiikka. 

Valitettavasti pääsin pelaamaan peliä 
vain tekoälyvastusta vastaan, mutta ar- 
vosanani ottaa huomioon, kuinka haus- 
ka peli voisi kaverin kanssa olla. Tekni- 
sestä toteutuksesta yläpeukku olisi tosin 
muutenkin tullut. 


game program" 

Teksti: Manu Pärssinen 


Kuvat: AtariAge 





ULTRA SCSICIDE 


Tekijä: Joe Grand 
grandideastudio.com/scsicide/ 


Tässäpä idea: pelaaja on SCSI-kiintolevyn 
lukupää. Tavoitteena on lukea kiintole- 
vylle tallentuvia värikkäitä bittejä oikeas- 
sa järjestyksessä, jotta ei synny puskurin 
alivuotovirhettä. Bitit nopeutuvat pelin 
edetessä, joten pelaajalta vaaditaan ha- 
vainnointikykyä ja reaktionopeutta sekä 
tarkkoja liikkeitä. Alkuperäinen SCSlcide 
julkaistiin vuonna 2001 ja sitä pystyi oh- 
jaamaan vain Atarin paddle-ohjaimella 
(mikä onkin parempi vaihtoehto), Ultra 
SCSIcidessä mukaan on lisätty muun mu- 
assa joystick-ohjaus. 

Pelaajan ohjaaman lukupään väri 
vaihtelee ja kerätä pitää aina sen väri- 
nen bitti, minkä värinen lukupää on. 
Simppeli peli on tasapainotettu hyvin, 
sillä koukku bittien metsästykseen syn- 
tyy hyvin nopeasti plimp-äänten kilkat- 
taessa onnistumisista. Erikoista SCSIci- 
dessä on pisteenlaskujärjestelmä, joka 
on toteutettu kiintolevyjen maailmasta 
tuttuina heksadesimaaleina. Saunaillan- 
vietossa peli voisikin olla hitti, kunhan 
joku sitten vielä saisi ynnättyä, voittiko 
02008C- vai 0200B5-tulos. Hauska peli- 
idea! 


HAUNTED ADVENTURE TRILOGY 


Tekijä: Anthony Wong 
atariage.com 


Sen lisäksi, että uusia pelejä vanhoille 
laitteilla voi keksiä itse, niitä voi tehdä 
myös hakkeroimalla ja muokkaamalla, 
eli modaamalla vanhojen pelien koode- 
ja. Sellaisista on kyse Haunted Adventu- 
re Trilogyssä, joka sisältää kolme peliä: 
Haunted Adventure - Boo! (Adventure- 
pelin hack), Haunted Adventure II - Re- 
demption (Adventure-pelin hack) sekä 
Haunted Adventure III - Witch's Flight (Su- 
perman-pelin hack). Kyseessä eivät ole 
kuitenkaan mitkään vasemmalla kädellä 
tehdyt muokkaukset, vaan peleihin on 
lisätty yllättävänkin paljon uutta sisältöä 
ja pelattavaa. 





MARBLE CRAZE 


Tekijä: Paul Slocum 
gotile.net/marble.htmi 





Marble Craze on ainoastaan paddle-oh- 
jaimilla ohjattava peli, joten emulaatto- 
ritestailu olisi hankalaa (tosin mahdol- 
lista Stelladaptor-lisälaitteen kautta). 
Nimestä voi päätellä paljon: kyseessä 
on kuulankuljetuspeli, jossa joko yksin 
tai kaverin kanssa pyritään pyörittele- 
mään kuula läpi labyrintin maaliin asti. 
Muistatte varmaan ne puiset labyrintit, 
jotka Suomessakin olivat ainakin vielä 
80-90-luvulla suosittuja? 

Mainioiden musiikkien jälkeen yllät- 
tävintä Marble Crazessa on jaetun ruu- 
dun kaksinpeli, mikä on Atari 2600:lla 
hyvin harvinaista. Kuulan letkeät fy- 
siikat tuovat mieleen tietenkin myös 
Marble Madnessin — ja myöntää täytyy, 
että koodarilla on ollut pallo hallussa. 
Ohjaus tapahtuu kahdella paddle-oh- 
jaimella (eli kaksinpeliin vaaditaan kak- 
si paria); toisella ohjataan vaaka- ja toi- 
sella pystyliikettä. Ohjaimille kannattaa 
varata tukeva alusta, sillä sylissä tämän 
pelaaminen muuttuu vielä astetta 
haastavammaksi. Pelissä on kaikkiaan 
18 tasoa, joissa on myös kaikenlaista 
pientä ylläriä. 


Anthony Wong on tunkenut /- ja /1- 
pelit täyteen etsittävää, kerättävää ja tut- 
kittavaa. Itse en ole originaali-Adventuren 
suurin fani, joten lisätwistit olivat mu- 
kava lisä, vaikka kärsivällisyyteni ei silti- 
kään riittänyt kovin pitkiin pelisessioihin. 
Witch Flight taas on itse asiassa paljon 
järkevämpi ja tunnelmallisempi Hallo- 
ween-henkinen lentely kuin originaali 
Superman-peli oli aikoinaan. Modi paran- 
taa alkuperäistä, mutta äänimaailmaan 
olisi voinut ehkä hieman enemmän 
vielä panostaa. Moderneiksi Atari 2600 
-tuotoksiksi kolmikko ei ole niin vaikut- 
tava kuin muut testatut pelit, 
mutta ansaitsee silti hinta- 
laatu-suhde-peukun. 


VIELÄKÖ MAISTUU? 

..mutta eihän se ole retroa”, huu- 
dahtaa joku yleisöstä. Niin, Nin- 
tendon — tuplanäyttö-kosketusky- 
näkonsolin julkaisusta tulee tänä 
vuonna kuluneeksi 17 vuotta. Oliko VIC-20 
retroa vuonna 1998? Tonnarin alkupuolen 
laitteet ovat hyvä esimerkki siitä, miten 
liukuva käsite aika joskus on. 


/ 


Teksti: Mikko Heinonen 


Nintendo DS oli mieletön menestys: 
sen kaupallinen elinkaari kesti liki 10 
vuotta ja koneita myytiin eri versioi- 
na yhteensä yli 150 miljoonaa. Tämä 
muodosti erittäin houkuttelevan alus- 
tan kaupata monenlaisia pelejä, ja jul- 
kaisijat tarjosivatkin koneelle melko 
ennakkoluulottomasti kaikenlaista. 
Tässä jokunen piirun epätavallisempi 
poiminta omasta hyllystäni. Mukana on 
julkaisuja sekä Euroopasta että koneen 
kotimaasta Japanista. 

Jos muuten aiot ostelemaan pelejä 
muualta, huomaa, että alkuperäinen 
DS ja DS Lite ovat aluekoodivapaita, 
mutta tuoreempi DSi ja sitä uudemmat 
eivät enää ole. Jos konetta puuttuu, 
käypä hinta siistille DS Litelle näkyy 
olevan Mercari-kauppapaikalla jossain 
1500 ja 2000 jenin (12-18 euroa) tie- 
noilla, ja laitehan on tunnetusti varsin 
tuhoutumaton. 


ENGLISÄ OF THE DEAD 


Sega, 2008 


Sega on aina osannut 
paitsi lapioida vanhoja 
IP:itään, myös kierrättää niitä humoris- 
tisesti, eikä juuri mikään pelisarja ole 
päässyt tästä niin osalliseksi kuin The 
House of the Dead. Niin eri konsoleille 
kuin Windowsille on myös lännessä il- 
mestynyt Typing of the Dead, jossa elä- 
viä kuolleita vastaan käydään kirjoitta- 
malla ruutuun ilmestyviä sanoja. Siitä 
onkin nähty upeita suorituksia muun 
muassa Games Done Ouick -tapahtu- 
massa. Japanissa sen sijaan julkaistiin 
tämä English of the Dead, jonka tarkoi- 
tuksena on opettaa japanilaisille eng- 
lannin oikeinkirjoitusta ja fraaseja. 
Koska pelin helpoin taso alkaa aivan 
A:sta, myös länsimainen englantia osaava 
voi onneksi kokeilla sitä. Peli seuraa — taas 
kerran — House of the Dead 2:n tarinaa, 





Teksti: Mikko Heinonen 

English of the Dead, Bangai-O Sprits ja Doki Doki Majo Shinpan! Nintendo DS:n tuplaruuduilla. 


mutta tällä kertaa zombeihin ilmestyykin 
japaninkielisiä sanoja tai fraaseja, jotka 
pitää kirjoittaa englanniksi. Osa kirjaimis- 
ta puuttuu, mutta japania osaamattakin 
pystyy melko vähällä arvaamaan, mitä 
puuttuvat merkit ovat. Vaikeammaksi 
homma menee sitten pomotaisteluissa, 
joissa pitää valita oikea käännös japa- 
ninkieliselle lauseelle muutamasta vaih- 
toehdosta. Periaatteessa pelin avulla 
olisi mahdollista myös opetella japania, 
mutta se vaatii kuitenkin sen verran no- 
peaa reagointia, että suosittelen tähän 
tarkoitukseen mieluummin Duolingoa. 
Tästä huolimatta peli nauratti sekä itseäni 
että jälkikasvuani kevyesti sen 500 jenin 
edestä, jonka se Mercari-kauppapaikalla 
maksoi. 


BANGAI-D SPIRITS 


ESP/D3 Publisher, 2008 


Bangai-O oli maineikkaan 
Treasuren Nintendo 64:lle 
ja Sega Dreamcastille luoma jokseen- 
kin hulvaton räiskintä, joka sai ehkä 
hieman yllättäen jatkoa DS:llä. Tupla- 
ruutua ei sinällään käytetä kovasti hy- 
väksi, että ylänäyttö on varattu kartalle, 
mutta alhaalla sitten tapahtuukin sitä 
enemmän. Ammuksia lentelee älyttö- 
miä määriä, välillä peli vähän tahmaa- 
kin, mutta ainakin käy selväksi että te- 
kijöillä on ollut hauskaa. 

Bangai-O Spirits on joissakin yhte- 
yksissä mainittu jopa erääksi parhais- 
ta DS-peleistä, ainakin julkaisuvuo- 





deltaan, mutta kieltämättä se vaatii 
hieman omanlaistaan paneutumista. 
Toimintaa on paljon, mutta eri ammus- 
tyyppien sun muun vuoksi peli kaipaa 
hieman taktisempaa otetta kuin keski- 
määräinen shmuppi. Jos olet valmis nä- 
kemään vaivaa, voit kokea sen parissa 
perin viihdyttäviä hetkiä. 


DOKI DOKI MAJO SHINPAN! 


SNK Playmore, 2007 


Oletko koskaan miettinyt, 
miksi Nintendo Switchille 
ilmestyy kaikenlaista, mikä ei olisi en- 
tisaikojen puhtoisen perhe-Nintendon 
aikana mennyt läpi? Osittain se on var- 
maankin perua siitä, että jo DS:llä ra- 
jaa hieman hivutettiin. Doki Doki Majo 
Shinpan! (jotakuinkin "sydäntä tykyttä- 
vä taikatutkimus”) kertoo tarinaa pojas- 
ta, jonka pitää löytää koulunsa tyttöjen 
joukkoon sijoittunut noita. Ja mitenkä 
noita löydetään? No, koskettelemalla 
nuorten piirrostyttöjen vartaloita DS:n 
kosketuskynällä... 

Ei kuitenkaan kannata innostua ihan 
hirveästi, vaikka tämä olisikin kovin fii- 
listä nostattava konsepti. Japania osaa- 
mattomalle peli (jatko-osineen, joita on 
peräti kaksi) on vain valtava tekstiseinä 
toisensa perään, jonka jälkeen pääsee 
sitten ehkä soheltamaan jotakin kos- 
ketuskynällä. Erilaisia käännösprojekte- 
ja on vuosien varrella alkanut ja myös 
loppunut, joten toistaiseksi tarinan ny- 
ansseja ei voi gaijin käsittää. 

Sega, 2004 


Ei nimi peliä pahenna, ja 
tällä niitä onkin kokonaista 
kolme erilaista: Euroopassa Project Rub, 
Yhdysvalloissa Feel the Magic: XY/XX ja 
Japanissa taas Kimi no Tame nara Shineru 
eli ”kuolisin puolestasi”. Näistä kaksi kol- 
mesta johdattelee oikeaan suuntaan, eli 
kyse on yrityksestä miellyttää kauniim- 
man sukupuolen edustajaa. 

Penseän pikkupervoilun yläpuolelle 
pelin nostaa sen tapa käyttää DS:n kos- 
ketusnäyttöä ja mikrofonia hyvin kek- 
seliäästi. Tarina kerrotaan kuvina ilman 
dialogia ja pelaaja pääsee kokemaan 
mitä omituisimpia tilanteita minipeleis- 
sä, jotka kuljettavat kertomusta. Yhdes- 
sä Rub Rabbits -nimisen pupukorvaisen 
tukiryhmän kanssa, koska tietenkin. 
DS:n julkaisupeleistä kenties mainitta- 
vin, ainakin kun katsotaan muiden kuin 
Nintendon tuotantoa. 


Namco, 2004 


Ridge Racer profiloitui ai- 
koinaan Pleikkarin peliksi, 
mutta sarjaa on kyllä nähty muillakin 
konsoleilla. Namcon DS-julkaisu muis- 
tuttaa päällisin puolin alkuperäistä 
PS1:n peliä ja liikkuu ihan kohtuullises- 
ti, vaikka 3D-grafiikka ei alkuperäisen 
DS:n aivan vahvimpia puolia olekaan. 
Kuten monessa DS-pelissä, tarjolla 
on erilaisia kontrollitapoja. Alanäytöl- 
lä näkyvää rattia voi kääntää joko D- 
padilla (Easy), kosketuskynällä (Hard) 
tai alkuperäisen DS:n rannehihnassa 
olleella kynnellä” (Expert). Henkilökoh- 
taisesti koin kaksi jälkimmäistä kont- 

rollitapaa täysin turhaksi kikkailuksi, 
mutta muutakaan keinoa analogisen 
ohjauksen toteuttamiseen ei toki tässä 
vaiheessa ollut. Vaan vaikka nakkaisi 
tuhkat kosketusohjaukselle, peli sinäl- 
lään on ihan uskottava Ridge Racer, jota 
pelaa muutamat kisat ihan mielellään. 

EA, 2007 


Harva asia istuukaan tup- 
lanäytölle niin hyvin kuin 
kepeä strategiapeli, jossa samaan kau- 
punkiin saa kaksi eri näkymää: alanäy- 
töllä pormestari voi naputella rauhassa 
strategisia linjojaan ja piirrellä erilaisia 
vyöhykkeitä kartalle, ylhäällä taas näy- 
tetään, miten kaupunki kukoistaa (tai on 
kukoistamatta). Oli ilahduttavaa löytää 
muistikortilta melkein 15 vuotta vanha 
kaupunki, kun käynnistin pelin. 

SimCity DS on osoitus siitä, miten jos- 
kus vähemmän on enemmän: kompakti 
muoto on pakottanut ottamaan mu- 
kaan vain välttämättömän, joten peliin 
pääsee nopeasti sisään ja pian huomaa 
hallinnoivansa kaupunkiaan innoissaan. 
Peli kulkee mukana, eikä siihen tarvitse 
tehdä sovelluksen sisäisiä ostoksia me- 
nestyäkseen. Yksi lemppari-SimCityjäni 
sitten alkuperäisen jälkeen, etenkin DSi 
XL:n vähän isommalta näytöltä... 


Rockstar Games, 2009 


Nykyisin on muodikasta sanoa, että 
tämä tai tuo on jonkin koneen ”hidden 
gem"”. Väitän, että harvan pelin koh- 
dalla se pitää paikkaansa yhtä hyvin 
kuin GTA: Chinatown Warsin Nintendo 
DS -version. Juuri kukaan ei edes tah- 

do muistaa, että tämä on 
se alkuperäinen julkaisu. 
Arvioin pelin aikoinaan 
V2.fi:ssä 4,5 tähden hitiksi, 
eikä mieleni ole muuttu- 
nut: se on ikään kuin paluu varhaisiin 
kaksiulotteisempiin GTA-peleihin, mut- 
ta vain hyvässä mielessä. Mukana on 
ihan kokonainen (vaikka vähän lyhyt) 
tarina ja erinomaisen viihdyttävä huu- 
mekauppamekaniikka. 

Myös DS:n kosketusnäyttöä käyte- 
tään harvinaisen kekseliäästi. Auton 
virtalukon tiirikointi, rattaiden käänte- 
ly ja raha-arpojen raaputtaminen ovat 
mainiota vaihtelua toimintaan. PSP- 
versio on laiska porttaus, joka hävittää 
kosketusnäytön — ja lisäksi aika turha 
muutenkin, sillä taskupleikkarille on 
useampi kolmiulotteinen GTA. Sen si- 
jaan juuri tämä DS-painos rokkaa yhä 
kovasti, kokeile vaikka. 





SUURIA TUNTEITA JA EEPPISIÄ SEIKKAILUJA 


FINAL FANTASY VII:N SOUNDTRACK TAHDITTAA SUKUPOLVIKOKEMUSTA 


inal Fantasy -pelisarjan soundt- 

rackit ovat pelimusamaailman 

rakastetuimpia teoksia. Klassik- 

kosarjan musiikillisena kulta-ai- 
kana pidetään yleisesti Nobuo Uematsun 
kautta sarjan hovisäveltäjänä. Uematsun 
kruununjalokiveksi taas monet arvioivat 
Final Fantasy VII:n soundtrackin. 


Teksti: Miika Auvinen 


Alkuperäinen Final Fantasy VII alkaa 
ekoterroristiryhmä Avalanchen yrityk- 
sellä estää suuryritys Shinraa imemästä 
planeetan elinvoimaa energialähteek- 
si. Aluksi liikutaan likaisissa slummeis- 
sa, mutta sieltä ulos päästessä avautuu 
ihmeellinen scifin ja fantasian täytei- 
nen pelimaailma. FF VII -tuoteperhe kä- 
sittää vuoden 1997 klassikkopelin, lu- 
kuisia jatko- ja sivuosia, elokuvan sekä 
vuonna 2020 alkaneen uudelleenversi- 
oinnin. 

FF VII:n soundtrackin tunnetuin biisi 
on One Winged Angel. Kuoroteoksen is- 
kevää alkurytmiä inspiroi Jimi Hendrix 
Experiencen biisi Purple Haze, lyriikois- 
sa taas on osuuksia Carl Orffin musii- 
kinteoksesta Carmina Burana. Kappale 
on eräs pelimusiikkikonserttien yleisö- 
suosikeista. 


Klassisia hahmoja ja ympäristöjä 

FF VII-tuoteperhe tunnetaan ikimuis- 
toisista juonenkäänteistään ja kiehto- 
vasta hahmokatraastaan. Hyväsydä- 
minen Aerith, antagonisti Sephiroth ja 
angstinen päähenkilö Cloud ovat osa 
valtavirran populaarikulttuurin kuvas- 
toa. Jokaisella hahmolla on myös oma 
tunnarinsa, jotka kuvaavat hyvin hah- 
mojen persoonaa ja auttavat siteen 
luomisessa pelimaailmaan. 

Esimerkiksi Aerith olisi paljon lat- 
teampi hahmo ilman haikeaa tee- 
mamusiikkiaan. Karskin lentäjäukko 
Cidin taustalla soi militantti, kohtaloa 
uhmaava marssimainen melodia. Sivu- 
hahmojenkin teemamusiikit ovat hie- 
noja teoksia, ja esimerkiksi perverssin 
mafioson Don Corneonen teemakap- 
pale sopii hyvin miehen seksikammioi- 
den ja nylkytysten taustalle. 

Shmuplations-sivustolla on koko- 
elma japanilaisia pelilehtiartikkeleita 
englanniksi käännettyinä, niiden jou- 


kossa on myös tekijähaastatteluita. 
Eräässä haastattelussa sarjan tunnetuin 
säveltäjä Nobuo Uematsu kertoo, että 
aiemmissa Final Fantasyissä oli hyvin 
eurooppalainen tunnelma: pohjoisia 
maita, linnoja ja sinisiä taivaita. Final 
Fantasy VI alkoi erkaantua tyylistä, ja FF 
V/I:ssä seikkaillaankin jo likaisessa scifi- 
ympäristössä. 

Monet pelin parhaista biiseistä ovat- 
kin saastaisten slummien taustatun- 
nelmointeja. Synkistelyn lisäksi muka- 
na on paljon musiikillista herkistelyä, 
kuten soundtrackin yksi romanttisista 
huippuhetkistä, biisi Interrupted by Fi- 
reworks. 


FF VII:n soundtrack voi hyvin 


FF VII:n melodiat elävät uudelleenver- 
sioinneissa, covereissa ja tuoteperheen 
uudempien osien musiikeissa. 

Nobuo Uematsun, Kenichiro Fu- 
kuin and Tsuyoshi Sekiton vuonna 
2002 perustama Black Mages esittää 
Uematsun sävellyksiä metalliversioina. 
Mukana biisivalikoimassa on myös mo- 
nia FF VII:n kappaleita, esimerkiksi One 
Winged Angel ja muita pomotaistelu- 
musiikkeja. 

Suoratoistopalveluista löytyy Dis- 
tant Worlds: Music from Final Fantasy 
-konserttien tallenteita. Niissä Tukhol- 
man — kuninkaallinen filharmoninen 
orkesteri esittää Final Fantasyjen mu- 
siikkia sinfoniaorkesterin ja kuorojen 
ryydittämänä. 

Erilaisia lähestymistapoja tarjoaa 
Materia Collectiven kokonaisuus Ma- 
teria: Final Fantasy VII Remixed. Levyltä 
löytyy kymmenien eri biisien uudel- 
leenversiointeja: rokkia, jazzia, orkes- 
terisovituksia ja monia muita musiikki- 
tyylejä. 

Final Fantasy VII Remakessa kierrä- 
tetään alkuperäisen pelin musiikkeja 
uudelleen sovitettuina. Uusia musiikil- 
lisia ominaisuuksia ovat esimerkiksi eri 
biisiversioiden vaihtuminen tilanteen 
ja jännitteen mukaan. Mukana on myös 
jonkin verran uusia sävellyksiä. Advent 
Children -elokuvassa on mukana myös 
metallisovituksia klassikkobiiseistä. Esi- 
merkiksi sähkökitaroin säestetty One 
Winged Angel on komeaa kuultavaa. 





00-LUVUN MAINOSPELIT 


Teksti: Manu Pärssinen 


Kuvat: Manu Pärssinen, Ralston Purina, Will Berdan 


imited Edition -erikoispainokset, 

rajoitetut erät ynnä muut vastaa- 

vat tempaukset ovat enemmän 

kuin tuttuja nykypäivän pelimaa- 
ilmassa, kun jostain pelistä tai konsolin 
erikoisversiosta yritetään tehdä harvinais- 
ta. Aina se ei onnistu, varsinkin jos rahas- 
tuksen maku on selkeä tai peli on floppi 
tavalla tai toisella. 


Joistakin peleistä on kuitenkin tullut 
aidosti harvinaisia ja keräilijöiden ha- 
luamia, vaikka niiden markkinoijat 
eivät välttämättä sen vuoksi pelien 
hankintamahdollisuuksia aikanaan ra- 
joittaneetkaan. Retro Rewind esittelee 
tässä artikkelissa kolme peliharvinai- 
suutta 80-luvulta. 


Aloitetaan kuuluisimmasta. Kun itse 
aloittelin pelien keräämistä 90-luvun 
lopulla, Chase the Chuck Wagon oli se 
peli, joka jokaisen itseään kunnioitta- 
van Atari 2600 -keräilijän oli saatava 
kokoelmiinsa, ja sen hintakin oli jo tuo- 
hon aikaan useita satoja dollareita. Syy 
ei ollut se, että kaikki olisivat halunneet 
päästä jahtaamaan vankkureita. 





Pelin julkaisi Spectravision yhdessä 
koiranruokayhtiö Ralston Purinan kanssa 
vuonna 1983. Ajatuksena oli koiranruo- 
an markkinointi, mutta pelin sai itselleen 
vain, jos lähetti Purinalle kuitin 11 kilon 
koiranruokasäkin ostamisesta sekä 12,95 
dollaria rahaa. CtCW perustui jossain mää- 
rin Purinan tv-mainoksissa nähtyyn koi- 
raan sekä leluvankkureihin, joita se jahtasi, 
mutta pelattavuudeltaan peli oli tylsä ja 
yksinkertainen. Koko mainoskampanja 
meni useimmilta Atari-harrastajilta aika- 
naan täysin ohi ja pelin olemassaolo sel- 
visi monelle vasta vuosia myöhemmin. 

Vaikka myymättömät pelit lopulta 
tuhottiin, ei CtCW ole lopulta läheskään 
kaikkein harvinaisin Atari 2600 -peli. Sen 
taustatarina on kuitenkin innoittanut 
monet hankkimaan pelin kokoelmiinsa. 
Vuoden 2010 tienoilla vankkurijahdin 
saattoi saada hankittua muutamalla 
kympillä, sittemmin sen hinta on taas 
noussut satasiin — ja vielä paljon kor- 
keammalle, mikäli mukana tulee pelin 
laatikko ja ohjelappunen. 

PS. Pelin koodaaja Mike Schwartz 
kertoo tehneensä mainospelin kolmes- 
sa vuorokaudessa ja kierrättäneensä 
Artillery Duel -pelin koodiaan kyhätes- 
sään sen kokoon. 

Vectrex-pelikonsolille julkaistiin sen 
myyntiaikana hieman laskutavasta 
riippuen 30 peliä, minkä vuoksi niin 
sanotun "complete setin” kerääminen 
on monille toiveikkaille mahdollisuuk- 
sien rajoissa. Asiaa hankaloittaa tosin 
ainakin kaksi peliä: bugikorjattu Mine 
Storm II, jota piti erikseen kirjeitse pyy- 
tää, sekä Mr. Boston. Jälkimmäisestä voi 
moni Vectrex-harrastaja vain haaveilla. 

Vectrexille julkaistiin vuonna 1982 
peli nimeltä Clean Sweep, joka on imuri- 
teemainen variaatio Pac-Manista. (Old) 
Mr. Boston taas oli alkoholijuomia val- 
mistava historiallinen (1933-1986) fir- 
ma, ja kun nämä kaksi epätodennäköis- 
tä asiaa yhdistyivät, syntyi peli nimeltä 
Mr. Boston. 

Täsmällistä tietoa siitä, miten pelin 
aikanaan sai käsiinsä ei ole, mutta joko 
viinafirma jakeli niitä jokusia kappaleita 
mainosmielessä — tai sitten sen saami- 
seksi piti ostaa viinaksia. Peli itsessään 
on Clean Sweep, jonka laatikkoon, over- 
lay-muovikalvoon, alkuruutuun sekä 

Atari-harrastajat joutuivat tekemään melkoista 
salapoliisityötä selvittääkseen, miten CtCW:n 
oikein sai hankittua. Lopulta sanomalehtiarkis- 
tosta löytyi vastaus. (Ilmoitus julkaistu Madison 
Wisconsin State Journal -lehdessä 16.10.1983) 


pelimoduulin etikettiin oli lisätty fir- 
man mainontaa. Osassa logoista esiin- 
tyy silinteripäinen mies ja pelin pölyn- 
imuri oli myös korvattu silinterillä. 

Harvinaisuus ja täyttä Vectrex-ko- 
koelmaa havittelevien innokkuus ovat 
nostaneet pelin hintalapun hämärän 
rajamaille. Keräilijöille niitä on päätynyt 
nykytiedon mukaan vain kymmenkun- 
ta, joista kolme tai neljä on hyväkun- 
toisia ja yksi niistä vaihtoi omistajaa 
vuonna 2010 yli 7000 dollarin silmiä- 
kirvelevään hintaan. Vodkapullon saa 
halvemmalla ja silläkin saa silmät kirve- 
lemään. 

PEPSI INVADERS (ATARI 2600) 


Yhteistä kahdelle edellä mainitulle pe- 
lille on se, että molemmat ovat enem- 
män tai vähemmän muunnoksia jo ole- 
massa olevasta pelistä. Samalla linjalla 
jatketaan myös Pepsi Invadersin kanssa, 
ja voittekin jo arvata, mitä peliä tässä 
on muokattu. 

Lievän vihamielisyyden Pepsiä koh- 
taan selittää se, että pelin julkaisija on 
kolasotien — verivihollinen Coca-Cola. 
Pepsi Invadersia, joka tunnetaan myös 
lempinimellä Coke Wins, ei koskaan 
päästetty julkisesti myyntiin, vaan peliä 
jaettiin jälleenmyyjille kokiksen järjestä- 
mässä tapahtumassa Atlantassa vuonna 
1983. Julkinen levittäminen sekä kolakil- 
pailijan että Taiton oikeusjuttujen pelos- 
sa ei olisi ehkä hyvin päättynytkään. 

Miksi sitten keräilijöiden pitäisi olla 
kiinnostuneita tällaisesta "piraattiversios- 
ta” vaikka se harvinainen olisikin? Ehkäpä 
siksi, että peli kehitettiin - tai muokattiin 
- virallisesti Atarin suojissa. Sen koodasi 
Christopher Omarzu, jonka työlistalla 
oli ollut muitakin lisenssipelejä. Sen lisäk- 
si, että avaruusolennot olivatkin nyt kir- 
jaimet P E, P.S ja, tässä pelin versiossa oli 
uutta loppumattomat elämät ja kolmen 
minuutin aikaraja. Myös taustagrafiikkaa 
oli muokattu kolan ruskeaksi. 

Peliä valmistettiin 125 kappaletta, 
eikä sille ollut laatikkoa tai ohjekirjaa, 
vain styroksinen suoja. Taustatarina 
houkuttelee sekä cola- että Atari-keräi- 
lijöitä ja peleistä onkin maksettu reilus- 
ti toista tuhatta dollaria. 





Teksti: Jukka 0. Kauppinen 


SUUL FORCE 


uten tässä lehden nume- 
rossa voitte huomata, räis- 
kintäpelit eivät ole hiipu- 
va luonnonvara. Amigan 
Reshoot-R:n kaveriksi sopii hienosti 
toinen klassisia aineksia viljelevä teos, 
joka on retromaisuudestaan huolimat- 
ta vahvaa nykyaikaa. Useita pelejä oh- 
jelmoineen Sarah Jane Avoryn uutuus 
on hurja sivuttain vierivä shoot'em'up- 
juhla, joka olisi täräyttänyt jalat sukis- 
ta 90-luvullakin. Upouutena julkaisuna 
sillä on kuitenkin haasteensa päästä 
esille muuallakin kuin kaikkein hardco- 
reimpien retropelaajien piireissä. No, 
siksi Retro Rewind on täällä! 





Soul Force muistuttaa, miten Com- 
modore-yhteisö on hiljalleen mur- 
tautunut ulos vanhasta ”kuusnelos- 
peli on kuusnelospeli” -laatikostaan. 
Kaikki kuusneloset eivät ole enää sa- 
manarvoisia. Nykykehittäjät — kuten 
Avory — hyödyntävät erilaisten lisä- 
laitteiden ominaisuuksia, ja samal- 
la varmistavat peliensä toimivuu- 
den perus-kuuslankun lisäksi myös 
THEC64:llä, Ultimate 64:llä, 1541 Ulti- 
matella, Easyflashillä, emulaattoreilla 
ja muilla järjestelmillä. 

Peli peruskaava ei voisi juuri klas- 
sisempi olla. Ruutu vierii vasemmal- 
ta oikealle ja pikkuinen hävittäjä 
viuhahtelee ruudulla sylkien tulta ja 
tappuraa ruudun reunoilta saapuvien 
vihollisten turmioksi. Välillä sukelle- 
taan kanjoneihin, joiden tappavilla 
reunamilla piileskelee tykkitorneja ja 
vihollisjoukkoja. Tulta, fire, feuer! Vi- 
holliset saapuvat yksittäin, ryhminä ja 
osastoina, harvemmin täysin ennus- 
tettavia reittejä seuraten. Kokonai- 
sista tuhotuista osastoista palkitaan 
lisäpisteillä ja välillä ruudulta voi kerä- 
tä bonuksia, jotka parantavat aluksen 
suojausta ja kasvattavat tulivoimaa. 

Tuttua menoa, mutta Avoryn vi- 
suaalinen osaaminen tarjoilee eri- 
laisen elämyksen kuin mitä itsensä 
klassikoilla marinoinut retrohävittä- 
jälentäjä osaisi aina odottaa. Skarppi 
ohjattavuus, menevät taustamusiikit 
ja vihollislaumojen määrä nappaavat 
otteeseensa, ja kokonaisuus on saa- 
tu hyvin tasapainoon. Soul Forcessa 
räiskiminen ei aiheuta itkua ja tuskaa 
kuten Reshoot R. Kentät ovat kohtuul- 
lisen mittaisia ja tilanteen voi tallen- 
taakin — tai kirjoittaa tallennuskoodit 


PELIARVIOT | C64 








paperille. Näin peli ei jämähdä gen- 
rensä perinteisimpään ongelmaan, 
eli pelaajan väsähtämiseen yhden 
mega-istunnon aikana. 

Neljä eri vaikeustasoa avittavat 
sopivan tason löytämisessä. Veikeä- 
nä yksityiskohtana todettakoon, että 
Avory osaa 6502-konekielensä, joten 
ruutu on keskimääräisestikin kiitettä- 
vän täynnä luoteja, pommeja ja vihol- 
lisaluksia. Jos väännät vaikeustasoa 
korkeammaksi, niin ruudulla vipeltää 
vielä enemmän tavaraa ja sitten ol- 
laankin jo niin syvällä bullet hellin yti- 
messä, kuin kasibitillä on edes mah- 
dollista päästä. Ja hetkinen? Onko 
tuolla... viisi parallax-skrollaustasoa? 
Ruudunpäivitys ei notku missään 
vaiheessa, vaan pelaaja voi yrittää 
parhaansa mukaan koukkia vihollis- 
parvien ja luotimyrskyjen välissä tuli- 
tusnappisormen krampatessa. 

20 tasoa näyttävää ja herkullista 
klassista räiskintää, jonka tekijä ei tyy- 
dy istumaan retrorapakossa, vaan tuo 
shmuppiinsa myös omia vaikutteita 
jaideoitaan. Iso peukku siitä, että teos 
vetoaa takuuvarmasti monenlaisiin 
pelaajiin, niin taitaviin shootterisan- 
kareihin kuin kaltaisiini räpeltäjiin. 
Tämä toimii ja otan mielelläni lisää. 
Soul Forcen voi ostaa digitaalisena pa- 
kettina Protovisionin verkkokaupasta 
12,99 euron hintaan. Fyysinen painos 
on loppuunmyyty. Lisätietoja: proto- 
vision.games/games/soulforce.php. 


Kehittäjä: 

Sarah Jane Avory 
Julkaisija: Protovision 
Vuosi: 2021 

Alustat: C64 

WRONG WAY DRIVER 


Joskus vastaan tulee peli, joka venyt- 
tää hymyn korviin. Sen sai aikaan tämä 
perus-Amigalle tehty pieni ilmaispeli. Ei 
vain siksi, että lysti hupailu haastaa pe- 
laajaansa hyväntuuliseen grindaukseen 
ja pistejahtiin. Meikäläinen arvostaa 
suunnattomasti sitä, että tämähän on 
täydellinen mobiilipeli, joka Android- 
ja iOS-laitteille julkaistuna pursuaisi 
mainoksia ja mikromaksuja. Nyt se on 
ilmainen Amiga-peli, joka ei nalkuta tai 
pyydä katsomaan mainosvideoita. 

Amigalla se myös tuntuu olemustaan 
isommalta peliltä. Mobiilimaailmassa- 
han alle megan vievä peli naurettaisiin 
heti pihalle. Mutta oikealta näytöltä, jo- 
ystickillä ohjattuna se kutittelee oikeita 
videopelimakuhermoja. Loputonta mo- 
nikaistaista moottoritietä vastavirtaan 
ajavan autoilijan saaga on endless run- 
nerointia parhaimmillaan, sillä jos tuuri, 
taito ja Voima ovat kanssasi, niin eihän 
peli lopu koskaan. Käytännössä bensa- 
tankki tyhjenee vauhdilla, joten pelaaja 
yrittää napsia jerrykannuja motarilta vas- 
taantulijoita väistellen, kunnes lopulta 
aina jossain vaiheessa moottori yskäisee. 
Tieltä kerättävillä kolikoilla voi avata tule- 
viin uusintoihin pikku helpotuksia. 

Kotimikrojen upeutta kuvastaa se, 
että jotkut voivat tehdä näin kivan nä- 
köisen ja hiotun pikkupelin aivan huvik- 
seen, ilmaiseen jakoon. Tietyllä tapaa 
tästä tulee mieleen mainio mobiilihitti 
Crossy Road. Lataa peli: pouet.net/prod. 
php?which=88705. 






Kehittäjä: aBYSs 
Julkaisija: aBYSs 
Vuosi: 2021 
Alustat: Amiga 

WORMS 
BORDERS 73% 


Worms-matosodan nyt kaikki tunte- 
vat ja jos eivät, niin nyt äkkiä opiskele- 
maan pelaamisen historian kulmakiviä. 
Worms on myös innoittanut monia 
faniluomuksia, joista tämä on yksi omi- 
tuisimmista. En voi sanoa kuin että voi 
hyvä tavaton. 

Peli julkaistiin Borderline 2021 -kil- 
pailussa, jossa luovia ohjelmoijia ja 
demosäätäjiä haastettiin luomaan jo- 
tain täydellisen epätavallista: nimittäin 
pelkästään C64:n borderissa pyöriviä 
teoksia. Bordereilla tarkoitetaan kuus- 
nelosessa ja monessa muussa vanhassa 
koneessa varsinaisen käyttökelpoisen 
työtilan ulkopuolella olevaa ulkovyö- 
hykettä. Se oli eräänlaista turva-aluetta, 
jota ei normaalisti käytetty mihinkään. 
Kovat kooderit kuitenkin oppivat ”avaa- 
maan borderit” ja laittamaan sinne lii- 
kettä, jopa kasvattamaan kuvakokoa 
reunoille saakka. 

Ja katsokaa nyt tätä itsekin. Borde- 
reissa toimiva kahden pelaajan mato- 
sota on ajatuksena täyttä Pahkasikaa. 
Matotiimeillä on mitättömän vähän 
liikkumis- ja ampumistilaa. Sodi nyt sii- 
nä, kun tilaa toimia on vain muutaman 
madonleveyden verran. Silti, kuitenkin. 
Täytyy ihailla tätä pöljyyttä, kun se kui- 
tenkin on täysin pelattava peli. Huono, 
hankala ja typerä, mutta toimiva ja tek- 
nisenä suorituksena ihmeellinen. Lataa 
peli: csdb.dk/release/?id=201954. 





Kehittäjä: Honcho 
Julkaisija: Atlantis 
Vuosi: 2021 
Alustat: C64 





ROBOCOP 
MUUTTAA MAALLE 


Pasi Hytösen Uuno, pelisankari iänikui- 
nen, on raastanut pelaajia jo monen 
monta sukupolvea. Ja inspiroinut. Se 
inspiroi myös Onslaught-demoryhmän 
Mutetusta, jonka pelinkaltainen höp- 
säys Robocop muuttaa maalle on erään- 
lainen hieno kunnianosoitus muinaisil- 
le kräkkeripeleille. 

Mutetus on näet ottanut Uuno Iur- 
hapuro muuttaa maalle -pelin pohjan ja 
sorvannut sen päälle oman luomuksen- 
sa. Nyt se onkin Robocop, joka matkaa 
maaseudun rauhassa. Tai siis entisessä 
rauhassa, sillä Robocop tekee selvää 
kaikista vastaantulevista. Nyt saa Härski 
kyytiä! 

Luomus ei ole varsinaisesti oikea 
peli. Robocop vain rullaa oikealle ja 
ammuskelee vastaantulevia Uuno-lef- 
fahahmoja. Pisteitä ei saa eikä esteisiin 
voi törmätä. Kyseessä on siis enem- 
mänkin hupidemo kuin peli. Tykkään 
siitä siinä mielessä, että kyllähän ihmi- 
set ovat kautta aikain ottaneet kaupal- 
listen pelien pohjia ja rakentaneet nii- 
den päälle jotain omaa. 

Robocop huvittaa enemmän ideana 
kuin pelinä, mutta on sekin jo jotain. 
Ehkä tästä saisi aikaan eräänlaisen kes- 
tävyysottelun — kuinka kauan jaksat 
juosta Robocopilla ennen kuin väsyt 
viidessä sekunnissa nähdyn teeman 
toistoon? Kenties tästä saisi jonkinlai- 
sen extreme-urheilupelin, jos Mutetus 
lisää vielä törmäystunnistuksen ja pis- 
telaskurin — sitten voidaan vaikkapa 
mitata kuka teloo minuutissa enem- 
män vastaantulijoita? Lataa peli: csdb. 
dk/release/?id=204128. 


Kehittäjä: 

Mutetus (Pasi Hytönen) 
Julkaisija: 

Onslaught (Amersoft) 
Vuosi: 2021 (1986) 
Alustat: C64 

















MONEN VIDEOPELITAPPELIJAN 
ESIKUVA LÖYTYY OIKEASTA 
MAAILMASTA 


amppailu-urheilun — legendat 
inspiroivat tappelupelien hah- 
mosuunnittelua. Pelihahmoja 
ovat inspiroineet esimerkiksi 
rahaa orpokodille hankkinut painipappi ja 
brasilialaisen jujutsun patriarkka. 





Tappelupelejä pelaillessa voi välillä 
hahmoja, jotka tuovat mieleen oikean 
elämän kamppailulajitaitureita. Kyse 
voi toki olla myös sattumasta, ja ajoit- 
tain internet-artikkeleissa törmääkin 
kovin heppoisiin perusteluihin julis- 
tettaessa tappelupelihahmoille oikean 
elämän esikuvia. Toisinaan kyse onkin 
enemmän popkulttuurikliseestä kuin 
jonkin tietyn ihmisen antamasta inspi- 
raatiosta. 

Esimerkki heppoisesta perustelusta 
löytyy esimerkiksi Street Fighter -sar- 
jasta, jossa päähenkilö Ruy treenailee 
välivideoissa kylmien vesiputousten 
alla. Näin treenasi myös karatelegenda 
Mas Oyama, mistä jotkut pelibloggaa- 
jat ovatkin vetäneet yhtäläisyysviivoja 
Oyaman ja Ruyn välille. 

Suosituin pelihahmoja inspiroinut 
kamppailija lienee Bruce Lee, jonka 
antama innoitus näkyy hahmojen ulko- 
näöissä, liikkeissä ja lintumaisissa huu- 
dahduksissa. Bruce Leen inspiroimia 
hahmoja ovat muun muassa Tekkenien 
Forest Law ja Street Fighterin Fei Long. 
Tämän lisäksi hän luonnollisesti esiintyi 
omaa nimeään kantavassa pelissä jo 
8-bittisten kotimikrojen aikaan. 

Esittelen tässä muutaman tappe- 
lupelihahmon, joilla kerrotaan olevan 
esikuva oikeassa maailmassa. Rajasin 
pois näyttelijät ja fiktiiviset inspiraation 
lähteet, ja jokainen mainituista esiku- 
vista on kamppaillut oikeassa kehässä. 


PELIT 

Zangief / Victor Zangiev 


Zangief on Street Fighter -sarjan yltiöli- 
haksikas venäläispainija. Hahmoa inspi- 
roi kertoman mukaan newvostoliittolais- 
syntyinen showpainija Victor Zangiev. 


v Zangiev esiintyi Japanin showpainike- 


hissä, ja otteluvideoissa hän liikkui ri- 
peästi ja paiskoi vastustajiaan raivolla. 
Ulkonäöllisesti Zangievin ja Zangiefin 
välillä ei ole yhtäläisyyksiä, mutta esi- 
merkiksi kanadalaisen, kehässä venä- 
läistä esittäneen Ivan Koloffin tyylissä 
on jotain zangiefmaista. Yksi Zangievin 
mentoreista oli Antonio Inoki — legen- 
da, joka opetti myös tässä artikkelissa 
mainittua Tiger Maskia. 

Oro / Helio Gracie 


Street Fighter -sarjan outo erakkohah- 
mo Oro on tarinassa 140-vuotias. Oro 
asuu Brasiliassa ja on mystisten kamp- 
pailutaitojen mestari. Hahmon esiku- 
va on faniwikin mukaan brasilialaisen 
jujutsun (BJJ) patriarkka Helio Gra- 
cie. Gracie eli 95-vuotiaaksi ja oli BJJ:n 
suurin uranuurtaja. Hänen sukunsa on 
kamppailulajien suursuku, ja esimer- 
kiksi Helion poika Royce Gracie voitti 
kaksi ensimmäistä UFC-turnausta. Vaik- 
ka vanhentuneen Gracien ulkonäkö 
muistuttaa paljon Oroa, ei yhtäläisyyk- 
siä Oron luonteeseen tunnu olevan. 


King / Fray Tormenta, Tiger Mask 


Alkupään Tekken-peleissä jaguaarinaa- 
miota pitävä showpainija King osal- 





listuu turnaukseen rahoittaakseen or- 
pokotia. Myös meksikolainen Sergio 
Gutierrez Benitez paini 23 vuotta or- 
pojen puolesta. Benitezen painihahmo 
Fray Tormenta jäi elämään popkult- 
tuuriin, ja hänen tarinansa on inspiroi- 
nut myös elokuvaa Nacho Libre. Toinen 
Kingiin liitetty hahmo on japanilaisten 
showpainikehien legenda Tiger Mask. 
Kuten jaguaarinaamioon pukeutuvia 
King-nimisiä painijoita, myös tiikeri- 
naamiota kantavia Tiger Maskeja on 
ollut useita painijasukupolvia. 





Cassie Cage/ Felice Herrig 


Mortal Kombat -sarjasta tuttu Cassie 
Cage puhaltelee ottelujen välissä pu- 
rukumipalloja ja ottaa selfieitä. Vuonna 
2015 UFC-painija Felice Herrig twiittasi 
epäilyksiään siitä, että samankaltainen 
ulkonäkö hänen ja Casie Cagen välillä 
tuskin on sattumaa. Epäilystä alleviiva- 
sivat Herrigin tapa ottaa paljon selfieita 
ja kuvissa näkyvät purukumipallot. On 
hankalaa päätellä, onko hahmo luotu 
Herrigin olemusta inspiraationa käyt- 
täen. Kyseessä voi olla myös sattuma ja 
Herrig voi olla yksi inspiraation lähteis- 
tä: kuten muissakin artikkelin tapauk- 
sissa, pelihahmolle on usein useampia 
esikuvia. 













LAITTEET 





MANUN KUMMAT 


VEKOTTIMET 


Teksti: Manu Pärssinen 
Kuvat: Evan-Amos / Wikimedia Commons, 
Nicolas Robillard 








ähes kaikilta pelikeräilijöiltä löy- 
tyy komeroistaan Commodorea 
tai Nintendoa, mutta paljon on 
niitäkin, jotka haalivat monille 
kummallisempaa — kamaa. Keräilijäryh- 
mä Pelikonepeijoonien Manu otti jälleen 
kokoelmastaan tutkailtavaksi vähän ou- 
dompia käsikonsoleita. 


Tämän kerran kummat vehkeet on 
jo kertaalleen nähty Retro Rewindis- 
sa: aivan ensimmäisessä numerossa, 
jossa laitteet esiteltiin lyhyesti. Nyt 
katsastetaan hieman pidemmin, mitä 
näiden nimien taakse kätkeytyy. 


MILTON BRADLEY 
MICROVISION 


Jos kadunhenkilöltä kysytään ensim- 
mäisestä käsikonsolista, vastaus on 
useimmiten todennäköisesti Ninten- 
do Game Boy. Jotkut voivat mainita 
saman firman Game & Watch -laitteet, 
mutta sitten päästäänkin aivan toi- 
senlaiseen hiuksien halkomiseen sii- 
tä, mikä on elektroniikkapeli ja mikä 
käsikonsoli. Itse lasken konsolipuolel- 
le laitteet, joihin saa useita helposti 
vaihdettavia pelejä, ja siinä sarjassa 
Milton Bradleyn vuonna 1979 julkai- 
sema Microvision on aivan ensimmäi- 
nen käsissä pideltävä pelikone. 
Milton Bradley oli jo vuonna 1860 
perustettu peliyhtiö, joka tunnetaan 
Suomessakin sellaisista peleistä kuin 
Yahtzee, Operation, Connect4 (Neljän 
suora) tai HeroOuest — Atlantin tuol- 
la puolen vielä monista kymmenistä 
muistakin. MB toimi Microvisionil- 
le kuitenkin vain julkaisijana ja sen 
suunnittelusta oli vastuussa Smith 
Engineering, jota johti tuottelias kek- 
sijä Jay Smith III. Smith on kehittänyt 
urallaan toistasataa keksintöä, kaik- 

kea ohjusten mäinen julkaisu 
laukaisualus- oli Block Buster, 
toista Vectrex-peli- versiointi vuonna 
konsoliin. 1976 — pelihalleihin 

Microvisionissa ei ole itsessään saapuneesta = Break- 


prosessoria, vaan sellainen tulee mu- 
kana pelimoduulissa. Laitteen hoidet- 
tavaksi jää 16x16 pikselin näyttö sekä 
pelin ohjaustoiminnot ja virransyöttö 9 
voltin paristoista. Ensimmäiset pelit teh- 
tiin Intelin prosessoriratkaisun ympärille, 
mutta melko pian se vaihdettiin Texas 
Instrumentsin halvempaan, yksinkertai- 
sempaan, enemmän muistia sisältävään 
ja vähemmän sähköä vievään vaihto- 
ehtoon. Tämä tarkoitti, että jo Intelille 
tehdyt pelit piti ohjelmoida uudelleen ja 
toinen 9 voltin pariston paikka muutet- 
tiin "varapariston säilytyspaikaksi”. Kan- 
nattaa siis tarkistaa, kumman version 
käsikonsolista omistaa, jos jokin peli ei 
suostu toimimaan. 

256 pikselin harmaasävyisellä LCD- 
näytöllä ei kovin monimutkaisia pele- 
jä pystytty toteuttamaan, ja kaikkiaan 
niitä julkaistiin kymmenkunta. Ensim- 


out-palikkapelistä. —Li- 
säksi valikoimasta löytyy 
muun muassa urheilua (Bow- 
ling, Baseball) sekä pientä pulmailua. 
Avaruustaisteluiden makuun päästiin 
Alien Raidersissa sekä ainoassa Micro- 
visionin lisenssipelissä, Star Trek: Pha- 
ser Strikessa. Peliä myytiin myös ilman 
Star Trek -nimeä ja USA:n ulkopuolisilla 
markkinoilla se muuttui Shooting Sta- 
riksi tai Cannon Phaseriksi. Microvision 
myi aluksi kohtuullisesti, mutta sen 
tuotanto lopetettiin parin vuoden jäl- 
keen, kun Milton Bradley halusi panos- 
taa tulossa olevaan Vectrexiin. 

Koska jotkut ihmiset harrastavat eri- 
tyisen hartaasti, on nimimerkki azya 
julkaissut Microvisionille kotikutoisia 
pelejä. Kannattaa pistää Youtube-ha- 
kuun "Tetris Microvision” tai ”MicroBird 
Microvision”. 






PEIJOONIMUISTO 

Koska olen sekä Vectrex- että kä- 
sikonsolifani, Microvision oli yksi 
varhaisista ”must have” -keräily- 
kohteistani. Sen kookkaissa, 70-lu- 
kulaisittain muotoilluissa pelimo- 
duuleissa on jotain sympaattista, 
vaikka pelielämykset eivät kum- 
moisia olekaan. Silti Jay Smith oli 
aikaansa edellä jo 70-luvun puolella 
— Nintendo Game Boy saapui vasta 
10 vuotta myöhemmin. 


WELBACK HOLDINGS 
MEGA DUCK 


Game Boysta puheen ollen: sen valta- 
va menestys toi markkinoille tietenkin 
monenlaista kilpailijaa. Jos unohde- 
taan Atari Lynx ja Sega Game Gear, 
loput käsikonsolibisnekseen haluavat 
olivat melkoisen pieniä tekijöitä: Eu- 
roopassakin nähtiin muun muassa Ga- 
matea, Game Masteria sekä Supervisi- 
onia. Yksi innokas oli hongkongilaisen 
leluvalmistajan Welback Holdingsin 
Mega Duck -laite, maailman toiseksi 
kovin linnun mukaan nimetty käsikon- 
soli (kovin on Bandai Wonderswan). 

Mega Duck oli käytännössä Game 
Boy -klooni. Se oli vähän muhkeamman 
muotoinen, eikä Nintendon pelejä pira- 
tisoitu kuin ehkä ideoiden osalta, mutta 
vihertävä näyttö, ristiohjain ja kaksi pai- 
niketta sekä muut ominaisuudet eivät 
jättäneet inspiraation lähdettä salaisuu- 
deksi. Jopa näytön resoluutio ja sisuk- 
sissa sykkivät prosessoriin megahertsit 
mätsäävät, joten matalimman klooni- 
aidan kautta markkinoille yritettiin. 

Suomalaisetkin peliharrastajat tun- 
tevat nimen Sachen, jolta rantautui 
näillekin rannoille sekä lisensoimatto- 
mia NES-pelejä että vielä vähemmän 
laillisia konsoliklooneja. Welback palk- 
kasi Sachenin tekemään kaikki Mega 
Duckin pelit lukuun ottamatta paketis- 
sa mukana tullutta Tetris-kloonia. Kaik- 
kiaan pelejä julkaistiin reilu parikym- 
mentä ja joukossa oli muun muassa 
sellaisia nimikkeitä kuin Suleimans Tre- 
asure, Pile Wonder, Captain Knick Knack 
ja Snake Roy. Pelit julkaistiin myöhem- 
min epävirallisina kokoelmina myös 
Game Boylle. 

Mega Duckia puskettiin markkinoil- 
le monen julkaisijan yhteisyrityksenä 
ja sen myötä laitetta on markkinoitu 
useilla nimillä. Jos mega-ankka kuu- 
lostaa erikoiselta, niin miltä suussa 
maistuu puumapoika? Laitteen nimi 
Brasiliassa oli nimittäin Cougar Boy, ja 





kaikkein harvinaisin variaatio taas on 
Taiwanissa ja Hong Kongissa julkaistu 
Tiger Boy. Mega Duckista työstettiin 
myös sen pelien kanssa yhteensopiva 
lasten ”opetustietokone”, jota myytiin 
nimillä Mega Duck Super Junior Com- 
puter sekä Super OuiOue. Sille oli ole- 
massa myös tulostinlisälaite. 

PEIJOONIMUISTO 
2000-luvun alussa hurahdin täysillä 
käsikonsoleiden keräilyyn ja ylläpi- 
din jopa kansainvälisesti levitettyä 
FAO-tekstiä aiheesta. Siihen tietoja 
kaivellessa vastaan tuli myös Mega 
Duck, jonka nimi aiheutti niin syvän 
hörähdyksen, että olihan se pak- 
ko hankkia. Tuohon aikaan laitteen 

pelejä sai mm. Saksan eBaylta 
muutamilla eurolla, nyttem- 
min niitä ei kovin usein 
myynnissä näe. 

Intriguing industries. 
Multiple possibilities. 


Join us to type code 
that matters. N 

